
LXII 


Neoficiali kunigaikščio de Beri nužudymo versija. — 
Slapti pranešimai Liudvikui XVIII. — Mariani. — Ponas 
Dekazesas kaltinamas kaip de Luvelio bendrininkas. 


Kunigaikščio de Beri nužudymas nustūmė poną De- 
kazesą nuo valdžios. Tuo metu buvo platinama keista is- 
torija. Aš ją kopijavau iš rankraščio pas savo notarą, ko- 
lekcionavusį istorines nuotrupas. Kiek prisimenu, ji bu- 
vo tokia: 

Likus trims dienoms iki kunigaikščio de Beri nužu- 
dymo, karalius Liudvikas XVIII gavo laišką: 


“Valdove, 

Galjūsų Didenybė rytoj, aštuntą valandą vaka- 
ro, malonėtų priimti asmenį, turintį svarbų praneši- 
mą apie Jo Didenybės šeimą? 

Jei Jūsų Didenybė nuspręs, kad tą asmenį verta 
priimti, tegul prieš tai nusiunčia žmogų paimti rytie- 
tiško alebastro skeveldros nuo kardinolo Kaprara 
kapo Sen Ženevjevos bažnyčioje. 

Po to jo Didenybė turėtų nusiųsti kitą Žmogų į 
Biblioteką ir iš Šventojo Augustino raštų (čia nuro- 
dyta, iš kokios vietos) paimti iškarpytą popieriaus 
lapelį, kurio paskirtį autorius nurodys vėliau. 

Kad būtų išvengta klaidų ir gautas žadėtasis pa- 
aiškinimas, Jo Didenybė negali pirma siųsti žmonių 
į Biblioteką, arba vienu metu siųsti žmones ir į Bib- 
lioteką, ir į Sen Ženevjevos bažnyčią. Asmens, ža- 
dančio duoti Jo Didenybei patarimą, saugumas pri- 
klauso nuo šių dviejų veiksmų sekos." 


Laiškas buvo be parašo. 

Paslaptingas laiško tonas sudomino Liudviką XVIII. 
Jis įsakė rytojaus dieną, septintą valandą ryto, pakviesti 
poną Dekazesą. 

Atkreipkite dėmesį, — aš cituoju ne istorinį faktą, 
bet pasakoju prisiminimus, istoriją, maždaug prieš tris- 
dešimtį metų nukopijuotą iš rankraščio. Tik vėliau, kito- 
kiomis aplinkybėmis, ji atgijo mano atmintyje, kaip po- 
pieriuje išblukęs raštas išryškėja, paveikus chemikalais. 

"Taigi, pasak rašiusiojo, rytojaus rytą Liudvikas XVIII 
išsiuntė pakviesti Dekazeso. 

— Pone, — tarė jis, — jūs pats nuvyksite į Sen Že- 
nevjevos bažnyčią, nusileisite į kriptą, liepsite parodyti 
kardinolo Kaprara kapą ir atnešite daiktą, — nesvarbu 
kas tai būtų, — rastą ant to kapo. 

Ponas Dekazesas išėjo, nuvyko į Sen Ženevjevos baž- 
nyčią, nusileido į kriptą ir labai nustebo, ant kardinolo 
Kaprara kapo pamatęs tik rytietiško alebastro skeveldrą. 

Tačiau nurodymas buvo tikslus, dar daugiau, įsaky- 
mas kažką atnešti visiškai aiškus. Sekundę pastovėjęs, pa- 
ėmė alebastro gabalėlį ir nunešė į Tiuilri. 

Manė, kad karalius aprėks už tokį aklą paklusnumą, 
nes atnešė visiškai bevertį daiktą, bet priešingai: išvydęs 
alebastro skeveldrą, karalius krūptelėjo. Paskui, rūpestin- 
gai ją apžiūrėjęs ir padėjęs ant stalo, Liudvikas XVIII tarė: 

— Dabar nusiųskite žmogų, vertą visiško pasiti- 
kėjimo, į Karališkąją biblioteką; tas Žmogus paprašys 
Šventojo Augustino raštų, išleistų 1669 metais, ir VII to- 
me tarp 405 ir 406 puslapių ras popieriaus lapelį. 

— Bet, valdove, — paklausė Dekazesas, — užuot 
kam nors patikėjęs misiją, ar negaliu jos atlikti pats? 

— Neįmanoma, mano vaike. 

Mano vaike buvo draugiškas kreipinys, kuriuo Liud- 
vikas XVIII kreipdavosi į mylimus ministrus. 

Patikimą Žmogų nusiuntė į Karališkąją biblioteką; 
jis atsivertė raštus nurodytoje vietoje ir rado žadėtąjį po- 
pieriaus lapelį. 

Jį paėmė; lapelis buvo keistai iškarpytas. 

Liudvikas XVIII atidžiai apžiūrėjo iškarpymus, ten 
ieškodamas paslapties įminimo, kai įėjo sekretorius, ne- 
šinas tokio pat dydžio popieriaus lapeliu, bet prirašytu 
be tvarkos išmėtytų žodžių. 

Ant voko kampe buvo parašyta: “Labai skubu". 

Liudvikas suprato, kad tarp šių dviejų lapelių yra ry- 
šys. Iškarpytąjį lapelį uždėjo ant prirašytojo ir pamatė, 
kad pro skylutes matomi žodžiai siejasi. 

Jis paleido sekretorių, Dekazesą paprašė palikti jį 
vieną ir, kai tie išėjo, perskaitė: 


“Karaliau, tu išduotas! Išdavė tavo ministras ir 
P.P. tavo S... Karaliau, tik aš galiu tave išgelbėti. 


Mariani". 

Skaitytojas supranta, kad aš neprisiimu atsakomy- 
bės nei už laiško, kurį turiu prieš akis, nei už visos istori- 
jos autentiškumą. 

Karalius niekam nepasakojo apie šį laišką; tiktai tą pa- 
tį vakarą policijos ministras!, ryte karaliaus paprašytas išei- 
ti, davė įsakymą ieškoti Žmogaus, pasivadinusio Mariani. 

Rytojaus dieną, — tai buvo vasario 13 d., sekmadie- 
nis, — per mišias karalius, atsivertęs maldaknygę, rado 
tokį laišką: 


“Nustebai, kad aš tau parašiau; manęs visur ieš- 
ko. Paskubėk susitikti su manimi, jei nori nuo savo 
namų atitraukti didelę nelaimę. Jei nuspręsi mane 
pamatyti, ant savo miegamojo lango stiklo uždėk tris 
vaško antspaudus. “ 


Karalius, nors ir susidomėjęs paskutiniu pranešimu, 
nemanė esant labai skubu vykdyti tai, ko prašė laiške. 

Jis laukė, jis dvejojo, jis atidėjo rytdienai. 

Vakare Operoje vyko iškilmingas spektaklis. Vai- 
dino “Lakštingalą", “Vedybas Gamaše" ir “Karnavalą 
Venecijoje". 

Į spektaklį atvyko kunigaikštis ir kunigaikštienė de 
Beri. 

Apie vienuoliktą valandą vakaro, po antrojo veiks- 
mo, kunigaikštienė de Beri savo vyrui pasakė, kad labai 
pavargo ir norėtų išeiti. Princas nesiryžo išleisti jos vie- 
nos ir išėjo kartu. 

Prie karietos, stovėjusios Romo gatvėje, padavęs 
princesei ranką užlipti ant laiptelio, jis tarė: “Palaukite 
minutėlę, tuoj grįšiu“. 


' Ponui Dekazesui, vidaus reikalų ministrui, buvo pavaldi ir 
policija. ( Aut. past. ). 

Tą akimirką iš už durininko ir sargybos karininko, 
pono de Klermon Lodevo, kaip žaibas išlėkė žmogus, 
griebė princą už kairiojo peties, atgręžė, apkabino ir į 
krūtinę, dešinėn pusėn, įsmeigė ploną ir aštrų durklą, su 
bukmedžio rankena. 

Palikęs ginklą Žaizdoje, pargriovęs tris ar keturis 
smalsuolius, žmogus nulėkė už Rišeljė gatvės kampo ir 
dingo Kolbero arkadoje. 

Iš pradžių niekas net nesuprato, kad princas sužeis- 
tas; jis pats nepajuto jokio skausmo, tik smūgį į krūtinę. 

— Atsargiau, kvaily! — šūktelėjo ponas de Šuazelis, 
princo adjutantas, atsitrenkęs į nulekiantį žudiką ir pa- 
laikęs jį įžūliu smalsuoliu. 

Staiga princas pajuto, kad trūksta oro; jis išbalo, su- 
sverdėjo ir, pakėlęs ranką prie krūtinės, sušuko: 

— Mane užmušė! 

— Negali būti! — sujudo aplink stovėję. 

— Žiūrėkite, — ištarė princas, — štai durklas. 

Tikrai, jis ištraukė iš savo krūtinės ir laikė rankoje 
kruviną durklą. 

Karietos durelės dar nebuvo uždarytos. Kunigaikš- 
tienė iššoko, bandė jį prilaikyti, bet princas, net jos pade- 
damas, jau nebegalėjo išstovėti ant kojų. Jis lėtai susmu- 
ko ant jį apsupusių Žmonių rankų ir buvo nuneštas į sve- 
tainę prie karaliaus ložės. 

"Ten jį pirmiausia ir apžiūrėjo gydytojas. 

Iš žaizdos ir kraujo pėdsakų ant durklo gydytojas nu- 
sprendė, kad sužeidimas labai rimtas, ir uždraudė vežti į 
Tiuilri. Jį nunešė į apartamentus tame pačiame pastate, 
kuriuose tada gyveno Operos administratorius ponas de 
Grandsiras. 

Keistas sutapimas: mirštantį princą paguldė į tą pa- 
čią lovą, kurioje jis laimingas miegojo pirmą naktį grįžęs 
į Prancūziją, nes ponas de Grandsiras tada buvo išvykęs 

į Šerbūrą ir savo kambarį bei lovą mielaširdingai užleido 
kunigaikščiui de Beri. 

Cia princas ir sužinojo, kad pagautas jo žudikas. Pa- 
klausė žudiko vardo. 

— Lui Pjeras Luvelis, — atsakė kažkas. 

Princas bandė prisiminti; paskui, tarsi klausdamas 
pats savęs, tarė: 

— Neprisimenu, kad būčiau ką padaręs tam žmogui. 

Ne, prince, ne, jūs nieko jam nepadarėte; bet jūs kak- 
toje nešiojote lemtingą antspaudą, įspaustą visiems Bur- 
bonams: vieniems, atsidūrusiems kapuose, kitiems — 
tremtyje. Ne, prince, jūs nieko jam nepadarėte, bet jūs 
ateityje turėjote tapti karaliumi, ir to pas mus pakanka, 
kad Dievas pasmerktų nelaimei. 

Žiūrėkite, prince, kas nutiko tiems, kurie per pasta- 
ruosius šešiasdešimtį metų palietė tą lemtingą karūną, 
Žiūrėkite, kaip viskas pasibaigė: 

Liudvikas XVI mirė ant ešafoto; 

Napoleonas mirė Šventosios Elenos saloje; 

Kunigaikštis de Reinchštadtas mirė Šenbriune; 

Karolis X mirė Frosdorte; 

Liudvikas Pilypas mirė Klermone. 

Kas žino, prince, kur mirs jūsų sūnus, grafas de Šam- 
boras? Kur mirs jo pusbrolis, grafas de Pari? Klausiu jū- 
sų, kuriam jau atsivėrė amžinybės paslaptys, gyvenimo ir 
mirties paslaptys. 

Tačiau mes, prince, iš anksto galime pasakyti, kad 
niekas iš jūsų giminės nemirs Tiuilri rūmuose ir nesiilsės 
kaip karalius tėvų rūsiuose. 

"Tai buvo gera ir kilni širdis neapykantos jūroje, ir ji tuoj 
nustos plakusi. Kai šeštą valandą ryto Liudvikas XVIII, 
sužinojęs, kas atsitiko, atvažiavo palydėti sūnėno pasku- 
tinio atodūsio, pirmieji sužeistojo žodžiai buvo tokie: 

— Valdove, būkite gailestingas! 

Bet Liudvikas XVIII nenorėjo gailestingumo nei pa- 
žadėti, nei visai atsisakyti. 

— Jūs išgyvensite, aš tikiu, ir mes, mielas sūnėne, 
pamiršime tą baisų įvykį. Tiesa, reikalas rimtas ir turės 
būti rimtai išnagrinėtas. 

Vos tik karalius ištarė šiuos žodžius, princas ėmė dus- 
ti; jis pravėrė burną ir paprašė paversti ant kairiojo šono. 

— "lai galas! — tarė jis, kai aplinkiniai paskubėjo 
išpildyti paskutinį prašymą. 

Iš tiesų vos tik jį pasuko, laikrodis išmušė pusę sep- 
tynių ryto, ir jis mirė. 

Kunigaikštienės de Beri skausmas buvo didžiulis. 
Ji paėmė nuo židinio žirkles, paleido gražius gelsvus 
plaukus, nukirpo prie pat šaknų ir metė šalia savo vyro 
kūno. 

Liudvikas XVIII kentėjo dar labiau; nekreipdamas 
dėmesio į kunigaikštienę de Beri, jis verkė nužudyto sū- 
nėno, o dar labiau — dėl nutraukto giminės siūlo. 

Grįžęs į Tiuilri, karalius susimąstė apie tai, kas nuti- 
ko per pastarąsias dvi dienas, — apie laišką, gautą Žmog- 
žudystės dienos rytą, su perspėjimu dėl karališkajai šei- 
mai gresiančios didelės nelaimės. 

"Tada, nors ir nieko nebesitikėdamas iš paslaptingo 
nepažįstamojo, — kaip pasakoja mūsų perrašoma legen- 
da, — Liudvikas XVIII apsunkusiomis kojomis nuėjo prie 
lango ir ant stiklo uždėjo tris antspaudus, turėjusius tap- 
ti ženklu nepažįstamajam. 

Po dviejų valandų karalius gavo laišką trigubame 
voke: 


“Per vėlu! Tegul patikimas Žmogus ateina ma- 
nęs paimti ant Menų tilto, kur aš būsiu šį vakarą vie- 
nuoliktą valandą. 

Pasikliauju karaliaus garbingumu!" 

Penkiolika minučių po vienuoliktos nepažįstamąjį at- 
vedė į Tiuilri rūmus ir palydėjo į karaliaus kabinetą. 

Ten su Liudviku XVIII jis išbuvo iki pirmos valan- 
dos nakties. Niekas nežino, ką ten kalbėjo. 

Rytojaus dieną ponas Kloselis de Kusergas Perų rū- 
muose pasiūlė iškelti kaltinimą ponui Dekazesui, kaip ku- 
nigaikščio de Beri nužudymo bendrininkui. 

Taigi tuo metu, kai pronapoleoniškai ir liberaliai nu- 
siteikusi piliečių dalis kūrė pamiletus ir daineles prieš Bur- 
bonus, daugino Mobrėjaus teismo aprašymus, labiau kraš- 
tutinių pažiūrų žmonės, — iš jų kunigaikštis d'Orleanas ir 
Dekazesas, — rimtesnėmis priemonėmis stengėsi pasi- 
kasti po valdžios pamatais, ruošdami dirvą ketvirtai parti- 
jai, greit pasirodysiančiai su karbonarizmo apsiaustu; mes 
kalbėsime apie respublikonų partiją, kurios gimimą išpra- 
našavo Napoleonas prieš mirtį Šventosios Elenos saloje. 

"Tačiau, prieš pradėdami plačiau apžvelgti šį klausi- 
mą, dar kelis žodžius tarsime apie Luvelį. "Ie Dievas ma- 
ne saugo nuo žudiko garbinimo, nesvarbu, kokiai pusei 
jis priklausytų! Mes tik norime istoriniu požiūriu paro- 
dyti, kuo skiriasi vienas žudikas nuo kito. 

Jau sakėme, kad Luvelis iš pradžių dingo už Rišeljė 
gatvės kampo, paskui Kolbero arkadoje. 

Čia jis vos nepaspruko, bet jam kelią pastojo fiakras 
ir privertė stabtelti. Tuo momentu sargybinis, net nume- 
tęs šautuvą, kad galėtų greičiau bėgti paskui žudiką ir jau 
pametęs jį iš akių, vėl pamatė Luvelį ir, pasileidęs visu 
greičiu, čiupo plikomis rankomis; tuo tarpu pribėgo ka- 
vinės padavėjas ir griebė žudiką už apykaklės. 

Pagautas nusikaltėlis jau nebebandė ištrūkti. Buvo 
galima pamanyti, kad jis bėgo tik todėl, kad taip įprasta; 
pirmojo bandymo jam pakako ir, jei net paliktų jį laisvą, 
supratęs, jog viskas baigta, ta laisve nebepasinaudotų. 

Luvelį nuvedė į sargybos postą, įsitaisiusį Operos 
vestibiulyje. 

— Niekše! — suriko ponas de Klermon Lodevas, — 
kas tave privertė padaryti tokį nusikaltimą? 

— Noras išvaduoti Prancūziją iš nuožmiausių jos 
priešų. 

— Kas tau užmokėjo už šią žmogžudystę? 

— Užmokėjo! — sušuko Luvelis, pakeldamas gal- 
vą. — Užmokėjo! 

Paskui niekinamai nusišypsojo ir pridūrė: 

— Manote, kad tokie dalykai daromi dėl pinigų? 

Luvelio teismas buvo surengtas Perų rūmuose. 

Birželio 5 d. Luvelis stojo prieš aukščiausiąjį teismą. 
Rytojaus dieną, birželio 6-ą, jį nuteisė mirties bausme. 

Prieš tai praėjo keturi mėnesiai, bandant išgauti ben- 
drininkų vardus, bet nepavyko sužinoti nė vieno. 

Praėjus valandai po nuosprendžio paskelbimo, kai 
Luvelį vedė į Konsjeržeri kalėjimą, prie jo priėjo vienas 
sargybinis. 

— Per visą procesą jūs elgėtės labai ramiai, net išdi- 
džiai, — tarė nuteistajam tas Žmogus, — turbūt dabar 
norėtumėt kunigo. 

— O kam? — paklausė Luvelis. 

— Kad šiek tiek nuramintumėt sąžinę. 

— (O! Mano sąžinė rami ir man kužda, kad padariau 
tai, ką turėjau padaryti. 

— Jūsų sąžinė gali klysti. Patikėkite manim, geriau 
susitaikyti su Dievu, patariu iš visos širdies. 

— Ojei atlikčiau išpažintį, manote, eičiau į dangų? 

— Galbūt! Viešpaties gailestingumas beribis. 

— O princas de Kondė, kuris neseniai mirė, mano- 
te, kad jis danguje? | 

— Reikia manyti, nes tai buvo tikrai geras princas! 

— Tokiu atveju norėčiau eiti pas jį; linksma bus žiū- 
rėti, kaip širsta tas senas emigrantas. 

Pokalbį nutraukė de Semonvilis; jis atėjo aplankyti 
kalinio, kad iš jo ką nors išpeštų. 

Pamatęs, kad nepavyks, jis Luvelį paklausė: 

— Gal ko nors pageidautumėt? 

— Grafe, — atsakė nuteistasis, — kalėjime esu pri- 
verstas miegoti ant storų ir šiurkščių paklodžių. Paskuti- 
nę naktį norėčiau išsimiegoti ant plonų. 

Noras buvo patenkintas. Luvelis gavo plonas paklo- 
des ir tarp šių paklodžių ramiai išmiegojo nuo devynių 
vakaro iki šešių ryto. 

Birželio 7d. šeštą valandą vakaro jį išvedė iš Kons- 
jeržeri; tai buvo per garsųjį birželio sambrūzdį, apie kurį 
tarsime kelis žodžius. 

Jį pasitiko gatvės, pilnos žmonių, žiūrovai buvo suli- 
pę net ant namų stogų. 

Luvelis ėjo užsidėjęs apvalią kepurę, apsivilkęs mė- 
lynu redingotu ir pilkomis kelnėmis. Rytojaus laikraš- 
čiai rašė, kad jis atrodęs priblokštas ir ėjęs nelabai tvir- 
tu žingsniu. 

Nieko panašaus: Luvelis buvo iš Ravajakų ir Aliba- 
nų šeimos, tai yra, tvirtas žmogus. Ant ešafoto jis lipo 
nesipuikuodamas, bet ir nerodydamas silpnumo, ir mirė 
kaip Žmogus, iš anksto pasirengęs atiduoti gyvybę už sa- 
vo tikslą. 

Jo paskutinė vienutė Konsjeržeri kalėjime buvo ko- 
ridoriaus gale, dešinėje, ta pati, kurioje kalino Alibaną, 
Fiši ir Mengė. 


LXII! 


Karbonarai. — Jų įsteigėjai. — Organizacija ir tiks- 
las. — Aukščiausioji grandis ir direktorių kabinetas. — Be- 
Joro sąmokslas. 


Kalbėdami apie 1821 metus, keletą žodžių tarsime 
apie karbonarus, apie kuriuos daug įdomių smulkmenų 
per ilgus mūsų pokalbius pasakojo Dermonkūras, buvęs 
mano tėvo adjutantas, taip dažnai minėtas pirmuosiuose 
mano memuarų tomuose. Dermonkūras buvo vienas iš 
pagrindinių Beforo sąmokslo vadų. 

"Turbūt prisimenate sujudimą birželio mėnesį, kai nu- 
šovė bebėgantį jauną kareivį Lalmaną, po mirties apkal- 
tintą bandymu nuginkluoti karaliaus apsaugos kareivį. 

Manė, kad galima nebaudžiamai apkaltinti tą, iš ku- 
rio liko tik lavinas. 

"Tačiau jo ginti stojo tėvas. 

Tiesa, cenzūra, — vis dėlto kartais cenzūra būna ypač 
bjaurus dalykas! — neleido vargšo tėvo laiškui pasirody- 
ti laikraščiuose. 

"Tada tėvas paprašė poną Lafitą tą laišką nunešti į 
Rūmus ir visus su juo supažindinti. 

Štai jis, laiškas, kurį Lalmano tėvas nusiuntė į laik- 
raščius ir kurį tie atsisakė išspausdinti. 


“Ponai, 

Vakar mano sūnų nušovė karaliaus apsaugos ka- 
reivis; šiandien jį apšmeižė “Baltoji vėliava", “Dien- 
raštis“ ir “Debatų laikraštis“. Vardan jo atminimo 
privalau paneigti šių laikraščių pateiktus faktus. Fak- 
tai neteisingi! Mano sūnus nebandė nuginkluoti ka- 
raliaus sargybinio; jis ėjo be jokio ginklo, kai į nuga- 
rą gavo kulką, nuo kurios mirė. 

Lalmanas“'. 


Rugpjūčio 19 dienos sąmokslas buvo birželio suju- 
dimo padarinys. Šiame sąmoksle dalyvavo ir aukščiau- 
sieji Tiesos Draugų ložės nariai. Po to jie išsibarstė. Du 
jos nariai pabėgo į Italiją, — tai ponai Žuberas ir Diužjė. 

Į Neapolį jie atvyko 1820 m. revoliucijos įkarštyje, 
kai patriotus niekšiškai išdavė vyriausiasis vikaras Pran- 
ciškus. 

Jie įsisuko į revoliucijos verpetą ir buvo priimti į ita- 
lų karbonarus. 

Grįžęs į Paryžių, Diužjė labai propagavo tą, pas mus 
dar nežinomą, judėjimą. 

Organizacijos kūrimas visai pavergė Diužjė; manė, 
kad ją įkurti Prancūzijoje visiškai įmanoma. Tiesos Drau- 
gų ložės tarybai jis išdėstė pagrindinius judėjimo tikslus, 
ir klausytojams tai padarė didelį įspūdį. Diužjė buvo at- 

sivežęs italų organizacijos įstatus ir jam pavedė juos iš- 
versti. Jis ėmėsi šios užduoties; tačiau religinis misticiZ- 
mas, sudarantis įstatų pagrindą, netiko Prancūzijai. Įsta- 
tus adaptavo, atsisakydami detalių, kurios tuo metu bu- 
vo nepopuliarios, ir ponams Biušė, Bazarui bei Flotarui 
buvo pavesta sukurti bazę prancūzų karbonarų organi- 
zacijai, apvalytai nuo dvasinių dalykų. 

1821 metų gegužės 1 dieną trys, tada dar niekam 
nežinomi jauni vyrai, kurių vyriausiam nebuvo ir trisde- 
šimties, pirmą kartą susėdo prie apvalaus stalo viename 
pačio vargingiausio sostinės kvartalo kambaryje, kuris toli 
gražu nebuvo panašus į tą, apie kurį kalbėjo Horacijus, 
ir ten rimti, net niūrūs, nors patys nenujautė, kokį baisų 
darbą sumanė, padėjo pagrindus tiems prancūzų karbo- 
narams, kurie 1821 ir1822 metais Prancūzijoje užkurs 
gaisrą, išplisiantį po tolimiausius jos kraštus: Beforą, La 
Rošelę, Nantą ir Grenoblį. 

Bet keista! "Tada trijų revoliucijos alchemikų darbas 
neturėjo tokio tikslo; tai buvo kodeksas ateities sąmoks- 
lams, tačiau nekonkretus, paprasčiausias italų įstatų pri- 
taikymas Prancūzijai. 

Štai pagrindinė jo mintis: 


“Kadangi valdžia nėra teisėta, kadangi Burbo- 
nus į valdžią atvedė svetimšaliai, karbonarai jungiasi, 
kad Prancūzijos liaudžiai padėtų laisvai naudotis sa- 
vo teise — išsirinkti sau tinkamą valdžią." 


Kaip matote, nieko konkretaus; bet atkreipkite dė- 
mesį, ten deklaruojama aukščiausia liaudies valdžia. 

Ir vis dėlto ji bus paskelbta tik po trisdešimt septy- 
nerių metų, kad bematant, tik gimusi, būtų nužudyta 
dūriu į širdį!.. 

"Taip ir gražiosios agavos žydi kas penkiolika metų ir 
miršta, išskleidusios žiedą, puikų, bet fatališką žiedą, nes 
jis yra ne tik nevaisingas, bet ir nešantis mirtį. 

Karbonarų organizaciją sudarė aukščiausia grandis, 
centrinė grandis ir vietinės grandys. 

Kiekvienoje grandyje negalėjo būti daugiau kaip dvi- 
dešimt narių. Sitaip nebuvo nusižengiama baudžiamojo 
kodekso straipsniui, kuris neleido kurti draugijų, turin- 
čių daugiau kaip dvidešimt narių. 

Aukščiausiąją grandį sudarė septyni karbonarų įkū- 
rėjai: Bazaras, Diužjė, Flotaras, Biušė, Karjolis, Žuberas 
ir Lemperani. 

Kiekvienas karbonaras privalėjo turėti šautuvą ir 
penkiasdešimt šovinių bei būti pasirengęs bet kurią die- 
nos ar nakties valandą paklusti savo vado įsakymui. 

"Tuo pat metu, kai būrėsi karbonarai, kai susidarė 
aukščiausioji grandis iš septynių mūsų išvardytų narių, 
kažkas panašaus, bet ne taip aktyviai, ne taip ryžtingai ir 
ne taip gyvai, vyko Rūmuose. 

Susidarė vadinamasis Direktorių komitetas, — pa- 
vadinimas atitiko prasmę. 

Direktorių kabinetą sudarė generolas La Fajetas, jo 
sūnus Žoržas La Fajetas, Manuelis, Diuponas (de Eras), 
Korselis tėvas, Vuajė d'Aržansonas, Žakas Kešlenas, ge- 
nerolas Tjaras ir ponai Merilu bei Ševaljė. 

Karinius reikalus komitetas pavedė generolams Kar- 
bino ir Tareirui. 

Direktorių komitetas ir aukščiausioji grandis palai- 
kė ryšius. 

Kurį laiką tie ryšiai apsiribojo tik diskusijomis; jau- 
nieji karbonarai nepasitikėjo senais liberalais, kaip ir pas- 
tarieji — jaunais revoliucionieriais. Karbonarai kaltino 
liberalus silpnumu ir ryžto stoka; liberalai kaltino karbo- 

narus neatsargumu ir lengvabūdiškumu: vieni kaltino ki- 
tus, kad jie jauni, kiti — kad anie seni. 

Taigi karbonarai suorganizavo Beforo sąmokslą, nie- 
ko nesakę Direktorių komitetui. 

Vis dėlto Bazaras susisiekė su La Fajetu: jis Žinojo 
apie generolo troškimą būti populiariu. Tačiau 1821 me- 
tais populiarumą buvo galima pelnyti tik opozicijoje: juo 
nirčiau prieštarausi valdžiai, tuo populiaresnis būsi. Ba- 
zaras laidavo už generolą aukščiausiai grandžiai ir pa- 
prašė leidimo kreiptis į jį pagalbos. 'Iokį leidimą jis gavo. 

La Fajetui buvo atskleista aukščiausios grandies pa- 
slaptis ir pasiūlyta į ją įsijungti. La Fajetas sutiko, buvo 
priimtas ir tapo vienas iš aktyvių Beforo sąmokslo vadų. 

Šį kartą jis rizikavo savo galva, nei daugiau, nei ma- 
žiau už eilinį sąmokslininką. 

Drąsiausi iš Rūmų pasekė jo pavyzdžiu. Prie sąmoks- 
lo prisidėjo Vuajė d'Aržansonas, Diuponas (de UEras), 
Maniuelis, Žakas Kešlenas ir Korselis tėvas. 

Jų atsidavimo rezultatų nereikėjo ilgai laukti. Būsi- 
mai revoliucijai buvo pritaikyta buvusios revoliucijos III 
metų konstitucija ir paskirti penki direktoriai: La Faje- 
tas, Žakas Kešlenas, Korselis tėvas, Vuajė d'Aržansonas 
ir Diuponas (de LEras). 

Karbonarizmas taip pat turėjo karinę pusę; jis buvo 
net labiau karinis nei civilinis. Būsimuose savo veiksmuo- 
se karbonarai dėjo viltis į armiją ir teisingai darė. Palikta 
karaliaus, neapkenčiama princų, keikiama privilegijuotų 
pulkų, armija, tiksliau, trys jos ketvirčiai, pritarė opozici- 
jai. Kai kuriuose pulkuose buvo įkurtos karbonarų gran- 
dys ir viskas taip gerai numatyta, kad kariškių perkėli- 
mas iš vienos įgulos į kitą tik palengvindavo propagavi- 
mą. Su pulku išvykdamas iš miesto, kuriame buvo pralei- 
dęs tris, šešis mėnesius ar metus, karinės grandies vadas 

pasiimdavo pusę sidabrinės monetos, kurios kitą pusę iš 
anksto į pulko atvykimo vietą nusiųsdavo kas nors iš aukš- 
čiausios ar centrinės grandies. Sudėjus abi monetos pu- 
ses, slaptas ryšys vėl užsimegzdavo. 

Šitaip kareiviai tapo paprasčiausiais pasiuntiniais, 
skleidžiančiais revoliuciją po visą Prancūziją. Taigi visi są- 
mokslininkai buvo pusiau kariškiai, pusiau civiliai. 

Apie 1812 metų vidurį Bordo, Before, Nef Brizache 
pasiruošimas sukilimui buvo baigtas. 

Iš Paryžiaus, tai yra, iš aukščiausios grandies, ėjo nu- 
rodymai, palaikę ir aktyvinę propagandą, kaip iš plakan- 
čios širdies teka kraujas ir palaiko gyvybę visame kūne. 

Viskas buvo paruošta. Atėjo pranešimas, kad ketu- 
rių jaunų vyrų, jau susikompromitavusių rugpjūčio 19 die- 
nos neramumuose, įtakos dėka 29-tos armijos trys bata- 
lionai iš Beforo, Nef Brizacho bei Juningo įgulos tapo 
pavaldūs karbonarams. 

Tie keturi jauni vyrai buvo: asmens sargybinis La- 
kombas, leitenantas Desbordas, jaunesnieji leitenantai 
Briukas ir Pegiuliu. Prie jų prisijungė advokatas, pravar- 
de Mažasis Žanas, bei atsargos karininkas Rusijonas. 

Be to, Dermonkūrui, kuris taip pat buvo išleistas į 
atsargą ir gyveno Vindensolene, už mylios nuo Nef Bri- 
zacho, buvo pavesta įsijungti į sukilimą ir vadovauti raitų 
šaulių pulkui, stovinčiam Kolmare. 

Štai tokia buvo karinė sukilimo pusė. 

Civilinei sąmokslo pusei vadovavo Vuajė d'Aržan- 
sonas ir Žakas Kešlenas, turėję gamyklas Miulūzo ir Be- 
foro apylinkėse. Jie darė didelę įtaką darbininkams, ne- 
patenkintiems valdžia, grąžinusia buvusias privilegijas 
aristokratams, buvusią valdžią kunigams, ir pasirengu- 
siems dalyvauti bet kokiuose sukilimuose, į kuriuos tik 
juos pastums stipresnė ranka. 

Taigi 1821 metų pabaigoje iš Paryžiaus aukščiau- 
sios grandies atėjo tokios Žinios: Juninge, Net Brizache 
ir Before stovi 29-tos armijos dalys, kontroliuojamos lei- 
tenantų Karelio, Grometi ir Levasero; Kolmare šauliai, 
pavaldūs Dermonkūrui; Strasbūre dviejuose artilerijos 
pulkuose ir pionierių batalione veikia karbonarų gru- 
pės; Mece yra šalininkų pionierių dalinyje ir ypač daug 
tarp kursantų; pagaliau Epinale kontroliuojamas šar- 
vuotas pulkas. 

Iš savo pusės Kešlenas ir Vuajė d'Aržansonas atsa- 
kė už sukilimą ne tik Miulūze, bet ir visoje Reino pakran- 
tėje, kur tik buvo karbonarų grandys, iš viso turinčios de- 
šimt tūkstančių šalininkų tarp atsargos kariškių, miestie- 
čių, muitininkų, pasieniečių, — ryžtingų Žmonių, pasi- 
rengusių, jei reikės, paaukoti savo gyvybes. 

Maždaug tuo metu mano motina, atlikusi savo ver- 
slo apskaitą, priėjo išvadą, kad mes visai nusigyvenome. 
Ji prisiminė mūsų draugą Dermonkūrą ir, manydama, 
kad jis išlaikė kokius nors ryšius su vyriausybe, nuspren- 
dė jam parašyti ir paprašyti pasidomėti, ar nebūtų gali- 
ma atgauti mano tėvui neišmokėtos algos, dvidešimt aš- 
tuonių tūkstančių penkių šimtų frankų, už VII ir VIII 
Respublikos metus. 

Laiškas Dermonkūrą pasiekė gruodžio 20 ar 22 die- 
ną, likus savaitei iki numatyto sukilimo. 

Dermonkūras nedelsdamas atsakė ir gruodžio 28 
dieną mes gavome tokį laišką: 


“Mano mieloji ponia Diuma, 

Koks velnias Jums pakišo mintį, kad aš galiu tu- 
rėti ryšių su ta niekšų gauja, kuri šiuo metu manipu- 
liuoja mūsų reikalais? Ne, gink Dieve! Aš pats sė- 
džiu atsargoje ir nei kardu, nei plunksna nedalyvau- 

ju tame, kas vyksta. Todėl, mieloji ponia, nepasikliau- 
kite manimi, tai yra, varguoliu, kuriam, už keturias- 
dešimtį metų tarnybos armijoje moka tik nusususius 
keturis tūkstančius frankų per metus pensijos; bet 
pasikliaukite Dievu, kuris, jei mato, kas dedasi čia, 
apačioje, turėtų būti labai nepatenkintas. Tačiau ar- 
ba Dievo nėra, arba tai ilgai negali tęstis. Jūs, žinau, 
tikite Dievą, todėl leiskite veikti jam. Vieną dieną 
reikalai pasikeis. Paklauskite savo sūnaus, kuris da- 
bar turėtų būti jau didelis berniukas, ir jis jums pa- 
sakys, kad vienas išminčius, manau Horacijus, sakė, 
jog po lietaus visada sušvinta saulė. Dar kelias die- 
nas palaikykite savo skėtį išskleistą, o kai saulė pasi- 
rodys, suglauskite ir tada pasikliaukite manimi. 
Nenusiminkite; be vilties, kuri rusena širdies gi- 
lumoje garbingiems žmonėms, liktų tik paleisti kul- 
ką į kaktą. 
Baronas Dermonkūras"'. 


Laiškas nesakė nieko aiškaus, bet pasakė daug. Ma- 
no motina suprato, kad rengiamas kažkoks sąmokslas, ir 
Dermonkūras į jį rimtai įsivėlęs. 

Rytojaus dieną po to, kai gavome laišką, Before vy- 
ko tokie dalykai: pagal sąmokslo planą vienu metu buvo 
gautas Ženklas Net Brizache ir Before; tą pačią dieną, 
tiksliau, tą pačią naktį, tą pačią valandą, karbonarai apsi- 
ginklavo ir iškėlė trispalves vėliavas. Sukilimas turėjo pra- 
sidėti naktį iš gruodžio 29-tos į 30-tą. 

Before paskui Kolmare turėjo būti paskirta laikino- 
ji valdžia. Ją sudarė Žakas Kešlenas, generolas La Faje- 
tas ir Vuajė d'Aržansonas. 

Dvidešimt penki ar trisdešimt Paryžiaus karbonarų 
gavo įsakymą vykti į Beforą. 

Nieko nelaukdami, jie leidosi: į kelią ir turėjo atvykti 
gruodžio 28 dieną. 

28 dieną, kai Žuberas išjojo iš miesto jų pasitikti, 
pakeliui sutiko Žaką Kešleną. 

Kešlenas jo ieškojo, kad praneštų keistą Žinią: Vua- 
jė d'Aržansonas, kuris su juo ir generolu La Fajetu turė- 
jo sudaryti revoliucinį triumviratą, atvyko, bet užsidarė 
savo gamyklose slėnyje už Masvo, ten su niekuo nesusi- 
tinka ir laiko visas atsivežtas instrukcijas. 

— Tai ką mums daryti? — paklausė Žuberas. 

— Klausykite, — tarė Kešlenas, — aš vykstu prie 
Masvo, aš pasieksiu d'Aržansoną ir atvesiu, kad ir suriš- 
tą, o jūs kokiu nors būdu paskubinsite La Fajetą. 

Taip nusprendę abu sąmokslininkai išsiskyrė. Vie- 
nas, Kešlenas, nujojo, kaip sakė, į Masvo, nuošalų kai- 
melį maždaug už septynių mylių nuo Beforo ir tiek pat 
nuo Kolmaro; kitas, Žuberas, nujojo į Liurą, miestelį prie 
Paryžiaus kelio, už dvidešimt mylių nuo Beforo. 

Pakeliui jis sutiko briką, kurioje atpažino du drau- 
giškus veidus: tai buvo du dideli artistai ir du tikri pa- 
triotai Anri ir Ari Šeferai; su jais važiavo ir Korselis 
sūnus. 

Keliais žodžiais Žuberas jiems nušvietė padėtį. 

Ari Šeferas, artimas La Fajeto draugas, pasuko iš 
kelio ir nuėjo ieškoti La Fajeto į jo La Granžo pilį. 

Kiti su Žuberu grįžo į Beforą pranešti, kad veiksmų 
pradžia kiek atidedama. 

Iš tiesų 29 ir 30 dienos praėjo veltui belaukiant. 

Naktį iš 29-tos į 30-tą Dermonkūras labai nerima- 
vo. Dešimtą valandą ryto jis išsiuntė pas Kešleną pa- 
meistrį, vardu Ruskoni, buvusį Italijos armijos karinin- 
ką, lydėjusį imperatorių į Elbės salą: be abejo, Kešlenas 
turėtų ką nors Žinoti. 

Išvykęs dešimtą valandą ryto, Ruskonis per baisų 
lietų kaimo keliukais nuklampojo devynias mylias ir de- 
šimtą valandą vakaro pasirodė pas Kešleną, kurį rado 
puotaujantį su dešimčia draugų. Pasivedęs jį į šalį, pa- 
klausė, kaip sąmokslo reikalai. O jie nekokie: ponas 
d' Aržansonas nenori pasijudinti; dar nėra žinių iš La 
Fajeto, manoma, kad Maniuelis jį užlaiko; kol kas tegul 
Dermonkūras nieko nedaro, jam bus pranešta, kada tu- 
rės pasisakyti. 

— Bet už ką jis turės pasisakyti? — paklausė pa- 
siuntinys. 

— O! Štai čia visa painiava! — atsakė Kešlenas. — 
Vieni nori Napoleono II, — tai generolai; kiti nori Luji 
Pilypo, — tai Maniuelis; na, o generolas La Fajetas nori 
Respublikos... Bet pirmiausia nuversime Burbonus, o pas- 
kui susigaudysime. 

Ruskonis tuoj pat išvyksta atgal, išsinuomoja šara- 
baną', važiuoja visą naktį, dešimtą valandą ryto atvažiuoja 
į Kalmarą, o iš ten pėsčias pasiekia Vidensoleną. Jis ran- 
da generolą pasirengusį veikti. 

Jam belaukiant beveik niekas nepasikeitė. 

Štai kas vyko: 

Ari Šeferas rado La Fajetą La Granžo pilyje. Gene- 
rolas, kuris buvo Rūmų narys ir kurio pasišalinimas iš- 
kart būtų pastebėtas, į Beforą norėjo atvykti tik paskuti- 
niu momentu. Jis pažadėjo išvykti tą patį vakarą tik su 
sąlyga, kad ponas Ari Šeferas nuvažiuos į Paryžių ir įkal- 
bės Maniuelį bei Diuponą (de UErą), du paskutiniuo- 
sius laikinosios vyriausybės narius, atvykti dalyvauti su- 


1! Sarabanas — atviras vežimas su keliomis skersinėmis sė- 
dynėmis. 

kilime; taip pat jis nusiųs pulkininką Fabvjė, širdies ir pro- 
to Žmogų, vadovauti sukilėlių batalionui. 

Ari Šeferas nuvažiavo į Paryžių, susitiko su Maniue- 
liu, Diuponu (de LEru) ir Fabvjė, iš Maniuelio ir Diupo- 
no (de UEro) gavo pažadą, kad jie išvyks tą pačią naktį, 
paėmė į savo karietą Fabvjė ir leidosi į kelią, lydimas Ma- 
niuelio ir Diupono (de LEro) bei vėliau prisidėjusio La 
Fajeto. 

"Tuo tarpu, kai ta karietų virtinė, eikliais žirgais 1a- 
kindama revoliuciją, drebino Paryžiaus kelią, kai Žakas 
Kešlenas pirma Žubero ir Karelio atsidūrė Before, kai 
pulkininkas Paijė, nežinodamas apie Fabvjė atvykimą, 
rengėsi perimti vadovavimą pulkams, kai Dermonkūras, 
laikydamas pabalnotą arklį, laukė signalo pradėti, jau- 
nesnysis leitenantas Manuri, vienas iš pagrindinių kar- 
bonarų narių, su savo draugu pakeitė sargybą prie pa- 
grindinių miesto vartų, o kiti perspėjo savo draugus, kad 
svarbus momentas jau čia pat ir, iš visko sprendžiant, su- 
kilimas prasidės 1822 metų sausio I vakarą. 

Atėjo sausio I vakaras. 

Dar kelios valandos, ir viskas užvirs! 

Pamažu sutemo. Aštuntą valandą praėjo patikrinimas. 

Po patikrinimo puskarininkis Ieljė apėjo visus ser- 
žantus ir jiems įsakė perspėti karius likti savo kambariuo- 
se. Ten kiekvienas sąmokslininkas užsitaisė šautuvą, su- 
sikrovė kuprinę ir sėdėjo visiškai pasirengęs žygiui. 

Na, o seržantai susirinko vakarieniauti sa Manuri. 

Už dvidešimties žingsnių nuo tos vietos, kur ren- 
gėsi vakarieniauti Manuri su savo seržantais, pulkinin- 
kas Paijė Pašto viešbutyje nusileido į salę vakarienės su 
kitais dvidešimčia sąmokslininkų. Kadangi pašto virši- 
ninkas buvo vienas iš jų, niekas nesivaržė, ir salė buvo 

išpuošta trispalvėmis vėliavomis, vėliavomis su ereliais 
ir kokardomis. 

Iš tiesų, ko bijoti? Nė vienas karininkas negyveno 
kareivinėse; jau dešimta valanda vakaro, vidurnaktį są- 
mokslas prasidės. 

Deja! Kas žino, kiek netikėtų nelaimių per dvi va- 
landas gali išsprūsti iš tos Pandoros skrynios, vadinamos 
atsitiktinumu?.. 

Vienas seržantas, kuris pusmetį buvo išvykęs iš mies- 
to ir, suprantama, nežinojo, kas įvyko per tuos šešis mė- 
nesius, grįžo į Beforą kaip tik sausio 1 dieną, tuo metu, 
kai buvo kviečiama pasirengti kovai, ir pats dalyvavo ta- 
me pasirengime. 

Kai jis buvo baigtas, seržantas apie atliktą darbą nu- 
sprendė raportuoti kapitonui, taigi nuėjo pas jį 17 pareiš- 
kė, kad jo kuopa pasirengusi. 

— Kam pasirengusi? — paklausė kapitonas. 

— Žygiui. 

— Kur Žygiuoti ? 

— Ten, kur bus įsakyta. 

Kapitonas nustebęs žiūrėjo į seržantą. 

— Ką jūs pasakėte? 

— Kapitone, aš pasakiau, kad kuprinės sukrautos ir 
šautuvai užtaisyti. 

— Jūs arba girtas, arba išprotėjote, — atsakė kapi- 
tonas. — Eikite ir išsimiegokite! 

Seržantas buvo beišeinąs, bet jį sulaikė kitas kari- 
ninkas, smulkiau paklausinėjo ir iš kitų detalių suprato, 
jog įsakymas pasirengti tikrai buvo duotas. 

"Tačiau kaip galėjo būti duotas toks įsakymas dviem 
kapitonams nežinant? 

— Kas davė tokį įsakymą?.. Matyt, papulkininkis. 

— Matyt, — automatiškai atsakė seržantas. 


26 


Abu kapitonai nuėjo pas papulkininkį. Papulkinin- 
kis taip pat nustebo ir taip pat nieko nežinojo. 

Greičiausia įsakymas atėjo iš pono Tusteno, kara- 
liaus įgaliotinio 17 Beforo karo komendanto. 

Visi trys nuėjo pas Tusteną. Šis nesuprato, ko iš jo 
nori. Staiga jiems švystelėjo mintis. 

Sąmokslas! 

Du kapitonai tuoj pat nulėkė į kareivines įsakyti iš- 
krauti kuprines, išimti užtaisus iš šautuvų ir atšaukti pa- 
sirengimą. 

"Tuo tarpu karaliaus įgaliotinis nusprendė aplankyti 
postus. 

Pirmasis jo aplankytas postas, buvo prie miesto var- 
tų, saugomas Manuri. 

Dar nepriėjęs posto, po skliautais, žibinto šviesoje, 
jis pamatė keturių Žmonių grupę. Žmonės pasirodė įtar- 
tini, ir jis priėjo. 

"Tai buvo keturi jauni vyrai, apsirengę kaip miestelė- 
nai. Karaliaus įgaliotinis ėmė juos klausinėti. 

— Kas jūs, ponai? 

— Apylinkės gyventojai, komendante. 

— Jūsų pavardės? 

Ar iš nerūpestingumo, ar todėl, kad buvo staiga 
užklupti ir nepasirengę meluoti, vyrai pasakė savo pa- 
vardes. 

"Tai buvo Desbordas, Briukas, Pegiuliu ir Lakombas. 

Visi keturi dalyvavo rugpjūčio 19-tos neramumuo- 
se. Jų pavardės, šmėkščiojusios visuose laikraščiuose, ka- 
raliaus įgaliotiniui buvo gerai žinomos. Jis pakvietė sar- 
gybos posto vyresnįjį Manuri, įsakė sulaikyti tuos keturis 
jaunus vyrus, saugoti juos sargybos poste, pasiėmė pen- 
kis sargybinius ir su jais išėjo pasidairyti po priemiesčius. 

Iš tiesų tik nuėjęs šimtą žingsnių, karaliaus įga- 
liotinis pamatė dvidešimt penkis ar trisdešimt žmo- 
nių, kurie atrodė nenorį su juo susitikti. Keli iš jų 
vilkėjo uniformas. Tarp jų pažino vieną 29-tos armi- 
jos karininką. Ponas Tustenas nuėjo prie jo, ištiesė 
ranką čiupti už pakarpos, bet karininkas atsisuko ir 
šovė iš pistoleto tiesiai jam į krūtinę, į patį vidurį, tad 
kulka pataikė į Šventojo Liudviko kryžių, jį sutrumpi- 
no, bet ir pati susiplojo. 

Vis dėlto smūgis buvo labai stiprus, ir karaliaus 
įgaliotinis krito aukštielninkas. 

Beveik tuoj pat jis atsistojo ir, kadangi su penkiais 
vyrais nieko negalėjo padaryti prieš trisdešimt, grįžo į 
miestą, į sargybos postą, paimti Briuko, Lakombo, Des- 
boro ir Pegiuliu. 

Bet visi keturi buvo dingę. Manuri juos paleido ir 
pats kartu pabėgo. 

Karaliaus įgaliotinis nuėjo į kareivines, stojo bata- 
liono priešakyje, išvedė jį į aikštę ir pasiuntė grenadie- 
rius saugoti miesto vartų bei sulaikyti bet ką, kas norėtų 
įeiti ar išeiti. 

Per vėlai, sąmokslininkai jau buvo už miesto. 

"Tuo tarpu seržantas, nenorom įskundęs sąmokslą, 
išėjęs iš kapitonų kabineto sutiko puskarininkį Teljė, tą 
patį, kaip prisimenate, kuris davė įsakymą pasirengti Žy- 
giui. Jam papasakojo, kas nutikę ir kokių priemonių i1m- 
tasi. Teljė suprato, — viskas žlugo; jis nubėgo į Pašto vieš- 
butį, atlapojo duris ir vakarieniaujantiems virš galvų 
sviedė baisius žodžius: 

— Viskas atskleista! 

Du karininkai, Penjė ir Bonijonas, nepatikėjo; jie pa- 
sakė einą į kareivines ir išlėkė. 

Po dešimties minučių grįžo taip pat tekini. Žinia bu- 
vo teisinga, pats laikas sprukti. 

Ir jie spruko. 

Štai tada karaliaus įgaliotinis ir sutiko už miesto vartų 
Pengė ir jo draugus, nes būtent Penjė jis bandė pačiupti 
už pakarpos ir jo iššauta kulka susiplojo į Šventojo Liud- 
viko kryžių. 

Kai tik Penjė ir jo bendrininkai išėjo iš Pašto viešbu- 
čio, ten atvyko Karelis ir Žuberas. Jie taip pat norėjo pra- 
nešti, kad sąmokslas žlugo. Salėje jiedu rado tik Ginarą 
ir Anri Šeferą, taip pat pasirengusius kur nors slėptis. 
Tačiau jie nepažinojo krašto ir nežinojo, kur eiti. 

Ginaras, Anri Šeferas bei Žuberas sėdo į karietą ir 
nuvažiavo Miulūzo keliu. 

De Korselis sūnus ir Bazaras važiavo pasitikti La Fa- 
jeto ir jo perspėti. 

Prie Miulūzo Karelis paliko savo draugus, pasiėmė 
arklį ir nujojo į Nef Brizachą, kur stovėjo jo batalionas. 

Prie Kolmaro vartų jis sutiko Ruskonį, tą patį, kuris 
išvakarėse buvo Miulūze. 

Generolas Dermonkūras vis laukė, todėl pastatė Rus- 
koni į sargybą ant kelio, kad šis gautų kokių nors Žinių. 

Ruskonis pažino Karelį ir iš jo sužinojo, kad sąmoks- 
las atskleistas ir kad visi sąmokslininkai pabėgo. 

— O kur jojate jūs? — paklausė Ruskonis. 

— Po perkūnais, į Nef Brizachą; grįžtu į tarnybą. 

— Man atrodo, kad tai neatsargu. 

— Tūnosiu suglaudęs ausis ir, pajutęs bet kokį pa- 
vojų, spruksiu... Ar turite pinigų? 

— Turiu šimtą luidorų, skirtų mūsų reikalui; imkite 
penkiasdešimt. 

— Dėkui! O jums štai arklys ir jokite perspėti ge- 
nerolo. 

Mainams įvykus, Karelis nuėjo savo keliu pėsčias, o 
Ruskonis nujojo perspėti generolo Dermonkūro. 

Generolas atsikėlė. 

Ruskonis jam papasakojo apie tai, kas atsitiko Be- 
fore. Dermonkūras vis negalėjo patikėti, kad viskas 
prarasta. 

— Na, — nenurimo jis, — jei nepavyko Before, gali 
pasisekti Nef Brizache. 

— Bet generole, — tarė Ruskonis, — greičiausia 
žinia jau pasklido, ir visur imtasi priemonių pėdsakams 
paslėpti. 

— Tada jok į Kolmarą ir sužinok, ką ten kalba; aš 
joju į Nef Brizachą. Susitiksime čia po dviejų valandų. 

Abu išjojo. Pasiekęs Kolmarą, Ruskonis įėjo į “Blon- 
do“ kavinę ir pasiteiravo apie padėtį. 

Viskas Žinoma. 

Kol jis klausinėjo, vienas pareigūnas, generolo Der- 
monkūro draugas, liepė Ruskonį perspėti, kad pasirašyti 
du suėmimo orderiai: vienas jam, kitas generolui. 

Daugiau nieko neklausinėdamas, Ruskonis tuoj pat 
grįžo į Vidensoleną. Ten jis buvo vidurnaktį. Generolas 
Dermonkūras ramiai miegojo: jis buvo nuvykęs į Nef Bri- 
zachą ir ten įsitikino, kad po įvykių Before jokie sukilimo 
bandymai nebeįmanomi. 

Išgirdęs Ruskonio atneštą žinią ir žmonos primygti- 
nai prašomas, generolas Dermonkūras nusprendė iš Vi- 
densoleno išvykti į Heitereną. Ten jis rado prieglobstį pas 
pusbrolį, buvusį kariuomenės tvarkdarį. 

Praėjus dviem valandoms po generolo ir Ruskonio 
išvykimo, Vidensolene pasirodė karališkasis prokuroras 
ir žandarai. 

Apie šį įvykį generolą perspėjo sodininkas. Baronie- 

nė Dermonkūr prašė, kad tas įkalbėtų jos vyrą, kad tuoj 
pat keliauti kur nors toliau. 

Reikėjo persikelti per Reiną. 

Vyrai nutarė, kad rytoj suvaidins medžioklę saloje, 
esančioje prieš Gaisvaserį. 

Gaisvaseris buvo nedidelis kaimelis šioje Reino pu- 
sėje, gyvenamas žvejų ir muitininkų. 

Dingstis medžioklei buvo nepriekaištinga, nes saloje 
knibždėte knibždėjo medžiojamų gyvių, o generolas Dermon- 
kūras su Kešlenu buvo dalį salos išsinuomoję medžioklei. 

Dar prieš aušrą jie išėjo su šautuvais ir šunimis. Naktį 
buvo perspėti valtininkai, taigi jau laukė pasirengę. 

Devintą valandą ryto, tvyrant rūkui, neleidžiančiam 
matyti nė per dešimtį žingsnių, visi susėdo į valtį ir liepė 
irkluoti į upės vidurį. 

Valtys priplaukė prie vienos salos. Tačiau Ruskonis 
ir Dermonkūras liko sėdėti savo valtyje. Kiti vyrai, ku- 
riems nebuvo ko bijoti, išlipo, tarsi nusiteikę medžioti. 

— O dabar, draugužiai, — tarė generolas valtinin- 
kams, — aš turiu reikalų kitame Reino krante... Malonė- 
kite mane ten nuplukdyti. 

Vatininkai šypsodamiesi susižvalgė. 

— Su malonumu, generole, — tarė jie. 

Po ketvirčio valandos Ruskonis ir Dermonkūras jau 
buvo Brizgave. Atsistoję ant didžiojo kunigaikščio Bado 
žemės, Dermonkūras išsitraukė iš kišenės keletą luidorų 
ir padavė valtininkams. 

— Dėkui, generole; iš tiesų to nereikėjo. Mes tikri 
prancūzai ir nenorime, kad toks drąsus žmogus kaip jūs 
būtų sušaudytas. 

Valtininkai žinojo apie įvykius Before ir neabejojo, 
kad plukdo ne medžiotojus, o bėglius. 

Generolas iškeliavo į Friburgą, o iš ten į Balą. 

Sausio 5 ir 6 dienomis laikraščiuose perskaitėme 
apie visas to sąmokslo smulkmenas. Dermonkūras bu- 
vo minimas tarp aktyviausių organizatorių ir, be jokios 
abejonės, jei būtų areštuotas, jo pensijos sąskaita būtų 
uždaryta. 

Šios žinios man su motina paaiškino Dermonkūro 
laišką ir mes supratome, apie kokią giedrą po lietaus jis 
kalbėjo. 

Užuot kilęs aukštyn, mūsų barometras leidosi ir pra- 
našavo ilgą darganą. Taigi mano vargšei motinai teko ir 
toliau laikyti skėtį išskleistą, kaip sakė Dermonkūras. Ta- 
čiau mūsų skėtis jau buvo toks sudriskęs, kad nebegalėjo 
apsaugoti nuo negandos. 

Tiesiai sakant, mes likome visai be pinigų. 

Tiesa, man liko viltis. 

Kokia viltis? 

Tuoj pasakysiu. 


LXIV 


Apie ką svajojau. — Nusivylimas. — Ponas Devjole- 
nas paskiriamas kunigaikščio d'Orleano girių saugotoju. — 
Jo šaltas elgesys su manimi. — Pusiau pažadas. — Pirmie- 
ji debesys meilės padangėje. — Trims mėnesiams išvykstu 
pas svainį į Drebsą. — Ką sužinojau grįžęs. — Muftijus. — 
Tvoros ir gyvatvorės. — Priestatas. — Rutulys. — Kodėl 
atsisakiau žaisti rutuliais. — Vestuvininkai po medžiais. 


Mano svajonės siejosi su viltimi, kad Levenui pavyks 
prastumti į teatro sceną mūsų vodevilius ir melodramą. 

Ponas de Levenas, tėvas, matydamas, kad jo buvi- 
mu Prancūzijoje niekas nesidomi, nusprendė rizikuoti ir 
vėl vykti į Paryžių. 

Suprantama, Adolfas išvažiavo su tėvu. 

Kitokiomis aplinkybėmis šis išvykimas mane būtų 
labai nuliūdinęs, tačiau dabar džiugino. De Levenas iš- 

sivežė mūsų šedevrus. Jokios abejonės, visų teatrų di- 
rektoriai, kuriems tik bus pateikti, priims juos su entu- 
ziazmu! 

Savo dviem vodeviliais ir drama mes pasuksime Pak- 
tolo! atšaką, kuri nuo 1822 metų drėkino pono Skribo 
žemes. Aš jos vandenimis plauksiu su motina ir atplauk- 
siu pas de Leveną į Paryžių. 

Ten man atsivers į aukštumas kelias, nusėtas rožė- 
mis ir banknotais. 

Dabar suprantama, su kokiu jauduliu laukiau pir- 
mojo Adolfo laiško. 

O tas laiškas neskubėjo. Vien jau tai kėlė nerimą. 

Pagaliau vieną rytą laiškanešys, tiksliau, laiškanešė, — 
sena moteris, vadinama motuše Kolomba, — pasuko mū- 
sų namų link. Rankoje ji nešė laišką; adresas buvo užra- 
šytas Adolfo ranka, o ant voko — Paryžiaus antspaudas. 

Teatrų direktoriai nepuolė varžytis, — Adolfas ne- 
rašė kodėl, — dėl mūsų šedevrų, nors mes iš jų būtent to 
tikėjomės. Tačiau Adolfas neprarado vilties pasiekti, kad 
būtų surengtas skaitymas. Jei nepavyktų, rankraščius rei- 
kės patikėti egzaminatoriams, o tai labai žemina! 

Nors dar šiek tiek blyksčiojo viltis, iš esmės laiško 
tonas buvo apverktinas. Be to, Adolfas man pažadėjo ir 
toliau rašyti apie savo žygius. 

Laukiau antro laiško. 

Antrajam laiškui ateiti prireikė daugiau nei mėnesio. 

O! Jame vilčių buvo likę visai mažai. 

Ponui Buji pasiūlytuose “Draugų pietuose“ pasiro- 
dė nepakanką intrigos; “Strasbūro majoras“ panašus į 
“Kareivį darbininką“, neseniai su dideliu pasisekimu pa- 
statytą Varjetė teatre. 


' Paktolas — upė Lydijoje prie Sardų, plukdanti aukso smiltis. 

Na, o “Abanseražai" taip pat nesukėlė susidomėji- 
mo, nes tokio pat turinio melodramos buvo suvaidintos 
kiekviename bulvaro teatre, viename prieš dešimt, kita- 
me prieš penkiolika, o dar kitame prieš dvidešimt metų. 

Suprantama, mūsiškės priėmimo tektų laukti labai 
ilgai... 

Vis dėlto dėl “Draugų pietų" ir “Strasbūro majoro' 
visos viltys dar nebuvo prarastos. Atsitrenkus į uždaras 
Gimnazijos ir Varjetė duris, buvo galima bandyti Port Sen 
Martene, Ambigiu Komik ir Gejetė. Na, o “Abansera- 
žams“ galėjome groti laidotuvių maršą. 

Išspaudžiau ašarą, kartesnę nei Boabdilas! dėl Gre- 
nados, ir, graužiamas negeros nuojautos, laukiau trečio 
laiško. 

Visiškas pažeminimas! Mus atmetė visur! 

Bet Adolfas bandys prastumti kelias savo pjeses su 
Teolonu, su Suljė ir su Ruso. Pasieks, kad jos būtų pasta- 
tytos, o tada, pasinaudojęs įtaka, prastums ir bent vieną 
mūsiškę. 

Paguoda buvo menka, ateitis teikė mažai vilčių. 

Likau visai sužlugdytas. 

"Tuo metu kai kas įvyko ir kitomis aplinkybėmis būtų 
man grąžinę viltį. 

Poną Devjoleną paskyrė kunigaikščio d'Orleano gi- 
rių saugotoju. Jis išvyksta iš Vilė Kotrė ir važiuoja į Pary- 
žių vadovauti girininkijų administracijai. 

Dviem būdais jis galėjo būti man naudingas: arba 
pakviesti dirbti į savo kontorą, arba padėti įstoti į tikrąją 
karo tarnybą. 

Deja, po nesusipratimo su ponia Lebeg ši šeima į 
mane žiūrėjo labai šaltai. 

' Boabdilas (Abu Abd-Allah Muhammad XI) — paskutinis 
arabų karalius Grenadoje (1482-1492). 

Tačiau tai nesutrukdė mano motinai, — tiek vieno- 
je, tiek kitoje srityje numačiusiai mano ateitį, — kreiptis 
su prašymu į poną Devjoleną. 

Prisimenate, kad ponas Devjolenas sakydavo tiesą į 
akis. Mano motinai jis atrėžė be užuolankų: 

— "Taip, žinoma, jei jūsų niekšelis Aleksandras ne- 
būtų tinginys, galėčiau jam ką nors padėti; bet, prisipa- 
žįstu, aš juo nepasitikiu. Be to, po tų visų kalbų, kurių 
net nesiteikė paneigti, ką žmonės pagalvos, jeigu jam 
padėsiu! 

Mano motina maldavo. Iš jos rankų slydo paskuti- 
nė viltis. 

— Na gerai, — tarė ponas Devjolenas, — tegul pra- 
eina kiek laiko, tada pažiūrėsime. 

Grįžtančios motinos laukiau taip pat nekantriai kaip 
Adolfo laiškų. Ir šis atsakymas buvo neigiamas. 

Prieš dvi dienas mes buvome gavę laišką iš mano 
svainio, gyvenančio Drekse: jis kvietė pasisvečiuoti mė- 
nesį ar du. 

Deja, mes jau buvome taip nuskurdę, kad pinigai, 
sutaupyti man išvykus, galėjo motinai kompensuoti išsi- 
skyrimo skausmą. 

Juk tai buvo pirmas toks ilgas mano išvykimas; mes 
su motina nesiskyrėme nuo tos įžymiosios kelionės į Beti- 
zį, kai abatas Fortjė man davė pirmąją medžioklės pamoką. 

Be to, dar buvo kitas asmuo, su kuriuo išsiskyrimas 
man kainuos labai daug. 

Jau supratote, apie ką kalbu. 

Nors mūsų ryšys truko jau trejus metus, turint galvoje 
gerus metus, kol ją merginau, aš vis dar mylėjau Adelę ir 
per tą laiką, negirdėtai ilgą pirmajai meilei, mūsų padan- 
gę labai retai užtemdydavo koks debesis. 

Vis dėlto jau kurį laiką mergaitės akyse mačiau liūdesį. 

Tai todėl, kad, man esant tik devyniolikos, jai sukako 
jau dvidešimt; mūsų meilė, žavus vaikiškas Žaidimas, ne 
tik neturėjo ateities, bet mergaitę kiek kompromitavo. 
Kadangi niekas neabejojo mūsų draugystės skaistumu, 
Adelė gavo du ar tris vedybų pasiūlymus, bet, — ar jau- 
nikiai jai nepatiko, ar mūsų meilė jai buvo brangesnė, — 
Adelė juos atmetė. Tačiau ar jai, pamėgusiai ešerį, karpį 
ir ungurį, neteks kada valgyti varlių? Perspektyva neat- 
rodė džiuginanti, todėl Adelė ir nuliūdo. 

Vargšė Adelė! 

Aš supratau, kad mano išvykimas bus jai naudingas. 
Mes verkėme apsikabinę, ji net labiau už mane; ir visai 
natūralu, kad, išliejusi daugiau ašarų, ji pirmoji ir turėjo 
būti paguosta. 

Dėl mano kelionės buvo nuspręsta. 

Ji turėjo įvykti 1822 metų liepos viduryje. 

Bet aš pasilikau dar savaitę, — septynias dienas ir 
naktis! — paskutinę meilės savaitę, nes mano vidinis bal- 
sas kuždėjo, jog ji tikrai paskutinė. 

Atėjo laikas, turėjau važiuoti. 

Mes prisiekėme nepamiršti vienas kito nė valandą, pa- 
žadėjau rašyti bent du kartus per savaitę. Deja! Nebuvo- 
me tokie turtingi, kad leistume sau prabangą rašyti kasdien. 

Pagaliau pasakėme sudie! 

Žiaurus sudie! Sudie sakė ne tik lūpos, sudie sakė 
širdys! 

Kaip aš važiavau iš Vilė Kotrė į Dreksą?.. Negaliu 
suprasti: aš, kuris prisimenu mažiausias savo paauglys- 
tės, net vaikystės smulkmenas, to neprisimenu! Aišku, 
turėjau važiuoti pro Paryžių, nes pro jį eina tiesiausias 
kelias; bet kodėl to neprisimenu? 

Ar Paryžiuje sustojau, ar pravažiavau nesustoda- 
mas? Ar išlipau pasimatyti su Adolfu, ar ne? Nė men- 
kiausio prisiminimo. 

Prisimenu tik tiek, kad išvažiavau iš Vilė Kotrė ir at- 
sidūriau Drekse. 

Jei kas ir galėjo išsklaidyti mano nerimą, tai tik vieš- 
nagė pas seserį ir svainį. Kaip sakiau, Viktoras buvo kupi- 
nas puikaus sąmojo, pakilios dvasios vyras. Bet, deja! Ma- 
no širdyje žiojėjo dvi žaizdos, kurias labai sunku užgydyti. 

Drekse viešėjau du mėnesius. Ten pradėjau medžiok- 
lės sezoną. 

Kažkas man papasakojo istoriją apie kiškį su trim 
kojom. Jis buvo tarsi užkerėtas: visi medžiotojai jį matė; 
mis pakarpydavo ausim ir nulėkdavo dar greičiau. 

Tas kiškis buvo tuo labiau garsus, tuo labiau populia- 
rus, kad, greičiausiai, buvo vienintelis kiškis apylinkėse. 

Rugsėjo 1 dieną, nuėjęs vos ketvirtį mylios nuo na- 
mų, pamačiau atbėgantį kiškį. Prisitaikiau, iššoviau... Kiš- 
kis parkrito. 

Šuo jį atnešė: tai buvo kiškis su trim kojom! 

Susirinko Drekso medžiotojai ir man surengė iškil- 
mingą vakarienę. 

Paslaptingojo kiškio žūtis ir keli taiklūs šūviai į ku- 
rapkas mane taip išgarsino Ero ir Luaros departamente, 
kad ir šiandien dar nesu pamirštas tose apylinkėse. 

Tačiau ši garbė, kad ir kaip mane jaudino, negalėjo 
priversti pasilikti ilgiau negu iki rugsėjo 15-tos. 

Adelės laiškai vis retėjo. 

Pagaliau jie visai nutrūko. 

Rugsėjo 15-tą išvažiavau. 

Pro kur? Kaip? Ar važiavau pro Paryžių? Savo ke- 
lionės atgal neprisimenu kaip ir kelionės pirmyn. 

Atsiradau Vilė Kotrė ir išgirdau žodžius: 

— Ar žinai, Adelė Dalven išteka? 

— Ne, nežinojau; aš netikiu, — atsakiau. 

O! Kokios lėkštos man atrodė Parni elegijos apie Ele- 
onoros nepastovumą, Berteno raudos apie Eucharijo ne- 
ištikimybę, — O, Dieve! — kai bandžiau jas skaityti su 
sava žaizda širdyje! 

Vargšė Adelė! Tai nebuvo vedybos iš meilės; ji tekė- 
jo už žmogaus, beveik dvigubai už ją vyresnio. Ilgą laiką 
jis gyveno Ispanijoje ir iš ten parsivežė šiek tiek turto. 

Adelė tekėjo iš išskaičiavimo. 

Tik sugrįžęs pirmąją naktį nusprendžiau pamatyti 
Adelę. Jau žinote, kaip pas ją nueidavau. 

Kaip paprastai peiliu atrakinau vartelių spyną, juos 
atidariau ir pamačiau Mutftijų, kuris man surengė tokią 
šventę, kad savo džiaugsmu vos neprikėlė viso kvartalo. 
Paskui plazdančia širdimi, plazdančia taip stipriai, kad vos 
neiššoko, perlipau tvorą ir prasibroviau pro dvi gyvatvores. 

Įžengęs į sodelį, vos neapalpau. Atsirėmiau į medį, 
kad bent kiek susitvardyčiau. Tada nuėjau prie priestato. 

Bet juo labiau prie jo artėjau, juo labiau jis ryškėjo 
tamsoje, tuo labiau skausmas spaudė širdį. 

Paprastai uždarytos langinės buvo plačiai atvertos; 
langas taip pat šiek tiek praviras. 

Nuėjau prie lango ir pažvelgiau į vidų: buvo tamsu. 

Pastūmiau lango rėmus, perlipau palangę: kamba- 
ryje nieko nebuvo. 

Ranka paliečiau lovą; lova tuščia. 

Supratau, kad Adelė numatė mano apsilankymą, to- 
dėl šiame kambaryje nemiegojo, padariusi kelią į jį atvi- 
rą, tuo aiškiai parodydama savo nusistatymą. 

O, taip!... Aš pajutau... aš viską supratau. 

Kam mums susitikti, jei mūsų dienos baigėsi? 

Atsisėdau ant lovos ir dėkojau tau, Dieve, kad davei 
ašaras skausmui palengvinti! 

Vestuvių data buvo paskirta po dviejų savaičių. 

Beveik visą tą laiką sėdėjau užsidaręs namuose. Tik 
sekmadienį išėjau į parką ir pamačiau žaidžiančius rutu- 
liais. Labai jį mėgau, kaip ir kitus judrius žaidimus. Bu- 
vau gana geras žaidėjas, be to, stiprių raumenų ir nepa- 
vargdamas išlaikydavau visą partiją, kartais net dar ilgiau; 
tokia ištvermė su baime vertė galvoti, ar tik neturiu trijų 
širdžių. Tą dieną man labai reikėjo jausmus numalšinti 
dideliu fiziniu nuovargiu, todėl kaip padūkęs pasinėriau 
į žaidimą. 

Vienas mano atmuštas rutulys pralėkė Žmogaus 
aukštyje, kliudė žaidėją ir jis krito; tai buvo žandarų gran- 
dinio sūnus Savaras. 

Mes nubėgome prie jo; laimė, rutulys trenkė jam į 
petį, kiek aukščiau bicepso, į tą vietą, kur paraukti marš- 
kiniai. 

Šeši coliai aukščiau, ir rutulys būtų pataikęs į smilki- 
nį ir vietoje užmušęs. 

Mečiau į šalį raketę ir daugiau niekada nebežaidžiau 
to žaidimo. 

Grįžau namo ir bandžiau išsiblaškyti dirbdamas; ta- 
čiau darbas einasi tik tada, kai nori širdis ir dega viltis: 
Adolfas išvežė mano viltį, Adelė tuoj suplėšys širdį. 

Artėjo vestuvių diena; tą dieną nenorėjau likti mies- 
te. Surengiau paukščių medžioklę su senu vaikystės drau- 
gu, kiek primirštu nuo tada, kai La Ponsas ir Adolfas už- 
emė ne tik dalį mano dėmesio, bet ir dalį gyvenimo. Ma- 
no draugas buvo šikšnius, vardu Arpenas. 

Iš vakaro nuėjome paruošti medžio nuostabiame 
skynime per ketvirtį mylios nuo gražaus Aramono kai- 
melio, kurį pabandžiau išgarsinti “Anže Pitu“ ir “Dora- 
jame Konsjanse". 

Prie medžio, kurio šakas apkapojome, kad paukš- 

čiai pasiektų dervuotas žabangas, iš šakų pasidarėme pa- 
lapinę ir apklojome paparčiais. 

Rytojaus rytą, dar prieš aušrą, mes jau tupėjome sa- 
vo poste. Patekėjusi saulė apšvietė “paspęstą" medį, kai 
mūsų medžioklė jau buvo prasidėjusi. 

Bet keista! Medžioklė, anksčiau teikdavusi tokį ma- 
lonumą, kad kartais prieš ją visą naktį negalėdavau su- 
merkti akių, šį kartą nebegalėjo išblaškyti juodų minčių. 

O! Skausmas — didinga paslaptis, kurią išgyvenęs 
žmogus pakyla, pakyla siela! Skausmas, be kurio nebūtų 
poezijos, nes poezija beveik visada susideda iš vienos da- 
lies džiaugsmo, vienos dalies vilties ir dviejų dalių skaus- 
mo! Skausmas, tik jis palieka pėdsaką Žmogaus gyveni- 
me, — raukšlę, sudrėkintą ašarų, kurias išspaudžia Mal- 
da; tai jis yra tėvas trijų kilniųjų dukterų, trijų dangiškųjų 
vaikų: Tikėjimo, Vilties ir Gailestingumo! O, skausme, 
tave laimina poetas! 

Buvome atsinešę duonos ir vyno, — papusryčiavo- 
me ir papietavome, medžioklė baigėsi ir buvo tokia sėk- 
minga, kad kitomis aplinkybėmis būtų suteikusi daug ma- 
lonumo. Diena ėjo į pabaigą, valanda, kai strazdas švil- 
pia, kai raudongurklė gieda ir pirmoji prietema tyliai lei- 
džiasi į mišką. Staiga mane iš susimąstymo — jei susi- 
mąstymu galima pavadinti beformį minčių chaosą be jo- 
kio spindulėlio, — ištraukė aukšti smuiko garsai ir skam- 
bus juokas. Smuiko garsai ir juokas artėjo, ir netrukus 
po medžiais pamačiau vestuvininkus, einančius iš Ara- 
mono į Vilė Kotrė. Jie žengė miško keliuku ir turėjo pra- 
eiti per dvidešimtį žingsnių nuo manęs: mergaitės balto- 
mis suknelėmis, jaunuoliai mėlynais ir juodais drabužiais, 
didelės puokštės ir kaspinai! 

Iškišau galvą iš mūsų palapinės ir surikau. 

"Tai buvo Adelės vestuvės! Nuotaka su baltu veliu- 
mu ir apelsinų Žiedų puokšte ėjo pirma, įsikibusi jauni- 
kiui į parankę. "Tai buvo ji! 

Jos teta gyveno Aramone. Po ceremonijos bažny- 
čioje visi papietavo pas tetą ir išsirengė į kelią, kad iki 
vakaro grįžtų namo. 

Ir tas kelias, kaip sakiau, ėjo per dvidešimt žingsnių 
nuo mūsų palapinės. 

Tai, nuo ko aš bėgau, mane surado! 

Adelė manęs nematė; ji nežinojo, kad praėjo taip 
arti manęs: ji Žengė atsirėmusi į petį to, kuriam dabar 
prieš Žmones ir prieš Dievą priklausė, o jis tvirtai laikė ją 
apsikabinęs per liemenį. 

Ilgai sekiau akimis tą mergaitę balta suknele. Tirštė- 
jančioje prieblandoje eisena atrodė lyg vaiduoklių procesija. 

Kai ji dingo iš akių, giliai atsidusau. 

Mano pirmoji svajonė išnyko, pirmoji iliuzija užgeso! 

Išvažiuoju iš Vilė Kotrė į Krepi dirbti antruoju ar tre- 
čiuoju klerku. — Metras Lefevras. — Jo charakteris. — Ma- 
no kelionės į Vilė Kotrė. — “Kelionė į Ermenonvilį". — 
Atėnaisė. — Nauja žinia Adolfui. — Begalinis noras nuva- 
žiuoti į Paryžių. — Kaip tas noras išsipildo. — Kelionė. — 
“Senųjų Augustiniečių" viešbutis. — Adolfas. — "Sula". — 
Talma. 


Kol viešėjau Drekse, man pasiūlė, tiksliai neprisi- 
menu, antrojo ar trečiojo klerko, vietą pas poną Letevrą, 
Krepi miesto notarą. 

"Ta vieta buvo labai gera: priklausė maistas ir pa- 
stogė. 

Mane išmaitinti vargšei motinai pasidarė taip sun- 
ku, kad ji sutiko antrą kartą išsiskirti su manimi grynai 
taupumo sumetimais. 

Man sukrovė nedidelį ryšulį, — ne ką didesnį už sa- 
vojiečio, besileidžiančio nuo kalnų, — ir aš išėjau. 

Nuo Vilė Kotrė iki Krepi buvo trys su puse mylios. 
Išėjau pėsčias ir vėlų vakarą atėjau pas poną Lefevrą. 

"Tada ponas Lefevras buvo gana gražus vyras, trisde- 
šimt ketverių ar trisdešimt penkerių metų amžiaus, labai 
juodų plaukų, labai blyškaus veido ir labai išsekusio kū- 
no. Jame buvo nesunku atpažinti žmogų, ilgai gyvenusį 
Paryžiuje ir patyrusį ne tik leistinų malonumų, bet dar 
daugiau neleistinų. 

Nors ir įkalintas mažame provincijos miestelyje, po- 
nas Lefevras buvo iš tų, kuriuos galima pavadinti aukš- 
tos klasės notarais: oficialus su klientais, valdingas su mu- 
mis, elegantiškas ir idealus su visais kitais. Tiems, kuriuos 
reikalai atvesdavo pas poną Lefevrą, jis tarsi sakydavo: 
“Įvertinkite garbę, kurią teikiu jums ir jūsų miestui; nusi- 
leidau iki kantono miesto notaro, kai tuo tarpu galėjau 
dirbti Paryžiuje“. 

Vienas pono Lefevro įprotis mane ypač žavėjo: aš- 
tuonis ir dešimt kartų per metus jis važiuodavo į sostinę, 
kaip sakydavo Krepi miestiečiai, ir niekada nesižemin- 
davo sėsti į diližaną. Kai jį užvaldydavo noras iškeliauti, 
kviesdavosi sodininką. 

— Pjerai, — sakydavo jis, — rytoj, arba šį vakarą, 
išvažiuoju į Paryžių; tokią ir tokią valandą pašto arkliai 
turi būti pakinkyti į kabrioletą! 

Pjeras išeidavo; paskirtą valandą atvesdavo arklius, 
skambalėliais pažadinančius visą kvartalą; vežikas, dar su 
pudruota uodegėle ir mėlynu švarku su raudonais atla- 
pais bei sidabrinėmis sagomis, apsiavęs ilgais batais, sun- 
kiai sėsdavosi ant pasostės; ponas Lefevras, įsisupęs į di- 
džiulį apsiaustą, atsainiai išsidrėbdavo karietoje, iš auk- 
sinės dėžutės paimdavo žiupsnelį tabako ir valdingai mes- 

davo: “Važiuojam!"*. Po šio žodžio pliaukštelėdavo bota- 
gas, suskambėdavo skambaliukai ir trims ar keturioms 
dienoms karieta dingdavo už gatvės kampo. 

Niekada Lefevras nesakydavo, nei kurią dieną, nei 
kurią valandą grįš; jis grįždavo nelauktai ir mėgdavo sa- 
vo žmones užklupti netikėtai. 

Vis dėlto ponas Lefevras buvo garbingas Žmogus: 
šaltas, išdidus, bet teisingas. Jis retai atsisakydavo išleisti 
iš darbo, jei jo prašydavo, bet neatleisdavo, jei darbuoto- 
jas išeidavo nepasiklausęs. 

Krepi mieste gyveno mano svainio motina; per ją 
man buvo atviras kelias į to mažo miestelio visuomenę. 
Bet, deja! Ji be galo skyrėsi nuo įvairiapusių mano pa- 
žinčių Vilė Kotrė, 0 ypač nuo žavingos, jaunos mūsų 
draugijos! 

Geroji Milė šeima, pas kurią mes radome prieglobs- 
tį per pirmąją invaziją, iširo: motina, du broliai ir dvi se- 
serys dabar gyveno Paryžiuje. 

Vėliau sutikau motiną ir vyresniąją seserį; jos labai 
skurdo. 

"Ioje buvusioje Valua sostinėje aš labai nuobodžia- 
vau. Taip nuobodžiavau, kad kartais šeštadienio vakarą, 
pasiėmęs šautuvą, išeidavau į Vilė Kotrė, pakeliui me- 
džiodamas, 0 pirmadienio rytą, šeštą valandą, vėl su šau- 
tuvu grįždavau pas metrą Lefevrą kaip tik į darbo pradžią. 

"Taip praėjo trys mėnesiai. Turėjau mielą kambarėlį 
su langu į sodą, pilną gėlių; vakarais pro langą šviesdavo 
saulė; ant stalo buvo popieriaus, rašalo, plunksnų; geras 
maistas, švarūs namai ir vis dėlto jaučiau, kad taip gy- 
venti aš ilgai negalėsiu. 

Per vieną savo ekskursiją aš pasukau į Ermenonvilį. 
Ermenonvilis buvo maždaug už šešių mylių nuo Krepi, 
bet ką mano kojoms reiškė šešios mylios! 

Ten aplankiau vietas, susijusias su de Žirardenu, 
Plynlaukį, Tuopų giraitę, Nežinomojo kareivio kapą. Ke- 
lionės poetinė nuotaika kiek atgaivino mano nusilpusią 
mūzą, vos gyvą išblyškusį drugį, išsiritusį iš lėliukės ne 
gegužės, O sausio mėnesį. 

Sėdau prie darbo. Pusiau proza, pusiau eilėmis, įkvė- 
pimo objektu pasirinkęs gražią miestelio mergaitę, var- 
du Atėnaisė, — ji apie tai nieko nežinojo, — parašiau 
prastą parodiją Demustjė “Laiškams Emilei" ir “Ševaljė 
Berteno kelionėms". 

Baigęs kūrinį nusiunčiau Adolfui. Jei negalėjau su- 
silaukti pasisekimo teatre, gal pavyks palenkti leidyklą? 

Savo kūriniui suteikiau iš esmės naują pavadinimą 
“Kelionė į Ermenonvilį". 

Savaime suprantama, Adolfas negalėjo jo niekur pra- 
stumti; jis jį pametė, ir gerai padarė! 

Iš jo nebeprisiminčiau nė žodžio. 

Be to, ir Adolfui nesisekė geriau nei man. Visos jo 
viltys viena po kitos žlugo, ir jis man parašė, kad Paryžių 
užkariausime tik kartu. 

Bet, jei nori užkariauti, reikia į jį patekti; o kaip iš 
Krepi nuvažiuoti į Paryžių, jei mano finansiniai ištekliai 
geriausiomis dienomis neviršydavo aštuonių ar dešimties 
frankų? 

"Taigi materialiniu atžvilgiu tai buvo neįmanoma. 

Tačiau Apvaizdos paslaptys neįžvelgiamos. 

Vieną lapkričio šeštadienį įprastai, — liepęs Pjerui 
atsiųsdinti arklius rytojaus rytui, septintai valandai, — 
ponas Lefevras pranešė apie eilinę kelionę į Paryžių. 

Beveik tuo pat metu, tai yra, baigiantis pietums, įėjo 
virėja ir pasakė, kad manęs teiraujasi kažkoks draugas. 

Išėjau. Tai buvo Pajė, buvęs mano vyresnysis kler- 
kas; kaip ir aš, jau nebedirbantis pas metrą Mensoną. 

"Tuo metu jis gyveno Vezo fermoje ir buvo įsirengęs 
kambarį aukštame bokšte, tokiame aukštame, kad šalia 
jo ponios Marlboro bokštas, kad ir koks garsus, atrodė 
menkas. 

Iš tiesų Vezo bokštas buvo nuostabus, likęs nepaju- 
dintas iš XII amžiaus pilies įtvirtinimų, senas vanagų liz- 
das, šiandien nutupėtas varnų. 

Pajė atjojo, manau, pasidomėti grūdų kainomis. 
Kartkartėmis jis dirbdavo pirmuoju klerku provincijoje 
arba antruoju klerku Paryžiuj, tačiau, būdamas žemės sa- 
vininku, rūpinosi ir nuosavybe. 

Mes nuėjome pasivaikščioti palei tvirtovės sienas. 

Papasakojau jam apie liūdesį ir jis, geras draugas, 
nuoširdžiai mane mylėjęs, kaip galėdamas užjautė. Ir stai- 
ga aš pliaukštelėjau per kaktą. 

— O, mielas drauge! — sušukau aš. — Idėja!.. 

— Kokia? 

— Važiuojam trims dienoms į Paryžių. 

— O tavo biuras? 

— Rytoj pats Lefevras išvažiuoja į Paryžių; papras- 
tai jis ten būna dvi ar tris dienas, o po dviejų ar trijų die- 
nų grįšime ir mes. | 

Pajė pasirausė kišenėse ir ištraukė dvidešimt aštuo- 
nis frankus. 

— Štai, — tarė jis, — viskas, ką turiu; o tu? 

— Aš turiu septynis. 

— Dvidešimt aštuoni ir septyni, trisdešimt penki! 
Kaip, po velnių, su tokiais pinigais mes važiuosime į Pa- 
ryžių? Vien už kelionę sumokėsime trisdešimt. 

— Palauk, yra būdas... 

— Koks? 

— "Iu turi arklį? 

— Taip. 

— Švarkus sudėsime į kelionės krepšį, apsivilksime 
medžioklės drabužiais, pasiimsime šautuvus ir eisime me- 
džiodami; pakeliui valgysime, ką sumedžioję, ir taip ne- 
išleisime pinigų. 

— Kaip? 

— Labai paprastai: kol nueisime iki Damarteno, nu- 
šausime vieną kiškį, dvi kurapkas ir putpelę, ar ne? 

— Tikiuosi, daugiau. 

— Ir aš tikiuosi, bet sakau blogiausią atvejį. Atėję į 
Damarteną, užsakysime paruošti mūsų kiškį, sėsime prie 
troškinio, pavalgysime ir atsigersime. 

— O paskui? 

— Paskui?.. Už vyną, duoną ir paslaugas užmokėsi- 
me dviem kurapkomis, o putpelė bus arbatpinigiai pada- 
vėjui... Liks pasirūpinti tik tavo arkliu. Na už tris frankus 
per dieną jis bus patenkintas. 

— Bet, po velnių, kuo mus palaikys? 

— Atostogaujančiais studentais. 

— Bet mes turime tik vieną šautuvą! 

— Būtent tiek mums ir reikia; vienas iš mūsų me- 
džios, kitas jos iš paskos. Nuo čia iki Paryžiaus šešiolika 
mylių; kiekvienam teks nueiti tik po aštuonias. 

— O kaip eiguliai? 

— O! Menka bėda! "las, kuris jos, eigulį pamatys iš 
toli; jis perspės medžiotoją. Raitelis nulips nuo arklio, o 
medžiotojas sės į balną ir šuoliais nujos kuo toliau. Eigu- 
lys prieis prie buvusio raitelio ir jį pamatys, einantį ke- 
liuku, susikišusį rankas į kišenes. “Ką jūs čia veikiate, 
pone?" — “Aš?.. Jūs gi matote." — “Nesvarbu, sakyki- 
te..." — “Vaikštau." — “Ką tik jūs jojote." — “Taip." — 
"O dabar einate." — “Taip... Ar draudžiama pajodinėjus 
pasivaikščioti? — “Ne, bet jūs buvote ne vienas." — 
"Galbūt." — “Jūsų bendrakeleivis medžiojo." — “Jūs taip 

manote?" — “Po perkūnais! Va, ten, jis raitas ir su šau- 
tuvu." — “Mielas pone, jei jis ten, raitas ir su šautuvu, 
bėkite paskui jį 17 bandykite sustabdyti." — “Bet aš ne- 
galiu jo pavyti, nes jis raitas, 0 aš pėsčias." — “Tokiu at- 
veju, mielas drauge, jums geriausia eiti į artimiausią kai- 
mą ir išgerti butelį vyno į mūsų sveikatą." Po šių žodžių 
tu ar aš duosime žmogėnui dvidešimt su, ir juos išleisime 
tikrai naudingai. Eigulys padarys reveransą ir nueis gerti 
į mūsų sveikatą, o mes trauksime savo keliu. 

— Palauk, palauk! — tarė Pajė, — Na ir vaizduotė! 
Man sakė, kad tu rašai pjeses? 

Aš giliai atsidusau. 

— Tiesą sakant, kaip tik paklausti naujienų apie sa- 
Vo pjesę aš ir einu pas de Leveną į Paryžių... Na, o atsidū- 
ręs Paryžiuje... 

— O! — nutraukė Pajė, — Paryžiuje aš žinau mažą 
viešbutuką Senųjų Augustiniečių gatvėje, kur paprastai 
apsistoju ir kur mane pažįsta. Paryžiuje nebus rūpesčių. 

— "Tai sutarta? 

— Na taip!.. Bus puikus nuotykis. 

— "Tai keliaujam į Paryžių? 

— Keliaujam. 

— "Tada nėra ko laukti; užuot išėję rytoj, išeikime šį 
vakarą! Pernakvosime Ermenonvilyje, o rytoj vakare, iš- 
ėję iš Ermenonvilio ankstų rytą, pasieksime Paryžių. 

— Nuspręsta, išvykstame šį vakarą. 

Pajė grįžo į užeigą pasikinkyti arklio, aš grįžau į met- 
ro Lefevro namus pasiimti šautuvo ir persirengti. 

Marškinius, redingotą, kelnes ir porą batų per tretį- 
jį klerką nusiunčiau į užeigą, kur Pajė juos sudėjo į kelio- 
nės krepšį, po to su šautuvu ant peties išėjau į miesto 
pakraštį laukti Pajė. 

Jis netrukus pasirodė. 

Medžioti jau buvo per vėlu; užšokau ant arklio už 
Pajė nugaros, ir po dviejų valandų mes jau įjojome į Er- 
menonvilį. 

Jau antrą ar trečią kartą buvau “Krua" užeigoje; kiek 
prisimenu, nebuvau pratęs lankytis tokiose įstaigose, prie- 
šingai, iki šiol jų vengdavau. 

Mus priėmė gerai. 

Omletas, butelis vyno ir duonos kiek nori sudarė mū- 
sų vakarienę. 

Rytojaus rytą mūsų išlaidos su pašaru arkliui, suda- 
rė šešis frankus; liko dvidešimt devyni. 

Mudu su Pajė susižvalgėme tarsi sakydami: “Mat 
kaip eina pinigai!“ Ir, porą kartų filosofiškai palingavę 
galvas, leidomės į kelią, taikydami tiesiai į Damarteną, 
kur turėtume pusryčiauti. 

Bet dėl pusryčių mes nenuogąstavome, jie laukė šau- 
tuvo vamzdyje, mums liko tik juos iš ten išstumti. 

Už Ermenonvilio tęsėsi medžiojamų gyvių labai tur- 
tingos vietos, bet ir gerai saugomos; nuėjęs vos keturias 
mylias, aš iššoviau tik šešis kartus ir turėjau du kiškius 
bei tris kurapkas. 

Nusižeminęs turiu pripažinti, kad tie du kiškiai ir trys 
kurapkos priklausė ponui Žirardenui de Breži. 

Kai mano šuo atnešė trečiąją kurapką, Pajė davė su- 
tartą Ženklą. 

Horizonte, blyškaus su pūkuotais debesėliais dan- 
gaus fone, pasirodė eigulys su dideliais getrais, vienas iš 
tų sveikų valstiečių, kokius Dekampas' vaizduodavo sa- 
vo peizažuose, kaip palyginimą su vieniša kreiva guoba. 

Mūsų veiksmai buvo iš anksto aptarti. Po akimirkos 


"Aleksandras Gabrielis Dekampas (1803-1860) — pran- 
cūzų dailininkas, akvarelistas ir grafikas. 


50 


aš jau sėdėjau balne, kirtau užkulniais arkliui į šonus ir 
nulėkiau, nusinešdamas daiktinius įrodymus. 

Pajė ir eigulio dialogas buvo ilgas ir audringas, bet 
baigėsi taip, kaip aš ir buvau numatęs. Pajė iškilmingai 
ištraukė dvidešimties su monetą iš bendro kapšiuko, ir 
visos mūsų išlaidos jau sudarė septynis frankus. 

Tai buvo praradimas, bet kaip kompensaciją mes tu- 
rėjome du kiškius ir tris kurapkas. 

Pajė mane pasivijo, aš likau ant arklio, o jis ėjo me- 
džiodamas. | 

Taip mes kaitaliojomės. Dešimtą valandą ryto pa- 
siekėme Damarteną, turėdami tris kiškius ir aštuonias 
kurapkas. 

Iš dviejų eigulių, kurie vėl mus sustabdė, vienas iš- 
didžiai atsisakė paimti dvidešimt su, kitas nusižeminęs 
paėmė. 

Taigi mūsų ištekliai sumažėjo iki dvidešimt septynių 
frankų. 

Bet mes jau buvome įveikę daugiau nei pusę kelio ir 
turėjome tris kiškius bei aštuonias kurapkas! 

Kaip numačiau, mums visiškai būtų pakakę vieno 
kiškio ir trijų kurapkų, o susigrąžinti išlaidas būtume ga- 
lėję vieversiais. 

Vienuoliktą valandą vėl išėjome į kelią ir patraukė- 
me tiesiai į Paryžių, į kurį įžengėme pusę vienuoliktos 
vakaro: aš — pėsčias, Pajė — raitas su keturiais sume- 
džiotais kiškiais, dvylika kurapkų ir dviem putpelėm. 

Halės turgaus kainomis mes turėjome laimikio už 
trisdešimt frankų. 

Kai atėjome į “Senųjų Augustiniečių" viešbutį, šei- 
mininkas pažino Pajė ir išklausė jo sąlygas: 

— Reikalas toks, — tarė Pajčė šeimininkui, — kad 
mes su anglais sukirtome labai svarbias lažybas. Susi- 

lažinome, kad nueisime į Paryžių ir grįšime, neišleidę 
nė su. 

Taigi, kad išloštume lažybas, norėjome už viešbutį 
šeimininkui užmokėti medžioklės laimikiais. 

Už mūsų keturis kiškius, dvylika kurapkų ir dvi put- 
peles šeimininkas galėtų mus maitinti ir suteikti pasto- 
gę dviem dienom ir dviem naktim, be to, pasirūpinti ar- 
kliu ir šunimi. O išvykstant duoti į kelią duonos ir butelį 
vyno. 

Išklausęs mūsų sąlygas, šeimininkas pareiškia, kad 
jam apsimoka, ir mums pasiūlė išduoti pakvitavimą, kad 
pas jį neišleidome nė vieno su. Mes jam padėkojome pa- 
sakę, kad anglai patikės mūsų žodžiu. 

Mudu su Pajė įsikūrėme ir nuėjome išsimaudyti. 

Kad ir kaip taupėme, turėjome išleisti tris frankus 
penkiasdešimt santimų, taigi likome su dvidešimt trim 
frankais penkiasdešimt. 

Išleidome šiek tiek mažiau nei trečdalį savo turto; 
bet mes jau buvome Paryžiuje ir keturiasdešimt aštuo- 
nioms valandoms turėjome garantuotą maistą bei lovą. 

Nors dieną buvome nuvargę, miegojome prastai: aš 
buvau Paryžiuje! 

Pavydėjau savo šuniui, miegančiam šalia mano 10- 
vos ramia galva, išvargusiu kūnu ir, trumpai tariant, visai 
nesijaudinančiam, kur jis dabar. 

Rytą pakilau septintą. Po kelių minučių jau buvau 
susitvarkęs. 

De Levenas gyveno Pigelio gatvėje Nr.14. Tai buvo 
maždaug už mylios nuo Senųjų Augustiniečių gatvės; bet 
niekai! Ką man reiškė viena mylia! 

Vakar buvau sukoręs dešimt ar dvylika mylių, 
žinoma, be nukrypimų šen bei ten, tai šiandien be vargo 
galėjau nueiti dar vieną. 

Išėjau į gatvę. Pajė turėjo savo reikalų, o aš turėjau 
savo. Susitiksime galbūt per pietus, o gal tik vakare. 

Iš Senųjų Augustiniečių gatvės išėjau į Kruo de Peti 
Šamp gatvę ir nuėjau nosies tiesumu. Pamačiau pasažą, į 
kurį grūdosi daug žmonių ir ne ką mažiau iš jo ėjo. Nusi- 
leidau septynis ar aštuonis laiptelius: maniau jau pasi- 
klydęs. Norėjau kilti atgal, bet susigėdau. Ejau toliau, ne- 
šamas minios, ir išėjau į Valua gatvę. 

Taigi tik atvykęs susipažinau su pačiu bjauriausiu Pa- 
ryžiaus požeminiu perėjimu Nev de Bonz Anton gatvėje. 

Radau dar vieną perėjimą ir už jo atsidūriau prie 
Palė Ruajalio. Pavaikštinėjau aplinkui; pusė parduotu- 
vių dar buvo uždarytos. 

Sustojau prie Prancūzų teatro ir ališoje pamačiau: 


RYTOJ, PIRMADIENĮ 
SULA 


Pono de Žuji penkių veiksmų eiliuota tragedija. 


Pasižadėjau, kad vienokiu ar kitokiu būdu, nors rei- 
kėtų išleisti visus bendrus pinigus, aš “Sulą" pamatysiu. 

Tuo labiau, kad ant tos pačios afišos didelėmis rai- 
dėmis buvo parašyta. 


SULOS vaidmenį atlieka TALMA. 


Vis dėlto geriau į spektaklį patekti tarpininkaujant 
Adolfui, todėl, nieko nebelaukdamas, pasiklausiau, kur 
Pigalio gatvė ir patraukiau ten. 

Šiek tiek paklaidžiojęs, tikslą pasiekiau devintą va- 
landą ryto. 

Adolfas dar nebuvo atsikėlęs, — bet jo tėvas jau 
vaikščiojo po sodą. 

Nuėjau prie jo. Mane pamatęs, jis sustojo ir ištiesė 
rankas: 

— Nieko sau, jūs Paryžiuje? 

— Taip, pone de Levenai. 

— Ar ilgam? 

— Dviem dienom. 

— Ir ką ketinate daryti? 

— Atvažiavau pamatyti dviejų žmonių: Adolfo ir 
Talma. 

— O! Tai jūs tapote milijonieriumi, kad galite sau 
leisti tokią prabangą? 

Papasakojau ponui de Levenui, kaip mes su Pajė at- 
keliavome į Paryžių. 

Jis reikšmingai pažvelgė į mane. 

— Jūs daug pasieksite, — tarė jis, — jūs turite va- 
lios. Na bėkite žadinti Adolfo. Jis nuves jus pas Talma, o 
tas jums duos kontramarkes; paskui grįžkite pusryčių. 

To aš ir norėjau. Paklausiau, kaip rasti Adolfą, ir nu- 
lėkiau. 

Ieškodamas Adolfo kambario, atidariau dvejas du- 
ris; vienos buvo į Gabrielio Arno kambarį, kitos — į Lui 
Arno. Pasiklydau tarp antrojo aukšto kambarių. 

Lui man nurodė teisingą kelią, ir pagaliau radau 
Adolfą. 

Adolfas vienas miegojo kaip septyni Miegantys Bro- 
liai. Bet jei reikėtų pažadinti ir patį Epimenidą', būčiau 
pažadinęs. 

Adolfas trynė akis ir nenorėjo manęs pažinti. 

— Ei, — padėjau jam, — tai aš, tikrai aš; kelkis, ren- 
kis, eime pas Talma. 


'Epimenidas — VI a. pr. Kr. aiškiaregys ir poetas iš Kretos. 

— Pas Talma! O ko? Gal kartais norite jam perskai- 
tyti naują tragediją? 

— Ne. Noriu paprašyti kontramarkių į spektaklį. 

— O kąjis vaidina? 

Man net rankos nusviro. Adolfas gyveno Paryžiuje, 
o nežinojo, ką vaidina Talma! Ir apie ką tas nelaimėlis 
galvoja? Nenuostabu, kad iki šiol neišleista mano “Ke- 
lionė į Ermenonvilį" ir nepastatyta nė viena mūsų pjesė! 

Adolfas atsikėlė ir apsirengė. Vienuoliktą valandą 
mes jau paskambinome prie Tur de Dam gatvės namo 
durų. 
Čia, durys šalia durų, gyveno panelė Mars, panelė 
Diušesnua ir Talma. 

"Talma buvo užsiėmęs savo rytiniu tualetu, bet Adol- 
fas jo namuose buvo dažnas svečias ir jį įleido. 

Buvau Adolfo palydovas kaip Hernani Kvinto“, tai- 
gi Visai suprantama, kad įėjau paskui jį. 

"Talma buvo baisus trumparegis, nežinau, ar jis ma- 
ne matė, ar ne. 

Jis prausėsi, nusirengęs iki pusės; jo galva buvo be- 
veik plika, kas mane labai suglumino, nes bent dešimt kar- 
tų girdėjau sakant, kad, “Hamlete" pasirodžius tėvo šmėk- 
lai, žiūrovai matė ant Talma galvos pasistojant plaukus. 

Reikėtų pasakyt, kad, pasilenkęs virš dubens, Ial- 
ma atrodė visai nepoetiškas. 

"Tačiau, kai jis atsitiesė, kai nuogą stuomenį apgaubė 
platus baltos vilnos apsiaustas ir kai jis vieną apsiausto 
skverną užsimetė ant priešingo peties, tame judesyje pa- 
jutau tokią didybę, kad net krūptelėjau. 


! Hernani ir Karolis Kvintas — V. Hugo dramos “Ernami 
arba kastilijiečio garbė" herojai. 

De Levenas išdėstė mūsų prašymą. Talma paėmė an- 
tikinio stiliaus kotelį, kurio gale buvo plunksna, ir pasi- 
rašė bilietą dviem asmenims. 

Be kontramarkių, kurių gaudavo savo spektakliams, 
aktoriai turėjo teisę kasdien duoti du bilietus su nume- 
ruotomis vietomis. 

"Tada Adolfas pasakė, kas aš toks. 

"Toje epochoje aš buvau generolo Aleksandro Diu- 
ma sūnus, ir tiek; bet, kita vertus, tai jau buvo šis tas. 
Talma prisiminė, kad kažkada buvo sutikęs mano tėvą 
pas Sen Žoržą. 

Jis ištiesė man ranką. 

Norėjau jį išbučiuoti. Turint omenyje mano meilę 
teatrui, Talma man buvo dievas, dievas, kuris pasirodė 
rytą ir turėjo atsiskleisti vakare. 

Mūsų rankos susilietė. 

O, Talma! Jei tu būtum dvidešimčia metų jaunesnis, 
ar aš dvidešimčia metų vyresnis! 

Buvau pranašesnis, Talma! Aš Žinojau praeitį, o tu, 
tu negalėjai Žinoti ateities. 

"Talma, jei kas nors būtų tau pasakęs, kad ranka, ku- 
rią ką tik paspaudei, parašys šešiasdešimt ar aštuonias- 
dešimt dramų ir kiekvienoje jų tu, visą gyvenimą ieškojęs 
vaidmenų, būtum radęs sau tinkamą ir daręs stebuklus, 
ar būtum leidęs išeiti tam vargšui jaunuoliui, išraudusiam 
ir išdidžiam vien todėl, kad palietė tavo ranką? 

Bet kaip galėjai tai manyje įžvelgti tu, Talma, jei aš 
pats nieko nenutuokiau? 


LXVI 


Bilietas į spektaklį. — "Karaliaus" kavinė. — Ogiustas 
Lafaržas. — Teolonas. — Rošforas. — Ferdinandas Lan- 
glė. — Žmonės, kurie pietauja, ir žmonės, kurie nepietau- 
ja. — Talma scenoje.— Kodėl Talma neturi mokinių? — “Su- 
la" ir cenzūra. — Talma persirengimo kambarys. — Kelionė 
fiakru po vidumakčio. — Sugrįžimas į Krepi. — Ponas Lefev- 
ras man aiškina, kad tinkamam mechanizmo darbui reika- 
lingi visi ratukai. — Aš atsistatydinu iš trečiojo klerko pareigų. 


Grįžau pas de Levenus sugniaužęs bilietą kišenėje. 
Nors ir būčiau galėjęs gauti kitą, šio nebūčiau atidavęs ir 
už penkis šimtus frankų! Jaučiausi be galo išdidžiai eida- 
mas į Prancūzų teatrą su Talma pasirašytu bilietu. 

Mes papusryčiavome. | 

De Levenui iškilo didelių sunkumų eiti į spektaklį: 
jam reikėjo susitikti Skribu, vėliau su Teolonu, vakare dar 
su kitomis, nežinau su kokiomis, įžymybėmis. 

Jo tėvas tik gūžtelėjo pečiais, ir de Levenas nebe- 
prieštaravo. Nusprendėme, kad į Teatrą eisime kartu, tik- 
tai, kadangi aš norėjau aplankyti Muziejų, Botanikos so- 
dą ir Liuksemburgą, susitarėme septintą valandą susi- 
tikti “Karaliaus" kavinėje. 

“Karaliaus" kavinė buvo Rišeljė ir Sent Onorė gat- 
vių kampe. 

Vėliau apie ją papasakosiu išsamiau. 

Po pusryčių savo žygį pradėjau nuo Muziejaus. 
Šeštą valandą savo, provincialo, žygį pėsčiomis baigiau: 
įėjęs pro geležinių pinučių Tiuilri vartus iš La Pė gat- 
vės, praėjau po skliautais, aplankiau Muziejų, kranti- 
ne nuėjau iki Notr Dame, apėjau iš lauko, užėjau į vi- 
dų ir sostinės svečio teisėmis, kurias tik aklas ar pikta- 
valis man galėtų užginčyti, pastūmiau Liuksemburgo 
sodo vartus. 

Šeštą valandą grįžau į viešbutį ir ten radau Pajė. Mes 
papietavome, garbės žodis, puikiai papietavome! Mūsų 
šeimininkas buvo sąžiningas žmogus. Už mūsų du kiš- 
kius ir keturias kurapkas jis patiekė sriubą, filė su alyvo- 
mis ir rostbifą su ypatingai keptomis bulvėmis. 

Veltui prašiau Pajė eiti su mumis į Prancūzų teatrą; 
Pajė kažkada dirbo Paryžiuje antruoju klerku ir dabar 
norėjo pamatyti savo buvusius draugus, gal net drauges. 
Jis atmetė pasiūlymą, ir aš vienas ėjau į "Karaliaus" kavi- 
nę, nesuprasdamas, kas gali sukliudyti pamatyti Talma, o 
jei ir esi matęs, pamatyti dar kartą. 

Į susitikimo vietą atėjau anksčiau už Adolią. Pajė 
perspėjo, kad aš turbūt turėsiu nenumatytų išlaidų, ir kil- 
niai iš bendros sumos man paskyrė tris frankus. 

Po to mums liko dvidešimt frankų penkiasdešimt 
santimų. 

Įėjau į “Karaliaus" kavinę, atsisėdau prie staliuko; 
skaičiavau, ką pigiausia galėčiau užsisakyti, kad, nebū- 
damas nuolatinis lankytojas, įgyčiau teisę sėdėti ir laukti; 
užsisakiau stikliuką degtinės. 

Nebuvau ragavęs nė lašo to šlykštaus gėrimo, tačiau, 
nors privalėjau užsisakyti, niekas nevertė jo gerti. 

Tik atsisėdęs pamačiau, kaip vienas nuolatinis lan- 
kytojas, — nusprendžiau, kad jis nuolatinis lankytojas, 
nes ant jo staliuko nebuvo visiškai nieko, — atsistojo ir 
priėjo prie manęs. Iš nuostabos ir džiaugsmo net šūkte- 
lėjau: tai buvo Lafaržas. 

Bet Lafaržas atrodė dar labiau nuskurdęs; jo redin- 
gotas ties alkūnėmis ir kelnės ties keliais blizgėjo. 

— Naštai! Ar aš neklystu, tai tikrai jūs? — tarė jis man. 

— Tikrai aš. Prisėskite. 

— Mielai. Užsisakykite antrą stikliuką. 

— Jums? 

— Taip. 

— Imkite manąjį, mielas drauge. Aš negeriu degtinės. 

— "Tai kodėl užsisakėte? 

— Nenorėjau laukti Adolfo prie tuščio staliuko. 

— Ar ateis Adolfas? 

— Taip. Mes eisime į “Sulą". 

— Ką! Jūs eisite Žiūrėti to šlamšto? 

— “Sula" — šlamštas? Bet jis turi didžiulį pasisekimą! 

— Taip, atgyvenusį pasisekimą. 

— Atgyvenusį pasisekimą? — nieko nesuprasdamas, 
pakartojau aš. 

— Žinoma! Atimkite iš Sulos užuominą į Napoleo- 
ną, ir pjesės net nebežiūrės iki galo. | | 

— Vis dėlto, man atrodo, kad ponas de Žuji didis 
poetas. 

— Gal provincijoje, mano mielas; bet čia, Paryžiuje, 
į viską Žiūrima kitaip. 

— Jei ne didis poetas, tai tikrai nepaprastos dva- 
sios Žmogus. 

— Taip, galbūt didžiadvasis Imperijos laikais; bet jūs 
gi suprantate, mielas drauge, kad 1809 metų dvasia ne 
tas pats, kas 1822-ųjų dvasia. 

— Aš maniau, kad “Atsiskyrėlis iš Šosė d'Anteno" 
parašytas Restauracijos laikais. 

— "Taip Žinoma; ar jūs manote, kad “Atsiskyrėlį iš 
Šosė, d'Anteno" parašė Žuji? 

— Be abejo, nes jis pasirašė. 

— O! Nieko sau, puiki išvada! 

— Tai kas jį parašė? 

— Po perkūnais! Merlas. 

— Kas tas Merlas? 

— Žiūrėkite, štai tas ponas su dideliu redingotu ir 
skrybėle plačiais kraštais. Jis dešimt kartų vertesnis už 
de Žuji. 

— Na jei jis dešimt kartų vertesnis už Žuji, kodėl 
neturi ne ketvirčio jo reputacijos? 

— Ak, nes reputaciją, kaip vėliau pamatysite, mie- 
las drauge, daro ne protas, ne talentas, bet klika... Užsa- 
kykite cukraus; man bloga nuo degtinės, kai geriu vieną. 
Garcon, cukraus! 

— Bet jei nuo degtinės jums bloga, tai kodėl geriate? 

— Kaip jūs manote! — tarė Lafaržas. — Kai beveik 
gyveni kavinėje, reikia kažką gerti. 

— Tai jūs visą laiką praleidžiate kavinėje? 

— Na beveik: čia geriausiai sekasi dirbti. 

— "Iokiame triukšme, kai aplink visi kalba? 

— Aš įpratęs. Ieolonas taip dirba, Fransisas, Rošto- 
ras... mes visi taip dirbame. O, ar tik ten ne Teoionas? 

Trisdešimt penkerių metų vyriškis, ant didelio po- 
pieriaus lapo skubiai kažką rašantis, matyt, dialogą, pa- 
kėlė išblyškusį veidą su rausvomis dėmėmis ant skruosti- 
kaulių ir geranoriškai pažvelgė į mus. 

— Taip... Ką? Ak, tai jūs, Lafaržai? Labas vakaras. 

Ir vėl ėmėsi darbo. 

— Ar tai Teolonas? — paklausiau. 

— Taip; protingas ir paprastas Žmogus! Bet jis švais- 
to protą ir piktnaudžiauja paprastumu. Ar Žinote, ką jis 
čia rašo? 

— Ne. 

— Jis rašo penkių veiksmų eiliuotą komediją. 

— Ką! Jis rašo eiles kavinėje? 

— Pirmiausia, čia ne kavinė; čia kažkas panašaus į 
literatūrinį klubą; visi, kuriuos čia matote, rašytojai arba 
žurnalistai. 

— Iš tiesų, — tariau Lafaržui, — nemačiau kavinės, 
kur taip mažai valgoma ir taip daug rašoma. 

— Po velnių! Puikiai suformuluota; tai beveik afo- 
rizmas, ar suprantate? 

— Puiku, o dabar už tą beveik aforizmą, pasakykite 
kai kurių čia esančių ponų vardus. 

— O, mielasis! Kas iš to! Reikia gyventi Paryžiuje, 
kad suprastum tikrai paryžietišką reputaciją. 

— Garantuoju, mielas Ogiustai, kad šioje srityje aš 
ne toks provincialas, kaip jūs manote. 

— Ar žinote Rošforą? 

— Taip. Ar ne jis parašė kelias labai gražias dainas ir 
du ar tris vodevilius, susilaukusius didelio pasisekimo? 

— Būtent!.. Tai tas aukštas liesas vyras, žaidžiantis 
domino... 

— "Ten du žaidėjai, vienas už kitą liesesni. 

— Ak, tiesa!.. Tai tas, kurio veidas be perstojo Žai- 
džia, bet niekad nelaimi. 

Taip iš Roštoro nervinio tiko pasišaipė jo draugas 
Lafaržas, pasakyčiau, pagrįstai, bet neatleistinai. 

— O kas žaidžia su juo? 

— "Tai Ferdinandas Langlė. 

— O! Mažosios Flerjė meilužis? 

— Mažosios Flerjė meilužis!.. Iš tiesų pasakėte kaip 
tikras paryžietis!.. Kas jus taip informavo? 

— Po velnių! Adolfas... Bet jis vis nesirodo. 

— Tai jūs skubate? 

— Žinoma! Man atrodo, kad visai suprantama: aš 
noriu pamatyti Talma. 

— Tada gerai, mielas drauge, paskubėkite. 

— Kodėl? 

— Nesjis siaubingai greitai praranda formą. 

— Kaip praranda formą! Ką jūs apie tai girdėjote? 

— Noriu pasakyti, kad jis sensta, rambėja... 

— Ak tai! Bet laikraščiai rašo, kad niekada jo talen- 
tas nebuvo toks jaunatviškas, veidas toks gražus. 

— Ar jūs tikite, ką rašo laikraščiai? 

— Žinoma! 

— Jums reikėtų imtis žurnalistikos. 

— Na,o kasiš to?.. 

— "Tada sužinotumėt, kaip tai daroma. 

— Ir?.. 

— Ir tada nebetikėtumėt, ką rašo laikraščiai, tik tiek! 

Tą akimirką atsidarė durys, ir pasirodė Adolfo galva. 

— Greičiau, greičiau! — ragino jis, — Jei nepasku- 
bėsime, uždanga pakils be mūsų. 

— Ak, jūs! Pagaliau! 

Aš nuskubėjau pas Adolfą. 

— Jūs pamiršote užmokėti, — tarė man Lafaržas. 

— Taip, tiesa. Gargon, kiek? 

— Už stikliuką keturi su, už cukrų šeši; dešimt. 

Ištraukiau dešimt su ir mečiau ant stalo, paskui pri- 
dėjau dar penkiasdešimt santimų ir išdulkėjau iš kavinės. 
— Jūs sėdėjote su Lafaržu? — paklausė manęs Adolfas. 

— Taip... Bet ką visa tai reiškia? 

— Kas ką visa tai reiškia? 

— Jis man sakė, kad de Žuji kretinas, o Talma — 
Kasandra!. 

— Vargšas Lafaržas! — tarė Adolfas. — Matyt, jis 
nepietavo. 

— Nepietavo! Ar jis taip nuskurdo?.. 

„ — Panašiai. 

— Ak taip! — tariau. — Tokiu atveju man daug kas 
paaiškėja!.. Ponai de Žuji ir Talma kasdien pietauja, ir 
vargšas Lafaržas negali jiems už tai atleisti. 

Deja! Nuo tada sutikau daug kritikų, kurie, kaip La- 
faržas, negalėjo atleisti tiems, kurie pietauja. 

Aš papietavau, ir labai stipriai, taip stipriai, kad 
skrandis diktavo atlaidumą, o smegenys — smalsumą. 

Mes įžengėme į teatrą. Salė buvo pilna, nors rodė 
aštuntąjį pjesės spektaklį. 

Per didžiulį vargą mums pavyko atsisėsti; mūsų vie- 
tos nebuvo pažymėtos. Adolfas karališkai įteikė kontro- 
lierei keturiasdešimt su, ir ji taip pasistengė, kad parte- 
rio viduryje rado tuščios vietos, į kurią mes prasisprau- 
dėme kaip du pleištai. 

Kaip ir sakė Adolfas, spektaklis turėjo tuoj tuoj pra- 
sidėti. Vos tik įsitaisėme, uždanga pakilo. 

Keista, ar ne, kad aš kalbėsiu apie “Sulą" 1851 metų 
skaitytojui. 

“Kas tas “Sula"'*' — paklaus ši karta. 


"Kasandra — mit. pranašautoja. Jinai atstūmė Apoloną,ir tas 
ją nubaudė — niekas nebetikėjo Kasandros pranašystėmis. 

O, Hugo! Kokios teisingos tavo eilės apie Kanari! 
Kaip jos sukasi galvoje! Kaip, prieš mano paties valią, jos 
liejasi iš po plunksnos! 


Kanari! Kanarni! Mes tave pamiršome! 
Herojų nusinešė laikas, 

Kai tas puikus aktorius vertė juoktis ir verkti, 
Kai sakė žodžius, Dievo įdėtus į lūpas, 

Kai atsitiktinumo vedami į revoliucijas, 
Didieji žmonės darė savo didžius darbus, 
Kurie jiems nešė Žėrinčią ar juodą šlovę, 
Paskui Žingsnis po Žingsnio nuėjo į užmarštį. 
Jų vardai išblėso! Viskas veltui, viskas veltui! 
Iki tos dienos, kai įkvėptas poetas, 

Kuris gali žodžiu sukurti pasaulį, 

Juos paima ir uždega aureoles virš galvų. 
Niekas jų neprisiminė, nors kažkada minia šimtais balsų, 
Tik juos pamačiusi, palankiai gaudė. 

Deja! Jei dabar kas paminėtų jų vardus, 

Ji nustebus paklaustų: “Kas tie žmonės?" 


Ne! Tiesą sakant, de Žuji nebuvo herojus, nors drą- 
siai kovėsi Indijoje, nei įžymus žmogus, nors parašė “At- 
siskyrėlį iš Šošė d'Anteno" ir “Sulą"; bet de Žuji buvo 
protingas Žmogus, ne mažiau protingas nei talentingas. 

Tada buvau tuo visiškai įsitikinęs. Nuo to vakaro, kai 
išvydau Ialma scenoje, prabėgo trisdešimt metų. Dar kar- 
tą perskaičiau “Sulą" ir štai mano nuomonė šiandien. 

Be abejo, de Žuji išlošė iš istorinio ir fizinio Sulos 
ir Napoleono panašumo. Sulos atsisakymas sosto pri- 
minė imperatoriaus atsisakymą; Talma veidas — Napo- 
leono kaukė. Be abejo, tai buvo pjesės entuziastingo pa- 
sisekimo priežastis; iš to sėmėsi energijos šimtas spek- 
taklių. Bet už aktoriaus kaukės ir tragedijos aliuzijos bu- 
vo dar kai kas: buvo gera poezija, gyvas siužetas, drąsi 
ir paprasta atomazga. 

Žinau, kad gera vienos epochos poezija kitoje epo- 
choje nebeatrodo gera, — bent taip sako, — tačiau čia 
buvo poezija, gera visiems laikams; keturios poeto eilutės, 
įdėtos į Roscijaus lūpas, ištartos Talma, romėnų respubli- 
kos žlugime vertė įžvelgti ir prancūzų respublikos žlugimą: 


O! Jei romėnus saugotų Gamta, 

Tas aukščiausias protas, valdantis žmoniją! 
Per daug skausmo, per daug ašarų lydi 

Tą ryškią aušrą, gimusią audros įsčiose! 


Ir dar puikios eilutės, kuriomis ištrėmėjas, galinga 
ranka sustabdęs Cezario ištrėmimą, atsakė Otfelijai, kai 
ji jam tarė: 


Ar aš išdrįsčiau paprašyti Sulos, 

Kokia nežinoma valdžia, kokia globėjiška dvasia, 
Gali Cezarį išvaduoti iš to lėto teisingumo? 
Mąsčiau kaip jūs apie jo ydas ir dorybes, 

Ir mano akys Cezaryje nematė Marijaus!. 
Žinau, kokios viltys tą išdidų jaunuolį veja. 
Iš visų romėnų, esančių mano valdžioje, 
Nebeturiu varžovų, man reikia priešų, 
Laisvų ir išdidžių priešų; vien jų buvimas 
Liudija apie mano genijų ir apie valdžią, 
Marijaus istorija galėtų man padėti, 
Cezario gyvenimas — mane išteisinti! 


Kaip pamačiau Talma išeinant; į sceną, šūktelėjau iš 
nuostabos. O, taip! "Tai niūri kaukė Žmogaus, kurį mačiau 
pravažiuojantį savo karietoje, ant krūtinės nuleidusį gal- 
vą, savaitę prieš Linji ir grįžtantį rytojaus dieną po Vaterlo. 


"' Gajus Marijus (156-86 m. pr. Kr.) — Jugurtos ir kimbirų 
nugalėtojas, Sulos priešininkas, liaudies partijos vadas. Jis buvo ve- 
dęs Juliją, Julijaus Cezario tetą. 

Nuo to laiko daug kas bandė, naudodami žalią uni- 
formą, pilką redingnotą, trikampę skrybėlę, atkurti tą an- 
tikinį atvaizdą, pusiau graikišką, pusiau romėnišką, bet 
niekas, o Talma! neturėjo tavo degančių akių, tame ra- 
miame, sustingusiame veide, kuriame neatsispindėjo nei 
apgailestavimas, praradus sostą, nei sąžinės priekaištas, 
pražudžius trisdešimt tūkstančių žmonių. 

Kas nematė Talma, negali įsivaizduoti, kas buvo TIal- 
ma; jame susijungė trys aukščiausios savybės, kurių vė- 
liau nebemačiau viename žmoguje: paprastumas, jėga ir 
poetiškumas; neįmanoma būti gražesniu aktoriumi, — 
tas grožis neturi nieko bendra su asmeniniu Žmogaus gro- 
Žiu, jis kinta kartu su vaizduojamu herojumi, — toks bu- 
vo Talma: melancholiškas Oreste, kraupus Nerone, šlykš- 
tus Gločesteryje, — kiekvienam personažui jis turėjo ki- 
tokį balsą, žvilgsnį, gestą... 

Aktoriai skundžiasi, kad nė vieno iš jų kūryba negy- 
vena ilgiau už kūrėją. O Talma! Aš buvau vaikas, kai jus 
pirmą kartą pamačiau tą įžymųjį vakarą, pamačiau jus 
išeinantį į sceną, pamačiau tą neapykantos kupiną sena- 
toriaus gestą, tačiau niekas iš tos pirmos scenos neišsi- 
trynė iš mano atminties, nedingo nė viena jūsų balso in- 
tonacija... O Ialma, kaip šiandien jus matau klausiantį 
Katiliną: 


Matydamas nusikaltimus, kuriuos dengia jūsų gailestingumas, 
Aš tyliu, bet mano uolumas viršija atsargumą; 

Klodijaus vardo nėra sąraše, — 

O jis pavojingiausias tavo priešas! 


Matau jus, Talma! — tegul jūsų didinga vėlė suvirpa 
iš džiaugsmo, kad neliko pamiršta. Matau jus, lėtai einantį 
su ironiška šypsena lūpose prie kaltintojo; matau jus, de- 
dantį ranką jam ant peties, apsisiautusį kaip gražiausios 

Herkulano! ir Pompėjos statulos, girdžiu jus, sakantį vir- 
pančiu balsu, pakartojančiu slapčiausius širdies virpesius: 


Aš neklausiu, ar tavo neapykanta įkvepia drąsą, 
Persekiojant Klodijų, kaip Valerijos vyrą; 

Ir jei Katilina tuo fatališku patarimu 

Tikisi tarnauti mano naudai ar nubausti varžovą... 


O Talma! Kaip tie žodžiai, tuo pat metu kandūs ir 
skambūs, nesudygo tavęs klausiusiųjų širdyse? Gal toje 
nepoetiškoje epochoje, vadinamoje imperija, žemė bu- 
vo labai nederlinga; gal jūs likote ją tręšti, nes, jūsų ne- 
nukirtusi, ji nebūtų išauginusi nieko didelio, nieko ga- 
lingo, nieko vešlaus ant to nederlingo dirvono, kurį tris- 
dešimt metų mindėte romėniškais sandalais ir graikiš- 
komis espadrilėmis? O gal tai jūsų genijaus galinga, visa 
ryjanti dvasia yra mirtina kaip užnuodyta strėlė? 

Norėčiau pasakyti viską, — taip atiduoti savo pa- 
garbą šiam stebuklingam talentui, — norėčiau paskui Tal- 
ma pakartoti visas Sulos vaidmens detales... Bet kam? 
Kas šiandien domisi tokiais dalykais? Kas imsis savo tris- 
dešimties metų senumo beveik užgesusiuose prisimini- 
muose ieškoti intonacijos, kuria didysis aktorius pasakė 
tam tikrą posmą, tam tikrą eilę, tam tikrą žodį? Negi Gi- 
zarui, Leonui Fošė, Respublikos prezidentui svarbu, kaip 
"Talma atsakė Lenui, liaudies atsiųstam pas Sulą sužinoti 
pasmerktųjų skaičiaus: 


Kiek jų ištrėmei, Sula? 
negi tiems ponams svarbu, kaip Talma atsakė: 
Aš nežinau! 


!Herkulanas — miestas Kampanijoje, 79 m. Vezuvijaus už- 
piltas lava. 

Daugiausia, ką jie gali prisiminti, tai intonacija, su 
kuria generolas Kavenjakas ištarė tuos pačius du žo- 
džius, kai jo paklausė, kiek žmonių be teismo jis ištrė- 
mė iš Prancūzijos. 

Bet šiandien, man rašant šias eilutes, praėjo tik dve- 
ji metai nuo tos minutės, kai 1848-ųjų diktatorius ištarė 
šiuos du žodžius, vertus įrašyti į istoriją šalia Sulos žodžių. 

"Tačiau ypač didingas Talma pasirodė sosto atsisaky- 
mo scenoje. Sulos atsisakymas tikrai priminė Fontenblo 
atsisakymą ir, kartoju, paprastosios publikos dalies tas 
šiuolaikinio ir antikinio diktatoriaus panašumas nenuste- 
bino. Tokios nuomonės buvo ir 1821 metų cenzūra, kuri 
iškirpo šias eilutes, leidžiančias atpažinti Bonapartą, pir- 
mąjį konsulą, Napoleoną, imperatorių. 

Štai iš Bonaparto: 


Man gana karo pergalių laurų; 

Noriu šlovės, ne tokios įprastos, bet brangesnės. 
Roma, iškankinta triumfuojančių partijų įniršio, 
Mirštanti, prislėgta savo pačios vaikų kūnų, 
Šaukėsi mano rankų ir mano talento: 

Aš buvau diktatorius, aš išgelbėjau tėvynę! 


Štai iš Napoleono: 


Aš valdžiau pasaulį ir mano įsakymų klausė, 
Priverčiau tylėti visus savo priešus! 

Jų neapykanta netrikdė mano proto; 

Tarp jų ir manęs žiojėjo mano šlovės bedugnė. 


Kai, praėjus dešimčiai, dvidešimčiai, trisdešimčiai 
metų, skaitai cenzūros uždraustas eilutes ar net visus iš- 
mestus posmus, stebiesi kvailumu vyriausybės, kuri, vos 
tik revoliucija nukirto septynias tos literatūrinės hidros 
galvas, skuba jas surinkti ir vėl prisiūti prie kūno, kuris 

tik norėjo atrodyti miręs, tačiau mirti neketino. Tuo cen- 
zūra tarytum būtų visiems laikams uždraudusi kūrinį, kurį 
vaidinti pati davė leidimą! "Tarytum būtų atėmusi kvėpa- 
vimą “Tartiutui"', “Mahometui", “Figaro vedyboms“, 
“Karoliui IX", “Pinto", “Marijonui Delormu?", ir “An- 
tonijui"'! Ne, jei kuris nors iš šių nemirtingų kūrinių bu- 
vo išstumtas iš teatro, — jis laukė, tylus ir tvirtas, kol 
mirs pasirašiusieji jam mirties nuosprendį; ir, išvydęs per- 
sekiotojus, nusiritusius nuo sosto ar nusileidusius į kapo 
duobę, jis išėjo iš užtvaros, — laisvas, galingas, — ir pa- 
spyrė koja anų paliktą karūną, nes jam buvo per maža. 

Uždanga nusileido, publika galingai šaukė bravo. 

Buvau apstulbęs, sužavėtas, pakerėtas. 

Adolfas pasiūlė nueiti pas Talma į persirengimo kam- 
barį padėkoti. Ejau paskui jį tuo raizgiu Prancūzų teatro 
koridorių labirintu, kuris šiandien, deja, man nebėra Pa- 
žadėtoji žemė. 

Nė vieno interesanto prie tikrojo Sulos durų širdis 
neplakė taip, kaip manoji prie durų to, kuris Sulą vaidino. 

De Levenas pastūmė tas duris. Didžiojo artisto val- 
dos atsivėrė; ten buvo pilna žmonių: aš jų nepažinojau,bet 
jų vardai buvo garsūs ar turėjo greitai išgarsėti. 

"Ten buvo Kazimiras Delavinji, baigęs pirmąją “Senių 
mokyklos" sceną, ten buvo Liusjenas Arno, statantis savo 
“Regulą"; ten buvo Sumė, dar išdidus po dvigubo “Sau- 
liaus" ir “Klitemnestros" pasisekimo; ten buvo Nepomiu- 
senas Lemersjė, tas pasipūtęs paralitikas, kurio talentas 
suluošintas kaip ir kūnas, ir kuris sveikąja dalimi parašė 
“Agamemnoną", “Pinto",“Fredegondą", o sergančiąja — 
“Kristupą Kolumbą“, “Panhipokrisiadą" ir “Vargais ne- 
galais"; ten buvo Delrjė, nuo 1809 metų vis susilaukiantis 
"Artakserkso" atmetimo; ten buvo Vjenė, kurio tragedi- 
jos dar aplankuose penkiolika ar dvidešimt metų kėlė 

triukšmą, kad pagaliau pastatytos pagyventų, išsikvėptų ir 
mirtų per savaitę, panašiai kaip Gordianas!, kurio karalia- 
vimas truko dvi valandas, o kančia tris dienas; pagaliau 
ten buvo ir vakaro herojus de Žuji, aukštas, gražus, praži- 
lusiais plaukais, protingomis ir geromis akimis. O viduryje 
visų įžymybių — Talma su paprastu baltu apdaru, nuo ku- 
rio ką tik nusimetė purpurinį apsiaustą, plika galva, nuo 
kurios ką tik nukėlė karūną, ir grakščiomis baltomis ran- 
komis, kuriomis ką tik sulaužė diktatoriaus palmės šakelę. 

Nusižemingęs ir išraudęs likau stovėti prie durų. 

— Talma, — tarė Adolfas, — mes atėjome jums pa- 
dėkoti. 

Jis pamatė mane prie durų. 

— Ak, tai jūs! — atsiliepė Talma. — Prieikite! 

Žengiau du žingsnius jo link. 

— Na, jaunasis poete, — tarė jis, — jūs patenkintas? 

— Labiau nei patenkintas... aš sužavėtas. 

— Tada vėl ateikite pas mane ir paprašykite kitos 
kontramarkės. 

— Deja! Pone "Talma, rytoj ar poryt aš turiu išva- 
Žiuoti iš Paryžiaus. 

— Gaila! Pamatytumėt mane “Reguloje"... Liusje- 
nai, ar žinote, kad įtraukiau “Regulą" į repertuarą, spek- 
taklis poryt? 

— "Taip, dėkoju, — atsakė Liusjenas. 

— Ką! Jūs negalite pasilikti iki poryt vakaro? 

— Negaliu! Turiu grįžti į provinciją. 

— O ką jūs veikiate provincijoje? 

— Nedrįstu jums sakyti. Aš dirbu klerku pas notarą... 

Ir aš giliai atsidusau. 


' Turimas omenyje Gordianas II, Romos imperatorius 238 m. pr. 
Kr., atėjęs į sostą kartu su savo tėvu Gordianu I ir tuojau nužudytas. 

— Šit kaip! — nustebo Talma. — Nereikia nusimin- 
ti. Kornelis dirbo prokuroro klerku! Ponai, leiskite jums 
pristatyti būsimąjį Kornelį. 

Paraudau iki ausų galiukų. 

— Palieskite man kaktą, — paprašiau Talma, — tai 
man atneš laimę! 

"Talma uždėjo man ant kaktos ranką. 

— Tebūnie taip! — tarė jis. — Vardan Šekspyro, Kor- 
nelio ir Šilerio krikštiju tave poetu!.. Grįžkite į provinci- 
ją, grįžk į savo biurą ir, jei tu tikrai turi pašaukimą, Poezi- 
jos angelas tave suras, kur tu būtum, pakels tave kaip 
pranašą Ezekiėlį ir nuneš ten, kur turėsi ką veikti. 

Paėmiau Talma ranką, kurią būčiau galėjęs pabučiuoti. 

— Na, na! Tas vaikinas turi entuziazmo, iš jo kai kas 
išeis! 

Ir jis nuoširdžiai pakratė man ranką. 

Daugiau neturėjau ką ten veikti. Ilgesnis stovėjimas 
tame įžymybių pilname kambaryje atrodytų nekuklus ir 
juokingas; daviau ženklą Adolfui, ir mes išėjome. 

Koridoriuje norėjau šokti Adolfui ant kaklo. 

— Taip, taip, galit neabejoti, — tariau Adolfui, — aš 
persikelsiu į Paryžių, užtikrinu jus! 

Nusileidome mažais įvijais laiptais, kurių šiandien 
nebėra, ilgu tamsiu koridoriumi ir Nemuro galerija 1š- 
ėjome į Palė Ruajalio aikštę. 

— Dabar iš čia jūs rasite kelią, — tarė Adolfas. — 
Krua de Peti Šamp gatvė, Kokijero gatvė, o ten jau ir 
“Senieji Augustiniečiai". Palieku jus, labanakt, jau vėlu, 
o iki Pigalio gatvės toli... Tarp kitko, mes pusryčiaujame 
dešimtą, o pietaujame penktą. 

Ir Adolfas dingo už Rišeljė gatvės kampo. 

Iš tiesų buvo vėlu, šviesos nebedegė, ir tik keli vėlyvi 
praeiviai ėjo per Palė Ruajalio aikštę. 

Kad ir ką sakė Adolfas, aš nežinojau kelio į viešbutį, 
be to, labai sutrikau, likęs vienas. 

Turiu prisipažinti, sunerimau, atsidūręs Paryžiaus 
gatvėse tokią vėlyvą valandą; girdėjau pasakojant apie 
gausybę naktinių užpuolimų, vagysčių bei žmogžudys- 
čių ir su penkiasdešimčia su kišenėje bijojau būti ap- 
vogtas. 

Mano sieloje užvirė drąsos ir baimės kova. 

Baimė nugalėjo. 

Pašaukiau fiakrą. Fiakras privažiavo, aš atidariau 
dureles. 

— Ar ponaitis Žino, kad jau po vidurnakčio? — pa- 
klausė vežikas. 

— Po perkūnais, kur nežinosi! — atsakiau jam. 

Ir po nosimi sumurmėjau: 

— "Iodėl ir imu fiakrą. 

— Kur ponaitis važiuos? 

— Senųjų Augustiniečių gatvė, “Senųjų Augustinie- 
čių" viešbutis. 

— Ką?.. — nustebo vežikas. 

Aš pakartojau. 

— Ar ponaitis yra tikras, kad būtent ten nori va- 
Žiuoti? 

— Po velnių! 

— Tada važiuojam! 

Ir, pliaukštelėjęs botagu, tuo vežikų liežuviu, palei- 
do arklius šuoliais. 

Po dvidešimties sekundžių jis sustojo, nulipo nuo pa- 
sostės ir atidarė man dureles. 

„— Na?.. — paklausiau aš. 

— Atvažiavome, ponaiti: Senųjų Augustiniečių gat- 
vė, “Senųjų Augustiniečių" viešbutis. 

Pakėliau nosį ir pažinau namą. 

Tada supratau, ko nustebo vežikas, matydamas dvi- 
dešimtmetį vaikiną, iš pažiūros tikrai neparalyžiuotą, sam- 
dantį fiakrą važiuoti iš Palė Ruajalio aikštės iki Senųjų 
Augustiniečių gatvės. 

"Tačiau, kadangi būtų juokinga prisipažinti, jog neži- 
nojau atstumo tarp tų dviejų vietų, tvirtu balsu tariau: 

— Gerai. Kiek aš skolingas? 

— O! Jūs puikiai Žinote, ponaiti! 

— Jei Žinočiau, neklausčiau. 

— Penkiasdešimt su! 

— Penkiasdešimt su? — šūktelėjau nusiminęs, kad 
be reikalo pasidariau tokias išlaidas. 

— Na, ponaiti, toks tarifas. 

— Nuo Palė Ruajalio iki čia penkiasdešimt su? 

— Aš ponaitį perspėjau, kad jau po vidurnakčio. 

— Štai, imkite penkiasdešimt su. 

— Ir jokių arbatpinigių? 

Pakėliau ranką, ketindamas pasmaugti tą niekšą, bet 
jis atrodė daug stipresnis ir, akimirką pagalvojęs, supra- 
tau, kad greičiau jis mane pasmaugtų, todėl sustojau. Pa- 
skambinau; durys atsidarė, ir aš įėjau į viešbutį. 

Mane graužė sąžinė, kad iššvaisčiau pinigus, ir jei 
tarsime, kad Pajė nieko neišleido, mums liko tik dvide- 
šimt frankų penkiasdešimt santimų. 

Pajė buvo Operoje ir išleido aštuonis frankus de- 
šimt su. 

Likome su dvylika frankų. 

Susirūpinę pažvelgėme vienas į kitą. 

— Klausyk, — tarė jis man, — tu matei Talma, aš 
išgirdau “Stebuklingą žibintą"; tu pamatei, ką norėjai, aš 
išgirdau, ką norėjau; patikėk, geriau išvykti ne poryt, kaip 
norėjai, o rytoj. 

— Kaip tik tai ir norėjau tau pasiūlyti. 

— Taigi negaiškime. Jau pirma valanda nakties, pa- 
miegosime iki šešių, o septintą išeisime. 

— Labanakt. 

— Labanakt... 

Po ketvirčio valandos mes jau miegojome kaip už- 
mušti. 

Rytojaus rytą išėjome vos praaušus, aštuntą valan- 
dą pasiekėme La Viletą, trečią valandą jau pietavome 
Damartene tokiomis pat sąlygomis, kaip buvome pusry- 
čiavę, septintą valandą vakarieniavome Nanteje ir tre- 
čiadienį, pirmą valandą, nešini dviem kiškiais ir šešiomis 
kurapkomis, — uolios medžioklės bei taupumo rezulta- 
tu, —;įžengėme į Krepi ir paskutinius dvidešimt su atida- 
vėme elgetai. 

Prie didžiosios aikštės mudu su Pajė išsiskyrėme. Grį- 
žau į metro Lefevro namus iš kiemo pusės ir užlipau į 
savo kambarį persirengti. 

Per langą pašaukiau Pjerą ir paklausiau naujienų 
apie poną Letevrą. 

Ponas Lefevras buvo grįžęs šią naktį. 

Medžioklės laimikį atidaviau virėjai, nuėjau į biurą 
ir įsmukau prie savo darbo stalo. 

"Trys mano bendradarbiai sėdėjo vietose. 

Niekas manęs neklausinėjo. Jie manė, kad buvau ei- 
linėje savo išvykoje, tik ta išvyka užtruko kiek ilgiau nei 
paprastai. 

Pasidomėjau, ar ponas Lefevras klausė, kur aš, bet 
mano bendradarbiai atsakė nežiną; tuo viskas ir baigėsi. 

Susidėjau ant piupitro popierius ir ėmiausi darbo. 

Po kiek laiko pasirodė ponas Lefevras. Jis nuėjo prie 
vyresniojo klerko, davė jam kažkokius nurodymus ir grįžo 
į savo kabinetą, tarsi nepastebėjęs, jog aš sėdžiu vietoje, o 
tai leido suprasti, kad jis tikrai pastebėjo mano nebuvimą. 

Atėjo laikas pietauti. Mes susėdome prie stalo. Vis- 
kas ėjo Kaip paprastai, tik pavalgius, kai aš pakilau nuo 
stalo, ponas Lefevras tarė: 

— Pone Diuma, norėčiau su jumis pasikalbėti. 

Supratau, kad artėja audra ir nusprendžiau laiky- 
tis tvirtai. 

— Prašom, pone, — atsakiau aš. 

Vyresnysis klerkas ir pasiuntinys, kurie, kaip ir aš, 
valgė prie šeimininko stalo, mandagiai pasitraukė. 

Ponas Lefevras man parodė į kėdę priešais savo krės- 
lą prie Židinio. 

Aš atsisėdau. 

"Tada ponas Lefevras pakėlė galvą kaip žabojamas 
arklys, — įprastas jo judesys, — užmetė dešinę koją ant 
kairės, papurtė tą koją, kol nukrito šlepetė, pasiėmė auk- 
sinę tabokinę, įtraukė Žiupsnelį tabako, galingai atsiduso 
ir švelniu, todėl dar labiau bauginančiu balsu pradėjo: 

— Pone Diuma, — tarė jis kairiąja ranka kasyda- 
masis dešinę pėdą (tai irgi buvo vienas iš jo įpročių), — 
pone Diuma, ar jūs ką nors išmanote apie mechaniką? 

— "Ieoriškai ne, pone; praktiškai — taip. 

— Gerai, to pakaks, kad suprastumėt mano palygi- 
nimą. 

— Klausau, pone. 

— Pone Diuma, kad bet kokia mašina gerai dirbtų, 
nė vienas ratukas negali sustoti. 

— Suprantama, pone. 

— Taigi, pone Diuma. Iki šiol nesakiau: aš esu me- 
chanikas, o jūs mašinos ratukas; jau dvi dienos, kai jūs 
sustojote, vadinasi, dvi dienas jūsų individualaus judėji- 
mo trūko mašinos darbe. 

Aš atsistojau. 

— Gerai, pone, — tariau jam. 

— Beto, — pridūrė ponas Lefevras nebe tokiu griež- 
tu tonu, — čia tik išankstinis perspėjimas. 

— Jūs labai geras, pone, bet aš jį priimu kaip atlei- 
dimą. 

— O)! Tokiu atveju dar geriau, — tarė ponas Lefev- 
ras. — Dabar septinta valanda vakaro, jau tamsu ir oras 
prastas, bet jūs, mielas Diuma, galėsite išvykti, kada pa- 
norėsite. Nuo šios akimirkos, kai jūs nebesate trečiasis 
klerkas, jūs svečiuojatės pas mus kaip draugas ir kuo 1!- 
giau pasiliksite, tuo daugiau malonumo man suteiksite. 

Mandagiai nusilenkiau ponui Lefevrui ir grįžau į sa- 
vo kambarį. 

Priėmiau svarbų sprendimą; nuo šiol mano ateitis 
bus Paryžius ir, kad ir kiek man tai kainuotų, išvažiuosiu 
iš provincijos. 

Pusę nakties galvojau ir, kol užmigau, planas buvo 
parengtas. 

Grįžtu pas motiną. — Veršio plautis. — Piramas ir 
Kartušas. — Lapės protas miklesnis nei šuns. — Kartušo 
žūtis. — Įvairūs Piramo besaikio apetito pavyzdžiai. 


Rytojaus rytą susikroviau nedidelį ryšulėlį ir išėjau. 

Rūpinausi ne dėl to, kaip mane sutiks motina, — 
mieloji mama! visada, mane pamačiusi, ji pirmiausia be 
galo apsidžiaugia, — bet kokį skausmą jai sukels mano 
galutinis grįžimas iš pono de Letfevro biuro. 

"Taigi, kuo labiau artėjau prie Vilė Kotrė, tuo lėtesni 
darėsi mano žingsniai. Paprastai man pakakdavo dviejų 
valandų įveikti tris su puse mylios nuo Krepi iki Vilė Kot- 
rė, nes paskutinę mylią beveik bėgdavau; šį kartą viskas 
buvo priešingai; paskutinę mylią ėjau ilgiausiai. 

Paprastai grįždavau namo medžiodamas. Šį kartą ir 
to nedariau. Kai, likus gal trims šimtams metrų, mano 

šuo užuodė namus, akimirką sustojo, pakėlė nosį ir nu- 
lėkė kaip Žaibas. Praėjus penkioms sekundėms po to, kai 
į's dingo alėjoje, ant slenksčio pamačiau motiną. 

Kurjeris pranešė apie mano grįžimą. 

Jos lūpose švietė įprasta šypsena; man artėjant, vi- 
sas širdies švelnumas pražydo veide. 

Puoliau jai į glėbį. 

O, motinos meilė! Amžinai gera, amžinai atsidavu- 
si, amžinai ištikima, — tikras deimantas tarp stiklinių bliZ- 
gučių, kuriais jaunystė puošia laimę, skaidrus ir švarus 
šviečiantis džiaugsme ir skausme, dieną ir naktį! 

Pirmosios akimirkos buvo kupinos tik džiaugsmo 
dėl mano sugrįžimo; paskui motina paklausė, kodėl par- 
ėjau ne šeštadienį su ja praleisti savaitgalio, o ketvirta- 
dienį. 

Nedrįsau iškart papasakoti, kas nutiko. Tik pasakiau, 
kad biure nedaug darbo ir aš gavau kelias laisvas dienas 
praleisti su ja. 

— Bet, — nustebo motina, — tu su medžioklės švar- 
ku ir kelnėmis. 

— "Taip! Na ir kas? 

— Kas nutiko, kad medžioklės krepšys tuščias? 

Iš tiesų grįžti su tuščiu medžioklės krepšiu man ne- 
buvo įprasta. 

— Taip skubėjau tave pamatyti, mieloji mama, kad, 
užuot medžiojęs, ėjau vieškeliu — tai trumpiausias kelias. 

Aš melavau. 

Jei būčiau išdrįsęs sakyti tiesą, būčiau taręs: “Deja, 
geroji mama, aš taip rūpinausi, kaip tu reaguosi į naujie- 
ną, kurią turiu tau pasakyti, kad užmiršau net medžiok- 
lę, tą aistrą, dėl kurios anksčiau užmiršdavau visa kita! 

"Tačiau, taip jai atsakęs, turėjau pranešti ir naujieną, 
0 ją aš norėjau pasakyti kuo vėliau. Tuo metu koks nors 

incidentas būtų mane sutrikdęs ir būtų galėjęs priversti 
atsitraukti, kad tik nutolinčiau motinos graužatį. 

Staiga išgirdau kaukiantį šunį. Nubėgau prie durų. 

Šalia mūsų stovėjo mėsininko Moprivė namas. Prie 
parduotuvės fasado, ant medinio skersinio su geležiniais 
kabliais, kabėjo įvairiausių skerdienos pavyzdžių. 

Pašokęs prie veršio plaučio, Piramas jį čiupo kaip 
jauką ir pakibo ant kablio. Štai tada jis pradėjo kaukti ir, 
kaip matote, ne be priežasties. 

Pribėgęs čiupau jį į glėbį, nukabinau, ir jis nulėkė į 
arklidę kraujuojančiais nasrais. 

Jei rašyčiau istoriją apie savo šunis, Piramas joje uŽ- 
imtų svarbiausią vietą. 

Taigi leiskite kiek atsitraukti nuo rūpesčių, privertu- 
sių mane grįžti namo, ir šiek tiek atkreipti dėmesį į Pira- 
mą, kuris, nors ir nešiojo Nelaimingo mylimojo vardą!, 
kiek prisimenu, kur kas daugiau už jį patyrė nelaimingų 
nuotykių dėl savo besaikio rajumo. 

Piramas buvo didelis kaštoninės spalvos šuo, geros 
prancūziškos veislės; jį man visai mažą kartu su tokio pat 
amžiaus lapiuku atidavė Šoronas iš Mezon Nevo. Juos 
žindė ta pati kalė. 

Dažnai susidomėjęs stebėdavau skirtingus instink- 
tus tų dviejų gyvūnų, apgyvendintų kieme viena priešais 
kitą sustatytose būdose. 

"Tris ar keturis pirmuosius mėnesius vyravo draugiš- 
ki, beveik broliški Kartušo ir Piramo jausmai; manau, ne- 
būtina patikslinti, kad Kartušas buvo lapiukas, o Pira- 
mas — šuo. 

Suprantama, Kartušo vardas lapiukui buvo suteik- 
tas atsižvelgiant į jo įgimtą polinkį grobstyti ir vagiliauti. 


!"Piramas — babilonietis, Tisbės mylimasis. 

Būtent Kartušas, nors iš pažiūros silpnesnis, pirma- 
sis paskelbė karą Piramui; karas prasidėjo dėl kaulo, gu- 
lėjusio Kartušo teritorijoje, kurį Piramas bandė klastin- 
gai pasisavinti. Po pirmo krepštelėjimo koja, Kartušas su- 
urzgė, po antrojo iššiepė dantis, po trečiojo įkando. 

Kartušui tai buvo atleistina, nes jis visą laiką tupėjo 
pririštas grandine, tuo tarpu Piramas turėjo ir laisvės va- 
landų. Kadangi Kartušo teritorija buvo grandinės ilgio 
griežtai ribojama, Piramas dažnai piktnaudžiaudavo sa- 
vo laisve. 

Kai jie abu būdavo pririšti, aš dažnai stebėdavau |a- 
piuko proto pranašumą. Abu buvo rajūnai, kokių reta, 
tik Piramas greičiau besotis, o Kartušas — smaližius. 

Kai abu ištempdavo grandines, galėdavo pasiekti ke- 
turių pėdų atstumą nuo savo būdų. Pridėkime šešis co- 
lius Piramo galvos, keturis colius Kartušo smailaus snu- 
kelio, ir gausime rezultatą: ištempęs grandinę, Piramas 
galėjo pasiekti kaulą, esantį už keturių pėdų šešių colių 
nuo savo būdos, o Kartušas, atlikęs tą pačią operaciją, 
už keturių pėdų keturių colių nuo savosios. 

"Taigi aš padėjau kaulą už šešių pėdų: nepasiekiamai 
toli ir vienam, ir kitam; Piramas tempė grandinę iš visų 
jėgų, tačiau, negalėdamas jos nutraukti, įsmeigęs į kaulą 
paraudusias akis, trūkčiojo ir gailiai inkštė. 

Jei to kaulo nepavyktų atimti, ar jo neatiduotų, Pi- 
ramas pasiustų besistengdamas, bet nesiimtų jokių gud- 
resnių priemonių taip trokštamam grobiui pasiekti. 

Kartušas elgėsi visai kitaip. Pirmieji bandymai buvo 
tokie pat, ir tokie pat beviltiški kaip Piramo. Bet vėliau 
jis imdavo galvoti, pasikasydavo letenėle snukutį, paskui, 
tarsi staiga apšviestas išganingos minties, apsisukdavo, 
prie grandinės ilgio pridurdamas kūno ilgį, ir užpakali- 
nėmis kojomis įtraukęs kaulą į savo teritoriją, apsisukda- 

vo, čiupdavo nasrais ir nusinešdavo į būdą, iš Kurios iš- 
mesdavo tik absoliučiai švarų ir nupoliruotą tarsi dram- 
blio kaulas. 

Piramas gal dešimt kartų matė Kartušą, atliekantį 
tą operaciją; jis urzgė iš pavydo, klausydamas, kaip drau- 
go dantys gremžia kaulą, bet niekada, kartoju, niekada 
Piramui neužteko proto pasielgti kaip Kartušui, neužte- 
ko proto panaudoti užpakalines kojas kaip kablius, pri- 
sitraukiant arčiau taip trokštamą grobį. 

Ir daugeliu kitų atvejų Kartušo protas pralenkdavo 
Piramo, nors jo niekas nemokė. Tačiau visi Žino, kad gyvu- 
lių, kaip ir žmonių, protas nepriklauso nuo išsilavinimo. 

Galite manęs paklausti, kodėl tokia neteisybė — lai- 
kyti Kartušą visą laiką pririštą, tuo tarpu, kai Piramas gau- 
davo laisvės valandų. "Tai todėl, kad Piramas buvo rajū- 
nas dėl alkio, o Kartušas viską griebė skatinamas plėšrū- 
no instinkto. 

Vieną dieną jis nutraukė grandinę, išsmuko iš mūsų 
kiemo ir įsibrovė į kaimyno Moprivė diendaržį. Mažiau 
nei per dešimų minučių jis papjovė septyniolika vištų ir 
du gaidžius. 

Devyniolika aukų! Nebuvo jokios galimybės rasti 
švelninančių aplinkybių: jis buvo nuteistas myriop, ir mir- 
ties bausmė įvykdyta. 

Taigi Piramas kieme liko vienas ir, jo gėdai, tenka 
prisipažinti, atrodė labiau patenkintas tokia padėtimi. 

Vienatvėje jo apetitas dar labiau išaugo. 

Namuose toks rajumas šuniui buvo trūkumas, bet 
medžioklėje — labai gera savybė. Beveik visada pirmas 
mano nušautas laimikis, jei tai būdavo kurapka ar put- 
pelė, atitekdavo jam. Jo platūs nasrai atsiverdavo, ir 
paukštis bematant juose dingdavo. Labai retai spėdavau 
pamatyti paskutines paukščio uodegos plunksnas. 


6. 681 81 


"Tada stiprus kirtis vytiniu per pasturgalį jį paskatin- 
davo likusiai medžioklei ir retai jis antrą kartą panašiai 
suklysdavo, bet iki kitos medžioklės pamoką pamiršdavo 
ir vėl tekdavo imtis smurto. 

Vis dėlto du kartus Piramo rajumas baigėsi blogai. 

Kartą mes su Levenu medžiojome Pondrono pelkė- 
se. Toje vietoje Žemės šeimininkas imdavo du derlius. Pir- 
mas — alksnių atžalyno lazdelės. Nupjovęs ir nugenėjęs 
alksnius, šeimininkas surišdavo juos į ryšulius. Tada pra- 
sidėdavo šienapjūtė. 

Buvo pietų metas, šienpjoviai pasidėjo dalgius kas 
kur ir, susisėdę prie upelio, valgė, kietą duoną pamirky- 
dami į upelio vandenį. 

Vienas šienpjovys dalgį atrėmė į žabų krūvą, maž- 
daug dviejų su pusės pėdų aukščio. 

Pamačiau tilviką; nušoviau ir jis nukrito už žabų krū- 
vos, į kurią buvo atremtas dalgis. 

"Tai buvo pirmas dienos laimikis, taigi tas, kurį Pira- 
mas sušveisdavo. 

Vos pamatęs krintantį tilviką kaip tik už krūvos, Pi- 
ramas šoko per krūvą, kad tiesiu keliu atsidurtų prie jo. 

Kadangi iš anksto Žinojau, jog šis laimikis praras- 
tas, net nesistengiau eiti Žiūrėti, kaip tilviko uodega 
dingsta šuns ryklėje, tačiau labai nustebau, kad Pira- 
mas užtruko, dingo, tarsi už tos krūvos jį būtų prarijusi 
žemė. 

Neužtaisęs šautuvo, nusprendžiau išsiaiškinti paslap- 
tį: Piramas nukrito už žabų krūvos, ir dalgio smaigalys 
įsmigo iš apačios į kaklą, dešiniau ryklės ir per keturis 
colius išlindo viršuje. 

Vargšas Piramas nedrįso net pajudėti ir prarado 
daug kraujo; nušautas tilvikas gulėjo per šešis colius nuo 
jo snukio. 

Mes su Adolfu numovėme vargšelį nuo dalgio, kaip 
galėdami atsargiau išplovėme žaizdą; aš uždėjau kom- 
presą, sulankstęs savo nosinę, ir apsirišau aplink kaklą 
Adolfo kaklaskare. Paskui, pamatę valstietį iš Aramono, 
vediną asilu su dviem pintinėmis, į vieną pintinę įdėjome 
Piramą ir nugabenome į Aramoną, iš kur rytojaus dieną 
vežimu parsivežiau jį namo. 

Visą savaitę Piramas kovojo su mirtimi. Po to visą 
mėnesį laikė pakreipęs galvą; pagaliau po šešių savaičių 
jo judesiai atgavo lankstumą ir jis atrodė, tarsi visai pa- 
miršęs 1ą baisią nelaimę. 

Tiktai, pamatęs dalgį, aplenkdavo jį didžiuliu lanku, 
kad nė iš toli neprisiartintų prie pavojingojo padargo. 

Kitą kartą jis grįžo namo visas išvarpytas lyg rėtis. 
Vaikščiodamas vienas po mišką, visai sujžūlėjo, kibo į kak- 
lą stirnai, stirna pradėjo bliauti; tai išgirdo už dviejų šim- 
tų žingsnių buvęs eigulys, tačiau, kol jis atbėgo, pusė stir- 
nos jau buvo suryta. 

Pamatęs eigulį ir išgirdęs jo burnojimą, Piramas su- 
prato, kad tarp jo ir to mėlynai apsirengusio Žmogaus 
įvyko kažkas rimta. Jis pasileido bėgti, kiek tik kojos ne- 
ša. Tačiau, kaip sakė Penktadienis iš Robinzono nuoty- 
kių: “Mano akmuo lekia greičiau nei tu!“ Eigulio šratai 
lėkė greičiau už Piramą, ir Piramas grįžo su aštuoniomis 
skylėmis. 

Prisimenate ir įvykį, praėjus dešimčiai minučių po 
mano grįžimo namo. 

Po savaitės jis grįžo su veršio plaučiu nasruose. 

Jo kūne styrojo peilis. 

Jam iš paskos pasirodė Moprivė sūnus. 

— Šit kaip! — piktinosi jis, — negana to, kad jūsų 
šunpalaikis iš mūsų parduotuvės vis nušvilpia po mėsos 
gabalą, dar sugalvojo išsinešti ir mano peilį! 

Matydamas, kad Piramas tempia veršio plautį, Mop- 
rivė sūnus paleido į jį peilį, kurį mėsininkai paprastai ne- 
šiojasi prie diržo, ir, kadangi peilis per keturis colius įsmi- 
go į Piramo pasturgalį, tai jis parsinešė ir plautį, ir peilį. 

Moprivė atgavo savo įrankį, na, o plautis buvo jau 
beveik surytas. 

Kaip tik tuo momentu, kai Piramas nesibaigiančio- 
mis piktadarystėmis užsitraukė ne tik mūsų, bet ir kai- 
mynų pasmerkimą, man pasitaikė puiki proga juo nusi- 
kratyti. 

Kadangi ta proga švystelėjo lyg stebuklas, tegul skai- 
tytojas leidžia iš anksto nepasakoti įvykių, o apie stebuk- 
lą papasakoti savo laiku. 

O dabar užsiimsime netikėtu sūnaus paklydėlio su- 
grįŽimu į motinos namus, nuo kurio mus trumpam buvo 
atitraukę Piramas ir Kartušas. 

Visos viltys sudedamos į Lafitą. — Viltys žlugo. — 
Nauji planai. — Ponas Lekormjė. — Kaip aš įsigijau nau- 
jus drabužius. — Bampas, siuvėjas iš Eldė gatvės Nr. 12. — 
Bampas pasirodo Vilė Kotrė. — Su Bampu aplankau 
mūsų nuosavybę. — Piramas nubėga paskui mėsinin- 
ką. — Anglo įnoris. — Parduodu Piramą. — Mano pir- 
mieji penkiasdešimt frankų. — Jų panaudojimas. — Kre- 
ditas atidarytas. 


Nors motinai pasakiau, kad mano sugrįžimas laiki- 
nas, širdies gilumoje ji abejojo, ar tik jis nebus galutinis. 

Jos abejonė virto įsitikinimu, kai praėjo sekmadienis, 
pirmadienis, antradienis, o apie grįžimą į Krepi aš net ne- 
užsiminiau. Bet mieloji mama man nesakė nė žodžio! Ji 
taip nenorėjo su manimi skirtis, kad, jei Dievas mane pas 
ją atsiuntė, motiniškai atvėrė namų duris, glėbį ir širdį. 

Be to, aš turėjau tam tikrų vilčių: Adolfas žadėjo nu- 
eiti pas bankininką Lafitą paprašyti man darbo; jei po- 
nas Lafitas sutiktų duoti man vietą vienoje iš savo konto- 
rų, kur būčiau nuo dešimtos ryto iki ketvirtos popiet, 
mums rašymui liktų visas vakaras ir visas rytas. Na, o jei 
iaiko nepakaktų, jo prasimanytume. Svarbiausia būti Pa- 
ryžiuje, svarbiausia įnešti menkutę savo žvakės šviesą į 
visuotinę ugnį, milžinišką, akinančią, apšviečiančią visą 
pasaulį. 

Praėjus dviem savaitėms po grįžimo iš Krepi, gavau 
Adolfo laišką. Jo žygis pas bankininką nepavyko, pono 
Lafito kontoros atleidinėjo tarnautojus, kalbėjo net apie 
uždarymą. 

"Tada nusprendžiau, pirmai progai pasitaikius, pra- 
dėti vykdyti planą, suregztą bemiegę naktį, paskutinę nak- 
tų metro Lefevro namuose. 

"Tas planas buvo visiškai paprastas ir dėl paprastu- 
mo man atrodė lengvai įgyvendinamas. 

"Tarp tėvo popierių aš surasiu bent tuziną laiškų mar- 
šalo Žurdano, maršalo Viktoro, maršalo Sebastjani, ir 
kitų maršalų, kurie dabar dar gyvi ir su kuriais mano tė- 
vas turėjo ryšių. Susirinksiu šiek tiek pinigų. Nuvažiuo- 
siu į Paryžių ir aplankysiu buvusius tėvo draugus; iš savo 
pusės jie panaudos įtaką, ir būtų velnioniškai keista, jei 
keturi ar penki Prancūzijos maršalai, iš kurių vienas — 
karo ministras, nesurastų vietos su tūkstančio dviejų šimtų 
frankų metine alga savo seno bendražygio sūnui. 

Bet visa, kas iš pirmo žvilgsnio atrodo paprasta ir 
natūralu, kaip Floriono pastoralė, sunkiai įgyvendinama. 
Maža pinigų suma, kad ir kokia maža būtų, nelengvai su- 
renkama. Be to, padėtį komplikavo dar tebegyvenant 
Krepi mano neapgalvotai padarytos išlaidos. 

Dirbdamas Krepi, susipažinau su jaunuoliu, gyvenu- 

siu Paryžiuje, pavarde Lekornjė. Jis buvo brolis vienos gra- 
cingos personos, apie kurią anksčiau užsiminiau, — jūs 
tikriausiai ją prisimenate, nors tik kartą ištariau jos Žavų 
vardą, Atėnaisė, kurį galima pakeisti Atėnė, Minerva, Pa- 
la, vardais, apie kurios tikrai nieko nežinojo ta, kuri jį 
nešiojo. 

Taigi, nedrįsdamas Krepi aristokratinei visuomenei 
pasirodyti senais iš Vilė Kotrė atsivežtais drabužiais, iš- 
prašiau Lekornjė, kuris buvo tokio pat sudėjimo kaip aš, 
kad man užsakytų fraką, liemenę ir kelnes pas savo siu- 
vėją Paryžiuje. 

Lekornjė parašė savo siuvėjui; aš nusiunčiau dvide- 
šimt frankų rankpinigių, ir po dviejų savaičių siuvėjas at- 
siuntė užsakymą su šimto penkiasdešimt penkių frankų 
sąskaita, iš kurios buvo išskaičiuoti mano nusiųsti dvide- 
šimt frankų. 

Sutarėme, kad likusią sumą aš išmokėsiu po dvidc- 
šimt frankų per mėnesį. 

Siuvėjo pavardė buvo Bampas, jis gyveno Eldė gat- 
vėje Nr.12. 

Iš sąskaitos matyti, kad Bampas, nors gyveno ma- 
dingame kvartale, nebuvo brangininkas kaip Ševrejis ar 
Stobas; ne, jis buvo meistras už vidutinę kainą, įsikūręs 
netoli Lotynų kvartalo, kur, matyt, liko iki šiol. 

Taigi, atlikęs užsakymą, Bampas visai teisėtai reika- 
lavo užmokesčio. 

Kad ir kokio taupumo griebiausi, kitą mėnesį nega- 
lėjau atidėti dvidešimties frankų ir jų nusiųsti siuvėjui. 

Šis pirmas nesusipratimas mūsų susitarime Bampą 
suneramino. Vis dėlto Bampas pažinojo Lekornjė kaip 
jaunuolį jei ne iš turtingos, tai bent iš gana pasiturinčios 
šeimos, skrupulingai atsiskaitantį su juo, todėl, nerody- 
damas susirūpinimo, nusprendė laukti. 

Praėjo antras mėnuo. Iš mano pusės vėl nė ženklo, 
taigi Bampo nerimas padvigubėjo. 

"Tuo tarpu aš išvykau iš Krepi, — žinote, kokiomis 
aplinkybėmis, — ir grįžau į Vilė Kotrė. 

Praėjus penkioms ar šešioms dienoms po mano iš- 
vykimo, vis labiau nerimo graužiamas Bampas parašė 
Lekornjė. Lekornjė jam atsakė ir nurodė mano naująjį 
adresą. 

Iodėlvieną dieną, — baigiantis trečiam mėnesiui po 
užsakymo įvykdymo, — kai, rotušės laikrodžiui mušant 
pirmą, aš sukinėjausi prie namų slenksčio, aikštėje su- 
stojo diližanas iš Paryžiaus ir iš jo išlipo keleivis. Uždavęs 
konduktoriui du ar tris klausimus, jis patraukė tiesiai prie 
manęs. 

Aš įspėjau dalį tiesos. Bampas ėjo aukštai keldamas 
kelius kaip Diugesklenas!, taigi taip galėjo eiti tik kariš- 
kis ar siuvėjas. 

Aš neklydau: nepažįstamasis priėjo prie manęs ir pri- 
sistatė; tai buvo Bampas. 

Reikėjo suvaidinti kažką panašaus į dono Žuano ir 
Dimanso sceną, o tai padaryti man sekėsi dar sunkiau, 
nes nebuvau skaitęs “Don Žuano“. 

"Tačiau instinktas pavadavo nežinojimą. 

Priėmiau Bampą kuo maloniausiai; pristačiau jį sa- 
vo motinai, kuriai, laimė, keliais žodžiais buvau užsimi- 
nęs apie užsakymą; daviau jam atsigerti gaivinančio gėri- 
mo ir pasiūliau arba atsisėsti, arba eiti su manim apžiū- 
rėti mūsų naujosios nuosavybės. 

Bampo situacijoje iš anksto buvo galima atspėti, ką jis 
pasirinks: jis pasirinko apžiūrėti mūsų naująją nuosavybę. 


! Bertranas Diu Gesklenas (1320-1380) — Bretanės 
karvedys. 

Dabar pasakysiu, kokia tai buvo nuosavybė, apie ku- 
rią skaitytojas jau girdėjo, bet, žinoma, pamiršo. 

"Ta nuosavybė — namas, priklausęs ponui Arlėjui, 
kuriam už tą namą mano motina mokėjo rentą iki gyvos 
galvos, tai yra, keturiasdešimt metų! 

Ponas Arlėjus neseniai mirė, kai aš dar gyvenau pas 
metrą Lefevrą; tarsi būtų susilažinęs, jis mirė savo gimi- 
mo dieną, su triumfu baigdamas garbingą devyniasde- 
šimties metų amžių! 

Deja, ši mirtis mums neatnešė daug naudos. Mano 
motina buvo pasiskolinusi tiek, kiek kainavo namas ir so- 
das, todėl tas palikimas mūsų nepadarė nei turtingesniais, 
nei didesniais vargšais, o turint omenyje, kad perimant 
palikimą reikės sumokėti tam tikrus mokesčius, drįsčiau 
tvirtinti, kad likome dar neturtingesni nei anksčiau. 

Bet Bampas to nežinojo. Taigi, kaip sakiau, aš jam 
tik pasiūliau užeiti į mūsų nuosavybę. 

Jis sutiko. Atrišau Piramą, ir mes išėjome. 

Už penkiasdešimties žingsnių Piramas mus paliko ir 
nubėgo paskui mėsininką, kuris praėjo nešinas puse avi- 
no ant pečių. 

Atkreipiu dėmesį į šį faktą, kuris, iš pirmo žvilgsnio 
visai nereikšmingas, nepraėjo be įtakos mano likimui. Kas 
žino, kaip būtų susiklostę mano santykiai su Bampu, jei 
tas mėsininkas, vardu Valta, nebūtų praėjęs ir Piramas 
nebūtų nubėgęs paskui jį? 

Nekreipdami dėmesio į Piramą, mes ėjome savo ke- 
liu. Visada žmogus, atsidūręs šalia didelių įvykių, jų ne- 
pastebi ir nejaučia. 

Netrukus mes atėjome. Buvęs Arlėjaus, o dabar mū- 
sų namas stovėjo taip pat La Fonteno aikštėje, už dviejų 
šimtų žingsnių nuo to, kuriame gyvenome. 

Turėjau pasiėmęs raktus: atrakinau duris, ir mes 
įžengėme į kiemą. 

Namas negalėjo įkvėpti didelio pasitikėjimo: viskas 
buvo pasenę, kaip ir ką tik jame miręs žmogėnas, kuris 
nesivargino ką nors remontuoti, nes, kaip jis sakė, iki jo 
mirties išlaikys. 

Taip, namas iki jo mirties išsilaikė, tačiau ir jis buvo 
arti mirties. Jei žmogelis šiame pasaulyje būtų užsibuvęs 
dar metus ar dvejus, savo namą jis būtų pergyvenęs. 

Mūsų varganas nuosavybės interjeras atrodė dar la- 
biau apleistas ir apgriuvęs: parketas išlaužytas, apmuša- 
lai suplyšę, langai išdaužyti. 

Bampas palingavo galvą ir darkyta pusiau elzasie- 
čių, pusiau prancūzų kalba tarė: 

— Vargana būklė! O, Tieve, o Tieve! 

Savaime suprantama, būčiau Bampui pasiūlęs na- 
mą kaip užstatą sąskaitai padengti, jei tik jis būtų pano- 
rėjęs. 

Kai apžiūrėjome namą, Bampui pasiūliau: 

— Dabar eime apžiūrėti sodo. 

— Ar zotas toks pat apferktinas kait namas? — pa- 
klausė jis. 

— Nal!.. viskas šiek tiek apleista, bet dabar, kai pri- 
klauso mums... 

— Reikės įtėti daug finigo, kol išfalysi tą pruzgyną, — 
kalbėjo Bampas. 

— Jei reiks, rasime, — atsakiau aš, — jei neužteks 
mūsų, rasime kitur. 

— Kerai! Jei rasite, tuo keriau jums! 

Mes perėjome kiemą ir įėjome į sodą. 

Buvo balandžio pradžia; jau dvi ar tris dienas laikėsi 
giedras ir šiltas oras, — jūs Žinote tas dienas, kurios kaip 
paklusnūs tarnai nuvelka baltą žiemos apsiaustą ir Žemei 

pasiūlo gaiViai žalius drabužius. Sodas, nors apleistas kaip 
namas, nepasidavė mirčiai ir gyveno savo gyvenimą. Kas 
metai namas sendavo, kas metai sodas atsinaujindavo. 
Galėtum pamanyti, kad medžiai, rengdamiesi didžiajai 
gamtos šventei, nusipudravo: obelys ir kriaušės baltai, 
persikai ir migdolų medžiai rausvai. 

Nebuvo nieko jaunesnio, nieko šviežesnio, nieko la- 
biau trykštančio gyvybe už tą apleistą sodą. Kartu su bun- 
dančia gamta pabudo viskas; čiulbėjo paukščiai, ir trys 
ar keturi drugeliai, suklaidinti Žiedų ir šiltų saulės spin- 
dulių, apsvaigę plazdėjo ore — vargšai vienadieniai vabz- 
džiai, gimę rytą, turėjo mirti vakarą! 

— Na, — paklausiau Bampą, — ką jūs manote apie 
sodą? 

— O! Jis labai krašus; kaila, kat jis ne Rifoli gatvėje. 

— Jis duotų vaisių už šimtą ekiu. Ar norite to sodo? 

— O ar tie vaisiai valgomi? 

Mes apėjome sodą; paskui, kai pamaniau, jog jo pa- 
sitenkinimas grumiasi su abejonėmis ir ima viršų, parsi- 
vedžiau namo. 

Mūsų laukė pietūs. Pamaniau, kad pietūs padės 
Bampui teigiamai apsispręsti. 

— Kerai, — tarė jis man, kai išgėrė kavą ir lašelį kon- 
jako, — tapar pakalbėkime apie mūsų reikalą. 

— Gerai, mielas Bampai, su malonumu! 

Mano motina giliai atsiduso. 

— Štai sąskaita, — tęsė Bampas, — šimtas penkias- 
tešimt penki frankai. 

— Iš kurių dvidešimt aš padengiau. 

— Iš kurių tvidešimt jūs patenkėte; liko šimtas tris- 
tešimt penki. Iš jų jūs turėjote man tuoti po tvidešimt 
per mėnesį. Praėjo tu mėnesiai: jūs mano skolinkas ke- 
turiastešimt frankų. 

— Lygiai keturiasdešimt, mielasis; jūs skaičiuojate 
kaip Baremas. 

— "Taip, iš to valkau tuoną! 

Padėtis darėsi kebli. Net atidaręs vargšės motinos 
skrynią ir visą ištuštinęs iki paskutinio su, nebūčiau ra- 
dęs reikalaujamų keturiasdešimties frankų. Kaip tik tą 
akimirką atidarė durys. 

— Ar čia yra ponas Diuma? — paklausė grubus 
balsas. 

— Taip, Diuma čia yra, — atsakiau aš visai suirzęs. — 
Ar jums jo reikia? 

— Ne man jo reikia. 

— Tai kam? 

— Vienam anglui, kuris sėdi pas poną Kartjė. 

— Anglui? — pakartojau aš. 

— Taip, anglui; jis labai skubiai nori jus pamatyti. 

Tai man tiko! Kad ir kaip skubiai mane norėjo pa- 
matyti anglas, aš dar skubiau norėjau palikti Bampą. 

— Mielas Bampai, — tariau jam, — aš grįšiu, palau- 
kite manęs. Tada ir baigsime tvarkyti mūsų sąskaitą. 

— Kreit krįškite, aš turiu šį fakarą išfažiuoti. 

— Būkite ramus, netrukus grįšiu. 

Aš pasiemiau kepurę ir išėjau paskui arklininko pa- 
dėjėją, kuris nustebusiai mano motinai pareiškė, kad ga- 
vo įsakymą be manęs negrįžti. 

Kartjė, pas kurį sėdėjo manęs reikalavęs anglas, bu- 
vo senas mūsų šeimos draugas, “ Aukso obuolio* užeigos 
savininkas. Jo užeiga stovėjo miesto pakraštyje prie Su- 
asono kelio. Čia keleiviai sėsdavo į diližaną, taigi nieko 
nuostabaus, kad anglas prašė mane ateiti būtent ten, ta- 
čiau labai stebino, kodėl anglas prašė ateiti mane. 

Kai aš pasirodžiau virtuvės tarpduryje, tėvas Kartjė, 
kuris kaip paprastai atsisėdęs šildėsi prie Židinio, atsistojo. 

— Eikš, greičiau, — tarė jis man, — manau, turiu 
tau gerą sandėrį. 

— O! Garbės žodis, būtų pačiu laiku, — atsakiau 
aš. — Niekada taip nereikėjo gero sandėrio kaip dabar. 

— Tada eik paskui mane. 

Ir Kartjė nuvedė mane į nedidelę svetainę, kur pie- 
tavo keleiviai. 

Kai tik mes pravėrėme duris, pasigirdo perspėjimas, 
ištartas su baisiu anglišku akcentu: 

— Atsargiai, šeimininke! Dogas manęs nepažįsta ir 
gali pabėgti. 

— Nebijokite, milorde, — atsakė Kartjė, — aš atve- 
džiau jo šeimininką. 

Visiems smuklininkams anglai turėjo teisę į milordo 
titulą; nors iš tiesų jie neturėdavo to titulo, tiesą sakant, 
dažniausiai užmokėdavo kaip milordai. 

— O! Įeikite, sere, — tarė anglas, bandydamas atsi- 
stoti pasiremdamas alkūnėmis į krėslo ranktūrius. 

Atsistoti nepavyko. 

— Prašau, pone, nesivarginkite. 

— Ak, niekai! — atsakė anglas ir, giliai atsidusęs, 
krito atgal į krėslą. 

Per tą laiką, kai jis kėlėsi ir vėl krito į savo krėslą, 
minkštas ir drebantis kaip plaktas omletas, aš skubiai ap- 
žvelgiau jį ir viską aplinkui. 

Anglas buvo keturiasdešimties ar keturiasdešimt 
penkerių metų, blondinas raudonu veidu, ežiuku kirp- 
tais plaukais, su žandenomis; jis vilkėjo mėlyną sudurtą 
su metalinėmis sagomis, zomšinę liemenę, plonos vilnos 
kelnes ir panašios spalvos getrus, kokius nešioja grumai!'. 


! Grumas — tarnas, lydintis raitelį ar ekipažą. 

Jis sėdėjo prie stalo ką tik papietavęs. Ant stalo matėsi 
liekanos pietų, patiektų ne mažiau kaip šešiems asmenims. 

Jis galėjo sverti tris šimtus ar tris šimtus penkiasde- 
šimt svarų. 

Ant grindų melancholiškai nusiteikęs tupėjo Pira- 
mas; apiink j;, atitinkamai, mačiau dešimt ar dvylika lėkš- 
čių, išlaižytų švariai, visiškai atitinkančių man pažįstamą 
jo požiūrį į nešvarias lėkštes. Vis dėlto vienoje lėkštėje 
pamačiau maisto likučių. Matyt, tie likučiai ir buvo Pira- 
mo melancholijos priežastis. 

— Pone, prašom, prieikite ir pasikalbėkite su mani- 
mi, — tarė anglas. 

Aš priėjau. Piramas mane pažino, pasisveikindamas 
pavizgino uodega, atsigulė ant pilvo, kad kuo arčiau pri- 
slinktų prie manęs, ištiesė priekines kojas ir padėjo ant 
jų snukį. 

— Stai aš, pone, — tariau anglui. 

— Gerai! 

Paskui po pertraukėlės tarė. 

— Man patinka jūsų dogas. 

— Man didelė garbė, pone. 

— Ir man sakė, kad jūs galbūt sutiktumėt jį parduo- 
ti, jei gerai užmokėčiau. 

— Nereikės labai maldauti, pone; aš galvojau atsi- 
kratyti, ir jei jūs pageidausite... 

— O, aš pageidausiu! 

— "Tada imkite. 

— O! Aš neprašau dogo veltui. 

Kartjė man kumštelėjo alkūne. 

— Pone, — tariau jam, — atkreipsiu jūsų dėmesį, 
kad aš nesu šunų pirklys; man jį atidavė, dabar atiduo- 
du jums. 

— laip, bet jums kainavo jį šerti. 

— Sunį išmaitinti nėra brangu. 

— Nesvarbu. Būtų teisinga, jei užmokėčiau už šė- 
rimą... Kokio amžiaus jūsų dogas? 

— Maždaug dvejų metų. 

— Aš jums skolingas už dvejų metų ėdesį. 

Kartjė ir toliau badė mane alkūne. 

O aš ėmiau suprasti, kad padengtos išlaidos už šuns 
šėrimą stebuklingai padės man atsiskaityti su siuvėju. 

— Gerai, tegul, — tariau, — jūs man užmokėsite už 
jo ėdalą. 

— Įvertinkime. 

— Ką jūs manote apie penkiasdešimtį frankų per 
metus? 

— O-ho! 

— Ar tai per daug? — paklausiau. 

— Priešingai, manau per mažai: šis dogas daug ėda. 

— "Taip, tai tiesa, pone, norėjau jus perspėti. 

— O! Aš mačiau. Man patinka tie gyvuliai, tie žmo- 
nės, kurie daug valgo; tai rodo, kad jų geras skrandis, o 
kai geras skrandis, geras ir būdas. 

— Tada jūs liksite patenkintas. 

— "Taigi jūs sakėte dešimt napoleonų? 

— Ne, pone, aš sakiau — penki napoleonai. 

Kartjė vis stipriau kumščiavo alkūne. 

— Ą! Penki napoleonai?.. Jūs norite dešimties? 

— Ne, pone, ir tik todėl, kad tie penki napoleonai 
išvaduos mane iš gana keblios padėties, kurioje šiuo mo- 
mentu atsidūriau. 

— Gal paimsite penkiolika napoleonų? Manau, do- 
gas vertas penkiolikos napoleonų. 

— Ne, pone; duokite man penkis napoleonus, ir 
šuo jūsų. 

— Koks dogo vardas? 

— Piramas. 

— Piramai! — šūktelėjo anglas. 

Piramas nė nekrustelėjo. 

— O! — nustebo anglas, — kuo, sakėte, jis vardu? 

— Piramas. 

— Net nepajudėjo, kai pašaukiau. 

— Todėl, kad dar nepriprato prie jūsų tarties. 

— Jis pripras. 

— Be jokios abejonės. 

— Manote? 

— Esu tikras. 

— Gerai! Priimkite mano padėką, pone; štai jūsų 
penki napoleonai. 

Aš abejojau, ar galiu juos paimti, bet kai anglas su 
akcentu ištarė paskutinius žodžius, man taip priminusius 
Bampo akcentą, — tuoj apsisprendžiau. 

— Dėkoju, pone, — tariau jam. 

— Priešingai, tai aš turiu jums dėkoti, — atsakė an- 
glas ir vėl pabandė atsistoti, taip pat nesėkmingai kaip 
pirmąjį kartą. 

Kilstelėjau ranką kaip atsisveikinimo ženklą, jis kri- 
to atgal į krėslą, ir aš išėjau. 

— Nieko sau! — mirktelėjau ponui Kartjė. — Kaip 
galėjo nutikti, kad Piramas atiteko tokiam šeimininkui ?.. 
Tas šelmis gimė po laiminga žvaigžde! 

— Viskas labai paprasta; Valta nešė man pusę ėriu- 
ko; Piramas užuodė skerdienos kvapą ir nubėgo paskui 
Valtą. Valta atėjo čia, ir Piramas atbėgo iš paskos. Iš ka- 
rietos išlipo anglas; jis pamatė tavo šunį. Anglui pasiūlė 
pamedžioti; jis paklausė, ar šuo geras; aš jam atsakiau, 
kad taip. Jis manęs paklausė, kieno tas šuo; aš jam atsa- 
kiau, kad tavo. Jis manęs paklausė, ar tu sutiktum jį par- 
duoti; aš jam atsakiau, kad nusiųsiu tavęs pakviesti ir te- 
gul jis pats tavęs paklausia. Aš pasiunčiau Žmogų pas ta- 
ve... tu atėjai... ir štai... Piramas parduotas. Ar nepyksti'? 

— Žinoma, ne! Niekšelis buvo toks vagis, kad vis 

tiek turėčiau jį kam nors atiduoti arba nukirsti galvą... Jis 
mus visai paleistų ubagais! 

Kartjė gūžtelėjo pečiais tarsi sakydamas: “Tai ne taip 
jau sunku". 

Paskui prašneko visai apie kitką. 

— Tai tu grįžai? — paklausė jis. 

— Juk matote. 

— "Iau nuobodu Krepi? 

— Man visur nuobodu. 

— Ką ketini daryti? 

— Po perkūnais! Noriu važiuoti į Paryžių. 

— Tai kada išvažiuoji'? 

— Gal net greičiau, nei jūs manote. 

—Neišvažiuok nesuteikęs progos atsilošti. 

— Būkite ramus! 

Prieš iškeliaudamas į Krepi, aš visiškai sutriuškinau 
Kartjė prie biliardo stalo. | 

— Be to, — pridūriau, — išvažiuosiu tik jūsų diliža- 
nu, taigi, jei norėsite, galėsite mane sulaikyti belipantį. 

— Sutarta... Bet šį kartą bus mirtina partija. 

— Mirtina! 

— Pasilaikykite savo penkis napoleonus. 

— Jūs gi žinote, kad aš nežaidžiu iš pinigų, na, o penki 
napoleonai jau turi savo paskirtį. 

— Tada gerai... Sudie. 

— Iki pasimatymo. 

Ir aš palikau Kartjė, davęs pažadą. Pamatysite, kur 
mane nuves tas pažadas. 

Grįžęs namo, radau Bampą, jau bepradedantį neri- 
mauti. Pirmasis diližanas į Paryžių pro Vilė Kotrė prava- 
Žiuoja aštuntą valandą; buvo septynios. 

— O, kerai! — tarė jis. — Štai ir jūs... Aš jau nebesi- 
tikėjau jūsų pamatyti. 

— Kaip! Nebesitikėjote manęs pamatyti? — paban- 
džiau imituoti jo žargoną. 

Stebuklinga pinigų jėga! Šaipiausi iš Bampo, kuris 
prieš valandą mane vertė drebėti iš baimės. 

Bampas suraukė antakius. 

— Taigi mes sutarėme? — paklausė jis. 

— Taigi mes sutarėme, kad aš jums skolingas dvide- 
šimt frankų per mėnesį, kad praėjo du mėnesiai, už ku- 
riuos aš nesumokėjau ir tokiu būdu esu jums skolingas 
keturiasdešimt frankų. 

— Jūs man skolingas keturiasdešimt frankų. 

— Puiku, mielas Bampai, štai jie! 

Ir aš mečiau ant stalo du napoleonus, leidęs pama- 
tyti saujoje dar tris. 

Mano vargšė motina negalėjo nuslėpti nuostabos. 

Galvos linktelėjimu aš ją nuraminau. Šis ženklas nu- 
maldė jos išgąstį, bet ne nuostabą. 

Bampas apžiūrėjo du napoleonus, patrynė, kad įsi- 
tikintų, ar nepadirbti, ir vieną po kito nuleido į kišenę. 

— Ar daugiau nieko neužsakysite? — paklausė jis. 

— Ne, ačiū, labai brangu... Be to, tikiuosi netrukus 
pats vykti į Paryžių. 

— Žinote, aš ir toliau jus laikysiu savo klientu. 

— Nebūtina, mielas Bampai, tai ne gyvybės ir mir- 
ties klausimas! Bet jei norite spėti į aštuntos valandos 
diližaną... 

— Kaip tai, jei noriu? Lapai noriu! 

— "Tada negalima gaišti. 

— Po felnių! Po felnių! 

— Ar Žinote, kur sustoja diližanas? 

— Taif. 

— Gerai, laimingos kelionės. 

— Sutie, pone Tiuma! Sutie, ponia Tiuma!.. Sutie, 
sutie! 

Ir Bampas, patenkintas atgavęs ne tik keturiasdc- 
šimt frankų, bet ir šiek tiek tikėjimo, išlėkė, siųsdamas 
mums palaiminimus, taip greitai, kaip leido jo trumpos 
kojos. 

Mano motina palaukė, kol jis uždarys duris ir atsi- 
suko į mane. 

— Na, pašėlęs vaike, — paklausė ji, — kur gavai 
pinigų? 

— Mama, aš pardaviau Piramą. 

— Už kiek? 

— Už šimtą frankų. 

— "Tai tau liko dar šešiasdešimt? 

— Tavo paslaugoms, miela mama. 

— Esu priversta juos paimti. Rytoj reikia sandėli- 
ninkui sumokėti du šimtus frankų, o turiu tik šimtą pen- 
kiasdešimt. 

— Štai, imk... bet su viena sąlyga... 

— Kokia? 

— Kai aš važiuosiu į Paryžių, tu juos man grąžinsi. 

— Bet iš kur? 

— "Tai mano rūpestis. 

— "Iegul... Tiesą sakant, manau, kad Dievas visada 
su tavimi. 

Po šių žodžių, mes nuėjome miegoti su tuo šventu 
tikėjimu, kuris manęs niekada neapleido. 

Tačiau abejoju, ar mano motinos tikėjimas tą vaka- 
rą buvo toks pat tvirtas. 


LXIX 


Motina priversta parduoti žemę ir namą. — Kas mums 
liko. — Piranezio! graviūros. — Architektas su tūkstančio 
dviejų šimtų frankų metine alga. — Diskontuoju savo pir- 
mąjį vekselį. — Gondonas. — Kaip pas Jį aš vos nenumi- 
nau. — Penkiasdešimt frankų. — Kartjė. — Biliardo par- 
tija. — Kaip šeši šimtai stikliukų absento virto dvylika bi- 
lietų kelionei diližanu į Paryžių. 


Atėjo laikas mano vargšei motinai imtis ryžtingų 
sprendimų. 

Ji buvo tiek daug pasiskolinusi, užstačiusi mūsų 
trisdešimt arpanų žemės, kurią nuomojo Žilberas de Su- 
si, namą, kurį pagaliau paliko ponas Arlėjus, kad žemės 


! Džovanis Batista Piranezis (1720-1778) — italų grafikas 
ir architektas. 

ir namo vertė beveik atitiko skolą. Reikėjo visa tai par- 
duoti. 

"Trisdešimt arpanų buvo parduota iš varžytinių ir ga- 
vome trisdešimt tris tūkstančius frankų. 

Už namą buvo suderėta dvylika tūkstančių frankų 
su tuo pačiu ponu Piko, kuris man padirbdino pirmąjį 
medžioklinį šautuvą. 

Iš viso gavome keturiasdešimt penkis tūkstančius 
frankų. 

Kadangi kai kuriems optimistams skaitytojams tai 
gali pasirodyti didelis kapitalas, skubu pasakyti, kad nie- 
kada mes nebuvome taip arti visiško skurdo. 

Mano motina visai neteko vilties. Po tėvo mirties mes 
palaipsniui pardavėme viską, ką turėjome. Kova buvo Il- 
ga: nuo 1806 iki 1823 metų! Ji tęsėsi septyniolika metų, 
ir pagaliau mes likome nugalėti. 

Na, o aš niekuomet nesijaučiau toks linksmas ir pa- 
sitikintis savimi. 

Nežinau, ką gero padariau ar šiame pasaulyje, ar ki- 
tuose pasauliuose, kur gyvenau, kol pasirodžiau šioje že- 
mėje, bet Dievas man jautė ypatingą palankumą, ir bet 
kokiose, pačiose sudėtingiausiose situacijose, ateidavo 
man į pagalbą. 

O, Dieve! Garsiai ir nuolankiai išpažįstu tavo vardą 
priešais tikinčiuosius ir bedievius, ir tai darau ne įkvėp- 
tas tikėjimo, o paprasčiausiai, kad tokia yra tiesa! Ir jei 
tu, mano Dieve, būtum man pasirodęs tais laikais, kai 
tavęs šaukiausi ir būtum paklausęs: “Vaikeli, drąsiai sa- 
kyk, ko nori", nebūčiau išdrįsęs maldauti nė pusės tų ma- 
lonių, kurias man suteikei. 

"Taigi motina man pranešė, kad, sumokėjus visas sko- 
las, mums liko du šimtai penkiasdešimt trys frankai. 

— Gerai, — tariau savo motinai, — tu man duosi 

penkiasdešimt tris frankus; aš važiuosiu į Paryžių ir šį kar- 
tą grįšiu tik tada, kai turėsiu gerų naujienų. 

— Atsargiai, mielas vaikeli, — atsakė motina, — tu 
gi prašai penktadalio mūsų turto! 

— Ar prisimeni, kad man skolinga šešiasdešimt 
frankų? 

— Taip. Bet ir tu prisimink: kai aš tau sakiau: “Iš ko 
aš tau atiduosiu šešiasdešimt frankų ?', tu man atsakei: 
“Tai mano rūpestis". 

— Taip, tai iš tiesų mano rūpestis. Ar atiduotum man 
Piranezius, gulinčius dėžėje ant aukšto? 

— Kas tie Piraneziai? 

— Tai didelės juodos graviūros, kurias mano tėvas 
parsivežė iš Italijos. 

— Ką su jomis darysi? 

— Radau joms vietą. 

Motina, nieko nesuprasdama, gūžtelėjo pečiais. 

— Daryk, ką nori, — tarė ji. 

Tarp elgetyno tarnautojų buvo architektas, pavarde 
Udė, labai norėjęs įsigyti tas Piranezio graviūras. Aš jam 
vis neparduodavau sakydamas, kad ateis diena, kai pats 
atnešiu. 

"Ta diena atėjo. 

Tačiau ta diena buvo bloga. Udė neturėjo pinigų! 

Visai suprantama. Udė už pilies architekto pareigas 
gaudavo šimtą frankų per mėnesį. 

Tiesa, aš neprašiau kažin kiek už graviūras, vertas pen- 
kių ar šešių šimtų frankų; aš prašiau tik penkiasdešimties. 

Udė pasiūlė penkiasdešimt frankų sumokėti per tris 
mėnesius. 

Per tris mėnesius!.. Galima pamanyti, kad aš galė- 
jau laukti tris mėnesius! Iš Udė išėjau visai nusiminęs. 

Tik išėjęs sutikau kitą draugą, Gondoną. 


103 


Su juo mes daugiausia medžiodavome. Jis turėjo 
namą už trijų mylių nuo Vilė Kotrė, — Kevre, gražio- 
sios Gabrielės krašte, — dažnai ten praleisdavome išti- 
sas savaites, dienomis medžiodami, o naktimis brako- 
nieriaudami. 

Vieną vakarą pas jį aš vos nenumiriau pačiu juokin- 
giausiu pasaulyje būdu. 

Buvo didelės medžioklės išvakarės. Mes, — penki 
ar šeši medžiotojai, — iš vakaro išėjome iš Vilė Kotrė ir 
apsistojome pas Gondoną, kad auštant greitai nueitume 
į sutartą vietą. Kadangi visiems neužteko kambarių ir lo- 
vų, svetainė buvo paversta miegamuoju ir keturiuose 
kampuose patiesti keturi čiužiniai. 

Užgesinus žvakes, trims mano kambario draugams 
šovė mintis pasimušti pagalvėmis. Nežinau, kodėl, bet šis 
sumanymas manęs visai nesužavėjo ir aš pareiškiau norą 
likti neutralus. 

Galiausiai po ketvirčio valandos trukusio austrų, ru- 
sų ir prūsų mūšio, austrai, rusai ir prūsai susivienijo ir 
užpuolė mane, mat atstovavau prancūzams. Jie puolė prie 
mano lovos ir pradėjo talžyti pagalvėmis kaip javų pėdą 
spragilais. 

Užsitraukiau ant galvos antklodę ir kantriai laukiau, 
kol praeis audra, kuri, turint omenyje daužymo intensy- 
vumą, neturėjo ilgai trukti. 

Iš tiesų audra greit nurimo. 

Vienas kariūnas pasitraukė, paskui kitas. 

Bet trečiasis, mano pusbrolis Feliksas Devjolenas, 
matyt, palaikomas giminystės jausmų, ir toliau įnirtin- 
gai mane talžė. 

Staiga nurimo ir jis; išgirdau, kaip tyliai nuėjo į savo 
kampą. Galėjai pagalvoti, kad jam nutiko kažkas, ką jis 
norėtų nuslėpti nuo kitų. 

Iš tiesų pagalvės kraštas, ne tas, už kurio laikė, stai- 
ga praplyšo, visos plunksnos pasileido ir pabiro kalnu ant 
mano antklodės, kaip tik virš galvos. 

Apie tai, kas nutiko, aš net nenujaučiau. 

Kova nurimo, ir, išgirdęs kaip mano draugai sugulė 
į lovas, tyliai iškišau galvą ir, kadangi jau dešimt minučių 
dusau po antklode, visais plaučiais įkvėpiau oro. 

Ir tada prarijau storą kaip pirštas plunksną. 

Bematant man užgniaužė kvapą. Aš keistai sukar- 
kiau, pamaniau, kad visai uždusau, ir pradėjau raitytis 
po kambarį. 

Iš pradžių mano draugams pasirodė, kad mane apė- 
mė choreografinės fantazijos, kaip juos buvo apėmusios 
karinės; bet pagaliau iš smaugiamo Žmogaus garsų jie su- 
prato, jog su manimi kažkas negerai. 

Gondonas pirmasis susivokė, kad atsitiko rimta bė- 
da, o Feliksas, kuris vienintelis galėjo paaiškinti mano 
vartymąsi kūliais ir švokštimą, gulėjo savo kampe ir vaiz- 
davo miegantį. 

Gondonas išlėkė į virtuvę, grįžo su degančia žvake 
ir apšvietė sceną. 

"Turėjau atrodyti gana groteskiškai, nes visa draugija 
prapliupo pašėlusiu juoku. 

Iš tiesų, kad ir kaip godžiai rijau, negalėjau praryti 
visų plunksnų ir pūkų: dalis jų prikibo prie mano garba- 
notų plaukų, ir aš atrodžiau beveik kaip Polišinelis!. Tą 
vaizdą dar papildė visiškai raudonas mano veidas, nes 
nuo dusulio į jį suplūdo kraujas. 

Buvo nuspręsta, kad man tuoj pat reikia vandens. 
Labaras vienais marškiniais nulėkė prie pompos ir vis dar 
juokdamasis atnešė pilną puodą vandens. 


! Polišinelis — komiškas personažas su dviem kuprom ir rau- 
dona kumpa nosimi. Jį dažnai savo kūriniuose naudojo Moljeras. 

Tas linksmumas tuo tarpu, kai aš kankinausi, mane įsiu- 
tino. Čiupau puodą už ausų ir visą vandenį supyliau ant jo. 

Vanduo buvo ledinis. 

Nuo vandens ir įkaitusio kraujo temperatūrų skir- 
tumo apipiltasis ėmė taip šokinėti, taip trūkčioti, kad, ne- 
paisant baisių kančių, mane apėmė juokas. Mano plau- 
čiai ėmė daryti priešingus judesius negu iki šiol, ir aš iš- 
kosėjau didelę porciją plunksnų ir pūkų, trukdžiusių pa- 
tekti orui į mano gerklę. 

"Tą akimirką buvau išgelbėtas. 

Tiesa, dar savaitę spjaudžiausi plunksnomis ir kosė- 
jau Visą Mėnesį. 

Prašau atleisti už šį nukrypimą, tačiau, kadangi šį 
svarbų savo gyvenimo epizodą pamiršau aprašyti išlai- 
kydamas chronologinę tvarką, nieko keisto, jei tą neati- 
dumą noriu ištaisyti pasitaikius pirmai progai. 

"Taigi išėjęs iš Udė, sutikau Gondoną. Rankoje jis lai- 
kė penkiasdešimt frankų. 

— O, po perkūnais! — tariau jam, — Mielasis, jei 
jūs toks turtingas, galėtumėt penkiasdešimt frankų pa- 
skolinti Udė. 

— Kam? 

— Kad jis iš manęs nupirktų Piranezio graviūras. 

— Jūsų Piranezio? 

— Taip, aš noriu išvažiuoti į Paryžių. Udė žadėjo pirk- 
ti mano Piranezį, bet dabar... 

— Bet dabar jis nebenori? 

— Priešingai, jis mirtinai nori, bet dabar neturi nė 
su ir galės užmokėti tik po trijų mėnesių. 

— O tų penkiasdešimties frankų jums labai reikia? 

— Labai. 

— Ir jūs norėtumėt juos gauti? 

— Po velnių! 

— Palaukite, manau, kad mes galime tai sutvarkyti. 

— O, drauguži! Pabandykite! 

— Yra vienas paprastas būdas; aš negaliu jums duo- 
ti tų penkiasdešimties frankų, nes esu pažadėjęs sumo- 
kėti už darbą siuvėjui, bet tegul Udė man išrašo vekselį 
penkiasdešimčiai frankų trijų mėnesių terminu, aš jį pa- 
tvirtinsiu ir atiduosiu siuvėjui kaip pinigus. 

Mes grįžome pas Udė; jis išrašė vekselį, aš gavau pi- 
nigus, dėkodamas Gondonui ir ypač Dievui, kuris iš be- 
galinio gerumo be perstojo randa būdą man padėti žengti 
žingsnį pirmyn. 

Su Gondonu nuėjome pas siuvėją. Prie siuvėjo durų 
sutikau tėvą Kartjė. 

— Na, berniuk, — tarė jis man, — ar dar liko pinigų 
nuo šuns, kad pastatytum taurelę senam draugui? 

— Taip, jei jis išloš prieš mane biliardo partiją. 

Ir pažvanginau penkiasdešimčia frankų. Paskui at- 
sisukau į Gondoną. 

— Eime, pamatysite, kas bus, — tariau jam. 

— Eikite pirma, aš jus pavysiu... Pas Kamberleną, 
ar ne? 

— Pas Kamberleną. 

Kamberlenai buvo kavinės šeimininkai; nuo tada, kai 
atsirado kava ir buvo sugalvotas biliardas, jie, tėvas ir sū- 
nus, pardavinėjo kavą ir laikė biliardą. 

Pas Kamberleną mano senelis eidavo kas vakarą Žais- 
ti domino ar piketo!, kol jo mažoji kalytė Žavioji pabrū- 
žindavo į duris, nasruose nešina dviem Žibintėliais. 

Pas Kamberleną mano tėvas ir ponas Devjolenas 


w--— 

mesdavo iššūkį medžioklėje ant žaliojo kilimo. 


! Piketas — kortų lošimas. 

Pagaliau pas Kamberleną senelio ir tėvo dėka aš be- 
veik dykai galėjau išmokti to žaidimo iš trijų skirtingų 
mokytojų, kurie mane nuvedė į pačias viršūnes. 

Trys mokytojai buvo: Kartjė, senas mano priešinin- 
kas; Kamiuza, metro Iro sūnėnas, kuris išrengė savo dė- 
dę ir vienomis apatinėmis kelnėmis bei marškiniais iš- 
siuntė į Paryžių; o trečias — mielas Žmogėnas, pavarde 
Gaijaras, aukščiausio lygio žaidėjas, kuris, dideliam ma- 
no pasitenkinimui, gyveno Vilė Kotrė elgetyne. 

Taigi aš tapau kur kas geresnis žaidėjas už Kartjė, 
tačiau jis nenorėjo to pripažinti ir ryžtingai atsisakė su- 
tikti su šešių taškų persvara, kurią jam siūliau prieš pra- 
dėdamas partiją. 

"Tuo metu, kai bandėme biliardo lazdas, įėjo Gon- 
donas. 

— Ką gersite, Gondonai? — paklausė Kartjė. — 
Diuma moka. 

— Išgersiu absento; šiandien noriu gerai papietauti. 

— Aš taip pat, — tarė Kartjė. — O tu? 

— Jūs gi žinote, kad aš daviau įžadą negerti nei like- 
Trio, nei kavos. 

Kokiam šventajam daviau tą įžadą ir kokiomis ap- 
linkybėmis? Neprisimenu; bet Žinau, kad skrupulingai jo 
laikiausi. 

— "Tai mes užsisakysime du stikliukus absento, — ir 
toliau šaipėsi Kartjė, — tau kainuos šeši su, berniuk. Duok 
pakvitavimą. 

Provincijoje, bent jau Vilė Kotrė, stikliukas absento 
kainavo tris su. 

— Mielasis Gondonai, — tariau aš, — meldžiuosi 
taip pat kaip mano dėdė, Betisi klebonas: “Dieve, nebūk 
nei už vieną, nei už kitą ir pamatysi puikią pylą!* Tėve 
Kartjė, ar norite šešių taškų? 

— Pradedam! — niekinamai atmetė mano pasiūly- 
mą Kartjė. 

Mes žaidėme rusiškai, tai yra, partiją iš penkių turų 
po trisdešimt šešis taškus. Aš šešis kartus įmušiau į kam- 
pą, tris kartus į dešinę kišenę, tris kartus į kairę. 

— Šeši kart šeši: trisdešimt šeši; pirmas turas. Jūsų 
du stikliukai man jau kainuos tik tris su, tėve Kartjė. 

— Nori pasakyti, keturis. 

— Ne, nes aš išlošiu ir antrą turą. 

— "Tai pirmyn! 

— Norite šešių taškų? 

— Jei nori, aš tau duosiu. 

— Sutinku! Gondonai, užrašykite man šešis taškus. 
Tėvui Kartjė turiu sumanymą: noriu, kad jis užmokėtų 
už mano kelionę į Paryžių; aš gi iš jo pirksiu bilietą į 
diližaną. 

Per antrą turą Kartjė surinko dvylika taškų. 

Po trisdešimto taško aš padariau puikią seriją ir su- 
rinkau šešiolika; surinkau keturiasdešimt šešis vietoj tris- 
dešimt šešių. Atėmus šešis Kartjė duotus taškus, man dar 
liko keturi, kuriuos galėjau jam pasiūlyti. 

Su įprasta panieka jis jų atsisakė. 

"Tačiau, pralošęs pirmąją partiją, Kartjė pašėldavo, 
taip pašėldavo, kad kartą įsiaudrinęs pralošė savo žemę, 
užeigą, visus puodus, net vištas, kurios kepė ant iešmo. 

Nepaisydamas tokių pralošimų, tėvas Kartjė visada 
išgyvendavo! Šiandien, sulaukęs aštuoniasdešimt šešerių 
ar aštuoniasdešimt septynerių metų, jis gyvena su dviem 
savo vaikais ir jaučiasi nuostabiai žvalus. Nėra buvę, kad, 
atvažiavęs į Vilė Kotrė, jo neaplankyčiau. 

Paskutinį kartą, kai jį mačiau maždaug prieš metus, 
pagyriau jo puikią sveikatą. 

— Po perkūnais! — tariau jam. — Mielas Kartjė, 
jūs — kaip mūsų ąžuolai, kurie, kai nebegali augti aukš- 
tyn, auga žemyn ir šaknimis kompensuoja tai, ko negau- 
na lapais. Jūs gyvensite iki paskutiniojo teismo dienos. 

— O berniuk, — atsakė jis, — aš buvau labai susir- 
gęs. Ar tu nežinojai? 

— Ne, kada? 

— Prieš trejus su puse metų. 

— Kas jums buvo nutikę? 

— Man skaudėjo dantį. 

— Pats kaltas. Kodėl tokiame amžiuje dar turite 
dantis? 

Tą dieną, — noriu pasakyti, tą dieną, kai žaidėme 
biliardą, — aš vargšui Kartjė, kalbant mūsų terminais, 
išlupau dantį. 

Mes žaidėme be pertraukos penkias valandas ir aš 
išlošiau šešis šimtus stikliukų absento. 

Ir toliau būtume žaidę, kol Kartjė būtų man pralo- 
šęs okeaną absento, jei jo ieškoti nebūtų atėjęs Ogiustas. 

Ogiustas buvo vienas iš jo sūnų, tėvas jo labai bijo- 
jo. Jis priglaudė pirštą prie lūpų, man rodydamas, kad 
tylėčiau. Aš pasielgiau kilniai kaip Aleksandras su Poro 
šeima. 

Leidau Kartjė išeiti su sūnumi, nieko nepasakęs apie 
skolą. 

Su Gondonu suskaičiavome laimėjimą. Šešis šim- 
tus absento stikliukų pavertus pinigais, išėjo tūkstantis 
aštuoni šimtai su, tai yra devyniasdešimt frankų. Už to- 
kią sumą aš galėjau diližanu dvylika kartų nuvažiuoti į 
Paryžių. 

Mano motina buvo teisi, sakydama: 

— Vaikeli, Dievas su tavimi. 

Grįžęs namo, radau motiną labai susirūpinusią; ji Ži- 
nojo, kad tada, kai mano galvą užvaldo kokia nors idėja, 
aš galiu iškrėsti bet kokią kvailystę. 

Taigi labai susirūpinusi ji manęs paklausė, iš kur 
pareinu. 

Paprastai, kai grįždavau iš Kamberleno, visaip steng- 
davausi nusukti kalbą ir neprisipažinti. Mano vargšė mo- 
tina žinojo, kaip aistra gali susukti man galvą ir bijojo, 
kad žaidimas nevirstų ta aistra. 

Daugeliu atvejų ji buvo teisi, bet dėl žaidimų visiš- 
kai klydo. Papasakojau jai, kas nutiko: kaip už Piranezio 
graviūras gavau penkiasdešimt frankų ir kaip Kartjė su- 
mokės už mano kelionę. 

Bet ši dangaus dovana jai sukėlė tik liūdesį, nes reiš- 
kė mūsų išsiskyrimą. 

Įtikinėjau ją, kad šis išsiskyrimas bus tik laikinas ir 
kad, vos tik aš rasiu darbą su tūkstančio penkių šimtų 
frankų metine alga, ji tuoj pat atvažiuos pas mane į Pary- 
žių. Tūkstančio penkių šimtų frankų alga mano motinos 
akimis buvo Eldoradas, kurį ne taip lengva atrasti. 

Kaip gavau rekomendacinį laišką generolui Fuaji. — 
Ponas Danrė de Vuti prikalbina motiną išleisti mane į Pa- 
ryžių. — Atsisveikinimas. — Lafitas ir Pergo. — Trys daly- 
kai, kurių pataria nepamiršti metras Mensonas. — Abato 
Greguaro patarimai ir pokalbis su juo. — Išvykstu iš Vilė 
Kotrė. 


Vieną rytą paklausiau motiną: 

— Ar turi kokių reikalų pas poną Danrė? Aš vyks- 
tu į Vuti. 

— Ką tu veiksi pas Danrė? 

— Paprašysiu jo rekomendacinio laiško generolui 
Fuaji. 

Mano motina pakėlė akis į dangų; ji klausė save, iš 
kur man kyla tos mintys, vedančios į vieną tikslą. 

Ponas Danrė buvo tas mano tėvo draugas, kurį, su- 
sižeidusį medžioklėje ranką, atvedė pas mus. Čia, kaip 
prisimenate, daktaras Lekosas jam meistriškai amputa- 
vo nykštį ir, kadangi mano motina rūpestingai jį slaugė 
per visą ligą, jis jai, mano seseriai ir man puoselėjo švel- 
nius jausmus. 

"Taigi jis visada mane gerai priimdavo tiek atvykusį 
kaip pasiuntinį notaro Mensono pavedimu, tiek kaip pa- 
prasčiausią svečią. 

Šį kartą aš atvykau savo reikalu ir išdėsčiau vizito 
esmę. 

Kai generolas Fuaji iškėlė kandidatūrą į deputatus, 
rinkėjai jo nenorėjo, tačiau ponas Danrė savo kandida- 
tūrą atsiėmė ir jo įtakos departamente dėka generolą Fu- 
aji išrinko. Žinote, kokią įtaką Rūmuose turėjo deputa- 
tai patriotai. 

Generolas Fuaji nebuvo iškalbingas oratorius, tačiau 
turėjo karštą širdį, pasirengusią remti bet kokią pažan- 
gią idėją. Per visą kadenciją Rūmuose, jis nenutylėjo nė 
vieno svarbaus klausimo ir už garbingą reikalą kovojo iki 
galo; iš tribūnos jis mesdavo sunkius žodžius, greitai atsi- 
kirsdavo debatuose tiesiais ir beveik visada priešininkui 
pražūtingais atsakymais. Be to, kaip ir kiekvienas aistrin- 
gas Žmogus, jis gyveno ta kova, ir jinai jį nužudė, pada- 
riusi nemirtingą. 

1823 metais generolas Fuaji buvo populiarumo vir- 
šūnėje ir tos viršūnės vis pasiųsdavo ponui Danrė apie 
save žinią, kuri kukliam fermeriui, kaip Filoktetas! iškė- 
lusiam suvereną ir pačiam atsisakiusiam juo tapti, 
liudydavo išlikusią draugystę ir dėkingumą. 


!Filoktetas — Pojanto ir Demonasos sūnus, Heraklio drau- 
gas ir Žygio prieš Troją dalyvis. 

Ponas Danrė nė sekundės nesuabejojo parašyti man 
laišką ir tuoj pat ėmėsi jo. Paskui, kai laiškas buvo para- 
šytas, pasirašytas ir užantspauduotas, ponas Danrė pasi- 
domėjo mano piniginiais ištekliais. Aš jam išdėsčiau, kiek 
turiu ir kaip gavau. 

— (Garbės žodis, — tarė jis, — labai norėčiau tau 
atverti savo piniginę, bet, tiesą sakant, tai sugadintų visą 
operaciją. Su tokia pradžia negali nepasisekti; tu pasiek- 
si savo tikslą su savais penkiasdešimčia frankų, ir aš ne- 
norėčiau iš tavęs atimti pasididžiavimo, kad jį pasiekei 
pats. Važiuok ramus ir drąsus! Jei labai reikės mano pa- 
galbos, parašyk iš Paryžiaus. 

— Taijūs manimi tikite? — paklausiau poną Danrė. 

— Visiškai! 

— Ar ketvirtadienį atvažiuosite į Vilė Kotrė? 

Ketvirtadienis buvo turgaus diena. 

— Taip. Kodėl klausi? 

— Nes norėčiau, kad savo viltimis pasidalintumėt 
su mano motina; jinai jumis labai pasitiki ir, kadang Visi 
sako, kad aš niekam tikęs... 

— Tiesa yra tokia, kad iki šiol tu nieko nepasiekei! 

— Mane stūmė keliu, ne man skirtu, pone Danrė, 
bet pamatysite, kai aš galėsiu laisvai daryti tai, kam esu 
tinkamas, tapsiu dideliu darbininku. 

— Ramiau! Laiduosiu už tave motinai. 

— (Galite laiduoti, aš atsakau! 

Po poros dienų ponas Danrė atvyko į Vilė Kotrė ir 
aplankė mano motiną. Mačiau, kaip jis įėjo, leidau pasi- 
kalbėti jiems vieniems, paskui nuėjau pas juos. 

Mano motina verkė, bet atrodė apsisprendusi. 

Mane pamačiusi, ji ištiesė ranką. 

— "Tai tu galutinai nusprendei mane palikti? — pa- 
klausė ji. 

— Taip reikia, mama. Bet būk rami, šį kartą išsiskir- 
sime neilgam. 

— Taip, nes tu žlugsi ir grįši į Vilė Kotrė. 

— Ne, mama, ne; priešingai, man pasiseks, ir tu at- 
važiuosi pas mane į Paryžių. 

— "Tai kada tu nori išvažiuoti? 

— Klausyk, mama, kai jau galutinai apsisprendžiau, 
geriausia iškart ir veikti... Paklausk poną Danrė. 

— "Taip, paklausk Lazarilį'. Nežinau, ką tu padarei 
ponui Danrė, bet aišku, kad... 

— Mama, ponas Danrė suvokia, kad kiekvienas Žmo- 
gus gali parodyti savo vertę tik darydamas tai, kam yra 
pašauktas. Aš buvau blogas įgaliotinis, blogas antstolis, 
buvau visai netikęs mokesčių rinkėjas! Tu gi Žinai, kad 
trys mokytojai bandė mane išmokyti aritmetikos kiek dau- 
giau nei daugybos, bet jiems nepavyko. "Tačiau aš Žinau, 
kad padarysiu kai ką daugiau. 

— Ką, nelaimingasis? 

— Prisiekiu, dabar nežinau; bet prisimeni, kokią ge- 
rą ateitį man išpranašavo būrėja, kai tu paklausei apie 
mane? 

Mano motina giliai atsiduso. 

— Ką ji išpranašavo? — paklausė ponas Danrė. 

— Ji pasakė, — tariau aš, — ji pasakė: “Negaliu pa- 
sakyti, kuo taps jūsų sūnus, ponia, tik pro debesis ir Žai- 
bus matau keliautoją, kopiantį per tokius aukštus kal- 
nus, kokius tik gali įveikti žmogus. Nesakau, kad jis įsaki- 
nėja žmonėms, bet jiems kalba; negaliu tiksliai nusakyti 
jo likimo, bet jūsų sūnus yra iš tų žmonių, kurie vadinami 
VALDOVAIS" — “Tai mano sūnus bus karaliumi"? — 


"Ispanų komiško romano “ Lazarilio iš Torno gyvenimas" hero- 
jus. Romanas pasirodė tikriausiai 1554 m., autorius nežinomas. 

“Ne, bet kažkuo panašiu, galbūt kažkuo geriau: karalius 
turi tik karūną ant galvos ir skeptrą rankoje". — “Tuo 
geriau! — atsakė mano motina. — Niekada nenorėjau 
tokio likimo kaip ponios Bonapart". Tada man buvo pen- 
keri, pone Danrė, aš buvau ten, kai aiškino mano horos- 
kopą, aš girdėjau ir noriu įgyvendinti čigonės žodžius. 
Jūs žinote, kad pranašystės išsipildo ne todėl, kad jos tu- 
ri išsipildyti, o todėl, kad jos įkrinta į širdį tam, kuris turi 
jas realizuoti; sukoncentruotas troškimas pakoreguoja 
įvykius, kurie sudėlioja aplinkybes ir jos nuveda į trokš- 
tamą tikslą. Tuo tarpu be pranašystės žmogus praeitų pro 
savo tikslą, jo net nepastebėjęs. 

— Iš kur jis traukia tokius žodžius! — nustebo ma- 
no motina. 

— E, po perkūnais! Iš savo įsitikinimo, — atsakė 
ponas Danrė. 

— "Tai jūs manote, kad jis turi važiuoti? 

— Aš taip manau. 

— Bet mielasis! Ar jūs Žinote jo išteklius? 

— Penkiasdešimt frankų ir užmokėta kelionė. 

— Na? 

— "Io gana, jei lemta pasiekti tai, ką, jo žodžiais ta- 
riant, žada likimas. O jei neturės pašaukimo, nepasieks 
ir su milijonu. 

— Gerai! Jei jis tikrai nori, tegul važiuoja. 

— Kada galiu išvažiuoti, mama? 

— Kada tik nori. Tačiau gal mums duosi bent vieną 
dienelę. 

— Klausyk, mama, su tavimi pabūsiu dar šiandien, 
rytoj ir šeštadienį. Išvažiuosiu šeštadienį vakare dešim- 
tos valandos diližanu ir penktą valandą ryto būsiu Pary- 
Žiuje... Iš ryto spėsiu nueiti pas Adolfą, kol jis nespėjęs 
kur nors išeiti. 

— Ak! — atsiduso mano motina. — Tai jis tave pra- 
žudė! 

Mane mažai jaudino tas atodūsis, nes buvau įsitiki- 
nęs, kad ji jau apsisprendė. Prasidėjo atsisveikinimo pe- 
riodas. 

Adelės nebuvau matęs nuo jos vestuvių dienos. Ne- 
norėjau jai rašyti: laiškas galėjo patekti į vyro rankas ir 
ją sukompromituoti. Nuėjau pas mūsų draugę Luizą 
Brezet. 

— Deja! Vargšę mergaitę radau apsipylusią ašaro- 
mis. Jos draugo Šolė girininko mokslai baigėsi ir jis buvo 
priverstas grįžti pas tėvus. Su juo iškeliavo ir mergaitės 
pirmosios meilės svajos; ji liko apleista ir nepaguodžia- 
ma. Visą savo gyvenimą ji verks mylimojo ir nešios gedu- 
1ą dėl prarastos meilės. 

Brangūs ir mieli draugai! Geri ir švelnūs mano jau- 
nystės palydovai! Mano gyvenimas dabar toks užimtas, 
taip mažai mano valandų priklauso man, aš turiu tiek rei- 
kalų, kad, kai nuvažiuoju ten, negaliu jums skirti tokios 
dalies laiko, kokią dalį mano širdies jūs užimate. Iačiau, 
kai išsikovosiu poilsio valandų tokioje kovoje, kokioje "Te- 
olonas kovojo visą gyvenimą ir vis tiek nepasiekė tikslo, 
o! pažadu, šios valandos bus skirtos jums. Su jumis su- 
sieta tiek daug prisiminimų, kad jie gali užpildyti mano 
senatvę ir paskutines dienas padaryti tokias pat turtin- 
gas, kokios buvo pirmosios! 

Be to, ten yra kapai, užversti antkapiais, kurie mane 
taip pat traukia kaip atviros namų durys; mirusieji, kal- 
bantys garsiau už gyvuosius. 

Išėjęs iš Luizos, nuėjau pas metrą Mensoną; su juo 
išliko gana geri santykiai. 

Po mūsų išsiskyrimo jis vedė, bet, manau, vedybos įį 
padarė dar didesnį bedievį. 

— O! — šūktelėjo jis, pamatęs mane. — Ar čia 
tikrai tu? 

— Taip. Atėjau su jumis atsisveikinti. 

— "Tai tikrai išvažiuoji'? 

— Šeštadienį vakare. 

— Ir su kokiais ištekliais iškeliauji? 

— Su penkiasdešimčia frankų. 

— Mielasis, buvo Žmonių, kurie pradėjo su dar ma- 
žesniais. Prisimink Lafitą. 

— Taip, tikrai. Tikiuosi jam padaryti vizitą ir papra- 
šyti vietos jo kontoroje. 

— Eik ir, jei rasi smeigtukų ant jo kilimo, nepatin- 
gėk pakelti ir padėti ant židinio. 

— Kodėl? 

— Nes Lafitas, nuvažiavęs į Paryžių dar neturtin- 
gesnis nei tu, nuėjo pas poną Pergo, kaip tu ketini eiti 
pas poną Latfitą; kaip tu, jis jo paprašė vietos kontoroje. 
Ponas Pergo laisvos vietos neturėjo; jis atsisakė priimti 
Lafitą; tas nuleido nosį, kaip tėvas Obri prie kapo, ir pa- 
matė ne ant žemės, bet ant kilimo smeigtuką. Ponas La- 
fitas buvo tvarkingas žmogus; jis pakėlė smeigtuką ir, ei- 
damas jo padėti ant židinio, tarė: “Nieko tokio, pone“. 
Bet ponas Pergo mokėjo stebėti žmones; jis pamanė, kad 
jaunuolis, pakėlęs nuo Žemės smeigtuką, yra tvarkingas 
žmogus, ir jau beišeinančiam Lafitui tarė: “Aš persigal- 
vojau, pone; pasilikite.'" — “Bet jūs sakėte, kad neturite 
laisvos vietos kontoroje?" — “Jei neturiu, galiu ją pada- 
ryti". Iš tiesų ponas Pergo padarė Lafitui vietą... savo 
kompaniono vietą. 

— Graži istorija, pone Mensonai, ir aš jums dėkoju, 
kad papasakojote; tačiau abejoju, ar galėsiu ja pasinau- 
doti, nes nesu vargšas smeigtukų rinkėjas. 

— O! Tai didelis tavo trūkumas. 

— Arba geroji mano savybė... pamatysime. Tuo tar- 
pu, gal norite man duoti kokį gerą patarimą?.. 

— Kovok su kunigais, niekink Burbonus ir prisi- 
mink, kad vienintelė valstybinė santvarka, verta didžios 
liaudies — respublika. 

— Mielas pone Mensonai, priimdamas domėn jū- 
sų rekomendacijas, noriu jums pasakyti: taip, aš sutin- 
ku su jūsų nuomone apie valdžią, vertą didžiosios liau- 
dies, ir esu respublikonas kaip jūs. O Burbonų aš nei 
myliu, nei niekinu. Žinau, kad jų giminėje buvo ir šven- 
tų, ir gerų, ir didžių karalių: Šventasis Liudvikas, Hen- 
rikas IV ir Liudvikas XIV. Tik paskutinis karalius pra- 
stai valdė, o nuverstas grįžo į Prancūziją ant kazokų kup- 
rų ir tai, manau, Prancūzijos akyse pažemino visus Bur- 
bonus. Todėl vieną dieną, kai tiems, kurie norės juos 
nuversti, prireiks mano balso ar rankų šautuvui laikyti, 
jie gaus. Na, o dėl kovos su kunigais nieko negaliu pa- 
žadėti, nes kol kas pažįstu tik vieną, abatą Greguarą, ir, 
kadangi jis man atrodo visų krikščioniškųjų vertybių įsi- 
kūnijimas, leiskite manyti, kad jie visi tokie, kol nesuti- 
kau kitokių. 

— Na, na, pamatysi... 

— Galbūt. O dabar duokite man ranką ir palinkėki- 
te sėkmės. 

— Keliauk ir linkiu, kad išsipildytų visa, kas geriausia! 

— Tikiuosi, kad taip ir bus. 

"Tada nuėjau pas savo abatą. 

— Na, vaikine, — tarė jis, — tai tu tikrai mus palieki? 

Kaip matote, Žinia apie mano išvykimą buvo pasie- 
kusi visus. 

— Taip, abate, atėjau paprašyti, kad nepamirštumėt 
manęs savo maldose. 

— O! Mano maldos! Manau, kad jos tau mažiau- 
siai rūpi. 

— Pone abate, prisiminkite mano pirmąją komuniją. 

— Taip, prisimenu, ji tau padarė gilų įspūdį. Bet nuo 
to laiko tavęs bažnyčioje nebemačiau. 

— Manote, kad dešimtą kartą komunija man palik- 
tų mažesnį įspūdį nei pirmąjį! 

— O, Dieve! Žinau, kad ne. Deja, prie visko pri- 
prantama. 

— Taigi, pone abate, kiti įspūdžiai būtų ištrynę pir- 
mąjį. Nereikia įprasti prie šventų dalykų; įprotis sumen- 
kina ne tik jų didybę, bet ir jėgą. Ką jūs pasakytumėt, jei 
vieną dieną man nebereikėtų bažnyčios ieškant paguo- 
dos kaip ligoniui vaistų? 

— Tu sugebi viską pakreipti savo naudai, tu... 

— Ė, pone abate, jūs pats ne kartą sakėte: žmogui 
svarbu ne manija, o būdas. Aš esu impulsyvus, veiksmo 
žmogus. Jūs sakėte, kad galiu padaryti daug klaidų, daug 
kvailysčių, tačiau niekada nieko tikrai bloga ar gėdinga. 
Gink Dieve, ne bloga, kad būčiau geresnis už kitus, bet 
todėl, kad blogi ir gėdingi veiksmai yra apgalvojimo ir 
apskaičiavimo rezultatas, o aš veikiu pagautas impulso; 
tas impulsas toks staigus, kad aš veikiu greičiau, nei spė- 
ju pagalvoti ar apskaičiuoti. 

— "Tavo žodžiuose yra tiesos; bet ką galima patarti 
žmogui su tokiu charakteriu kaip tavo? 

— Todėl pas jus ir atėjau prašyti ne patarimų, mie- 
las abate, o maldų. 

— Maldų?.. "Iū gi netikintis! 

— O, atleiskite! "Tai visai kas kita... Ne, aš nesu prak- 
tikuojantis tikintysis, tai tiesa, bet kai būtinai reikės tikė- 
ti, aš tikėsiu! Aš priėmiau komuniją, tačiau, kaip skai- 

čiau parašyta Voltero, ar ne keistas tas Dievas, kad nori 
būti suvirškintas? Ar ostija nėra, kaip sakė Pigo Lebre- 
nas, paprasčiausias vatlis, iškeptas iš milių ir vandens? 
Bet ar tai sutrukdė man suvirpėti visu kūnu, kai ji palietė 
mano lūpas? Ar sutrukdė iš mano akių ištrykšti ašaroms, 
nuolankumo, dėkingumo, ypač meilės ašaroms? Mano- 
te, kad Dievas nemyli tų, kurie jam atveria savo širdis, 
kai jos pritvinksta ir šykščiai, lašas po lašo, išlieja savo 
skausmą? Manote, kad malda yra žodžiai, ištarti lūpo- 
mis, O gal sielos polėkis? Ar manote, kad Dievas pyksta, 
jei jį pamirštame kasdieniame gyvenime, kaip pamiršta- 
ma plakanti širdis, kol apie ją neprimena skausmas? Ne, 
pone abate, ne; aš tikiu, Dievas mane myli, ir todėl aš jį 
pamirštu, kaip pamirštamas geras tėvas, Žinant, kad, rei- 
kalui, esant visada jį rasi. 

— Pusė bėdos, kad tu pamiršti Dievą, — atsakė man 
abatas, — svarbiausia, kad nenustotum jį tikėjęs. 

— Na dėl to galite būti ramus; medžiotojas, ištisas 
naktis praleidęs mėnesienos nušviestame miške, žmo- 
gus, studijavęs gyvūniją nuo dramblio iki erkės, matęs 
saulėtekį ir saulėlydį, girdėjęs paukščių giesmes, grau- 
džias vakarą ir pakilias rytą, toks žmogus niekada nesu- 
abejos Dievu! 

— Tada viskas gerai... Žinai, Evangelijoje yra maksi- 
ma, trumpa ir lengvai įsimenama; ja grįsk visus savo veiks- 
mus ir niekada nesuklysi. Ši maksima turėtų būti parašy- 
ta aukso raidėmis ant kiekvieno miesto vartų, virš kiek- 
vieno namo durų, kiekvienoje širdyje: “ Nedaryk kitam to, 
ko nenorėtum, kad tau darytų". O kai filosofai, priešgi- 
nos ar laisvamaniai tau sakys: “Yra geresnė Konfucijaus 
maksima: “ Daryk kitam tai, ką non, kad tau darytų“, at- 
sakyk: “Ne, ji nėra geresnė. Ją sunku taikyti, nes ne visa- 

da galima padaryti tai, ką nori, kad tau padarytų, tuo tar- 
pu visada galima susilaikyti nepadarius to, ko nenori, kad 
tau darytų". Na apkabink mane, ir tuo baigsime... Pasa- 
kėme vienas kitam, ką turėjome pasakyti. 

Po šių žodžių mes iš tiesų apsikabinome, ir aš išėjau. 

Poryt, aplankę kapines, — pamaldžią priedermę, ku- 
rią mano motina atlikdavo beveik kasdien, o šį kartą kar- 
tu su manimi, — mudu nuėjome į “Aukso obuolio" užei- 
gą, iš kurios mane turėjo paimti pravažiuojantis diliža- 
nas ir nugabenti į Paryžių. 

Pusę dešimtos išgirdome ratų dundesį; liko dar pus- 
valandis man su motina pabūti kartu. Mes susėdome kam- 
baryje visiškai vieni ir verkėme. Bet ašaros buvo visai skir- 
tingos. Mano motina verkė, prislėgta abejonės; aš ver- 
kiau, sujaudintas vilties. 

Nei vienas, nei kitas nematėme Dievo, bet, be jo- 
kios abejonės, Dievas buvo su mumis ir mums šypsojosi. 


LXXI 


Aš vėl pas Adolfą. — Dramatiška pastoralė. — Pir- 
masis žygis. — Kunigaikštis de Beliunas. — Generolas 
Sebastjani. — Sekretoriai ir tabokinės. — Penktame 
aukšte siauros durys į kairę. — Generolas, mūšio vaiz- 
dy tapytojas. 


Iš diližano išlipau penktą valandą ryto Bulua gatvė- 
je prie namo Nr.9. 

Šį kartą nebedariau klaidos, kaip išėjęs iš Prancūzų 
teatro. Aš pasidairiau ir iš kai kurių ženklų pažinau gat- 
vę, gretimą Senųjų Augustiniečių gatvei. Paklausiau kon- 
duktorių, kuris patvirtino mano spėjimą, iškėlė mano ry- 
šulį, kurį aš greitai čiupau, neleisdamas jo paimti dviem 
ar trims pripuolusiems nešikams. Pusę šešių įžengiau į 
“Senųjų Augustiniečių" viešbutį. 

Čia pasijutau kaip namie. 

Patarnautojas mane prisiminė, kaip vieną iš gyven- 
tojų už kiškius ir kurapkas ir, kadangi svečiai dar miego- 
jo, nuvedė mane į tą patį kambarį, kuriame buvau apsi- 
stojęs per aną kelionę. 

Pirmiausia norėjau išsimiegoti. Išvykimo jaudulys, 
svajonės apie ateitį, apnikusios mane diližane, neleido 
užmigti, ir aš atvažiavau labai pavargęs. 

Patarnautoją paprašiau mane pažadinti devintą va- 
landą, jei iki to laiko neparodysiu jokių gyvybės žymių. 
Aš jau buvau susipažinęs su Adolfo įpročiais ir Žinojau, 
kad, norint jį iš ryto rasti namie, nebūtina eiti labai anksti. 

"Tačiau, kai devintą valandą pats viešbučio šeiminin- 
kas įėjo į mano kambarį, rado jau atsikėlusį; miegas ma- 
nęs taip ir neaplankė. 

Buvo sekmadienio rytas. 

Valdant Burbonams, sekmadieniais Paryžius būda- 
vo liūdnas. Parduotuvių atidaryti neleido labai griežtas 
įsakymas ir jo nesilaikymas buvo nusikaltimas ne tik reli- 
gijai, bet ir jo didenybei. 

"Taigi Paryžiuje devintą valandą ryto rizikavau būti 
sustabdytas taip pat, kaip ir aną vakarą vidurnaktį. 

Jaučiuosi patenkintas savimi. Medžiotojo instinkto 
dėka radau Mon Blano gatvę, paskui Pigalio gatvę ir pa- 
galiau Pigalio gatvėje namą, pažymėtą 14 numeriu. 

Kaip paprastai ponas de Levenas vaikštinėjo po so- 
dą. Buvo gegužės pradžia, ir jis leido laiką vaišindamas 
cukrumi rožę. 

Jis atsisuko. 

— Ak, tai jūs! Kodėl taip ilgai jūsų nematėme? 

— Buvau grįžęs į Vilė Kotrė. 

— Ir vėl atvykote? 

— Kaip matote. Atvykau išbandyti laimės... Šį kartą 
man tikrai reikėtų pas jus pagyventi. 

— O! Dėl to nesijaudinkite, mielasis. Mes čia gyve- 
name kaip Platono respublika: viena burna daugiau ar 
mažiau, niekas nepajus. Viršuje yra kelios tuščios man- 
sardos; dėl jų tarsitės su žiurkėmis, bet, manau, sugebė- 
site apsiginti. Eikite, pasikalbėkite su Adolfu. 

"Tais laikais ponas de Levenas “Prancūzų kurjery- 
je" rašė apie užsienio politiką. Išaugusiam ant Šiaurės 
karalių ir karalienių kelių, kalbančiam visomis šiaurės 
kalbomis, žinančiam viską, ką tik gali žinoti žmogus, už- 
sienio dvarų kalba jam buvo kaip gimtoji. Atsikėlęs 
penktą valandą, šeštą ryto gaudavo laikraščius ir sep- 
tintą ar aštuntą valandą jo straipsnis “Prancūzų kurje- 
riui"' būdavo baigtas. 

Taigi dažniausiai, kai tėvas pabaigdavo savo darbo 
dieną, Adolfas savosios dar nebūdavo pradėjęs. 

Jį radau dar lovoje, už ką atleidau, nes sakė iki ant- 
ros ryto dirbęs prie savo dviejų veiksmų dramos, pava- 
dintos “Vargšė mergaitė". 

Prisimenate žavią Sumė:! elegiją: 


Aš pabėgau nuo sunkaus miego, 
Kurio nepraskaidrino gražus sapnas; 
Ant kalno aš aplenkiau 
Pirmuosius saulės spindulius. 
Pabudę su gamta, 
Paukščių mažyliai čiulbėjo Žydinčioje gudobelėje. 
Jų motina atnešė jiems skanių kąsnelių. 
Mano akis sudrėkino ašaros. 
O! Kodėl aš netekau motinos? 
Kodėl aš nesu kaip tas mažas paukštelis, 
Kurio lizdas supasi tarp gudobelės šakų? 
Aš — nelaimingas našlaitis, rastas iš ryto 
Prie kaimo bažnyčios. 


! Aleksandras Sumė (1788-1845) — prancūzų poetas ir dra- 
maturgas. 

Tada buvo trumpų eilėraščių epocha. Ponas Giro! 
su “Mažaisiais savojiečiais" pelnė beveik tokią pat repu- 
taciją, kokią ponas d'Eneri buvo pelnęs su “Dievo malo- 
ne". Tik toks skirtumas, kad Giro už savo savojietį prašė 
tik vieno su, o d'Eneri — penkių. 

Tada pasirodė pirmosios Hugo odės; buvo išleistas 
Lamartinas, tačiau tai buvo per sunkus maistas 1823 metų 
publikai, maitintai Parni, Berteno ir de Milvuaji likučiais. 

Adolfas savo “Vargšę mergaitę" rašė kartu Ferdi- 
nandu Langlė ir po penkių ar šešių dienų jie turėjo būti 
pasirengę skaitymui. 

— Dieve, kada aš ką nors panašaus pasieksiu? — 
tyliai pagalvojau. 

O tuo tarpu klausinėjau Adolfą apie ministrų kabi- 
neto sudėtį. Kodėl apie ministrų kabinetą ir kam man 
reikėjo ministrų? Ogi tam, kad sužinočiau, kokias parei- 
gas užima kunigaikštis de Beliunas. 

Kadangi ministerijos yra mirtingi dalykai, o mirę greit 
pamirštami, todėl noriu jas prikelti iš kapo ir skaitytojui 
priminti, kokios buvo ministerijos ir ministrai 1823 me- 
tais, kai aš atvykau į Paryžių: 

teisingumo, — grafas de Peironė; 

užsienio reikalų, — vikontas de Monmoransi; 

vidaus reikalų, — grafas de Kiubjeras; 

karo, — maršalas kunigaikštis de Beliunas; 

jūrų — markizas de Klermon Ioneras; 

finansų, — grafas de Vilelas; 

karaliaus dvaro ministras — ponas de Loristonas. 

Taigi kunigaikštis de Beliunas buvo karo ministras. 
Tai viskas, ką man reikėjo Žinoti. 


' Ernestas Giro (1837-1892) — prancūzų kompozitorius. 

Jau sakiau, kodėl buvau suinteresuotas, kad Beliu- 
nas vadovautų kokiai nors ministerijai; turėjau kunigaikš- 
čio de Beliuno laišką, kuriame jis mano tėvui dėkoja už 
padarytą paslaugą Italijoje; jis rašė, kad mano tėvas bet 
kokia proga gali prašyti jo pagalbos. Tokia proga pasitai- 
kė, jis galėjo padaryti paslaugą sūnui, kurios neprireikė 
tėvui. Tačiau kadangi tais laikais paveldėjimo įstatymas 
dar nebuvo panaikintas, net nebuvo nė kalbos apie jo 
panaikinimą, aš neabejoju, kad, paveldėjęs Napoleono 
neapykantą, taip pat paveldėjau ir kunigaikščio de Be- 
liuno dėkingumą. 

Paprašiau Leveną plunksnos ir rašalo; kruopščiai 
nudrožiau plunksną, kaip reikalavo ypatingos aplinky- 
bės, ir pačia gražiausia rašysena parašiau karo minist- 
rui prašymą suteikti man audienciją. Detaliai išdėsčiau 
savo teisę į šią malonę, rėmiausi tėvo vardu, kurio mar- 
šalas negalėjo pamiršti, apeliavau į seną jų draugystę, 
neužsimindamas apie paslaugą, apie kurią maršalas Vik- 
toras, tada eskadrono vadas ar pulkininkas, pats rašė 
savo laiške. 

Paskui, ramus dėl savo likimo, vėl prašnekau apie 
literatūrą. 

Adolfas, vadovaudamasis blaiviu protu, pasakė 
man, kad, nors ir tikiuosi maršalo Viktoro protekcijos, 
nepakenktų pasižvalgyti ir kitur, neduok Dieve, jei tek- 
tų nusivilti. 

Atsakiau Adolfui, kad nepasisekus su maršalu Vik- 
toru, man lieka maršalas Žurdanas ir maršalas Sebas- 
tijani. 

Negali būti, kad du pastarieji nieko nepadarytų ma- 
no labui. Turėjau tris ar keturis Žurdano laiškus mano 
tėvui, kurie liudijo apie draugystę, ne menkesnę negu 

Pitijos' ir Damono“. Na, o maršalo Sebastijani turėjau 
tik vieną laišką. Tačiau tas laiškas liudijo, kad, jam susi- 
pykus su Bonapartu tuo metu, kai buvo rengiama Egip- 
to kompanija, mano tėvas, tada puikiai sutaręs su vy- 
riausiuoju armijos vadu, pasiekė, kad Sebastijani būtų 
įtrauktas į ekspediciją. Po velnių, tokios paslaugos ne- 
pamirštamos! 

Kaip matote, tais laikais buvau paprastas provin- 
cialas ir visiškas naivuolis. Ne, klystu sakydamas, kad 
toks buvau tais laikais! Ioks likau ir šiandien, gal net 
dar naivesnis! 

Vis dėlto Adolfo abejonės mane sutrikdė. Nuspren- 
džiau nelaukti kunigaikščio de Beliuno atsakymo ir ap- 
lankyti kitus savo galimus globėjus. Pasakiau Adolfui ke- 
tinąs įsigyti “25000 adresų almanachą“, kad sužinočiau, 
kur jie gyvena. 

— Nedaryk tokių išlaidų, — tarė man Adolfas, — 
manau, jį turi mano tėvas; aš tau paskolinsiu. 

"Tonas, kokiu Adolfas ištarė: “Nedaryk tokių išlai- 
dų“ mane supykdė. Aišku kaip dieną, jis bijojo, jog pini- 
gai, išleisti almanachui pirkti, bus bevaisės išlaidos. Ne- 
norėjau taip blogai galvoti apie žmones kaip Adolfas. 

Kad paneigčiau jo nuomonę, rytojaus rytą prisista- 
čiau pas maršalą Žurdaną. 

Paprašiau pranešti, kad atvyko Aleksandras Diuma. 

Pasisekimas buvo stulbinantis. Maršalas, be abejo, 
įsivaizdavo, kad prieš penkiolika metų jam pranešta Ži- 
nia apie mano tėvo mirtį buvusi klaidinga ir kad jis vis 
dar gyvas. 


'"Pitija — Apolono šventyklos žynė Delfuose. 
* Damonas — Atėnų muzikas, Periklio ir Sokrato mokytojas. 


130 


Tačiau, kai pamatė mane, jo veidas visiškai pasikei- 
tė; jis puikiai prisiminė kažkada egzistavus generolą Alek- 
sandrą Diumą, su kuriuo draugavo, bet nieko nebuvo gir- 
dėjęs apie jo sūnų. 

Nepaisydamas mano pastangų įrodyti savo tapatybę, 
jis mane išlydėjo po dešimties minučių, vis dar abejoda- 
mas, ar aš tikrai esu generolo Aleksandro Diuma sūnus. 

"las drąsus generolas buvo kietesnis už šventąjį To- 
mą: jis matė ir netikėjo. 

"Tai buvo liūdna pradžia. Prisiminiau, kaip Adolfas 
man pasakė, patardamas nepirkti “25000 adresų alma- 
nacho": “Nedaryk tokių išlaidų". 

Ar kartais Adolfo skepticizme nėra tiesos? 

Apimtas tokių abejonių, iš Sen Žermeno priemies- 
čio nuėjau į Sent Onorė priemiestį, tai yra, iš maršalo 
Žurdano pas maršalą Sebastjani. 

Kaip ir pas maršalą Žurdaną, pasakiau savo vardą; 
durys bematant atsivėrė. Pamanytum, kad iš Ali Baba pa- 
veldėjau garsiuosius žodžius: “Sezamai, atsiverk!" 

Generolas mane priėmė savo darbo kabinete. Pa- 
braukiau žodį generolas, nes iki šiol garsųjį Luji Pilypo 
užsienio reikalų ministrą vadinau maršalu; tuo metu, 
kai aš aplankiau kunigaikštį Sebastjani, jis buvo dar ge- 
nerolas. 

Taigi generolas buvo savo kabinete. Keturiuose ka- 
bineto kampuose kaip keturios pasaulio šalys, kaip ketu- 
ri vėjai, sėdėjo keturi sekretoriai. Jie rašė, generolo dik- 
tuojami. 

Jų buvo trim mažiau nei turėjo Cezaris, bet dviem 
daugiau — nei Napoleonas. 

Kiekvienas sekretorius ant savo stalo, be plunksnų, 
popieriaus ir peiliuko, turėjo po auksinę tabokinę, kurią 

atidarytą paduodavo generolui, kai jis, vaikščiodamas po 
kambarį, sustodavo prie jo stalo. Generolas panardinda- 
-voįją smilių ir nykštį taip rafinuotai, kad būtų pavydėjęs 
net jo buvęs pusbrolis Napoleonas, godžiai įtraukdavo 
žiupsnelį ispaniško tabako ir toliau žingsniais matuoda- 
vo savo kabinetą tai išilgai, tai skersai. 

Mano vizitas buvo trumpas. Po kelių žodžių apie lū- 
kesčius, susijusius su generolu, pajutau, kad visai neno- 
rėčiau tapti vienu iš tabokinės padavėjų. 

Grįžau į Senųjų Augustiniečių gatvę šiek tiek apvil- 
tas. Du pirmieji aplankyti žmonės pritemdė mano auksi- 
nių svajonių spindesį. 

Be to, praėjo dvidešimt keturios valandos, kai para- 
šiau kunigaikščiui de Beliunui, ir, nors daviau tikslų ad- 
resą, atsakymo dar negavau. 

Vėl ėmiausi “25000 adresų almanacho",jau džiaug- 
damasis, kad neišleidau penkių trankų jam įsigyti, — kaip 
matote, aš greitai vadavausi iš iliuzijų; jaučiau, kaip spar- 
čiai širdis auksinių vilčių vietą užleidžia realybei, — ver- 
čiau puslapius, automatiškai skaitydamas pavardes, kai 
staiga akis užkliuvo už pažįstamos. Mano motina dažnai 
ją minėdavo, kaskart palydėdama geru žodžiu. Bema- 
tant grįžo pasitikėjimas. 

"Ta pavardė buvo generolo Verdjė, tarnavusio pas ma- 
no tėvą Egipto kampanijos metu. 

— Na, na, — tariau sau, — skaičius trys patinka die- 
vams; galbūt mano trečias globėjas, nepažįstamas globė- 
jas, lemtingas globėjas, padės daugiau nei du pirmieji; 
tiesa, tai padaryti visai nesunku, nes tie du man visai ne- 
padėjo. 

Generolas Verdjė gyveno Fobur Monmartro gat- 
vėje Nr.6. 

Po dešimties minučių aš jau kalbėjausi su namo du- 
rininku. 

— Norėčiau pamatyti generolą Verdįė. 

— Penktas aukštas, siauros durys į kairę. 

Paprašiau durininką pakartoti; negalėjau patikėti sa- 
vo ausimis. 

Maršalas Žurdanas ir generolas Sebastjani gyveno 
puikiuose namuose Sen Žermeno ir Sent Onorė prie- 
miesčiuose; pas juos ėjau pro duris platumo kaip Gazos 
vartai! Kodėl generolas Verdjė gyveno Fobur Monmar- 
tro gatvėje, penktame aukšte ir pas jį reikėjo eiti pro siau- 
ras duris? 

Durininkas pakartojo, buvau išgirdęs teisingai. 

— Po perkūnais! — galvojau kopdamas laiptais, — 
nieko panašaus nei į maršalo Žurdano liokajų, nei į ge- 
nerolo Sebastjani šveicorių! “Penktas aukštas, siauros du- 
rys į kairę", — šis Žmogus turi prisiminti mano tėvą! 

Užlipau į penktą aukštą; suradau duris; šalia jų ka- 
bėjo kukli žalia juosta. 

Plazdančia širdimi, kurios niekaip negalėjau nura- 
minti, patraukiau už juostos. Šis trečias vizitas turėjo nu- 
lemti mano nuomonę apie Žmones. 

Suskambėjo skambutis, pasigirdo artėjantys Žings- 
niai, durys atsidarė. 

Atidaręs buvo maždaug šešiasdešimties metų vyras, 
užsidėjęs karakulio kepurę, apsivilkęs žaliu švarku su ga- 
lionais ir balto multino kelnėmis. 

Rankoje jis laikė paletę su dažais iš nykščiu prispau- 
dęs teptuką. 

Aš pažvelgiau į kitas duris. 

— Atleiskite, pone, — tariau jam, — manau, kad 
suklydau... 

— Ko jūs pageidaujate, pone? — paklausė vyras 
su palete. 

— Norėjau pareikšti pagarbą generolui Verdįė. 

— "Tokiu atveju įeikite; tai čia. 

Aš įėjau ir, perėjęs mažą kvadratinį koridoriuką vie- 
toj prieškambario, atsidūriau dailininko studijoje. 

— Gal leisite, pone? — tarė dailininkas, grįždamas 
prie paveikslo su mūšio vaizdu, kurio tapymą buvau per- 
traukęs. 

— "Taip, Žinoma; tačiau gal malonėsite, pone, pasa- 
kyti, kur galėčiau rasti generolą. 

Dailininkas atsisuko. 

— Generolą! Kokį generolą? 

— Generolą Verdįė. 

— Po velnių! Tai aš. 

— Jūs? 

Aš pažvelgiau toks nustebęs, kad jis nusikvatojo. 

— Jus stebina, kad taip prastai valdau teptuką, — 
tarė jis, — kai prisiklausėte kalbų, kaip gerai valdžiau kar- 
dą? Nėra ko stebėtis! Mano valdinga ranka reikalauja 
veiklos... Ar norėtumėt dailininkui pasakyti tai, ką keti- 
note sakyti generolui? 

— Aš esu buvusio jūsų bendražygio Egipte, genero- 
lo Diuma, sūnus. 

Jis staigiai atsisuko į mane ir įsmeigė įdėmų žvilgsnį. 
Paskui, po minutės tylos, tarė: 

— Šventasis Dieve, tai tiesa! Jūs iš akies luptas 
tėvas. 

Jo akyse sublizgo ašaros, metė šalin teptuką ir ištie- 
sė ranką, kurią labiau norėjau pabučiuoti nei paspausti. 

— O! Tai jūs prisimenate? 

— Araš prisimenu! Žinoma, prisimenu patį šauniau- 

sią ir gražiausią vyrą armijoje! O, brangusis, koks mode- 
lis dailininkui! 

— "Taip, tai tiesa, ir aš jį puikiai prisimenu. 

— O kas jus atvedė į Paryžių, mielas berniuk? Kiek 
prisimenu, jūs su motina gyvenate kažkokiame miestelyje. 

— Taip, generole; bet mano motina paseno, ir mes 
neturtingi. 

— Šias dvi būsenas aš puikiai pažįstu, — tarė jis. 

— Taigi, — toliau pasakojau aš, — atvykau į Pary- 
Žių, tikėdamasis gauti kuklią tarnybą, kad ją išmaitinčiau, 
kaip ji maitino mane iki šiol... 

— Ir gerai padarei! Bet, vaikeli, kad ir kokios kuk- 
lios tarnybos ieškotum, bus sunku greitai ją rasti, ypač 
respublikos generolo sūnui. O! Jei tu būtum emigranto 
ar šuano sūnus; jei bent tavo tėvas būtų tarnavęs rusų ar 
austrų armijoje, tu turėtum šiokių tokių galimybių. 

— Po velnių, generole, jūs mane gąsdinate! Aš tikė- 
jausi jūsų protekcijos. 

— Ką? — nustebo jis. 

Pakartojau paskutinį sakinį žodis žodin, bet nebe taip 
tvirtai. 

— Mano protekcijos! 

Jis liūdnai nusišypsojo ir palingavo galvą. 

— Mielas berniuk, — tarė jis, — jei tu norėtum ta- 
pybos pamokų, mano įtaka leistų tau jas duoti, tačiau 
niekada nebūsi geras menininkas, jei neaplenksi savo mo- 
kytojo. Mano protekcijos! Aš labai dėkingas už tokius 
žodžius, nes tik tu šiandien gali manęs to prašyti. Na ir 
juokdarys! 

— Atleiskite, generole, aš nesuprantu. 

— Matai, tas niekšas mane išmetė į atsargą už neži- 
nau kokius ryšius su Dermonkūru! "Iodėl, kaip matai, aš 

tapau paveikslus ir, jei ir tu nori tuo užsiimti, štai paletė, 
teptukai, drobė... 

— Dėkui, generole, niekada apie tai net nepagalvo- 
jau; be to, mokslas ilgai užtruktų, 0 nei aš, nei mano mo- 
tina negalime laukti. 

— Kaipgi! Ko norėti, mielas drauge! Žinai priežodį: 
“Pati gražiausia pasaulyje mergaitė..." O! Atleisk, atleisk; 
aš klystu, aš turiu dar pusę pensijos, apie tai net nepagal- 
vojau. Tiesa, tai ne kažin kas. 

Jis atsidarė nedidelio rašomojo stalo stalčių, kuria- 
me, prisimenu, gulėjo dvi auksinės monetos ir apie ketu- 
riasdešimt frankų sidabru. 

— Imk, — tarė jis, — tai likutis už ketvirtį. 

— Dėkui, generole; aš beveik toks pat turtingas kaip 
jūs. 

Dabar mano akyse ėmė tvenktis ašaros. 

— Ačiū, generole, — dar kartą padėkojau, — bet 
jūs man bent padėsite atlikti likusius vizitus. 

— Ar tu jau pradėjai vizitus? 

— "Taip, šį rytą. 

— O-ho! Ir kur buvai? 

— Buvau pas generolą Žurdaną ir generolą Se- 
bastjani. 

— "Tik pamanyk!.. Ir kaip? 

— O kaip jūs manote?.. 

— Ką dar darei? 

— Vakar parašiau karo ministrui. 

— Beliunui? 

— "Taip. 

— Ar jis atsakė. 

— Dar ne, bet, tikiuosi, atsakys. 

Generolas, dailindamas kario figūrą, išsiviepė, ką bū- 
tų galima išreikšti tokiais žodžiais: “Jei į jį dėsi visas viltis..." 

— Aš dar turiu, — pridūriau, — atsakydamas į jo 
mintis, — rekomendacinį laišką generolui Fuaji, mūsų 
departamento deputatui. 

— Na, mielas drauguži, jei tu, kaip matau, ir turi 
tiek laiko, kad gali jį leisti veltui, pinigų tiek neturi, todėl 
patariu nelaukti ministro atsakymo. Rytoj trečiadienis, 
Rūmų posėdžio diena; anksti rytą prisistatyk generolui 
Fuaji, jis jau dirbs, nes tai darbštuolis, kaip aš, tik daro 
geresnius darbus. Būk ramus, jis tave gerai priims. 

— Jūs manote? 

— Esu tikras. 

— Ir aš tikiuosi, nes turiu laišką. 

— Taip, jis tave gerai priims dėl laiško, kuriuo aš ne- 
abejoju, bet, svarbiausia, jis tave gerai priims dėl tavo tė- 
vo, nors jo asmeniškai nepažinojo. Na, o dabar gal pa- 
pietausi su manimi? Pasikalbėsime apie Egiptą. Ten bu- 
vo karšta! 

— Su malonumu, generole. Kelintą valandą jūs pie- 
taujate? 

— Šeštą... Dabar eik pasisukinėti po bulvarus, kol 
aš baigsiu kazoką, ir šeštą sugrįžk. 

Atsisveikinau su generolu Verdjė ir lipau žemyn kur 
kas lengvesne širdimi, nei lipdamas aukštyn. 


LXXII 


“Regulas". — Talma ir pjesė. — Generolas Fuaji. — 
Rekomendacinis laiškas ir klausinėjimas. Kunigaikščio de 
Beliuno atsakymas. — Aš gaunu perrašinėtojo vietą pas 
kunigaikštį d'Orleaną. — Kelionė į Vilė Kotrė pranešti mo- 
tinai didžiąją naujieną. — Nr. 9. — Išlošiu loterijoje. 


Žmonės ir įvykiai pamažu pradeda atskleisti tikrąją 
savo esmę, ir pasaulis, kurį iki šiol dengė mano iliuzijų 
rūkas, pasirodo tiesos šviesoje, toks, kokį Dievas ir vel- 
nias jį padarė, — išmargintas gėrio ir blogio. 

Nuėjau visko papasakoti Adolfui. 

— "Ięskite savo ieškojimus, — tarė jis man, — jei 
jūsų istorija baigsis taip, kaip prasidėjo, iš jos galėsite para- 
šyti daugiau nei vodevilį, jūs galėsite parašyti komediją. 

Be to, Adolfas pasirūpino manimi. Vakare Prancū- 
zų teatre vaidino “Regulą"; jis paprašė Liusjeną Arno 

dviejų numeruotų vietų parteryje ir bilietus įteikė man, 
tačiau pats tą vakarą eiti negalėjo, nes “Vargšė mergai- 
tė" iš jo reikalavo kiekvienos minutės. 

Aš buvau labai patenkintas kad jis taip užsiėmęs; nu- 
sprendžiau pakviesti generolą Verdjė ir taip jam atsidė- 
koti UŽ pietus. 

Šeštą valandą radau jį namie belaukiantį manęs. Pa- 
rodžiau bilietus ir išdėsčiau pasiūlymą. 

— O! Garbės žodis, negaliu atsisakyti, — tarė jis. — 
Negaliu sau leisti tokios prabangos kaip spektakliai, ypač 
su Talma... Tai tu pažįsti poetą? 

— "Taip, aš pažįstu poną Arno. 

— Puiku! 

— Prisipažinsiu, generole, kad aš atvykau į Paryžių 
imtis literatūros. 

— Še tau! Tikrai? 

— Taip, generole. 

— Klausyk, nori mano patarimo?.. 

— Žinoma, noriu. 

— Taigi nesitikėk pramisti iš literatūros. Neatrodo, 
kad turėtum didelį apetitą, tačiau su literatūra gali tekti 
ir pabadauti... Šiaip ar taip, tomis dienomis galėsi ateiti 
pas mane: dailininkas pasidalins savo duonos kriaukšle- 
le su poetu. Ut pictura poesis!' Manau, tau nereikia iš- 
versti, nes pats moki lotyniškai. 

— Šiek tiek, generole. 

— Taigi daug daugiau už mane. Eime pietauti. 

— Mes pietausime ne pas jus? 

— Ar manai, jog esu toks turtingas su savo pensija, 
kad galėčiau išlaikyti namų ūkį ir virėją? Nieko pana- 


! Poezija — kaip paveikslas ( lot.) 

šaus! Aš pietauju Palė Ruajalyje už keturiasdešimt su; 
šiandien mes užsakysime extra, už šešis frankus. Matai, 
tu man daug nekainuosi ir neturėtum jausti sąžinės prie- 
kaišto. 

Mes nuėjome į Palė Ruajalį, kur papietavome, — 
mano galva, — puikiai už savo šešis frankus, tiksliau, už 
generolo Verdjė šešis frankus. 

Paskui nėjome į teatrą žiūrėti “Regulo". 

Dar nebuvo išblėsę “Sulos" įspūdžiai; aš vis dar re- 
gėjau pasirodantį niūrų diktatorių, karūnos priplotais 
plaukais, rūpesčių raukšlėmis išvagota kakta; jo kalba lė- 
ta, beveik iškilminga; jo akys, — tarsi lūšies ar hienos, — 
mėtančios žaibus iš po primerktų vokų. 

Tokio Talma aš laukiau. 

Jis įėjo skubiais žingsniais, iškėlęs galvą, mėtydamas 
trumpus žodžius, kaip dera laisvos liaudies, užkariautojų 
armijos generolui; jis įėjo taip, kaip ir turėjo įeiti Regu- 
las. Jokios togos, jokio purpuro, jokios karūnos: papras- 
ta tunika, sujuosta geležiniu diržu, ir kuklus kareiviškas 
apsiaustas. 

Būtent tuo "Talma ir žavėjo: savo personažais, visada 
ryškiais herojais. Jis parodydavo jų pasaulį, atkurdamas 
ištisą epochą. Taip, Talma, taip, šį kartą jūs tikrai buvote 
klastingas kariūnas, kolega Duilijaus!, to triumfatoriaus, 
kuriam amžininkai, atsidėkodami už tėvynės gynimą, pa- 
skyrė tleitininką, kad lydėtų kiekvieną jo Žingsnį, ir prieš 
namus pastatė rostralinę koloną, dar nesugalvoję jai pa- 
vadinimo ir nesuvokdami jos būsimos garbės. Taip, Ial- 
ma, jūs buvote tikras konsulas, kuris, išlipęs Afrikos kran- 


! Gajus Duilijus — romėnas, konsulas, 260 m. pr. Kr. nu- 
galėjęs kartaginiečius jūros mūšyje; jo garbei buvo pastatyta rostra- 
linė kolona. 

tuose, pirma paleido į kovą monstrus, paskui žmones, 
išbandė karo mašinas, trupinančias Kartaginos sienas ir 
bokštus; jūs buvote tikrai tas žmogus, kuriam dvi perga- 
lės atnešė du šimtus miestų ir kuris atsisakė sudaryti 
taiką su Kartagina tiek tada, kai Kartagina buvo V idur- 
žemio jūros karalienė, Okeano valdovė, pasiekusi Afri- 
kos krantus į pietus iki pat ekvatoriaus ir išlindusi į šiaurę 
iki Kasiterido salos, tiek tada, kai jis teturėjo vieną gink- 
luotą laivą. 

O, kartaginiečiai! Pirklių, advokatų ir senatorių tau- 
ta, tau grėsė žūtis; iš pirklių giminės išaugo karvedžiai, 
iš spekuliantų — kareiviai, iš Hanonų' — Barkai*; jūs 
būtumėt sutikę su viskuo, ko reikalavo Regulas, jei Kar- 
taginoje nebūtų buvę spartiečio samdinio Ksantipo“, ku- 
ris pareiškė, kad Kartagina dar turi galios priešintis ir 
pareikalavo leisti vadovauti armijai. Vadovauti jam bu- 
vo leista. Jis buvo graikas. Jis įviliojo romėnus į slėnį, 
apsupo juos savo kavalerija ir paleido dramblių bandą, 
kad sutryptų. 

O, Regulai — Talma! Kaip jūs įžengėte į Kartagi- 
ną, — kaip nugalėtojas, tačiau ir kaip belaisvis! 

Žinoma, Liusjenui Arno iš to puikaus respubliko- 
niško siužeto nepavyko išspausti visų dramatizmo sul- 
čių; Žinoma, jis neprikėlė tos Romos, kantrios ir nepa- 
vargstančios, kaip jaučiai, traukiantys vežimą; Žinoma, 
jis neatgaivino komercinės Kartaginos su jos armija iš 
samdinių kondotijerų ir stipruolių ligūrų, kuriuos mums 


! Hanonas — daugelio kartaginiečių vardas; vienas iš jų yra 
žinomas jūrų keliautojas, V a. pr. Kr. aplankęs Vakarų Afriką ir pali- 
kęs tos kelionės aprašą. 

* Barka — Kartaginos Barkidų dinastijos protėvis. 

? Ksantipas — spartietis, vadovavęs Kartaginos kariuomenei 
I Pūnų kare. 

parodė Strabonas!', Genos kalnuose skaldančius uolas 
ir kilnojančius didžiulius akmenis; įgudusius kovotojus, 
kurie atėjo nuo Baliaro salų; tuos iberiečius, niūrius ir 
raumeningus, kurie atrodė išsekę nuo bado ir nuovar- 
gio, kai ėjo į mūšį su raudonais apsiaustais ir dviašme- 
niais kardais; pagaliau tuos numidiečius, kurie ir šian- 
dien mus nugali Konstantine, Džidželyje, puikius raite- 
lius, tiesiog suaugusius su savo liesais ir karštais arkliais 
kaip kentaurus. 

Ne, tada, — ne taip jau toli praeityje, — šioje pjesė- 
je nebuvo poezijos; jūs, brangus Liusjenai, iš to didingo 
siužeto pačmėte tai, kas buvo leista paimti, tai yra, ne 
visos liaudies, bet vieno Žmogaus pasiaukojimą. 

"Talma nuostabiai derėjosi su Romos senatu, atme- 
tęs taiką, kuri būtų jo mirties nuosprendis; Talma buvo 
nepakartojamas tame paskutiniame šūksnyje, kuris du 
šimtus metų kaip grėsmė tvyrojo virš Didonos* miesto: 
“O, Kartagina! O, Kartagina!“ 

Šį kartą grįžau namo dar labiau sužavėtas nei pir- 
mąjį; tiktai, kadangi jau Žinojau kelią, neišleidau pinigų 
fiakrui. 

Be to, tai buvo kiek pakeliui ir generolui Verdjė, 
einančiam į Monmartrą; jis mane truputį palydėjo ir prie 
Kokijero gatvės kampo paspaudė ranką bei palinkėjo 
sėkmės. 

Rytojaus rytą dešimtą valandą jau buvau prie gene- 
rolo Fuaji durų. Jis gyveno Mon Blano gatvėje Nr. 64. 
Buvau įleistas į kabinetą ir radau jį triūsiantį prie savo 
“Pusiasalio istorijos“. 


"Strabonas — L a. graikų geografas. 
* Didona — karaliaus Tyro duktė, Pigmaliono sesuo, Sichėjo 
žmona, Kartaginos įkūrėja ir karalienė. 

Kai įėjau į kabinetą, jis rašė, stovėdamas prie stalo, 
kurį buvo galima pakelti ar nuleisti pagal norą. 

Aplink jį ant kėdžių, krėslų, grindų netvarkingai iš- 
mėtyti juodraščiai, perrašytos kalbos, žemėlapiai ir at- 
verstos knygos. 

Išgirdęs atsidarant jo šventyklos duris, generolas at- 
sisuko. 

Tais laikais generolas Fuaji buvo keturiasdešimt aš- 
tuonerių ar penkiasdešimties metų, liesas, kiek mažesnis 
nei vidutinio ūgio, retų pražilusių plaukų, išsišovusios kak- 
tos, kKumpos nosies ir gelsvos veido spalvos. 

Jis laikėsi oriai, kalbėjo įsakmiai, o gestuose jautėsi 
valdingas charakteris. 

Tarnas pranešė apie mano apsilankymą. 

— Ponas Aleksandras Diuma? — pakartojo jis. — 
Įleiskite! 

Drebėdamas iš susijaudinimo, įėjau. 

— Taijūs ponas Aleksandras Diuma' — paklausė jis. 

— "Taip, generole. 

— Gal jūs generolo Diuma, kuris vadovavo Alpių 
armijai, sūnus? 

— Taip, generole. 

— Man sakė, kad Bonapartas jam buvo labai netei- 
singas ir tokią pat neteisybę rodė jo našlei'? 

— Jis mus paliko skurde. 

— Ar galiu būti jums kuo nors naudingas? 

— Prisipažįstu, generole, kad jūs esate beveik pas- 
kutinė mano viltis. 

— Kaip? 

— Gal malonėtumėt pirma susipažinti su šiuo pono 
Danrė laišku. 

— O, mielas Danrė!.. Ar jūs jį pažįstate? 

— Jis buvo artimas mano tėvo draugas. 

— Tikrai, jis gyvena netoli Vilė Kotrė, kur mirė ge- 
nerolas Diuma... Ką dabar veikia mielasis Danrė? 

— Jis laimingas ir išdidus, kad šiek tiek prisidėjo prie 
jūsų išrinkimo, generole. 

— Šiek tiek? Tiksliau pasakius, jis padarė viską! — 
šūktelėjo jis, atplėšdamas laišką. — Ar jūs Žinote, kad jis 
už mane laidavo rinkėjams savo galva, savo garbe?.. Ti- 
kiuosi, kad jam nepriekaištauja už tokį atkaklumą. Pa- 
žiūrėkime, ką jis rašo. 

Jis ėmė skaityti. 

— O-ho! Jis primygtinai prašo jums padėti; jis jus 
myli? 

— Beveik kaip savo sūnų, generole. 

— Pirmiausia turiu išsiaiškinti, kam jūs tinkamas. 

— O! Ne kažin kam! 

— Še tau! Ar mokate matematikos? 

— Ne, generole. 

— Ar turite bent mažiausią supratimą apie algebrą, 
geometriją, tiziką? 

Jis stabtelėdavo po kiekvieno iš trijų pastarųjų Žo- 
džių ir po kiekvieno žodžio raudonis užliedavo mano vei- 
dą, o ant kaktos ištrykšdavo vis daugiau prakaito lašų. 

"Tai buvo pirmas kartas, kai taip Žiauriai kentėjau dėl 
savo neišprusimo. 

— Ne, generole, — vapėjau aš, — nemoku nieko iš 
šių dalykų. 

— Jūs bent pramokote teisės? 

— Ne, generole. 

— "Tai gal mokate lotynų, graikų kalbų? 

— Šiek tiek lotynų; graikų ne. 

— Gal kalbate kokiomis gyvomis kalbomis? 

— Itališkai. 

— Ar ką girdėjote apie buhalteriją? 

— Beveik nieko. 

Aš kentėjau, bet ir jis buvo nuoširdžiai nusiminęs 
dėl manęs. 

— O, generole, — tariau aš taip liūdnai, kad, atro- 
do, jį sujaudinau, — gėda, bet aš be jokio išsilavinimo. 
Šiandien, šią minutę, pats pamačiau... Bet aš išmoksiu tų 
dalykų, garbės žodis, ir vieną dieną, vieną dieną aš atsa- 
kysiu: “ Taip" į visus tuos klausimus, į kuriuos ką tik atsa- 
kiau: “Ne"'. 

— Bet kol kas, drauguži, ar turite iš ko gyventi? 

— Visai neturiu! Visai, generole! — atsakiau aš, ga- 
lutinai sužlugdytas savo bejėgiškumo. 

Generolas pažvelgė į mane su nuoširdžia užuojauta. 

— Ir vis dėlto, — tarė jis, — nenoriu jūsų palikti 
likimo valiai. 

— Ne, generole, nes paliktumėt ne mane vieną! 
Aš — neišmanėlis, tinginys, tai tiesa, bet mano motina, 
kuri pasikliauja manimi, mano motina, kuriai pažadėjau 
susirasti tarnybą, neturi kentėti dėl mano neišmanymo 
ir tingumo. 

— Užrašykite man savo adresą, — tarė generolas, — 
aš pagalvosiu, ką galėčiau padaryti... Stokite čia, prie šio 
staliuko. 

Jis padavė plunksną. 

Aš ją paėmiau, apžiūrėjau dar šlapią jos galą, ir, pa- 
purtęs galvą, grąžinau. 

— Kas dar?.. 

— Ne, generole, aš nerašysiu jūsų plunksna, tai bū- 
tų rašto išniekinimas. 

Jis nusišypsojo. 

— Koks jūs vaikiškas! — tarė jis. — Imkite, štai nauja. 

— Ačiū. 

Aš pradėjau rašyti. Generolas žiūrėjo. 

Vos tik užrašiau savo vardą, jis suplojo delnais. 

— Mes išgelbėti! — sušuko jis. 

— Kodėl išgelbėti"? 

— Jūsų graži rašysena. 

Man galva nusviro ant krūtinės; nebeturėjau jėgų 
kęsti gėdos. 

Gražus raštas, štai viskas, ką aš turėjau! 

O, neišmanymo atestatas! Jis taip man tiko! 

Gražus raštas! Taigi vieną dieną aš galėsiu tapti rašt- 
vedžiu. Ir tokia mano ateitis! Geriau duočiau nukirsti de- 
šinę ranką. 

Nekreipdamas dėmesio, kas dėjosi mano viduje, ge- 
nerolas Fuaji kalbėjo toliau: 

— Klausyk, šiandien aš pietauju Palė Ruajalyje; pa- 
kalbėsiu su kunigaikščiu d'Orleanu, paprašysiu, kad jis 
jus, Respublikos generolo sūnų, priimtų į savo kontorą. 
Sėskitės čia... 

Jis parodė laisvą stalą. 

— Parašykite prašymą, ir parašykite, kaip galėdamas 
gražiau. 

Paklusau. 

Kai baigiau, generolas Fuaji paėmė mano prašymą, 
perskaitė ir kažką brūkštelėjo paraštėje. Jo raštas nesi- 
derino prie manojo ir tai mane be galo pažemino! 

Paskui jis prašymą sulankstė, įsidėjo į kišenę ir, at- 
sisveikinimui ištiesęs ranką, pakvietė ateiti rytoj prieš- 
piečių. 

Grįžau į viešbutį Senųjų Augustiniečių gatvėje ir ra- 
dau laišką su karo ministro antspaudu. 

Iki šiol mano galvai blogio ir gėrio teko maždaug po 
lygiai. Laiškas, kurį tuoj atplėšiu, turėjo galutinai nusverti 
svarstykles į vieną ar kitą pusę. 

Ministras man atsakė, kad neturi laiko manęs pri- 
imti ir siūlė raštu išdėstyti tai, ką norėjau jam pasakyti. 
"Taigi blogis nusvėrė. 

Ministrui atsakiau, kad mano prašoma audiencija tu- 
rėjo tik vieną tikslą — parodyti jam padėkos laišką, kurį 
jis kažkada parašė mano tėvui, savo generolui, tad netu- 
rėdamas garbės tai padaryti, siunčiu jo kopiją. 

Vargšas maršalas! mačiau jį po to; tada man jis buvo 
toks pat meilus, koks nerūpestingas ką tik aprašytomis 
aplinkybėmis. Šiandien jo sūnus ir jo anūkas yra geri ma- 
no draugai. 

Rytojaus dieną, iš pat ryto, kaip buvo pasakyta, pa- 
traukiau pas generolą Fuaji, tapusį tikrai paskutine ma- 
no viltimi. 

Kaip ir vakar, generolas dirbo. 

Jis mane sutiko su šypsena, kuri pasirodė kaip gera 
žadantis ženklas. 

— Na, — tarė jis, — mūsų reikalas sutvarkytas. 

Apstulbęs Žiūrėjau į jį. 

— Kaip? — pagaliau išlemenau. 

— Taip, jūs priimtas perrašinėtoju kunigaikščio 
d' Orleano kontoroje su tūkstančio dviejų šimtų frankų 
metine alga. Tai ne kažin kas, bet dabar viskas priklau- 
sys nuo jūsų. 

— Tai sėkmė!.. Ir kada pradėsiu dirbti? 

— Nuo ateinančio pirmadienio, jei norite. 

— Nuo pirmadienio? 

— Taip; taip sutarta su tavo viršininku. 

— Kuo jis vardu? 

— Ponas Udaras... Prisistatysite jam nuo manęs. 

— O, generole! Negaliu patikėti savo laime. 

Generolas pažvelgė į mane neapsakomo gerumo ku- 
pinu žvilgsniu. 

Tai man priminė, kad aš jam nepadėkojau. 

Šokau jam ant kaklo ir pabučiavau. 

Jis prapliupo juoktis. 

— Jūsų nuostabi širdis, — tarė jis, — bet prisiminki- 
te, ką man pažadėjote: mokytis! 

— O, taip, generole! Dabar gyvensiu iš savo gražaus 
rašto, bet pažadu, kad ateis diena, kai aš gyvensiu iš savo 
plunksnos. 

— Pamatysime. O dabar paimkite savo plunksną ir 
parašykite motinai. 

— Ne, generole, ne; noriu šią gerą naujieną praneš- 
ti pats. Šiandien antradienis; išvyksiu šį vakarą ir galėsiu 
su ja praleisti trečiadienį, ketvirtadienį, penktadienį ir šeš- 
tadienį, čia grįšiu naktį iš šeštadienio į sekmadienį, o pir- 
madienį jau eisiu į Kontorą. 

— Bet jūs nusigyvensite, kai užmokėsite už kelionę! 

— Nieko panašaus! Aš turiu atvirą sąskaitą pas dili- 
Žano savininką. 

Ir jam papasakojau, kaip tėvas Kartjė man pralošė 
vienuolika kelionių į Paryžių. 

— O dabar, — paklausiau aš generolą, — ką nuo 
jūsų perduoti ponui Danrė? 

— Kad mes kartu priešpiečiavome ir kad aš laikausi 
gerai, — atsakė jis. 

Įnešė nedidelį apvalų staliuką, jau padengtą prieš- 
piečiams. 

— Dar vienus stalo įrankius, — tarė generolas. 

— Iš tiesų, generole, jūs verčiate mane jaustis nepa- 
togiai... 

— Ar jau valgėte priešpiečius? 

— Ne, bet... 

— Prie stalo! Prie stalo! Vidurdieny turiu būti Rū- 
muose. 

Mes valgėme dviese. Generolas mane klausinėjo apie 
ateities perspektyvas; aš jam išdėsčiau visus savo litera- 
tūrinius planus; jis Žiūrėjo į mane, klausėsi, geraširdiškai 
šypsodamasis, tarsi sakytų: “ Auksinės svajonės! Kvailos 
viltys! Rožiniai debesys, kurie greitai praplauks jaunys- 
tės dangumi ir dings už žydro horizonto!" 

Mielas ir geras generole, nuoširdi siela! Kilni širdie! 
Deja, jūs mirėte nesulaukęs, kol šios svajonės išsipildys; 
jūs mirėte, taip ir nesužinojęs, kad jos vieną dieną išsipil- 
dė; ir dėkingumas bei skausmas prie kapo, į kurį jūs nusi- 
leidote prieš laiką, mane įkvėpė parašyti šį pirmą gerą 
eilėraštį, — gal ir ambicinga būtų taip sakyti, — na pirmą 
mano eilėraštį, kurį verta pacituoti. 

Štai vienas posmelis, kurį prisimenu; kitus visai pa- 
miršau. 


Taip mūsų senoji šlovė 
Kasdien patiria po netektį! 
Kiekviena diena — praturtina istoriją. 
Didžius vardus nusineša į praeitį. 
Ir kasdien, verkdami prie naujo kapo 
Didingo herojaus, užbaigusio savo kelią, 
Kiekvienas sau sakom apstulbęs: 
“Dar vienas akmuo iškrito 
Iš Laisvės šventyklos!.." 


Kaip vėjas parlėkiau iš Mon Blano į Pigalio gatvę, — 
privalėjau pranešti Adolfui apie savo vilčių išsipildymą. 
Taigi pagaliau turėjau tvirtą pagrindą likti Paryžiuje. 
Prieš mane atsivėrė durys visų mano ambicijų išsipildy- 
mui, kad ir kokios nežabotos jos būtų. Dievas iš savo 

pusės padarė viską, ką turėjo padaryti; jis įleido mane 
su Aladino žŽibintu į fėjų sodą. Visa kita priklausė nuo 
manęs. 

Manau, kad joks Žmogus nepatyrė tokio gilaus pasi- 
tenkinimo, tokio visiško vilčių išsipildymo. Napoleonas 
nebuvo išdidesnis ir laimingesnis kai, vedęs Mariją Lui- 
zą, tris kartus tą pačią dieną galėjo pakartoti: “Mano varg- 
šas dėdė Liudvikas XVI!!* 

Adolfas nuoširdžiai apsidžiaugė mano laime. Ponas 
de I.evenas, nesusižengdamas savo įpročiui, švelniai pa- 
sišaipė iš mano entuziazmo. Ponia de Leven, puikiausia 
iš mano sutiktų moterų, iš anksto džiaugėsi, kad ši Žinia 
labai pradžiugins mano motiną. 

Visi trys norėjo, kad likčiau su jais papietauti, bet aš 
prisiminiau, kad pusę keturių išvažiuoja diližanas ir su 
juo Vilė Kotrė pasiekčiau pirmą valandą nakties. 

Keista! Grįžti į Vilė Kotrė skubėjau taip pat, kaip iš 
ten skubėjau išvykti į Paryžių. 

"Tiesa, ten grįžau neilgam. 

Pirmą valandą nakties atvažiavau į Vilė Kotrė. 

Vienintelės dalykas temdė mano džiaugsmą: visi 
žmonės miegojo. Nieko nesutikau tamsiose gatvėse, nie- 
kam negalėjau sušukti pro diližano dureles: “Štai aš! Bet 
tik trims dienoms; aš grįšiu į Paryžių ir ten pasiliksiu". 

O! Kaip realiai man pildėsi legenda apie karalių 
Midą“! 


! Liudvikas XVI (1754-1793) — Prancūzijos karalius. Jis bu- 
vo giljotinuotas 1793 m. sausio 21 d. Revoliucijos (dabar Konkordo) 
aikštėje. 

2 Midas — Frigijos karalius(—VIII a.). Daugelio legendų he- 
rojus. Jis paprašė dievų suteikti jam galią viską, ką paliečia jo ran- 
ka, paversti auksu. 

Diližanui sustojus prie Kartjė užeigos durų, iššokau 
lauk, net nepalietęs laiptelio. Tik pajutęs žemę, nulėkiau 
pas Ogiustą šaukdamas: 

— Čia aš! Čia aš, Ogiustai! Užrašyk kainą už kelio- 
nę į tėvo sąskaitą. 

Po penkių minučių jau buvau namie. Nepastebimas 
grįžti iš naktinių pasivaikščiojimų, aš turėjau ypatingą bū- 
dą — tyliai atsidaryti lauko duris; tuo ir pasinaudojau. 

Įėjau į kambarį, kur vos prieš valandą buvo užmigu- 
si Mano motina, ir sušukau: 

— Pergalė, mieloji mama! Pergalė! 

Vargšė mama visai apstulbusi pakilo iš patalo, ji vi- 
siškai nesitikėjo taip greit mane pamatyti, tuo labiau su- 
silaukusį sėkmės. 

Vis dėlto ji turėjo patikėti, nes, vos tik ją pabučia- 
vęs, ėmiau šokinėti po kambarį vis šūkaudamas: “Perga- 
lė! Pergalė!" 

Papasakojau jai viską: apie Žurdaną ir jo liokajus, 
apie Sebastjani ir jo sekretorius, apie Verdjė ir jo paveiks- 
lus, apie kunigaikštį de Beliuną ir jo atsisakymą mane 
priimti, pagaliau apie generolą Fuaji, kuris mane priėmė 
du kartus. 

Vargšė motina vertė mane be perstojo kartoti, ne- 
galėdama patikėti savo ausimis, kad po trijų dienų aš, 
vargšas vaikas be paramos, be išsilavinimo, vedamas vien 
užsispyrimo, pats pakeisiu savo likimą. 

Pagaliau kalbos išseko, ir savo eilės pareikalavo mie- 
gas. Atsiguliau į šaltą lovą, o kai pabudau, klausiau save, 
ar iš tiesų po trijų dienų visam laikui paliksiu Vilė Kotrė, 
ar tai ne sapnas. 

Šokau iš lovos, apsirengiau, pabučiavau motiną ir 
beveik tekinas pasileidau Vuti keliu. Ponas Danrė turėjo 
būti pirmas, kuriam pranešiu apie savo sėkmę. 

"Tai visiškai teisinga, nes tik jo dėka jos susilaukiau. 

Ponas Danrė išklausė naujieną su vidiniu pasididžia- 
vimu. Yra kažkas, kas pakelia žmogaus sielą, kai jis už 
gerą darbą kitam Žmogui iš to Žmogaus susilaukia taip 
pat gero darbo, atlikto lengvai, be primygtinių prašymų, 
tarsi pažadėjus geram draugui. 

Ponas Danrė norėjo mane pasilikti visai dienai, bet 
aš buvau slidus kaip ungurys. Aš ne tik norėjau, kad visas 
miestas sužinotų apie mano laimę, bet būčiau jautęs dvi- 
gubą laimę apie ją pranešti pats. 

Mielas Danrė, jis tai suprato, — gera širdis viską su- 
pranta. Mes papusryčiavome, ir jis man grąžino laisvę. 

Man buvo išdygę sparnai: per dvidešimt ar dvide- 
šimt penkias minutes grįžau į Vilė Kotrė, tačiau kad ir 
kaip greitai ėjau, naujiena jau buvo pasklidusi. Visi jau 
žinojo apie mano sugrįžimą, apie mano paskyrimą į ku- 
nigaikščio d'Orleano sekretoriatą, ir kiekvienas jau lau- 
kė manęs tarpduryje, kad pasveikintų su tokia neregėta 
sėkme. 

Palyda lydėjo mane iki abato Greguaro durų. 

Kiek daug iš šių mano paties prisiminimų buvo per- 
kelta į istoriją apie mano žemietį Anža Pitu! 

Grįžęs namo, radau daugybę kūmučių. Be mūsų 
draugės, ponios Darkur, susirinko ir kaimynės, — po- 
nios Lafarž, Diuprė, Diupuji į slaptą sueigą. Buvau su- 
tiktas išskėstomis rankomis ir su karščiausiais sveiki- 
nimais. 

Viena per kitą visos tarškėjo, kad jos niekada mani- 
mi neabejojo, kad visada kartojo, jog iš manęs kažkas iš- 
eis, kad laimingos, jog jų pranašystės, pasakytos mano 
motinai, išsipildė. 

Išskyrus ponią Darkur, visos kitos mano motinai kal- 
bėjo tik apie jos mylimo sūnaus begalinį tingumą. 

Bet rezultatas yra karalius, pats tvirčiausias, pats ga- 
lingiausias; jis nesistebi, kai likimas išsirenka savo numy- 
lėtinius. 

Visą dieną mes su motina taip ir nepabuvome dviese. 

Aš pasinaudojau tuo sujudimu, kad nueičiau atsi- 
sveikinti su Luiza, kuri mane guodė po Adelės vestuvių, 
jei išvis buvo galima mane paguosti, ir kurią būčiau viso- 
mis išgalėmis guodęs pats po Šolė išvykimo, jei nebūčiau 
išvykęs. 

Pagaliau vakare mes su motina likome vieni. Tada 
aptarėme mūsų smulkius reikalus. Aš norėjau, kad moti- 
na parduotų viską, kas mums nereikalinga, ir tuoj pat su 
manimi važiuotų gyventi į Paryžių. 

Per dvidešimtį nelaimių metų abejonės įsišaknijo jos 
širdyje. Jos nuomone, nereikėjo taip skubėti, be to, tūks- 
tančio dviejų šimtų frankų per metus pajamos, man at- 
rodančios ištisas turtas, buvo menkos abiem gyventi Pa- 
ryžiuje, tuo labiau kad aš jų dar negavau. Darbą gavau 
tik bandomajam laikotarpiui; jei po mėnesio ar dviejų 
bus pripažinta, kad aš netinku toms pareigoms, jei mano 
viršininkas Udaras vieną dieną pasisodins mane priešais 
save ir kaip ponas Lefevras paklaus: “Pone, ar jūs ką nors 
išmanote apie mechaniką?“, mes būsime Žuvę, nes ma- 
no motina praras pajamas iš tabako parduotuvės, kurią 
paliks. 

Ji priėmė blaiviu protu paremtą sprendimą: aš grį- 
šiu į Paryžių, kur nusiųsime mano lovą, čiužinį, pataly- 
nę, rankšluosčius, keturias kėdes, stalą, komodą ir in- 
dus dviem asmenims. "Ien išsinuomosiu kambarį kuo pi- 
giau, palauksiu, kol mano padėtis sutvirtės, ir tada pa- 
rašysiu motinai. Daugiau nebeabejodama, ji viską par- 
duos ir atvažiuos pas mane. 

Rytojaus diena buvo ketvirtadienis. Pasinaudojau sa- 
vo buvimu Vilė Kotrė pats įsirašyti į naujokus, nes buvau 
šaukiamojo amžiaus, nors neprivalėjau eiti į armiją kaip 
našlės sūnus. 

Man teko Nr.9, kaip galėjo tekti bet koks kitas. Gat- 
vėje sutikau Budu, seną paukščių gaudymo draugą. 

— O, ponas Diuma! Jei jau gavote gerą vietą, turė- 
tumėt man nupirkti keturių svarų duonos kepalą. 

Nusivedžiau jį pas kepėją ir vietoj keturių svarų nu- 
pirkau aštuonis. Savo naujoko bilietą laikiau rankoje. 

— Kas čia? — paklausė manęs Budu. 

— Čia mano numeris. 

— "Tai jūs gavote Nr.9? 

— Kaip matai. 

— Puiku, už jūsų aštuonis svarus duonos duosiu pui- 
kią idėją: jūsų vietoje aš eičiau pas mano tetą Šapiuji ir 
pastatyčiau trisdešimt su už Nr.9. Dėl trisdešimties su 
nenuskursite, o jei bus ištrauktas Nr.9, jūs gausite septy- 
niasdešimt tris frankus. 

— Imk, Budų, štai trisdešimt su; eik, pastatyk už Nr.9, 
ir atnešk man bilietą. 

Budu nuėjo, pakėlęs į šalį dešinę ranką, nes po kaire 
pažastimi nešėsi milžinišką duonos kepalą. 

Teta Šapiuji vienu metu dirbo ir pašto skyriuje, ir 
loterijos kioske. 

Po dešimties minučių Budu grįžo su bilietu. 

Iš aštuonių svarų duonos kepalo buvo likusi tik plu- 
ta, kurią jis baigė valgyti, stovėdamas priešais mane. 

Buvo kaip tik paskutinė loterijos diena. Taigi šešta- 
dienio rytą sužinosiu, ar praradau trisdešimt su, ar išlo- 
šiau septyniasdešimt tris frankus. 

Penktadienis praėjo ruošiantis persikraustymui į Pa- 
ryžių. Mano motina buvo pasirengusi man išsiųsti vos ne 

„visus namus, bet aš supratau, kad su mano pajamomis 
juo mažesnį kambarį pavyks išsinuomoti, tuo bus geriau, 
ir apsiribojau lova, keturiomis kėdėmis bei komoda. 

Liko nedidelis keblumas. 

Aš buvau priimtas į darbą, kaip sakė generolas Fua- 
ji, su tūkstančio dviejų šimtų frankų metine alga, tačiau 
tas šimtas frankų, kuris man priklausė per mėnesį, bus 
išmokėtas mėnesio gale. Neturėjau Budu apetito, bet, 
šiaip ar taip, man reikėjo valgyti, ir nemažai valgyti, — 
generolas Verdjė tai įvertino. 

Iš mano penkiasdešimties frankų buvo likę tik tris- 
dešimt penki. Taigi motina nusprendė išsiskirti su šimtu 
frankų: tai buvo pusė to, ką ji išvis turėjo. 

Labai nenorėjau imti to šimto frankų iš motinos ir 
nusprendžiau verčiau paprašyti pono Danrė, kai vidury- 
je mūsų diskusijos, kuri įvyko šeštadienio rytą, išgirdau 
rėkiant Budu: 

— O! Šį kartą, pone Diuma, jūs man skolingas dau- 
giau nei aštuonis svarus duonos. 

— Kas jums skolingas aštuonis svarus duonos? 

— Nr.9 laimėjo! Eikite į tetos Šapiuji kontorą, jinai 
jums atskaičiuos septyniasdešimt tris frankus. 

Mes su motina susižvalgėme. 

Paskui abu atsisukome į Budu. 

— Ar tai tiesa, Budu! 

— Tiesa, Dieve mano! Jis laimėjo, tas niekšelis Nr.9; 
galite pats pasižiūrėti skelbime, jis trečias. 

Nieko nuostabaus; argi mes neužkabinome laimės 
gyslos! 

Mudu su motina nuėjome pas ponią Šapiuji; ten mū- 
sų laukė dar didesnė laimė, nei tikėjomės. Budu paskai- 
čiavo laimėjimą už kampanijos bilietą, o už mano trisde- 
šimt su buvo nupirktas individualus bilietas. Dėl šio skir- 

tumo mano trisdešimt su išlošė ne septyniasdešimt tris, 
o šimtą penkiasdešimt frankų. 

Vis dėlto nesupratau, kodėl ponia Šapiuji padvigu- 
bino sumą, kurią, prisimenu, išmokėjo monetomis po še- 
šis livrus, tačiau, kai gavau leidimą jas neštis, nieko ne- 
beklausinėjau. 

Buvau šimto aštuoniasdešimt penkių frankų sumos 
savininkas! 

Dar niekada nebuvau turėjęs tokių pinigų. - 

Kadangi monetos po šešis livrus labai barškėjo ir už- 
ėmė daug vietos, mano motina jas iškeitė į auksines. 

Ak! Koks geras dalykas tas taip šmeižiamas auk- 
sas, jei jis padeda įgyvendinti gražiausias gyvenimo vil- 
tis! Devynios auksinės monetos buvo ne kažin koks tur- 
tas, tačiau tuo metu jos mano akyse buvo vertingesnės 
už tūkstančius tokių pat monetų, vėliau praėjusių pro 
mano rankas, kurias aš, sekdamas Jupiterio pavyzdžiu, 
paaukojau meilužei, pačiai brangiausiai iš visų meilu- 
Žžių, vardu Fantazija. 

Mano motinai nereikėjo išleisti nė su, net už baldų 
pervežimą, už kurį pats užmokėjau. Iš anksto daviau ve- 
Žikui dvidešimt frankų, ir jis pažadėjo juos pristatyti į Pa- 
ryžių, prie “Senųjų Augustiniečių" viešbučio durų, o ta- 
da, gavęs adresą, nuvežti į mano pasirinktą butą. Tai tu- 
rėjo įvykti pirmadienio vakarą. 

Pagaliau atėjo išsiskyrimo valanda. Visas miestas su- 
sirinko manęs išlydėti. Galima pagalvoti, kad kažkoks vi- 
duramžių jūrininkas išplaukia į nežinomus kraštus ir jo 
tėvynainiai linkėjimais bei šūksniais laimina jūrą. 

Iš tiesų gerieji ir brangieji mano draugai instinkty- 
viai jautė, kad aš išplaukiu į neramesnį ir audringesnį 
okeaną už tą, kuriame, kvailos deivės užgaida, buvo grū- 
dintas Achilas. 


157 


LXXIII 


Radau būstą. — Tėvo Iro sūnus. — 1823 metų laik- 
raščiai ir laikraštininkai. — Vietoj pietų einu į spektaklį 
Port Sen Marteno teatre. — Patenku į parterį. — Šukuo- 
senos efektas. — Mane išmeta už durų. — Priverstas tris 
kartus mokėti už vieną vietą. — Mandagus ponas su 
Elzevyro knyga. 


Kaip matėte, su kiekviena kelione į Paryžių mano 
biudžetas vis didėjo. Prieš keturis mėnesius aš įdėjau sa- 
vo dalį į mūsų su Pajė bendrą sąskaitą; prieš savaitę jau 
vienas su penkiasdešimčia frankų kišenėje įvažiavau pro 
Paryžiaus vartus; pagaliau šį kartą jau su šimtu aštuo- 
niasdešimt penkiais frankais išlipau prie “Senųjų Augus- 
tiniečių" durų. 

Tą pačią dieną pradėjau ieškoti buto. 

Po to, kai įveikiau ne vieną mylią laiptais aukštyn ir 
žemyn, apsistojau ties nedideliu kambariu penktame 
aukšte. 

Šis kambarys su puikiu alkovu, buvo vieta didžiulia- 
me priemiestyje, apstatytame namais, vadinamais itališ- 
kais pyragaičiais. Manojo namo numeris buvo pirmas. 

Kambario, išklijuoto geltono popieriaus apmušalais 
po dvylika su už ritinėlį, langai išėjo į kiemą. Už jį prašė 
šimto dvidešimt frankų per metus. 

Šis kambarys atitiko visus mano reikalavimus, todėl 
nebesiderėjau. Pasakiau durininkui, kad imu, ir perspė- 
jau, kad baldai atvažiuos pirmadienio vakarą. 

Durininkas manęs paprašė denjė' Dievui. 

Paryžiaus senbuviams visai nesuprantama, kaip aš 
galėjau nežinoti, kas tai yra denjė Dievui. Aš pamaniau, 
kad tai nuomos rankpinigiai. Didingai ištraukiau iš kiše- 
nės napoleoną ir įspaudžiau į ranką durininkui, kuris nu- 
silenkė iki žemės. 

Akivaizdu, kad jo akyse aš tapau princu, keliaujan- 
čiu inkognito. Duoti denjė Dievui dvidešimt frankų už 
kambarį, kurio nuoma metams šimtas dvidešimt frankų!.. 
Tai neregėta! 

Dvidešimt frankų! "Tai šeštadalis nuomos!.. Jo žmo- 
na bematant paprašė suteikti jai garbę tvarkyti mano 
kambarį. 

Ši garbė jai buvo kilniai suteikta, taip pat kilniai pa- 
siūlius už darbą po penkis frankus per mėnesį. 

Iš ten nuskubėjau pas generolą Verdjė pranešti di- 
džiosios naujienos. Praeitą antradienį aš taip skubiai iš- 


! Denjė — senovinė prancūzų moneta. Denjė Dievui, tai kaž- 
kas panašaus į arbatpinigius. 

vykau iš Paryžiaus, kad neturėjau laiko užlipti į jo penk- 
tąjį aukštą. 

Šį kartą užlipau, bet be naudos: generolas pasinau- 
dojo sekmadieniu pailsėti nuo savo paveikslų. 

Nusprendžiau pailsėti ir aš: vaikštinėjau bulvarais, — 
vienintele vieta, kur nerizikavau pasiklysti, — ir užkly- 
dau prie Port Sent Onorė kavinės. 

Staiga pro langą pamačiau pažįstamą veidą: tai bu- 
vo Iro, sūnus šauniojo tėvo Iro, kuris taip nesėkmingai 
bandė iš manęs padaryti muzikantą. 

Įėjau į kavinę. Iro gerai sekėsi, jis buvo savininkas. 
Aš įžengiau į jo Kavinę!.. 

Nors jis buvo kiek vyresnis už mane, bet vaikystėje 
mes buvom geri draugai. Jis pakvietė mane papietauti, o 
belaukiant pietų davė paskaityti įvairių laikraščių. 

Daugelis tų laikraščių šiandien nebeegzistuoja: 'Ia- 
da pagrindiniai buvo: 

“Debatų laikraštis", pastoviai remiamas brolių Ber- 
tenų ir palaikantis vyriausybę. Jis atspindėjo Liudvi- 
ko XVIII ir pono de Vijelio dvasią, tai yra, santūrų roja- 
lizmą ir susitaikymą. Jis propagavo laviravimo politiką, 
palaikė sistemą, kuri po karbonarų maišto ir ultra prieši- 
ninkų intrigų, stengėsi leisti Liudvikui XVIII mirti ramiai 
jei ne soste, kai bent šalia jo. 

Senasis “Konstitucinis", — priklausantis de Sent 
Obenui, de Žaji, de Tiso, d'Evarist Diumulenui, — se- 
nasis “Konstitucinis", uždarytas vieną rytą už cenzūrai 
nepatikusį straipsnį, kuris, nežinia kokiu būdu buvo 
išspausdintas, neperėjęs pro cenzūros nagus ir dantis. 
Tada, neįtikėtinai ryžtingai ir greitai, kas rodė didelį at- 
sidavimą “Konstituciniam" išlaikytą visais laikais, lei- 
dėjai už grašius nupirko “Komercinį laikraštį", kuris tu- 

rėjo keturis šimtus prenumeratorių, ir rytojaus rytą 
“Konstitucinis" jau išėjo “Komercinio laikraščio“ pa- 
vadinimu. Žinoma, po ta kauke visi pažino gerąjį senu- 
ką, kuris , kai aš atvykau į Paryžių, jau buvo atgavęs se- 
nąjį pavadinimą, tokį brangų paryžiečiams. “Konstitu- 
cinis"“ kaip galėdamas droviai reiškė liberalias pažiūras 
ir tikrai griaudėjo bei mėtė žaibus tik prieš jėzuitus, ku- 
riems jautė tokią žiaurią neapykantą, kokia šiandien kyla 
prieš demagogus. 

“Baltoji vėliava"; ją redagavo — Martenvilis, nepa- 
prastai protingas, tačiau kupinas neapykantos ir pagie- 
žos žmogus. Būdamas nacionalinės Sen Žermeno gvar- 
dijos majoras, 1814 metais jis turėjo ginti Peko tiltą. Jam 
buvo priekaištaujama, kad tiltą atidavė prūsams. Priekaiš- 
tus jis ne tik pripažino, bet elgėsi ypač nutrūktgalviškai: 
negalėdamas neigti, jis gyrėsi. Bet kaip ir kiekviena išda- 
vystė sielos gelmėje kankina išdaviką; ši, nors ir prisipa- 
žinta, ėdė Martenvilio širdį. Poetas Arno paskelbė jo pa- 
vardės etimologiją, kuri susilaukė didžiulio pasisekimo. 
Martin — tėvas, Vil' — motina. 

Vis dėlto Martenvilis buvo drąsus ir pareikalavo 
satistakcijos, taigi susikovė su Telviliu Arno. Poeto sū- 
naus kulka, kliudžiusi kritiko šlaunį, paliko tik paprastą 
įdrėskimą. 

— Še tau! — tarė tėvas Arno. — Iš tos dvikovos jis 
ne tik nepelnė garbės, bet išėjo lyg išpertas lazda. 

“ Žaibas" — Marsano šalininkų patikėtinis, tikras ul- 
tra rojalistinių pažiūrų skelbėjas, tiesiantis kelią reakci- 


! Martin [marten] — populiarus vardas; Vil [vil] — bevertis, 
pigus ( pranc.). 


162 


jai su grafu d'Artua priešakyje, kuris nekantriai laukė jė- 
gų persiskirstymo Liudviko XVIII dvare. 

“Zaibą" redagavo Beraras, du broliai Dartua, — tuo 
pat metu jie rašė vodevilius, — Teolonas, Ferdinandas 
Langlė, Brisė ir Ransė. 

“Žaibui" priešingoje politinių pažiūrų pusėje stovė- 
jo liberalusis “ Veidrodis", spaudos husaras, žavingas mė- 
gėjas pasišaudyti, pilnas įkvėpimo ir humoro; atviras vi- 
siems, kurie tais laikais norėjo išreikšti opozicines mintis 
ir kurie, drįstame sakyti, tikrai jų turėjo. Tie žmonės bu- 
Vo: Žuji, Arno, Žalis, Kostas, Kastelis, Moro ir kiti. Už 
taivargšą “ Veidrodį" įnirtingai persekiojo vyriausybė, ku- 
riai akis vis apžilpindavo nuo “Veidrodžio" atsispindin- 
tys saulės zuikučiai. Uždarytas kaip “Veidrodis", jis vėl 
pasirodė “Pandoros" pavadinimu; uždarytas kaip “Pan- 
dora", atgijo, tapęs “Požiūriu"; pagaliau uždarytas kaip 
“Požiūris", jis vėl pasirodė “ Susirinkimo" pavadinimu. 
"Tai buvo paskutinė metamorfozė: Protėjas! buvo pagau- 
tas tikruoju savo pavidalu ir mirė ant grandinės. 

Nepamirškime ir “Prancūzų kurjerio“, sargybinio, 
pažangiausių pažiūrų, beveik respublikoniškų, dar tada, 
kai niekas nedrįso garsiai ištarti žodžio respublika. Bū- 
tent Šateleno, vieno iš pačių šviesiausių ir kilniausių epo- 
chos patriotų redaguojamame “Prancūzų kurjeryje"', kaip 
sakiau, ir dirbo ponas de Levenas. 


' Protėjas — jūrų dievas, Poseidono sūnus. Protėjas sugeba 
pranašauti, tačiau slėpdavo tą savo sugebėjimą tol, kol kas nors nepa- 
gaudavo jo, dar nespėjusio pakeisti išvaizdos. Menelajas, po Trojos 
karo vykdamas namo, pagavo Protėją tikruoju jo — apsnūdusio se- 
nio — pavidalu, nors jis mainė išvaizdą, tapdamas liūtu, pantera, paukš- 
čiu, beždžione, ugnimi, vandeniu ir t.t. 

Bet tada laikraščiuose aš neieškodavau politinių 
sensacijų; mane domino tik literatūrinės naujienos. Ka- 
dangi pietus gavau veltui, nusprendžiau pietums skir- 
tus pinigus paskirti teatrui ir laikraščiuose ieškojau die- 
nos afišų. Iro pasiūlius, pasirinkau Port Sen Marteno 
teatrą. 

Vaidino “Vampyrą". Ėjo tik trečias ar ketvirtas šios 
pjesės spektaklis. 

Iro man pasiūlė paskubėti, nes pjesė turėjo pasi- 
sekimą ir pritraukdavo minią žiūrovų. Vaidino du tuo- 
met Port Sen Marteno geriausi aktoriai: Filipas ir po- 
nia Dorval. 

Paklausiau Iro patarimo, bet Port Sent Onorė buvo 
toli nuo Port Sent Marteno teatro ir aš, kad ir kaip sku- 
bėjau, prie teatro radau ištisą minią. Buvau naujokas Pa- 
ryžiuje. Visiškai nežinojau teatro įpročių, taigi stojau į 
galą milžiniškos eilės, išsirangiusios tarp barjerų, neiš- 
drįsęs paklausti, kur ji veda. 

Mano sutrikimą, be abejo, pastebėjo vienas eilėje sto- 
vėjęs teatro mėgėjas, nes kreipėsi į mane: 

— Pone! — šūktelėjo jis. — Pone! 

Aš atsisukau, nors abejojau, ar šaukia mane. 

— Taip... jūs, pone, — nenurimo teatro mėgėjas, — 
jūs, su garbanotais plaukais... Ar norite vietos? 

— Kaip! Ar aš noriu vietos? 

— Na taip. Jei stovėsite eilėje, kur dabar stovite, 
niekada nejeisite. Šį vakarą nuvarys bent penkis šimtus 
žmonių. 

Man tie žodžiai atrodė tarsi hebrajų kalba. Supra- 
tau tik tiek, kad nuvarys penkis šimtus žmonių, ir aš bū- 
siu tarp jų. 

— "Tai ką, norite mano vietos? — tęsė teatro mėgėjas. 

— Arjūs turite vietą? 

— Juk pats matote! 

Aš nieko nemačiau. 

— Tai gavote iš anksto? — paklausiau aš. 

— Nuo pietų... 

— Ar gerą? 

— Kaip, ar gerą? 

Dabar teatro mėgėjas nieko nesuprato. 

— "Taip, — tęsiau aš, — ar gausiu gerą vietą? 

— Gausite tokią vietą, kokios norėsite. 

— Kaip, aš gausiu vietą, kur norėsiu! 

— Be abejo. 

— Kiek jūsų vieta? 

— Dvidešimt su. 

Aš pagalvojau, kad už galimybę sėdėti ten, kur no- 
rėsiu, nelabai brangu. 

Ištraukiau iš kišenės dvidešimt su ir ištiesiau jaunuo- 
liui, kuris tuoj pat vikriai, parodydamas, koks įprastas jam 
buvo tas procesas, perlipo barjerą ir atsidūrė šalia manęs. 

— Na, kur jūsų vieta? — paklausiau aš. 

— Užimkite ją... tik paskubėkite, nes, jei minia spūs- 
telės, liksite be nieko. 

Mintyse sumečiau: “Tie ponai už barjero, matyt, iš 
anksto užmokėjo už savo vietas ir juos ten sustatė, kad 
atskirtų nuo nemokėjusiųjų". 

— Ak taip, aš supratau, — atsakiau jaunuoliui. 

Perlipau per barjerą vidun, užimdamas pardavusio- 
jo vietą. Po kelių minučių Žmonės pajudėjo. 

Ką tik atidarė kasas. 

Nešamas srovės, pajudėjau ir aš. 

Po dešimties minučių jau stovėjau prie langelio. 

— Na, pone, — tarė kaimynas iš užpakalio, — ar 
nepirksite bilieto? 

— Kokio bilieto? 

— Bilieto į teatrą! — tarė man Žmogus už nugaros. — 
Jei jūs neperkate, praleiskite mus. 

Neramus šurmulys rodė, kad visi už manęs nori pirkti. 

— Tačiau, — sutrikau aš, — man atrodo, aš nusipir- 
kau savo vietą... 

— Savo vietą?.. 

— Taip, nes užmokėjau dvidešimt su! Jūs gi matė- 
te!.. Aš daviau dvidešimt su tam Žmogui, kuris pardavė 
savo vietą. 

— Na, taip, savo vietą eilėje! — šūktelėjo kaimy- 
nas; — tačiau vieta eilėje ne tas pats, kas vieta salėje. 

— Jis man sakė, kad su šia vieta galėsiu eiti ten, kur 
panorėsiu. 

— Be abejo, jūs eisite, kur norėsite, net į ložę, jei 
nusipirksite bilietą; tiktai į ložes parduoda prie kito 
langelio. 

— Ei, paskubėkite! — nerimavo eilė. 

— Pone, prašom išeiti, — sušuko kažkieno balsas. 

— O! Šis ponas nei pats perka bilietą, nei mums lei- 
džia, — šūkčiojo iš eilės. 

— Na greičiau! Apsispręskite! 

Šurmulys augo, ir aš ėmiau suprasti, kas man nuti- 
ko, be to, ir buvo paaiškinta: aš nusipirkau vietą eilėje, 
bet ne salėje. 

Šiaip ar taip, padėtis tapo grėsminga, ir, ištraukęs 
šešių frankų banknotą, paprašiau vietos parteryje. 

Man grąžino keturis frankus dešimt su ir davė baltą 
kortelę. 

Ir kaip tik laiku! Bematant minia mane nunešė. 

Daviau kontrolieriui savo baltą kortelę; jis ją pakei- 

tė į raudoną. Nuėjau koridoriumi į kairę; radau duris, 
ant kurių buvo užrašyta “ Parteris", ir įėjau. 

"Tada supratau, kad teatro gerbėjas, pardavęs man 
savo vietą eilėje, sakė tiesą. Nors prieš mane eilėje stovė- 
jo vos penkiolika ar dvidešimt žmonių, parteris buvo jau 
beveik pilnas. 

Visi spietėsi viduryje, po šviestuvu. Supratau, kad 
ten turėjo būti geriausios vietos. 

Nuėjau į tą pusę, kur mačiau mažiau žmonių ir buvo 
laisvų vietų. 

Tada atsistojau ant suolo, kaip mačiau kai kuriuos 
darant, ir, balansuodamas ant pusapvalės atkaltės, pra- 
dėjau eiti centro link. 

"Turiu pripažinti, kad atrodžiau labai juokingas. 'Ia- 
da nešiojau labai ilgus plaukus ir, kadangi jie buvo gar- 
banoti, apie galvą sudarė groteskišką aureolę. 

Be to, tais laikais jau buvo madoje trumpi, virš kelių 
kirpti redingotai; manasis siekė kulkšnis. Paryžiuje įvy- 
kusi revoliucija spėjo pasiekti Vilė Kotrė. Buvau apsiren- 
g€s pagal paskutinę Vilė Kotrė madą, tačiau Paryžiaus 
akimis mano apdaras seniai buvo išėjęs iš mados. 

Madingai besirengiančiam nėra nieko juokingesnio 
už atsilikusį nuo mados, taigi, kaip sakiau, Paryžiaus pub- 
likai aš atrodžiau labai juokingas. 

Mane palydėjo juoko banga, kuri neatrodė labai ge- 
ranoriška. 

Visada stengiausi elgtis mandagiai, tačiau tais lai- 
kais, šalia motinos įdiegto mandagumo, manyje budėjo 
neramus ir įtarus guvumas, gautas iš tėvo. Šis guvumas 
bematant įaudrindavo mano nervus. 

Nusiėmiau kepurę, galutinai parodydamas šukuo- 
senos originalumą ir padvigubindamas juoką žiūrovų, 
tarp kurių ketinau įsitaisyti. 

— Atleiskite, ponai, — tariau kaip beįmanydamas 
mandagiau, — ir aš norėčiau sužinoti, iš ko jūs juokiatės, 
kad galėčiau pasijuokti kartu su jumis. Sako, kad pjesė, 
kurią mes žiūrėsime, labai liūdna, ir aš nepykčiau, jei pa- 
vyktų kiek pasilinksminti prieš pradedant verkti. 

Mano monologas buvo išklausytas šventoje tyloje, 
ir staiga nuskambėjo balsas. 

— O! Nair makaulė! 

Matyt, epitetas buvo labai juokingas, nes visi pra- 
pliupo dar garsiau juoktis, o juoko fone pasigirdo pašai- 
pus švilpesys. 

— Ponai, — vėl prabilau aš, — mano vardas, Alek- 
sandras Diuma. Iki rytojaus aš gyvensiu “Senųjų Augus- 
tiniečių'' viešbutyje; poryt persikelsiu į Italų aikštę Nr.1. 

Atrodė, kad aš kalbu tiems ponams visai nesupran- 
tama kalba, nes vietoj atsakymo pakilo bent dvidešimt 
kumščių ir vėl pasigirdo grasinantys šūksniai: 

— Už durų! Už durų! 

— Kaip! Už durų? — sušukau aš. — O! Nieko sau 
vakaras! Aš du kartus užmokėjau: už vietą eilėje ir už 
bilietą. 

— Už durų! Už durų! — su augančiu pykčiu rėkė 
Žiūrovai. 

— Ponai, aš tik turėjau garbės jums pasakyti, kur 
gyvenu. 

— Už durų! Už durų! — rėkė įpykusi salė. 

Žiūrovai atsistojo ant suolų, iki pusės išlindo iš lo- 
Žių, — aš atsidūriau visų dėmesio centre. 

— Už durų! Už durų! — šaukė ir tie, kurie nežino- 
jo, kas nutiko, bet apskaičiavo, kad, pašalinus vieną žmo- 
gų, salėje liks daugiau vietos. 

Kaip įmanydamas bandžiau nesutikti su ta nuomo- 


168 


ne, kai vienas gana gerai apsirengęs vyras atėjo pro mi- 
nią, Kuri pagarbiai prasiskyrė, ir paprašė manęs išeiti. 

— Kodėl išeiti? — labai nustebęs paklausiau aš. 

— Nes jūs trikdote spektaklį. 

— Kokį spektaklį?.. Spektaklis dar neprasidėjo. 

— Tada jūs trikdote žiūrovus. 

— Bet, pone!.. 

— Eikite paskui mane. 

Aš prisiminiau savo tėvo istoriją su muškietininkų 
Montansjė teatre ir, nors apsauga buvo menkesnė, pa- 
maniau, kad mano padėtis panaši. 

Taigi ėjau paskui kontrolierių nesipriešindamas, ly- 
dimas aplodismentų, reiškiančių pasitenkinimą dėl įvyk- 
dyto man teisingumo. Kontrolierius išvedė mane į kori- 
dorių, iš koridoriaus į vestibiulį, 0 iš ten į gatvę. 

Ten jis tarė: 

— Net nebandykite vėl pasirodyti! 

Ir jis grįžo į salę. 

Jaučiausi apgautas; po skandalo teatre mano tėvą 
sargybiniai saugojo visą savaitę, 0 aš savąjį išlaikiau dau- 
giausia penkias minutes. 

Kurį laiką, mąstydamas apie teisingumą, pastovėjau 
bulvare ir, kai mano sargybinis pasislėpė už durų, norė- 
jau grįžti ir aš. 

— Jūsų bilietas? — paklausė kontrolierius. 

— Mano bilietas? Jūs ką tik iš manęs pačmėte baltą 
ir davėte raudoną. 

— O kur jūs dėjote raudoną? 

— Atidaviau vienai moteriai, kuri jo paprašė. 

— "Tai jūs neturite nei bilieto, nei kontramarkės? 

— Na ne, neturiu nei bilieto, nei katramarkės. 

— "Tada jūs negalite įeiti. 

— Še tau! Aš negaliu įeiti, nors už bilietą užmokė- 
jau du kartus? 

— Du kartus? 

— "Taip, du kartus. 

— Kur sumokėjote? 

— Vieną kartą eilėje, kitą kartą prie kasos. 

— Tauškalius! — tarė kontrolierius. 

— Ką jūs pasakėte? 

— Aš pasakiau, kad jūs negalite įeiti, ir viskas. 

— Bet aš noriu įeiti. 

— "Tada nusipirkite bilietą kasoje. 

— "Tai bus antras. 

— O kas man rūpi! 

— Kaip tai, kas jums rūpi? 

— Jei jūs pardavėte savo bilietą už garbės Žodį, tai 
jūsų reikalas. 

— Ė! Tai jūs mane laikote kontramarkių pardavėju? 

— Aš jus laikau triukšmadariu, kurį išvedė iš salės, 
nes kėlėte triukšmą. Jei ir toliau taip elgsitės, jus išves ne 
į gatvę, bet į policiją. 

Grasinimas buvo labai aiškus. Ėmiau suprasti, kad 
jei toliau spyriosiuos, galiu pažeisti įstatymus, — arba pa- 
pročius, O tai kur kas blogiau, nei pažeisti įstatymus. 

— Ak, taip! — nustebau aš. 

— Būtent taip, — atsakė kontrolierius. 

— Tokiu atveju jūsų viršus. 

Ir aš išėjau. 

Išėjęs už durų, pagalvojau, kad kvaila eiti Žiūrėti 
spektaklio, nusipirkti vietą eilėje, bilietą kasoje ir pa- 
matyti tik žalio aksomo uždangą. Dar pagalvojau, kad, 
jei jau išleidau pinigus dviem vietoms, galiu išleisti ir 
trečiajai, ir, kadangi teatrą juosė dvi eilės, atsistojau į 
trumpesnės galą. 

Ji ėjo iš priešingos pusės nei ta, kurioje stovėjau anks- 
čiau; joje stovėjo kur kas mažiau Žmonių, nes ji vedė prie 
langelio, kuriame pardavinėjo bilietus į pirmąsias parte- 
rio eiles ir į ložes. Todėl kasininkas labai nustebo, kai pa- 
prašiau bilieto tiesiog į parterį. 

Pigiausios vietos buvo parterio pirmose eilėse ir ant- 
ro aukšto ložėse, o jos kainavo ne mažiau kaip du fran- 
kus penkiasdešimt santimų. 

Išsitraukiau iš kišenės du frankus penkiasdešimt san- 
timų ir paprašiau vietos parterio priekyje. Bilietą gavau, 
taigi spektaklis man kainavo penkis frankus. 

Bet tiek to! Pietūs man nieko nekainavo, o rytoj ei- 
siu į kunigaikščio d'Orleano sekretoriatą; galėjau sau leisti 
tokį palėbavimą. 

Triumfuodamas vėl pasirodžiau kontrolieriui su 
brangiu bilietu rankoje. Kontrolierius man maloniai nu- 
sišypsojo. 

— Į dešinę, pone, — tarė jis. 

Pastebėjau, kad viskas vyko priešingai, nei pirmąjį 
kartą. 

Pirmąjį kartą aš stojau į eilę iš dešinės, o į salę įėjau 
iš kairės; antrąjį kartą atsistojau į eilę iš kairės, o į salę 
mane nusiuntė eiti iš dešinės. Priėjau išvadą, kad, jei an- 
trą kartą pradžia buvo kitokia, ir toliau viskas eisis kitaip. 
Taigi, užuot sutiktas nepalankiai, turėčiau būti priimtas 
mielai. 

Aš neklydau: pirmose parterio eilėse sėdėjo visai ki- 
tokia publika, nei likusiame parteryje ir, kadangi duri- 
ninkė man parodė laisvą vietą maždaug viduryje, man 
liko užduotis ją pasiekti. 

Sėdėjusieji mandagiai atsistojo manęs praleisti. 
Mano vieta buvo šalia malonaus pono, pilkomis kel- 

nėmis, zomšine liemene ir juodu kaklaraiščiu. Jis at- 
rodė keturiasdešimties ar keturiasdešimt dvejų metų 
amžiaus. 

Jo kepurė gulėjo mano vietoje. Jis pakėlė akis nuo 
nedidelės gražios knygos, — vėliau sužinojau, kad tai buvo 
Elzevyro! leidinys, — atsiprašęs pasiėmė kepurę, pasi- 
sveikino ir vėl ėmėsi skaitymo. 

— Po perkūnais! — tariau mintyse. — Šis ponas at- 
rodo labiau išauklėtas nei anie, su kuriais neseniai turė- 
jau reikalą. 

Ir, numatydamas geros kaimynystės santykius, atsi- 
sėdau į savo vietą. 


"Elzevyrai — knygų leidėjų dinastija. Jie išgarsėjo labai gra- 
Žių mažo formato knygų leidyba. 

LXXIV 


Mano kaimynas. — Jo portretas. — “Prancūziški ska- 
nėstai". — Bibliomanijos kursas. — Ponia Mešen ir Su- 
asono komendantas. — Elzevyrai ir kanonai. 


"Tuo gyvenimo laikotarpiu aš buvau visiškas nemok- 
ša, tikėjau vien ateitimi, aš net nenutuokiau, kas tai yra 
elzevyrai. 

Tą vakarą, kaip pamatysite, apie juos sužinojau, ta- 
čiau su elzevyrais artimiau susipažinau vėliau, kai likimas 
mane suvedė su išmintingu draugų, bibliofilu Žakobu. 

Taigi, užuot iš anksto pasakęs, kad mandagusis po- 
nas skaitė elzevyrą, turėjau pasakyti paprastai: jis skaitė 
knygą. 

Jau pasakojau, kaip aš atsisėdau šalia jo ir kaip jis, 
atsitraukęs nuo skaitymo ir paėmęs kepurę nuo mano 
vietos, vėl įniko į knygą su dar didesniu susidomėjimu. 

Visada žavėjausi žmonėmis, ką nors darančiais aist- 
ringai, — nepainiokite aistros su pakvaišimu. 

Kadangi buvau smalsus viskam, kas susiję su litera- 
tūra, nenuostabu, jog stengiausi pamatyti, kokia knyga 
taip sudomino mano kaimyną ir ėmiau stebėti. Uždan- 
ga pakils tik po penkiolikos minučių, taigi stebėjimams 
laiko turėjau pakankamai. 

Pirmiausia norėjau sužinoti knygos pavadinimą, 
bet knygos viršelis buvo pridengtas popieriaus lapu, o 
perskaityti pavadinimą ant nugarėlės taip pat buvo ne- 
įmanoma. 

Aš pasikėliau ir iš viršaus pro skaitytojo petį savo 
puikaus regėjimo dėka kitoje frontispiso pusėje perskai- 
čiau keistą tekstą: 


PRANCŪZIŠKI SKANĖSTAI 
Kur moko, kaip daryti visų rūšių skanėstus; 
Rinkinys patarimų, kaip iš visų rūšių kiaušinių liesoms 
ir kitokioms dienoms pagaminti 
Daugiau nei šešiasdešimt patiekalų 


AMSTERDAMAS 
LUI IR DANIELIUS ELZEVYRAI 

— O-ho! — pagalvojau aš. — Tas mandagusis po- 
nas tikrai yra aukščiausios klasės gurmanas, gal jis ponas 
Grimo de La Reinjeras, de Kambasero ir de Egzefejaus 
konkurentas. Bet ne, šis su plaštakomis, o Grimo de La 
Reinjeras tik su bigėmis. 

"Iuo momentu mandagusis ponas nuleido ranką su 
knyga ant kelių ir, įsmeigęs akis į lubas, atrodė labai 
susimąstęs. 

Jis, kaip sakiau, buvo keturiasdešimties ar keturias- 
dešimt dvejų metų, malonaus simpatiško veido; jo plau- 
kai buvo juodi, akys pilkai mėlynos, nosis šiek tiek pakry- 
pusi į kairę, lūpos plonos, pašaipios, protingos, — tikros 
pasakotojo lūpos. 

Ir aš, vargšas provincialas, nieko neišmanantis, bet, 
kaip pradžiamokslio pamokose sako ponas Lomonas, 
trokštantis žinių, mirtinai norėjau užkalbinti mandagųjį 
kaimyną. 

Jo geranoriškas veidas man teikė drąsos. 

Pasinaudojau akimirka, kai jis nustojo skaityti, ir pra- 
šnekau. 

— Pone, malonėkite atleisti, jei mano klausimas jums 
pasirodys nediskretiškas, bet ar jūs tikrai labai mėgstate 
kiaušinius“? 

Mano kaimynas papurtė galvą, pamažu grįžo iš savo 
svajonių ir išsiblaškęs pažvelgė į mane. 

— Atleiskite, pone, — tarė jis man su ryškiu Franš 
Komtė krašto akcentu, — atrodo, teikėtės kažką man 
pasakyti... 

Aš pakartojau klausimą. 

— Kodėl taip manote? — savo ruožtu paklausė jis. 

— Ar toje mažoje knygutėje, kurią taip įdėmiai skai- 
tėte, — atleiskite, mano akys užkliuvo už jos pavadini- 
mo, — ne šešiasdešimt receptų, kaip paruošti kiaušinius? 

— Ak taip! Tiesa. 

— Pone, ši knyga būtų labai padėjusi mano dėdei kle- 
bonui, kuris buvo, tiksliau yra, didis valgytojas, didis me- 
džiotojas; jis kartą susilažino su vienu kolega, kad pietums 
suvalgys šimtą kiaušinių. Jam pavyko rasti aštuoniolika bū- 
dų jiems paruošti... ne, dvidešimt, nes buvo paruošta po pen- 
kis kiaušinius pagal kiekvieną receptą. Suprantate, jei jis 
būtų radęs šešiasdešimt receptų, būtų suvalgęs du šimtus. 

Kaimynas pažvelgė į mane su tam tikru susidomėji- 
mu ir, matyt, pagalvojo: “Tas jaunuolis visiškas kvailys?" 

— Nair kas? — paklausė jis manęs. 

— Ogi tas, kad, jei galėčiau savo dėdei gauti tokią 
knygą, esu tikras, jis būtų labai dėkingas. 

— Pone, — tarė man kaimynas, — abejoju, ar jūs, 
nors ir karštai mylite dėdę, — kas teikia garbę sūnėnui, — 
gausite tokią knygą. 

— Kodėl? 

— Nes ji labai reta! 

— Tokia maža knygutė ir labai reta? 

— Ar žinote, kad tai elzevyras, pone? 

— Ne. 

— Jūs nežinote, kas yra elzevyras? — be galo nuste- 
bęs šūktelėjo kaimynas. 

— Ne, pone, ne; bet nenustebkite dėl tokios smul- 
kmenos. Nuo tada, kai aš Paryžiuje, o čia esu vos savaitę, 
pastebėjau, kad nežinau beveik nieko. Taigi, prašau, pa- 
sakykite, kas tai. Nesu toks turtingas, kad galėčiau pa- 
sisamdyti mokytoją; esu peraugęs metus, kai mokomasi 
koleže, todėl nusprendžiau mokytis pats iš mokytojo, ku- 
ris, kaip sako, proto turi daugiau už Volterą, — iš to, kurį 
vadina visu pasauliu. 

— Šit kaip! — nustebęs pažvelgė mano kaimynas, — 
jūs teisus, pone, ir, jei mokysitės iš to mokytojo, tapsite 
ne tik labai mokytas, bet ir didis filosofas. O kas yra 
elzevyrai?.. Pirmiausia, tai mažo formato knygos, tai yra, 
visos knygos, išleistos Lui Elzevyro ir jo įpėdinių leidyk- 
los Amsterdame. Ar žinote, kas yra bibliomanas? 

— Pone, aš nemoku graikiškai. 

— Jūs žinote, ko nemokate, tai jau daug. Biblioma- 
nas (šaknis 6t6l10v, knyga Kova, manas), tai toks žmo- 
gus, species bipes, et genus homo. 

— Suprantu. 

— "Tai gyvūnas, vaikščiojantis dviem kojomis, be 
plunksnų, paprastai greitai žengiantis išilgai bulvarų, su- 
stojantis prie kiekvieno bukinisto lentynų, čiupinėjantis 
visas knygas; paprastai jis apsivilkęs per ilgu redingotu, 
per trumpomis kelnėmis, apsiavęs numintais batais; ant 
jo galvos purvina skrybėlė, o po redingotu virš kelnių — 
virvutėmis suvarstyta liemenė. Vienas iš ženklų, pagal kurį 
juos galima pažinti — jie niekada neplauna rankų. 

— Ar žinote, kad pagal jūsų apibūdinimą man atro- 
do, jog tai labai bjauri gyvūnų rūšis? Tikiuosi, joje yra 
išimčių. 

— "Taip, bet labai nedaug. "Taigi, ant bukinistų pre- 
kystalių tie gyvūnai ieško, — žinote, kad visi gyviai ko 
nors ieško, — taigi, jie ieško elzevyrų. 

— Ar jų sunku rasti? 

— "Taip, kasdien vis sunkiau. 

— Kaip atpažinti elzevyrus?.. Atkreipkite dėmesį, 
pone, kad, suteikdamas man žinių, jūs niekuo nerizikuo- 
jate; nemanau, jog kada nors tapsiu bibliomanu, o klau- 
siu tik iš paprasčiausio smalsumo. 

— Iš ko atpažįstami? Ką tik sakiau. Pirmiausia, po- 
ne, pirmoji knyga, kurioje rastas vardas Elzevyras arba 
Elzevjė, pavadinta: Eutropii historia romana, lib. X, Lug- 
duni Batavorum, apud Ludovicum Elzevierum, 1572, 8“, 
2 lapai, 169 puslapiai. Svarbus ženklas ant frontispiso — 
prisiminkite, tai šio mokslo raktas, — ženklas ant fron- 
tispiso, yra angelas, vienoje rankoje laikantis knygą, o ki- 
toje — dalgį. 

— Aišku! Vadinasi: 1572 m., 8“, 2 lapai, 169 pusla- 
piai, angelas su knyga vienoje rankoje ir dalgiu kitoje. 

— Bravo!.. Isakas Elzevyras, — vieni sako Lui Elze- 
vyro sūnus, kiti sūnėnas; aš manau, kad sūnus, Beraras — 
kad sūnėnas, ir, nors jo pusėje Tašenė, esu įsitikinęs savo 

teisumu, — Isakas Elzevyras pakeitė tą ženklą guoba, apie 
kurią apsivijęs vynuogienojas su vynuogių kekėmis ir įra- 
šė devizą: Non solus!. Jūs suprantate? 

— "Tai lotyniškai. 

— "Taigi savo ruožtu Danielis Elzevyras panaudojo Mi- 
nervą ir alyvas su devizu: Ne extra oleas. Ir tai suprantate? 

— Puikiai: Isakas — vynuogienojas su vynuogėmis; 
Danielis — Minerva su alyvomis. 

— Sparčiai mokotės. Tačiau šalia žinomų leidyklų 
yra anoniminių ar pasivadinusių pseudonimais. Štai čia 
netikri bibliomanai ir suklumpa! 

— Ar galėtumėt būti mano Arianu? 

— "Taigi jų leidiniai paprastai pažymėti sfera. 

— Tokiu atveju, tai atpažinimo ženklas. 

— Taip, bet tuoj suprasite! Tie broliai, pusbroliai ir 
sūnėnai Elzevyrai buvo tikri gudruoliai. Pavyzdžiui, nuo 
1629 metų jų knygose kaip įžangas galima rasti eiliuotas 
dedikacijas ir tekstus, papuoštus rozetėmis, kur figūruo- 
ja buivolo kaukė. 

— Na, man atrodo, pagal tą kaukę... 

— Kantrybės... Taip buvo penkerius metus. Jau Sal- 
luste, išleistame 1634 metais, o gal net anksčiau, jie kei- 
čia ženklą, kuris dabar vaizduoja sireną. Be to, tame 
leidinyje... 

— Salluste, 1634 metais? 

— Teisingai! Be to, pirma kartą jie panaudojo 216 
puslapių, įdėjo titulinį puslapį su Medūzos galva. 

— "Taigi nuo Salluste 1634 metais knygos turi 216 
puslapių ir buliaus galvą... 

— Taip, taip, po perkūnais! Būtų puiku, jei tai būtų 
taisyklė. Bet še tau! Danielis neliko ištikimas tam žen- 


! Ne vienas (lot.) 

klui. Pavyzdžiui, 1661 m. išleistame Tėrence jis buliaus 
galvą ir sireną pakeičia rožių girlianda, randama ir dau- 
gelyje vėlesnių leidinių. Tačiau 1664 metais išleistame Per- 
se jos jau nebėra. 

— O, velnias! Ir ką jis vaizduoja 1664 metų Perse? 

— Jis panaudoja didelę rozetę, kurios viduryje 
pavaizduoti du ant trikampio skydo sukryžiuoti skeptrai. 

— Tuo nori pasakyti, kad Elzevyrai yra knygų leidy- 
bos karaliai. 

— Jūs pasakėte, “karaliai"'; jų karaliavimo niekas 
neginčijo. 

— O ši knyga, pone, apie prancūzų virtuvę su še- 
šiasdešimčia kiaušinių paruošimo būdų ar su angelu? ar 
su vynuogienoju? ar su Minerva ir alyvomis? ar su bu- 
liaus galva? ar su sirena? ar su Medūzos galva? ar su ro- 
žių girlianda? o gal su skydu ir dviem skeptrais? 

— Ši, pone, pati vertingiausia. Ją pirkau šį vakarą, 
čia. Įsivaizduokite, dėl šio elzevyro jau trejus metus gin- 
čijausi su tuo kvailiu Beraru, kuris save laiko mokslinin- 
ku, o yra tik menkas politikierius. 

— Nenorėčiau pasirodyti per daug smalsus, bet koks 
jūsų diskusijos objektas? 

— Jis teigia, kad “Prancūziški skanėstai" išleisti 1654 
metais ir turi tik keturis pirmuosius lapus; tuo tarpu aš 
sakiau ir, kaip matote, buvau teisus, kad ji išleista 1655 
metais, turi penkis lapus ir frontispisą. Štai data, štai penki 
lapai ir frontispisas. 

— Taip, tikrai, taip ir yra. 

— Na, draugužis Beraras liks it musę kandęs! 

— Bet, pone, — nedrąsiai paklausiau aš, — gal su- 
teiksite man garbę ir pasakysite, ar apie tai jūs ginčijotės 
trejus metus? 

— Taip, taip! Net ilgiau nei trejus metus! 

— Man atrodo, buvo paprastas būdas nutraukti tą 
diskusiją, nebent ji jums teikė malonumą. 

— Koks? 

— Juk vienas senovės filosofas įrodė judėjimo ne- 
nuginčijamumą kitam, judėjimą neigusiam filosofui, nu- 
eidamas pirma jo. 

— Na 1ir?.. 

— Nair jums reikėjo panašiai įrodyti savo tiesą po- 
nui Berarui, tai yra, parodyti elzevyrą, kurį turite, nebent 
jis nepatiklesnis ir už šventąjį Tomą... 

— Bet, kaip galėjau, pone, parodyti, jei aš jo netu- 
rėjau? 

— Šita knygutė tokia reta? 

— Pati rečiausia! Europoje jos likę gal kokia dešim- 
tis egzempliorių! 

— O kodėlji retesnė už kitas? Ar išleista mažu tiražu? 

— Priešingai. Iešenė sako, kad ją buvo išleidę pen- 
kių tūkstančių penkių šimtų egzempliorių tiražu, o aš ma- 
nau, kad daugiau nei dešimties tūkstančių. 

— Po velnių! Tai gal tiražas sudegė kartu su Alek- 
sandrijos biblioteka. | 

— Ne. Ji išsibarstė, nusimėtė, nusivoliojo virtuvėse. 
Jūs gi puikiai suprantate, kad virėjai ir virėjos nekokie 
bibliomanai; jie “Prancūziškus skanėstus" laikė paprasta 
kulinarijos knyga, todėl jų mažai ir liko. 

— "Taip mažai, kad ją radote, kaip sakėte, tik šį va- 
karą? 

— O! Aš ją pamačiau prieš šešias savaites; papra- 
šiau Franko, kad ją palaikytų, nes tada neturėjau pakan- 
kamai pinigų. 

— Kaip! Neturėjote pakankamai pinigų nusipirkti 
šią knygutę? 

Bibliomanas ironiškai šyptelėjo. 

— Ar žinote, pone, kiek kainuoja “Prancūziškų ska- 
nėstų" egzempliorius? 

— Manau, pakaktų mažo ekiu. 

— Viena “Prancūziškų skanėstų" knyga kainuoja 
nuo dviejų iki keturių šimtų frankų. 

— Nuo dviejų iki keturių šimtų frankų? 

— Na taip... Prieš savaitę senis Briunė, “Leidyklų 
vadovo“ autorius, karštas elzevyromanas, paskelbė laik- 
raštyje, kad mokės tris šimtus frankų už tokį egzemplio- 
rių kaip šis. Laimė, Frankas Žinutės neperskaitė. 

— Atleiskite, pone! Jau sakiau, kad esu nemokša... 
Jūs minėjote, kad ši knyga kainuoja nuo dviejų iki ketu- 
rių šimtų frankų. 

-— Taip, nuo dviejų iki keturių šimtų. 

— Kas lemia tokį kainų skirtumą? 

— Paraštės. 

— O! Paraštės! 

— Elzevyro vertė priklauso nuo paraščių pločio: juo 
platesnės paraštės, tuo elzevyras brangesnis. Elzevyras 
be paraščių neturi vertės; paraštes matuoja skriestuvu ir, 
priklausomai nuo to, ar jos yra dvylikos, penkiolikos, aš- 
tuoniolikos eilučių pločio, elzevyras kainuoja du, tris, ke- 
turis, net šešis šimtus frankų. 

— Šešis šimtus frankų!.. Aš manau panašiai kaip po- 
nia Mešen. 

— O kaip mano ponia Mešen? 

— Ponia Mešen yra labai išmintinga moteris. 

— Taip, Žinau. 

— Jos vyras buvo Ezno departamento prefektas. 

— Ir tai Žinau. 

— "Taigi, kartą su vyru ji apsilankė Suasone. Komen- 
dantas, norėdamas suteikti jai garbę, aprodė vieną po ki- 
tos patrankas, sustatytas ant tvirtovės sienos. Apžiūrėjusi 

jas, visokiausių formų, įvairių pagaminimo datų ir įvairių 
kalibrų, išeikvojusi visą susižavėjimo ir nuostabos šūksnių 
repertuarą: O! Iš tiesų! Neįtikėtina!, ponia Mešen nebe- 
turėjo ką sakyti komendantui ir paklausė: “Pone, kiek kai- 
nuoja pora tokių pabūklų?" — “Dvylikos, dvidešimt ketu- 
rių, ar trisdešimt šešių, ponia?? — “O, Dieve, trisdešimt 
šešių!" — “Pora patrankų trisdešimt šešių... turėtų kai- 
nuoti nuo aštuonių iki dešimties tūkstančių frankų." — 
“Na, nekiščiau į jas savo pinigų!“ — atsakė ponia Mešen. 

Mano kaimynas pažvelgė į mane nesuprasdamas, ar 
tą istoriją aš papasakojau iš naivumo, ar norėdamas pa- 
sišaipyti. Galbūt jis būtų paklausęs apie mano ketinimus, 
tačiau nuaidėjo teatro skambutis; prasidėjo uvertiūra ir 
salėje nuvilnijo “ššš...!" 

Aš pasirengiau klausytis, o mano kaimynas vėl įniko 
skaityti savo brangųjį elzevyrą. 

Uždanga pakilo. 


LXXV 


“Vampyro" prologas. — Pjesės stilius mano kaimy- 
nui rėžia ausį. — Pirmas veiksmas. — Ideologija. — Rota- 
torija. — Koks tai gyvis. — Jo sandara, gyvenimas, mirtis ir 
prisikėlimas. 


Uvertiūra bandė imituoti audrą. Scenos dekoraci- 
jos vaizdavo Stato grotą. Malvina miegojo ant vieno ka- 
po. Oskaras sėdėjo ant kito. Trečiajame kape gulėjo lor- 
das Rutvenas ir reikiamu momentu turėjo iš jo pakilti. 

Malviną vaidino ponia Dorval. Oskarą, arba vestu- 
vių angelą, vaidino Moesaras, lordą Rutveną, arba vam- 
pyrą, — Filipas. 

O! Kas galėjo pamanyti tada, kai mano žvilgsnis gla- 
monėjo tą sceną, dekoracijas ir personažus, kad aš maty- 
siu, kaip laidos Filipą, matysiu mirštančią ponią Dorval 
ir karūnuojamą Moesarą! 

"Tame prologe su vestuvių angelu kalbėjosi ir Mėnulio 
angelas, save vadinantis Itiurjeliu, o Žemiškasis jo vardas 
buvo panelė Denot. Nežinau, ar ji jau mirusi, ar dar gyva... 

Visas veiksmas — tai vestuvių ir mėnulio angelų, pa- 
sipuošusių vienodais herbais (matyt iš tos pačios šeimos), 
bendravimas. 

Malvina buvo paklydusi bemedžiodama; audra ją iš- 
gasdino ir atvijo į Stafo grotą. Čia, apimta staigaus snau- 
dulio, ji užmigo ant kapo. Vestuvių angelas saugojo jos 
miegą. 

Mėnulio angelas, blyškios dieviškosios šviesos spin- 
duliu nusileidęs pro bazaltinių lubų plyšį, paklausė ves- 
tuvių angelą, kodėl jis čia ir kaip Stafo grotoje atsidūrė ši 
jauna mergina. 

Vestuvių angelas atsakė, kad rytoj Malvina, lordo 
Obrėjaus sesuo, turi ištekėti už grafo de Marsdeno, to- 
dėl Aukščiausioji jėga jį ir atsiuntusi. Kai Itiurjelis pama- 
tė jį su giliu liūdesiu žvelgiantį į nuotaką, suprato, jog 
mergaitės tyko nelaimė, ir atsiduodama į Meilės rankas, 
ji atsiduos ir Mirčiai. 

Tada Itiurjelis pradėjo suprasti. 

— Paaiškink, — tarė Itiurjelis, — ar tiesa, kad bai- 
sios šmėklos kartais pribūna?.. 

Mano kaimynas krūptelėjo, tarsi jam miegančiam bū- 
tų įgėlusi gyvatė. 

— Pribūna! — sušuko jis. — Pribūna. 

Salėje nuvilnijo “Ššš...!"* Kaip ir kiti, aš taip pat no- 
rėjau tylos, nes scena mane sudomino. 

Vidury sakinio nutrauktas mėnulio angelas metė pik- 
tą žvilgsnį mūsų pusėn ir tęsė: 

— Ar tiesa, kad baisios šmėklos kartais pribūna tei- 
sėto sutuoktinio pavidalu, kad pasmaugtų nuolankią mer- 
gelę ir atsigertų jos kraujo?.. 

— Pribūna, pribūna, pribūna! — murmėjo mano kai- 
mynas. 

Salė vėl paprašė tylos, bet, reikia pripažinti, nebe taip 
ryžtingai kaip pirmąjį kartą. 

Oskaras atsakė: 

— "Taip! Tuos monstrus vadina vampyrais. Galinga 
jėga, kurios mums neleidžia nei tirti, nei sustabdyti, mi- 
rusiųjų sieloms, kankinamoms už nusikaltimus, leidžia 
grįžti į žemę. Jos pasinaudoja ta siaubinga teise ir prasi- 
brauna į mergautinį guolį ar virš lopšio; kartais esti la- 
biau privilegijuotos, nes jų buvimo laikas žemėje trum- 
pesnis ir ateitis baisesnė, tada įgauna mirusiųjų pavidalą 
ir gyviesiems pasirodo jų mylimųjų kūnuose. 

— Ar tos dvasios jau pasirodė? — paklausė Itiurjelis. 

— Pirmą valandą nakties jos prikeliamos iš jų ka- 
pų, — atsakė Oskaras. — Kai tik mano trimito gaus- 
mas nuaidi kalnais, jos vėl sustingsta savo amžinosiose 
buveinėse. Bet tarp jų yra viena, kuriai mano valdžia 
neką reiškia... Ką čia šneku! net likimas jos nesustab- 
do!.. Atnešusi sielvartą dvidešimtyje kraštų, vis nuga- 
linti, vis gyva, vis trokštanti kraujo, palaikančio jos eg- 
zistenciją!.. Po trisdešimt šešių valandų, pirmą valandą 
nakties, ji pagaliau priversta nugrimzti į nebūtį, užbaig- 
ti teisėtą piktadarysčių virtinę, ir paskutinėmis minutė- 
mis stengiasi padaryti dar vieną nusikaltimą, pridėti dar 
vieną auką. 

— Dieve mano, na ir parašyta! — murmėjo mano 
kaimynas. — Na ir parašyta! 

Kaimynas man pasirodė labai jau griežtas. Priešin- 
gai, dialogo stilius man atrodė geriausias, kokį tik buvau 
girdėjęs. 

Prologas rutuliojosi toliau. Keli žiūrovai, kurie gir- 
dėjo mano kaimyną, leido sau kiek pamurmėti ant to pa- 

sipūtusio ir nepailstančio kritiko, tačiau, kadangi jis vėl 
pasinėrė į “Prancūziškus skanėstus", šurmulys pritilo. 

Nereikia ir sakyti, kad jaunoji nuotaka, užmigusi ant 
kapo, kaip tik ir buvo ta nekalta herojė, kuriai grėsė ve- 
dybos su vampyru ir, jei publikai dar liko kokių nors abe- 
jonių, po paskutinės prologo scenos jos turėjo visiškai 
išsisklaidyti. 


— Ką aš girdžiu? — paklausė Itiurjelis. — Be- 
kalbėdamas su tavimi užsibuvau šioje grotoje. 


Tuo metu, kai angelas klausė, pasigirdo valandas mušan- 
čio varpo dūžiai; din — dan vis tyliau kartojo aidas. 


OSKARAS 
Nutilk ir pažvelk. 


Visi antkapiai pakyla; iš kapų iki pusės išlenda numirėliai 
ir su trenksmu krinta atgal, prislėgti akmeninių antkapių; trenks- 
mą pakartoja aidas. 


Viena šmėkla, apsivyniojusi drobule, išsmunka 
iš po krintančio antkapio; Jos veidas pusiau uždeng- 
tas; ji nušliaužia prie miegančios panelės Obrėj ir su- 


šunka: 
Malvina! 
OSKARAS 
Pasitrauk! 
ŠMĖKLA 


Ji priklauso man! 


OSKARAS apglėbia miegančią mergaitę. 
Ji priklauso Dievui, 0 tu tuoj pri- 
klausysi nebūčiai. 

ŠMĖKLA pasitraukia, tačiau grasinamai kar- 
todama. 
Nebūčiai! 


ITIURJELIS pakyla į debesis 


Dekoracijos scenoje pasikeičia, ir pasirodo sero Obrėjaus 
apartamentai. 


— Absurdas! Absurdas! — sušuko mano kaimynas 
ir vėl įniko skaityti “Prancūziškus skanėstus". 

Aš visai nepritariau jo nuomonei; dekoracijos man 
atrodė puikios; nieko negalėjau pasakyti apie Malviną, 
kuri dar nekalbėjo, bet Filipas atrodė labai gražiai išblyš- 
kęs, o Moesaras labai įspūdingas. 

Be to, nors buvau neišsilavinęs, supratau, kad tai ro- 
mantizmo bandymas, tais laikais dar neįprastas. Tas pu- 
siau fantastinis ekskursas į nematerialią būtį, valdančią 
žmonių likimus, aštrino mano vaizduotę ir galbūt tą va- 
karą joje pradėjo bręsti “Don Žuano iš Maranos“ sėkla, 
išauginusi medį tik po vienuolikos metų. 

Pjesė prasidėjo. 

Seras Obrėjus, — vėliau suprasite, kodėl pabraukiau 
žodį seras, — seras Obrėjus Atėnuose sutiko lordą Rut- 
veną, turtingą anglą keliautoją, ir su juo susidraugavo. 
Vaikščiodami po Panteoną, susitikinėdami ant jūros kran- 
to, jie ieškojo būdo, kaip sutvirtinti draugystės ryšius, ir 
nusprendė, net nepaklausę Malvinos sutikimo, iškelti ves- 
tuves jaunosios merginos, likusios Stafo pilyje, ir kilmin- 
gojo keliautojo, tapusio geriausiu jo brolio draugu. De- 
ja, per vieną Obrėjaus ir Rutveno pasivaikščiojimą At- 
ėnų apylinkėse draugus užpuolė plėšikai; nuožmus pasi- 
priešinimas privertė žudikus pabėgti, bet Rutveną mirti- 

nai sužeidė ir jis tuoj mirė. Jo paskutiniai žodžiai — pra- 
šymas, kad draugas paguldytų jį ant mėnulio apšviestos 
kalvelės. Obrėjus išpildė tą prašymą ir paguldė mirštan- 
tijį nurodytoje vietoje. Paskui, kai užmerkė jam akis, kai 
kvėpavimas užgeso, Obrėjus nuėjo ieškoti pabėgusių tar- 
nų. Tačiau, kai po valandos grįžo prie kalvelės, kūnas bu- 
vo dingęs! 

Obrėjus pamanė, kad kūną pavogė plėšikai, norė- 
dami paslėpti nusikaltimo pėdsakus. 

Grįžęs į Škotiją, jis privalėjo pranešti grafui de Mars- 
denui apie jo brolio, lordo Rutveno, mirtį, nes keliaudami 
abu buvo susidraugavę. Marsdenas parašė, kad jam vietoj 
brolio leistų vesti Malviną, jei Malvina sutiktų. Malvina, 
nepažinojusi nei vieno, nei kito, nesipriešino grafo Mars- 
deno pasiūlymui ir savo brolio norui. Apie tai buvo pra- 
nešta grafui Marsdenui. Malvina jautė šiokį tokį nerimą, 
bet toks nerimas kaip ryto rūkas, artėjant vestuvėms, ap- 
temdo kiekvienos nuotakos širdį. Laimingas Obrėjus iš- 
jojo pas grafą, tačiau, jį išvydęs, šūktelėjo iš nuostabos. 
Tai buvo ne grafas de Marsdenas, jam nepažįstamas žmo- 
gus, bet jo draugas, lordas Rutvenas! 

Obrėjaus nuostaba buvo neapsakoma, bet tuoj vis- 
kas paaiškėjo. Rutvenas nemirė; po plėšikų užpuolimo 
jis tik prarado sąmonę: nakties vėsa jam padėjo atsigau- 
ti. Obrėjus išvyko į Škotiją taip greitai, kad Rutvenas ne- 
spėjo pranešti apie save, tačiau pasveikęs vienas grįžo į 
Airiją. Savo brolį rado mirusį, paveldėjo jo vardą, titulą 
ir turtus, 0 su jo vardu, padvigubinęs turtą, pasiūlė ranką 
Malvinai, iš anksto džiaugdamasis laime, kurią suteiks 
mielajam Obrėjui. 

Rutvenas buvo gražus; draugas, atiduodamas jam se- 
serį, nepataikavo. Jis labai patiko Malvinai. Mergina jam 


188 


irgi padarė tokį didelį įspūdį, kad, prisidengdamas nenu- 
maldomu troškimu kuo skubiau vesti, paprašė pasireng- 
ti vestuvėms per dvidešimt keturias valandas. Malvina 
bandė prieštarauti, bet galiausiai nusileido. Visi nuvyks- 
ta į Marsdeno pilį. Uždanga nusileidžia. 

Stebėjau savo kaimyną beveik taip pat kaip pjesę ir 
didžiuliam savo pasitenkinimui pamačiau jį užverčiant 
elzevyrą ir klausantis paskutinės scenos. Uždangai nusi- 
leidus, jis niekinamai šūktelėjo ir giliai atsiduso. 

— Tik pamanyk!.. — ištarė jis. 

Aš pasinaudojau proga atnaujinti pokalbį. 

— Atleiskite, pone, — tariau jam, — pasibaigus pro- 
logui, jūs sakėte: “Tai absurdas!" 

— Taip, — atsakė mano kaimynas, — manau, kad 
taip pasakiau, o jei nepasakiau, tai pagalvojau. 

— "Tai jūs nepritariate antgamtiniam aspektui dra- 
moje? 

— Ne, priešingai, man tai labai patinka. Daug di- 
džių autorių iš to išspaudė galingą efektą: Šekspyras 
“Hamlete", “Makbete"', “Julijuje Cezaryje"; Moljeras 
“Akmens puotoje?', kurią verčiau būtų pavadinęs “Ak- 
meniniu svečiu“, nes toks pavadinimas tikslesnis; Volte- 
ras “Semiramidėje"; Gėtė “Fauste". Ne, priešingai, aš 
labai mėgstu antgamtinius dalykus, nes jais tikiu. 

— Ką! Jūs tikite antgamtiniais dalykais? 

— Be abejo. 

— Kasdieniame gyvenime? 

— Žinoma. Kiekvieną akimirką mes susiduriame su 
būtimi, kuri mums nepažįstama, nes nematoma. Oras, 
ugnis, žemė mums pažįstami. Tačiau apie mus plaukioja, 
šliaužioja, skraido elfai, nykštukai, undinės, kaukai, ait- 
varai, angelai ir demonai. Kas yra krintančios žvaigždės, 

meteorai, (jų egzistavimą bergždžiai bando mums pa- 
aiškinti astronomai, bet jie nežino net jų buvimo prie- 
žasties ar tikslo), jei ne angelai, keliaujantys iš vieno pa- 
saulio į kitą, nešini Dievo įsakymais? Vieną dieną mes 
tai pamatysime. 

— Jūs pasakėte, pamatysime? 

— Na taip, pamatysime. Po perkūnais! Kodėl jūs ma- 
note, kad mes nematysime tų stebuklų? 

— Jūs pasakėte “mes"; ar mes asmeniškai juos pa- 
matysime? 

— O! Aš neturėjau galvoje taip tiksliai... Aš gal ir 
nebepamatysiu, nes jau esu senas; galbūt jūs, jūs jaunas; 
apskritai, mūsų palikuonys. 

— Bet kaip, po velnių, mūsų palikuonys pamatys tai, 
ko nematome mes? 

— Kaip mes matome dalykus, kurių nematė mūsų 
protėviai. 

— Ką matome mes, ko nematė jie? 

— Še tau! Garą, šautuvą, aerostatą, elektrą, spau- 
dą, paraką! Manote, kad žmonija savo vystymesi sustos 
pusiaukelėje? Manote, kad palaipsniui užkariavęs žemę, 
vandenį ir ugnį, žmogus netaps valdovas ir ore? Absur- 
diška tuo netikėti. Ar jūs, jaunuoli, abejojate? Tuo blo- 
giau, tuo blogiau, tuo blogiau! 

— Garbės žodis, pone, prisipažįstu, kad aš nei tikiu, 
nei netikiu. Mano protas dar niekada nenukrypo į tą ma- 
terijos rūšį ir, kaip matau, klydo. Jaučiu, kad susidomė- 
čiau šia sritimi, jei turėčiau laimės ilgiau su jumis pasi- 
kalbėti. Taigi jūs manote, pone, kad palaipsniui mes pa- 
Žinsime visas gamtos paslaptis? 

— Esu tuo įsitikinęs. 

— Bet tada mes būsime tokie pat galingi kaip Dievas? 

— Na ne... Galbūt tiek pat žinantys, tačiau ne tokie 
pat galingi. 

— "Tai jūs matote didelį skirtumą tarp žinojimo ir 
galios? 

— "Tarp tų dviejų žodžių bedugnė! Dievas jums lei- 
do naudotis visais jo sukurtais dalykais. Nė vienas tų da- 
lykų nėra paikšas ar nenaudingas, kiekvienas nustatytu 
momentu turi tarnauti Žmogaus gerovei; žmonijos lai- 
mei. Tačiau kad tuos dalykus žmogus galėtų panaudoti 
visuomenės ar atskiro individo laimei, jis turi gerai Žinoti 
jų esmę ir paskirtį. Jis įvaldys viską ir, kai bus įvaldyta 
žemė, vanduo, ugnis bei oras, jam nebeliks neįveikiamų 
atstumų. Jis matys pasaulį tokį, koks jis yra, matys ne tik 
matomas formas, bet ir kol kas nematomas; jis prasi- 
skverbs į žemės širdį kaip nykštukai; jis gyvens vandeny- 
ne kaip nimfos ir tritonai; jis šoks ugnyje kaip aitvarai ir 
salamandros; jis skrajos ore kaip elfai ir angelai; gyvybės 
medžiu ir tobulėjimo kopėčiomis jis užkops iki Dievo, jis 
pamatys aukščiausiąjį visa ko valdovą, kaip aš matau jus, 
ir jei, užuot savo mokslu pasiekęs kuklumo, jis pasikels į 
puikybę, jei, užuot gerbęs, jis ims kovoti, jei, supratęs 
kūriniją, jis pamanys esąs lygus kūrėjui, Dievas jam pa- 
sakys: “Sukurk žvaigždę ar rotatoriją!' 

Pamaniau nenugirdęs ir perklausiau: 

— Žvaigždę ar...? 

— Ar rotatoriją? Tai toks gyvis, kurį aš atradau. Ko- 
lumbas atrado žemyną, 0 aš — vos matomą gyvį. Mano- 
te, kad Dievo akyse Kolumbas reikšmingesnis už mane? 

Aš tylėjau. Gal tas žmogus pamišęs? Šiaip ar taip, jo 
pamišimas labai žavus. 

— "Taigi, — toliau kalbėjo jis, — vieną dieną bus at- 
rastos vandens dvasios, nykštukai, elfai, nimfos ir ange- 

lai, kaip aš atradau savo mikroskopinį gyvūną. Svarbiau- 
sia išrasti mikroskopą, didinantį be galo daug kartų, kad 
galėtume įžiūrėti be galo mažą objektą. Prieš išrandant 
mikroskopą, žmogui kūrinijos pažinimas baigėsi niežų er- 
ke; toli gražu niekas negalvojo, kad vandenyje gali būti 
gyvačių, acte krokodilų, mėlynųjų delfinų... kituose skys- 
čiuose. Išrado mikroskopą, ir visa tai buvo pamatyta. 

Klausiausi apstulbęs. Nebuvau girdėjęs kalbant apie 
panašius dalykus. 

— Dieve mano! Pone, — tariau jam, — jūs man at- 
skleidėte pasaulį, apie kurį neturėjau nė mažiausio su- 
pratimo. Kaip tai! Mūsų vandenyje yra gyvačių? 

— Hidrų. 

— Krokodilų acte? 

— Ichtiozaurų. 

— Mėlynų deltinų..? Bet tai neįmanoma! 

— O! Štai didieji žodžiai: “Tai neįmanoma!..* Kiek 
anksčiau jūs pasakėte: “Iai neįmanoma!" apie dalykus, 
kurių mes nematome, o dabar tas pats: “Tai neįmano- 
ma!“ apie dalykus, kuriuos matė visi, išskyrus jus. Įma- 
noma ar neįmanoma yra reliatyvi sąvoka; kas neįmano- 
ma sraigei, įmanoma žuviai; kas neįmanoma žuviai, įma- 
noma gyvatei; kas neįmanoma gyvatei, įmanoma ketur- 
kojui; kas neįmanoma keturkojui, įmanoma žmogui; kas 
neįmanoma žmogui, įmanoma Dievui. Kai Fultonas at- 
ėjo Napoleonui pasiūlyti garo jėgą, Napoleonas jam pa- 
sakė kaip jūs: “Tai neįmanoma!" Ir jei jis būtų gyvenęs 
dvejais ar trejais metais ilgiau, iš savo aukštybių būtų pa- 
matęs važiuojančias rūkstančias mašinas, kurios galbūt 
būtų jį išlaikiusios imperatoriaus soste, jei jis nebūtų jų 
atsisakęs kaip svajonės, kaip utopijos, kaip neįmanomo 
dalyko. Dar Jobas išpranašavo garlaivius... 

— Jobas išpranašavo garlaivius? 

— Na taip... Ką, jūs manote, jis aprašė, pasakoda- 
mas apie levitaną, vadindamas jį jūrų karaliumi: “Nepa- 
miršiu levitano, jo jėgos ir stebuklingo kūno, to šviesos 
virpėjimo. Jo akys švytėjo kaip tekanti saulė; iš nasrų ver- 
Žėsi ugnis, mėtydama žiežirbas. Iš šnervių veržėsi garas 
tarsi iš po verdančio puodo dangčio. Jo kvėpavimas karš- 
tas kaip oras virš degančių anglių; jo širdis kieta kaip gir- 
napusė. Po juo kunkuliuoja verdanti bedugnė, kaip van- 
duo ant ugnies, o vanduo virsta dūmais, kaip smilkalai 
aukso dubenyje; už jo bangos pabąla kaip senio plaukai. 
Niekas Žemėje neturi jo jėgos; jis sukurtas, kad nieko ne- 
bijotų“. Taigi levitanas — garlaivis! 

— Iš tiesų, pone, — tariau savo kaimynui, — jūs man 
apsukote galvą. Jūs Žinote tiek dalykų ir pasakojate taip 
įtaigiai, kad mane įtraukiate tarsi lapą vėjo sūkurys. Jūs 
kalbėjote apie savo atrastą mikroskopinį gyvūną, kurį pa- 
vadinote rotatorija? 

— Taip. 

— Kur jį radote? Vandenyje, vyne, ar acte? 

— Drėgname smėlyje. 

— Kaip tai įvyko? 

— O! Dieve mano, labai paprastai. Gerokai anks- 
čiau už Raspajų aš tyrinėjau mikroskopu įvairius daly- 
kus. Vieną dieną, ištyrinėjęs vandenį, vyną, actą, sūrį, duo- 
ną, pagaliau visas sudedamąsias dalis, iš ko paprastai jie 
daromi, paėmiau iš stogvamzdžio, — tada gyvenau sep- 
tintame aukšte, — truputį drėgno smėlio, — įdėjau jį į 
mikroskopo lizdą ir priglaudžiau akį prie lęšio. Pro jį pa- 
mačiau keistą gyvūną, panašios į dviratį formos, kurio 
ratai sparčiai sukosi. Plaukiant per upę, tie ratai jam tar- 
nauja kaip ratai garlaiviui; judant sausuma, tie ratai dir- 
ba kaip dviračio ratai. Aš jį apžiūrinėjau, gilinausi į deta- 
les, piešiau... Paskui staiga prisiminiau, kad per savo ro- 

tatoriją, — aš taip ją pakrikštijau, nors iš pradžių vadi- 
nau tarantatelo, — vos nepražiopsojau pasimatymo. Aš 
skubėjau: turėjau reikalą su kitu gyvūnu, kuris nemėgs- 
ta laukti, su vienu etemerišku gyvūnu, kurį vadina mo- 
terimi... Palikau savo mikroskopą, savo rotatoriją ir 
žiupsnelį smėlio, kuris buvo jos pasaulis. Ėjau atlikti ki- 
tų tyrinėjimų, ilgų ir nuoširdžių tyrinėjimų, kurie tęsėsi 
visą naktį. Grįžau tik rytojaus rytą ir nuėjau tiesiai prie 
vargšė rotatorija, kurios gyvybei palaikyti buvo reika- 
linga drėgmė, mirė. Jos mikroskopinis kūnas gulėjo ant 
kairiojo šono; jos ratai nejudėjo, garlaivis nebeplaukė, 
dviratis sustojo. 

— (O! Vargšė rotatorija! — sušukau aš. 

— Kantrybės! Kantrybės! 

— Ak taip! Ar ji kaip lordas Rutvenas nemirė? Ar 
kaip lordas Rutvenas ji buvo vampyrė? 

— Pamatysite! Nors ir miręs, tas gyvūnas buvo įdo- 
mus mikroskopinių gyvių pavyzdys ir jo lavonas nusi- 
pelnė būti užkonservuotas kaip mamuto ar mastodon- 
to. Tiktai, suprantate, kad gyvūną, šimtą kartų mažesnį 
už erkę, reikia saugoti kitaip nei dramblį! Savo rotato- 
rijos kapui išrinkau mažytę kartoninę dėžutę, plunks- 
nos galiuku paėmiau jos lavoną su žiupsneliu smėlio iš 
mikroskopo lizdo ir uždariau dėžutėje. Tikėjausi tą la- 
voną parodyti Žofrėjui Sent Ilerui ar Kiuvjė, bet vis ne- 
pasitaikė progos. Nesutikau tų ponų, o jei ir būčiau su- 
tikęs, jie būtų atsisakę lipti pas mane į septintą aukštą. 
Taip praėjo trys mėnesiai, pusmetis, galbūt net metai, ir 
aš visai pamiršau savo vargšę rotatoriją. Vieną dieną 
visai atsitiktinai dėžutė pakliuvo man į rankas ir aš pa- 
norau pažiūrėti, kaip pasikeitė mano gyvūnėlio lavonas. 

Lauke buvo apsiniaukę, pūtė stiprus vėjas ir lijo. Kad 
geriau matyčiau, nusinešiau mikroskopą prie lango ir 
padėjau į lizdą mažosios dėžutės turinį. Vargšės rotato- 
rijos lavonas nejudėdamas gulėjo ant smėlio, tačiau lai- 
kas, praėjęs po jos mirties, atrodė, visai pamiršo mažy- 
tę. Apžiūrinėjau gyvį, niekaip negalėdamas to suprasti, 
kai staiga lietaus lašas nukrito į mikroskopo lizdą ir su- 
drėkino smėlį. 

— Ir kas toliau? — paklausiau aš. 

— Ogi štai kur stebuklas. Atsidūrusi toje gyvybin- 
goje terpėje, mano rotatorija sujudėjo, pajudino vieną 
anteną, paskui kitą, pasuko vieną savo ratą, paskui ki- 
tą, pasisuko į normalią padėtį ir jos judesiai rodė, kad ji 
vėl gyva. 

— Še tau! 

— Pone, prisikėlimo stebuklas, kuriuo galbūt jūs ti- 
kite, bet netikėjo Volteras, įvyko ne po trijų dienų... trys 
dienos — menkas stebuklas!.. bet po metų!.. Dešimt kartų 
kartojau tą bandymą: dešimt kartų smėlis išdžiūvo, de- 
šimt kartų rotatorija atsigavo! Pone, aš atradau ne vie- 
nadienį mikroskopinį gyvūną, aš radau nemirtingą! Ma- 
no rotatorija, matyt, gyveno dar prieš pasaulinį tvaną ir 
gyvens iki paskutiniojo teismo dienos. 

— Ir jūs vis dar turite tą stebuklingą gyvį? 

— O, pone! — giliai atsidusęs tarė mano kaimy- 
nas. — Nebeturiu tokios laimės. Kartą, kai gal dvidešim- 
tą kartą rengiausi pakartoti bandymą, pūstelėjo vėjas ir 
nusinešė sausą smėlį, 0 su juo ir mano nemirtingąjį feno- 
meną! Deja! Po to, kiek kartų beėmiau drėgno smėlio iš 
savo stogvamzdžio ir iš kitur, viskas veltui: niekur nebe- 
radau panašaus į prarastąjį gyvį. Mano rotatorija buvo 
ne tik nemirtinga, bet ir vienintelė... Gal malonėsite ma- 

ne praleisti, pone? Tuoj prasidės antras veiksmas, O ši 
melodrama tokia prasta, kad aš verčiau išeisiu. 

— O, pone, — tariau jam, — neišeikite, maldauju; 
turiu jūsų dar tiek daug paklausti, jūs tiek daug Žinote!.. 
Neklausykite pjesės, jei nenorite, skaitykite “Prancūziš- 
kus skanėstus", o per pertraukas mes dar pasikalbėsime 
apie elzevyrą ir rotatoriją... Aš klausysiuosi pjesės, tikrai, 
ji mane domina. 

— Jūs labai malonus, — linktelėjęs atsakė mano kai- 
mynas. 

Paskui, kai nuskambėjo trečiasis gongas, jis su giliu 
švelnumu, kurį jau anksčiau pastebėjau, pasinėrė į skai- 
tymą. 

Uždanga pakilo, atidengdama įėjimą į pilį iš vienos, 
kiemo pusės, ir langą iš kitos, sodo pusės. Fone mačiau 
kalnus su snieguotomis viršūnėmis. Scena vaizdavo Mars- 
deno pilį. 


LXXVI 


Antras “Vampyro" veiksmas. — Analizė. — Mano 
kaimynas vėl nepatenkintas. — Jis matė vampyrą. — Kur 
ir kaip. — Protokolas, konstatuojantis vampyrų egzistavi- 
mą. — Neronas. — Kaip Neronas išrado klakerius. — Ma- 
no kaimynas išeina. 


"Tuo tarpu, kol Rutvenas ruošėsi vesti Malviną, Ed- 
garas, vienas iš jos vasalų, susirengia vesti Lovetę. 
Lovetė buvo gražiausia, mieliausia, grakščiausia nuo- 
taka pasaulyje, — Ženi Vepri dvidešimties metų. 
Lordas Rutvenas tikrai myli Malviną ir mieliau ger- 
tų kraują kitos moters, o ne savo būsimos žmonos. Taigi, 
vasalo paprašytas, sutinka dalyvauti jo vestuvėse. 
Vestuvės. Lordas Rutvenas sėdi ir žiūri baletą, kai 
pasirodo senas bardas su arfa; tai visų pilių svečias, ne- 

pakeičiamas vestuvių poetas. Jis pažino Rutveną. O tas, 
nepažinęs bardo, negali atitraukti akių nuo vargšės 
Lovetės. 

Bardas suderina arfą ir uždainuoja: 


O, jaunoji Stafo mergele, 
Deganti meilės ugnyje, 
Tavo širdis jau virpa, 

Tuoj tapsi meiluže ir žmona. 
Bet prieš sujungdama save 
Su svajonių mylimuoju, 
Saugokis, nuotaka jaunoji, 
Meilės, kuri neša mirtį! 


Pirmas kupletas supykdo lordą Rutveną, jame įžvel- 
gia perspėjimą Lovetei ir išsigąsta, jog praras auką. Jis 
atitraukia žavėtojo akis nuo mergaitės ir piktą žvilgsnį 
įsmeigia į bardą, bet tas nesutrikęs dainuoja toliau. 


Kai saulė nusileis 

Ir nebeauksins kalnų viršūnių, 
Tada pragaro angelai 

Ateis apkabinti savo aukų... 
Jei jų švelnūs balsai sužavės, 
Traukis, jų rankos šaltos! 
Saugokis, nuotaka jaunoji, 
Meilės, kuri neša mirtį! 


Dar vienas kupletas, ir Lovetė išslys vampyrui iš ran- 
kų. Taigi negalima leisti, kad bardas, kuris yra ne kas ki- 
tas kaip vestuvių angelas, sudainuotų trečiąjį kupletą. 

Lordas Rutvenas pasiskundžia, kad ši daina jam ke- 
lia liūdnus prisiminimus ir liepia išvyti senį. 

Paskui, kadangi ateina naktis, kadangi jis nebegali 
ilgiau delsti, nes, kad išgyventų, iki pirmos valandos turi 

išgerti jaunos merginos kraujo, todėl paprašo Lovetės 
eiti su juo pasikalbėti. 

Lovetė norėtų atsisakyti, bet Edgaras bijo savo šei- 
mininko nepasitenkinimo. Lordas lieka vienas su Lo- 
vete, bando ją palenkti, prisiekinėja ją mylįs ir žada kap- 
šiuką, pilną aukso. Tuo metu vėl girdėti bardo arfa ir 
priedainis: 


Saugokis, nuotaka jaunoji, 
Meilės, kuri neša mirtį! 


"Tada į sceną grįžta visi svečiai ir prasideda baletas. 
Viduryje šokio prislėgta Lovetė pasitraukia. Rutvenas, 
neišleidžia jos iš akių ir išeina iš paskos. Edgaras paste- 
bi, kad nėra nei Lovetės, nei šeimininko. Jis taip pat išei- 
na. Už kulisų girdėti riksmai; į sceną išbėga sutaršytais 
plaukais Lovetė; pasigirsta pistoleto šūvis: mirtinai su- 
žeistas lordas Rutvenas išeina į sceną mirti. 

— Jis norėjo nuplėšti garbę mano nuotakai! — 
sako Edgaras, pasirodydamas su rūkstančiu pistoletu 
rankoje. 

Prie sužeistojo atbėga Obrėjus. Lordas Rutvenas 
dar kvėpuoja; paprašo, kad paliktų vieną su draugu. Visi 
išeina. 

— Mano paskutinis prašymas, Obrėjau, — taria lor- 
das Rutvenas. 

— O! Prašyk, imk mano gyvenimą!.. Jis bus nepake- 
liamas be tavęs, — atsako Obrėjus. 

— Mielas drauge, prašau, tik dvylika valandų išlai- 
kyk paslaptį. 

— Dvylika valandų? 

— Pažadėk, kad Malvina nesužinos, kas man nuti- 
ko; pažadėk, kad nekeršysi už mano mirtį, kol neišmuš 

pirmos valandos nakties... Virš mirštančios širdies pri- 
siek laikyti paslaptį... 

— Prisiekiu! — ištaria Obrėjus ištiesdamas ranką. 

Po paskutinių Rutveno žodžių iš už debesų išlenda 
mėnulis ir apšviečia sceną. 

— Obrėjau, — taria Rutvenas, — nakties aušra siun- 
čia mano akims paskutinę šviesą... Kad galėčiau ją maty- 
ti ir nusiųsti į dangų savo paskutinį norą! 

Lordo Rutveno galva nusvyra. Tada Obrėjus, pade- 
damas Lovetės tėvo, nuneša mirštantįjį ant uolos scenos 
gilumoje, pabučiuoja jam ranką ir kartu su seniu išeina. 
"Tą akimirką mėnulio šviesa apšviečia visą Rutveno kūną 
ir snieguotas kalnų viršūnes... 

Uždanga nusileido, aidint visos salės plojimams ir 
mano kaimyno murmėjimui. 

Keista, — pjesė, man pasirodžiusi labai įdomi, kai- 
mynui, tokiam iš pažiūros geranoriškam Žmogui, sukėlė 
tikrą įtūžį. Jis ne tik garsiai murmėjo, bet per visą pasku- 
tiniąją sceną nekantriai žaidė raktais ir laidė pastabas. 

— Iš tiesų, pone, — tariau jam, — jūs labai griežtas 
šiam kūriniui. 

Kaimynas gūžtelėjo pečiais. 

— Taip, pone, esu griežtas. Tuo labiau kad autorius 
mano esąs dvasingas Žmogus, mano esąs talentingas, ma- 
no turįs gerą stilių, tačiau jis klysta. Mačiau tą pjesę prieš 
trejus metus ir Žiūrėjau šiandien. Taigi, ką pasakiau tada, 
kartoju ir šiandien: pjesė lėkšta, neišradinga, neįtikinan- 
ti. Ak taip, vampyrai! Jie išlaiko visą krūvį! O seras Obrė- 
jus! argi sakoma seras Obrėjus? Obrėjus yra pavardė, o 
titulas seras sakomas tik prieš krikšto vardą. Na autorius 
išlaikė anonimiškumą; tiek proto jis dar turėjo. 

Pasinaudojau momentu, kol mano kaimynas dūsa- 
vo iš pasipiktinimo. 

— Pone, — tariau jam, — jūs ką tik sakėte: “ Ak taip, 
vampyrai! Jie išlaiko visą krūvį!" Jūs jais tikite, ar ne? Ar 
aš klystu? 

— Neklystate. 

— Jūs pasakėte taip, tarsi vampyrai realiai egzistuotų. 

— Žinoma, jie egzistuoja. 

— Gal kartais juos matėte? 

— Žinoma, mačiau! 

— Per mikroskopą? — išdrįsau pajuokauti. 

— Ne, plika akimi kaip Orgonas su Tartiufu. 

— Kur? 

— Ilirijoje!. 

— Ilirijoje? "Tai jūs buvote Ilirijoje? 

— "Trejus metus. 

— Ir ten matėte vampyrus? 

— Jūs gi žinote, kad Ilirija — klasikinė vampyrų ša- 
lis, kaip Vengrija, Serbija, Lenkija. 

— Ne, aš nežinau... Aš nieko nežinau. Kokioje vie- 
toje matėte tuos vampyrus? 

— Spalatre. Gyvenau pas vieną šešiasdešimt dvejų 
metų žmogų. Jis mirė. Praėjus trims dienoms po jo lai- 
dotuvių, jis atėjo pas savo sūnų ir paprašė valgyti; jo sū- 
nus padavė; jis pavalgė ir išėjo. Rytojaus dieną sūnus pa- 
pasakojo man, kas nutiko, pasakė esąs įsitikinęs, jog tė- 
vas dar grįš, ir manęs paprašė kitą naktį Žiūrėti pro lan- 
gą, kaipjis ateis ir išeis. Man labai knietėjo pamatyti vam- 
pyrą. Kitą naktį budėjau prie lango, bet tą naktį jis neat- 
ėjo. Sūnus man pasakė neprarasti vilties, turbūt jis atei- 
siąs dar kitą naktį. Antrą naktį budėjau prie lango ir iš 
tiesų pamačiau senį. Jis atėjo nuo kapinių; ėjo tvirtu Žings- 


' Ilirija — senovinis šiaurinės Balkanų dalies pavadinimas. 
Siandien tai Kroatija, Dalmatija, Bosnija-Hercogovina ir Albanija. 

niu, bet jo žingsnių nesigirdėjo. Priėjęs prie durų, jis pa- 
sibeldė; išgirdau tris bilstelėjimus; jie skambėjo tarsi bū- 
tų belsta ne krumpliu, o pliku kaulu. Sūnus atidarė duris, 
ir senis įėjo... 

Klausiausi savo kaimyno be galo susidomėjęs; per- 
traukos man darėsi įdomesnės už pačią melodramą. 

— Mano susidomėjimas buvo per didelis, — toliau 
pasakojo kaimynas, — kad galėčiau atsiplėšti nuo lango; 
taigi likau stovėti. Po pusvalandžio senis išėjo ir pasuko 
ten, iš kur buvo atėjęs, kapinių link, ir dingo už mūrinės 
tvoros kampo. Beveik tą pačią akimirką atsidarė mano 
kambario durys. Aš skubiai atsisukau. Tai buvo jo sūnus. 
Jis atrodė labai išbalęs. “Na, — tariau jam, — tai jūsų 
tėvas atėjo?" — “Taip... Matėte jį ateinant?" — “Mačiau 
ir ateinant, ir išeinant... Ką pasakė šį kartą?" — “Kaip ir 
aną kartą jis paprašė valgyti ir gerti." — “Jis valgė ir gė- 
re?“ — “Jis valgė ir gėrė... Bet tai dar ne viskas, štai kas 
mane gąsdina... Jis man sakė...“ — “Tai jis dar ką nors 
sakė?" — “Jis man pasakė: “Jau du kartus buvau atėjęs 
valgyti pas tave. Dabar tavo eilė atciti valgyti pas ma- 
ne“. — “Velnias! — “Aš laukiu tavęs poryt tuo pačiu 
metu". — “Velnias! Velnias!* — “Štai kas mane baugi- 
na". Po dviejų dienų jį rado mirusį savo lovoje! Tą pačią 
dieną dar du ar trys to paties kaimo Žmonės, kurie matė 
senį ir su juo kalbėjosi, susirgo ir mirė. "Taip visi suprato, 
kad senis buvo vampyras. Žmonės ėmė klausinėti mane; 
aš papasakojau, ką matęs ir girdėjęs. Teisingumo atsto- 
vai nuėjo į kapines. Buvo atkasti kapai visų, kurie mirė 
per pastarąsias šešias savaites; visi lavonai buvo apipuvę. 
"Tačiau kai atkasė Kisilovo kapą, — tokia buvo mano se- 
nio pavardė, — senį rado atmerktomis akimis, rausvo- 
mis lūpomis, kvėpuojantį visais plaučiais, tačiau gulintį 


202 


be judesių lyg mirusį. Kažkas smeigė jam kuolą į širdį; jis 
klaikiai riktelėjo, ir iš burnos pasipylė kraujas. Paskui la- 
voną sudegino ant laužo ir pelenus išbarstė pavėjui... Ne- 
trukus aš išvažiavau iš tų kraštų, taigi nežinau, ar jo sū- 
nus netapo vampyru. 

— Kodėl ir jis turėtų tapti vampyru? — paklausiau aš. 

— Ak! Nes paprastai tas, kuris miršta nuo vampyro, 
pats tampa vampyru. 

— Jūs taip kalbate, tarsi visa tai būtų įrodytas taktas. 

— Bet taip ir yra, faktas įrodytas, patvirtintas, įre- 
gistruotas! Jūs netikite?.. Paskaitykite dono Kalmė “Irak- 
tatą apie vaiduoklius", II tomą nuo 41 puslapio. Ten ra- 
site protokolą, pasirašytą buvusio haiduko Bariavaro; dar 
daugiau, taip pat pasirašytą Aleksandro Vunterbergo pul- 
ko vado Botivo, Fiurstenbergo pulko chirurgo Klerktin- 
gerio bei dar trijų karo gydytojų ir kapitono Slotato. Pro- 
tokole konstatuojama, kad 1730 metais, praėjus mėne- 
siui po haiduko Arnoldo Polo, gyvenančio Medrege, mir- 
ties užgriuvus šieno vežimui, staiga mirė dar keturi žmo- 
nės. Iš to, kaip jie mirė, aišku, kad juos nužudė vampy- 
ras. Žmonės prisiminė, kad būdamas gyvas Arnoldas Po- 
las Kosove ir pasienyje su turkų Serbija dažnai sutikdavo 
vampyrų ir vienas vampyras turkas jį bus įtraukęs, — bu- 
vo tikima, kad tas, kuris gyvenime buvo pasyvusis vam- 
pyras, po mirties tapdavo aktyviu vampyru, — tačiau Ar- 
noldas Polas rado būdą gydytis: jis valgė to vampyro ka- 
po Žemę, suvilgytą jo krauju..., kad po mirties netaptų 
tikru vampyru. Vis dėlto keturi žmonės mirė, ir visi įtarė, 
kad kaltas jis. Praėjus keturiasdešimčiai dienų po jo lai- 
dotuvių, lavoną iškasė. Jo kūnas buvo rausvas, plaukai, 
nagai ir barzda užaugę, gyslos buvo pilnos kraujo ir jis 
sunkėsi iš įvairių kūno dalių, sutepdamas drobulę, į ku- 

rią lavonas buvo suvyniotas. Kai teisėjas, kuris dalyva- 
vo ekshumacijoje ir buvo vampyrizmo ekspertas, kaip 
reikalavo taisyklės, liepė į Arnoldo Polo palaikų širdį 
įsmeigti aštrų kuolą, šis klaikiai sušuko, tarsi būtų gy- 
vas. Atlikę tą procedūrą, lavonui nukirto galvą ir kūną 
sudegino. Taip padarė ir keturiems ar penkiems 
palaikams Žmonių, mirusių nuo vampyrų, saugodamie- 
si, kad ir tie nežudytų. Tačiau ekspedicija vampyrizmo 
nesustabdė ir apie 1735 metus, tai yra, po penkerių me- 
tų jis vėl pasireiškė. Per tris mėnesius septyniolika to 
paties kaimo Žmonių mirė nuo vampyrų, kai kurie net 
nesirgę, kai kurie prasirgę dvi ar tris dienas. Tarp jų bu- 
vo ir jauna mergina Stranoska, haiduko Jeronitso duk- 
tė. Vakare ji atsigulė visai sveika, vidury nakties pabudo 
drebėdama ir klaikiai rėkdama, kad haiduko Milo sū- 
nus, miręs prieš dvi savaites, vos jos, mMiegančios, nepa- 
smaugęs, kad nuo šiol ji silps ir po trijų dienų mirs. Iš 
to, ką ji pasakė apie Milo sūnų, visi suprato, kad jis vam- 
pyras. Iškasę jo lavoną, rado tokį, kad nebeliko jokios 
abejonės dėl vampyrizmo. Patyrinėjus išaiškėjo, kad tas 
pats Arnoldas Polas buvo nužudęs ne tik keturis žmo- 
nes, bet ir papjovęs kelis gyvulius, kuriuos suvalgė nau- 
jieji vampyrai, tarp jų ir Milo sūnus. Taigi nusprendė 
iškasti kūnus visų, mirusių pastaruoju metu. Iš keturias- 
dešimties lavonų septyniolika rado su aiškiais vampy- 
rizmo požymiais ir jiems perdūrė širdis, nukirto galvas, 
paskui sudegino ir pelenus subėrė į upę. 

— Ar knyga, kurioje yra tas protokolas, tokia pat 
brangi kaip elzevyras? 

— O, tikrai ne! Ją gausite bet kur: du tomai po 480 
puslapių kiekvienas; rasite pas Tešenė; pas Gijomą ar pas 
Franką. Ji jums atsieis penkiasdešimt su ar tris trankus. 

— Ačiū. Suteiksiu sau tokį malonumą ir nusipirksiu. 

— Dabar gal leisite man išeiti?.. Prieš trejus metus 
trečiasis veiksmas man neatrodė geras; šiandien jis atro- 
dys dar blogesnis. 

— Jei tikrai norite, pone... 

— Taip, tikrai noriu. 

— Bet prieš tai gal man duotumėt patarimą? 

— Su didžiausiu malonumu... Sakykite. 

— Prieš ateidamas čia, į pirmąsias eiles, buvau nuė- 
jęs į aną parterį ir ten patyriau nedidelį nuotykį. 

— Ak, tai buvote jūs?.. 

— Aš. 

— Kuris?.. 

— Taip. 

— Sukėlėte?.. 

— Taip. 

— Kaip sugebėjote sukelti tokį šurmulį? 

Papasakojau jam savo nuotykį ir paprašiau būti ma- 
no liudininku šį vakarą arba rytoj rytą. 

— O! Nei šį vakarą, nei rytoj rytą, — atsakė jis. 

— Kodėl nei šį vakarą, nei rytoj rytą? 

— Ne, nes tai būtų bevaisis vargas. 

— Kodėl? 

— Nes jūs buvote įkritęs į klakerių lizdą. 

— Į klakerių lizdą?.. Kas tai? — paklausiau aš. 

— O, jaunuoli! — šūktelėjo mano kaimynas tėvišku 
tonu. — Branginkite savo šventą nežinojimą! 

— Vis dėlto, jei paprašyčiau padėti iš jo išsivaduoti?.. 

— Ar girdėjote apie senovės Romos imperatorius? 

— Na taip. 

— Ar prisimenate, kas buvo penktasis Romos im- 
peratorius"? 

— Manau, Neronas. 

— Taip, tiesa. Taigi Neronas, kuris nunuodijo savo 
pusbrolį Britaniką, papjovė savo motiną Agripiną, pa- 
smaugė savo žmoną Oktaviją, spyriu į pilvą užmušė savo 
meilužę Popėją, Neronas dainavo tenoru, kaip Ponšaras, 
tačiau jo dainavimas nebuvo toks meistriškas — kartais 
Neronas nepataikydavo į natą! Tai nekėlė jokių nepato- 
gumų, kol Neronas dainavo Palatino rūmuose ar Aukso 
Name savo svečiams ar kurtizanėms; nekėlė rūpesčių nei 
tada, kai Neronas dainavo žiūrėdamas į degančią Romą: 
romėnai buvo užsiėmę gaisru ir nekreipė dėmesio, ar vie- 
nu diezu daugiau, ar vienu bemoliu mažiau. Tačiau, kai 
jam kilo noras dainuoti teatre publikai, padėtis pasikei- 
tė. Kaskart, kai didysis tenoras kiek iškrypdavo iš muzi- 
kos tako, kai kurie Žiūrovai sau leido, — ką ir aš sau leis- 
čiau, jei primygtinai prašytumėt pasilikti žiūrėti tą juo- 
kingą melodramą, — švilpti! Drąsiuosius žiūrovus sučiu- 
po ir numetė žvėrims; tačiau, praeidami pro Neroną, 
užuot, kaip buvo įprasta, paprastai pasakę: “Imperato- 
riau, einantys mirti tave sveikina!“, jie sakė: “Imperato- 
riau, einu mirti, nes tu blogai dainuoji, bet, jei aš mirsiu, 
tu geriau nedainuosi''. Tačiau Neronui to nepakako, — 
tam norėtojui neįmanomo, kaip jį vadino "Tacitas, — ne- 
pakako, kad publika nešvilptų, jam reikėjo, kad publika 
plotų. Galima nužudyti tą, kuris švilpia, bet negalima nu- 
žudyti to, kuris neploja, tada reikėtų išžudyti visus Žiūro- 
vus, 0 tai sunkus darbas: Romos teatruose tilpdavo po 
dvidešimt, trisdešimt, net keturiasdešimt tūkstančių Žiū- 
rovų!.. Tokioje minioje darbo geriau nepradėti. Neronas 
sugalvojo geriau: jis sudarė korpusą iš romėnų riterių, 
kažką panašaus į broliją, kurios narių skaičius siekė tris 
tūkstančius. "Tie trys tūkstančiai riterių nebuvo impera- 
toriaus pretorionai, jie buvo imperatoriaus teatriniai as- 
mens sargybiniai: visur, kur tik jis vykdavo, jie vykdavo iš 

paskos, visur, kur jis dainuodavo, jie plodavo. Nepaten- 
kinti Žiūrovai murmėdavo, įžeistos ausys leisdavo sau švilp- 
ti, bet murmėjimą ir švilpimą nustelbdavo aplodismentai. 
Neronas teatre triumfavo. Ar Sula, Cezaris ir Pompėjus 
tokiu pat būdu neužtikrindavo sau triumfo? Iaigi, mielas 
pone, tų riterių palikuonys veikia ir šiandien klakerių var- 
du: jų turi Opera, Prancūzų teatras, Odeonas, — ir labai 
džiaugiasi turėdami! Pagaliau jų turi ir Port Sen Marteno 
teatras. Tačiau jų misija ne tik palaikyti blogus aktorius, 
bet, kaip matote, ir neleisti nušvilpti blogų pjesių. Prisi- 
mindami jų kilmę, juos vadina romėnais, bet mūsų romė- 
nai surinkti ne iš riterių. Ne, juos surinkti paprasčiau, jiems 
nereikia rodyti smiliaus su auksiniu žiedu; kad jie išskėstų 
dvi savo plačias plaštakas, kad jomis suplotų, pakanka ket- 
virtinio mokesčio. Matote, kad buvau teisus sakydamas, 
jog neverta varginti dviejų savo draugų dėl tų niekšų. Da- 
bar, kai esate apšviestas, gal malonėsite leisti man išeiti?.. 

Supratau, kad būtų nepatogu ilgiau sulaikyti kaimy- 
ną. Jei pokalbis apie tokią daugybę dalykų buvo man ma- 
lonus ir labai naudingas, akivaizdu, kad jam iš manęs ne- 
buvo daug naudos. Negalėjau jam pasakyti nieko nauja, 
nes nežinojau tiek, kiek žinojo jis. Giliai atsidusęs, net 
neišdrįsęs paklausti jo vardo, pasitraukiau į šalį ir leidau 
praeiti jam, abiem rankom prisispaudusiam “Prancūziš- 
kus skanėstus" prie krūtinės iš baimės, kad kuris nors iš 
“riterių ", apie kuriuos mes kalbėjome, nesusigundytų reta 
knyga ir neištrauktų jos iš rankų. 

Su apgailestavimu žiūrėjau į jį nueinantį; nuojauta 
man kuždėjo, kad ateityje tas Žmogus taps vienas iš ge- 
riausių mano draugų. O kol kas jis pertraukas padarė 
įdomesnes už pačią pjesę. 

Laimė, nuskambėjo trečias gongas ir prasidėjo tre- 
čiasis veiksmas. 

LXXVII 


Intarpas. — “Ariadanas Barberusas" Vilė Kotrė sce- 
noje. — Aš vaidinu dono Ramiro rolę. — Mano kostiu- 
mas. — Trečiasis “Vampyro" veiksmas. — Svarbiausią mo- 
mentą mano draugas bibliomanas nušvilpia. — Jį išmeta 
iš salės. — Ponia Dorval. — Jos vaikystė ir šeima. — Fili- 
pas. — Jo mirtis ir laidotuvės. 


Mano kaimynas išėjo. Jaučiausi be galo vienišas di- 
džiulėje salėje, — jis buvo vienintelis mano pažįstamas. 
Taigi visą dėmesį sutelkiau į spektaklį. 

Ar aiškiai jį suvokiau? Žinoma, ne, dar ne: “Vampy- 
ras" buvo viena iš pirmųjų melodramų, su kuriomis man 
teko susidurti. 

Pirmoji buvo “ Ariadanas Barberusas"'. 

Kaip aš susipažinau su šiuo ponų Sen Viktoro ir Kor- 

so kūriniu? Apie tai pamiršau papasakoti, kai tam buvo 
laikas. 

Į Vilė Kotrė atvyko neturtingų artistų trupė. Supran- 
tate, kad artistai turėjo būti labai neturtingi, jei važiavo į 
Vilė Kotrė. Šiaip ar taip, jie ten buvo ir vos nemirė iš 
bado. 

Trupę sudarė viena šeima; juos vadino Robais. 

Tie neturtingi pakvaišėliai turėjo idėją: surengti spek- 
taklį, pakvietus vaidinti kartu su jais du ar tris vietinius 
jaunuolius ir merginas. 

Savaime suprantama, kreipėsi į mane. Mano širdyje 
gamta jau buvo atvėrusi tą nepakartojamą geranorišku- 
mo šaltinį, kuris nešė tikėjimą viskuo, ko tik imuosi. Tai- 
gi sutikau vaidinti Ramiro vaidmenį. 

Visos kitos motinos uždraudė savo sūnums ir duk- 
roms tai daryti. Leisti savo vaikui lipti ant pakylos ir vai- 
dinti su tikrais komediantais, — tai baisu! 

Tik mano motina nusileido, ir aš buvau tame neeili- 
niame spektaklyje vienintelis artistas mėgėjas, kurio pa- 
vardė didelėmis raidėmis puikavosi ant afišos ir atliko 
filantropinę misiją pritraukti žiūrovus į salę. 

Dabar reikėjo pasisiūti kostiumą. 

Apie šią operaciją galima pasakoti ilgą istoriją. 

Laimė, tais laikais publika, ypač Vilė Kotrė mieste- 
lio, nebuvo labai reikli. Net Talma, tas didysis novato- 
rius, Hamletą vaidino apsimovęs balto atlaso kelnėmis, 
apsiavęs aulinukais su širdelės forma prakirptais aulais 
ir užsimetęs apsiaustą. 

Bet aš turėjau tik batus su širdelės forma kirptais 
aulais ir negalėjau vaidinti Ramiro vien su jais. 

Tiesa, turėjau tuniką, — tais laikais beveik viskas bu- 
vo vaidinama su tunikomis, — net labai prabangią tuni- 

ką, nes ją sudarė dvi raudono kašmyro skaros, išsiuvinė- 
tos aukso gėlėmis. Ją mano tėvas buvo parsivežęs iš Egip- 
to. Liko ją susiūti, palikus skyles rankoms, o per liemenį 
sujuosti diržu, ant kurio kabėtų kardas. Iš kiekvienos sky- 
lės kyšojo ranka su satino rankove, ir donas Ramiras, jei 
ne pakankamai, tai bent prabangiai, buvo aprengtas nuo 
pečių iki pusės šlaunų. Atverčiama apykaklė ir tunikos 
spalvos atlaso kepuraitė užbaigė viršutinę Ramiro kos- 
tiumo dalį. 

Na, o padaryti apatinę dalį buvo kur kas sudėtingiau. 

Vilė Kotrė mieste triko buvo retas drabužis, drįs- 
čiau pasakyti, kad visai nežinomas. Taigi, nereikėjo nė 
svajoti rasti triko, tik veltui gaištum laiką! Teko pasiten- 
kinti pačiomis ilgiausiomis šilkinėmis kojinėmis, kokias 
tik galėjome rasti, ir jas susiūti kaip kelnes. 

Atėjo eilė suvarstomiems batams. 

O! Batai buvo mano išradimas. 

Antrą šilkinių kojinių porą nudažėme raudonai, prie 
jų prisiuvome puspadžius. Užsimoviau jas ant pirmųjų 
kojinių ir atraičiau beveik iki čiurnų; susidarė storokas 
rumbas. Suvarstymą imitavome žaliais kaspinais, ir di- 
dingasis donas Ramiras buvo aprengtas. 

Liko kardas. 

Mano tėvo kardas, respublikoniškas kardas su lais- 
vės spalvomis papuošta rankena visai nesiderino prie do- 
no Ramiro kostiumo. 

Meras, ponas Miusaras, man paskolino Liudviko XV 
laikų špagą, apkaltą sidabru; nuėmėme grandinę, gardą, 
liko tik rankena ir gaubtas. 

Žinia apie iškilmingą spektaklį plačiai pasklido. At- 
ėjo Žmonės iš visų aplinkinių miestų ir kaimų, net iš Su- 
asono. Turėjau atrodyti labai juokingas; buvau matęs vai- 

dinant tik “Polį ir Virginiją“, kai buvau trejų metų, ir 
“Henriko V jaunystę“, būdamas vienuolikos. Vis dėlto 
Robai gavo aštuonis šimtus frankų įplaukų, — tai ištisas 
turtas; motina, tėvas, vaikai ir anūkai turėjo ką valgyti 
daugiau kaip pusmetį. 

Vargšai Robai! Prisimenu, kad visą jų repertuarą su- 
darė “Adolfas ir Klara" ir “Dezertyras". Kaip susiklostė 
tų nelaimingų artistų likimas? Tik Dievas žino! 

Štai taip susipažinau su “Ariadanu Barberusu", ku- 
ris kartu su “Vampyru" sudarė visą mano melodramų 
arsenalą. 

Trečiasis veiksmas buvo beveik pirmojo veiksmo kar- 
tojimas. Rutvenas, kurį jo draugas Obrėjus mirusį paliko 
Marsdeno fermoje, atgyja apšviestas mėnulio. Grįžęs į 
pilį anksčiau už Malvinos brolį, jis liepia skubiai ruoštis 
vestuvėms. Obrėjus randa nuotaką pasipuošusią ir kop- 
lyčią parengtą. 

Jis prieina prie sesers pranešti liūdnos Žinios apie 
jos sužadėtinio mirtį. Pamačiusi jį išblyškusį ir susijaudi- 
nusį, ji sušunka: 

— Mielas broli, jūs labai išsigandęs!.. O dangau, pa- 
sakokite viską! 

— "Taigi, sukaupk drąsą, — taria Obrėjus. 

— Jūs mane gąsdinate!.. — atsidūsta Malvina. Pas- 
kui, atsisukusi į duris, priduria: 

— Bet milordas vėluoja. 

— Turiu įskaudinti jūsų širdį ir pranešti, kad mūsų 
planai žlugo. Baisi, netikėta nelaimė iš manęs atėmė drau- 
gą, 0 iš jūsų vyrą... Nelaimingasis Rutvenas... 

Tą akimirką įeina Rutvenas, suspaudžia Obrėjui ran- 
ką ir niūriu balsu ištaria: 

— Prisimink priesaiką! 

Po šių žodžių, kai salė griaudėjo nuo aplodismentų, 
benuaro ložėje pasigirdo stiprus švilpesys. Kartu su visu 
parteriu atsisukau ir aš. 

Visi klakeriai pakilo ir atsistoję ant suolų šaukė: “Už 
durų!" Jie iškilo vidury salės tarsi stebuklingas Pranašo 
kalnas, kaip vaizduojama didžiulėje Tilon Diutijė klas- 
totėje, kabančioje Bibliotekoje. 

"Tačiau, užsidaręs benuaro ložėje, saugomas ložės gro- 
telių kaip neįveikiamos sienos, švilpėjas ir toliau švilpė. 

Nežinau, kodėl, bet nors jo nemačiau, buvau įsitiki- 
nęs, kad mano kaimynas neišėjo ir pasidavė jame visą 
vakarą kunkuliavusiam begaliniam norui nušvilpti pjesę. 

Spektaklį nutraukė: Filipas, ponia Dorval ir "Ierinji 
stovėjo scenoje, negalėdami ištarti nė žodžio; riksmai: 
“Už durų!" vis stiprėjo ir buvo išsiųsta pakviesti policijos 
komisarą. 

Neatitraukdamas akių stebėjau ložę ir pro skersi- 
nius prietemoje vos vos įžiūrėjau nelemtąjį švilpėją. 

Taip, tai buvo mano kaimynas bibliomanas. 

Atvyko policijos komisaras. Nepaisydami jo bandy- 
mo kažką pasakyti, triukšmadarį išmetė iš salės ir, Žiūro- 
vams plojant bei šaukiant “bravo", pjesė tęsėsi. 

Be to, ji jau ėjo į pabaigą. Obrėjų sučiumpa Rutve- 
no tarnai ir nutempia tolyn nuo Malvinos. Ji lieka be gy- 
nėjo. Rutvenas ją vedasi už parankės; atsidaro durys, — 
tai durys koplyčios, paruoštos naktinėms vestuvėms. Mal- 
vina išdrįsta pasipriešinti jungtuvėms, nes nedalyvauja 
brolis, bet Rutvenas vis labiau ir labiau skuba, — po ke- 
lių minučių jaunos merginos kraujas turėtų jam grąžinti 
gyvybę, priešingu atveju, kaip sakė vestuvių angelas, jis 
nugrims į nebūtį! Staiga koplyčioje pasirodo Obrėjus, — 
jam pavyko pasprukti nuo sargybinių. Jis sustabdo sese- 

rį, ir ji prisiekia toliau nežengsianti nė Žingsnio. Rutve- 
nas vėl primena Obrėjui jo priesaiką: 
— Taip! — atsako Obrėjus. — Tačiau tuoj iš- 
muš pirma valanda ir galėsiu kalbėti! 
— Niekše! — sušunka Rutvenas, išsitraukda- 
mas durklą. — Jei nori kalbėti... 
— Tau teks išsimaudyti mano kraujyje, — prie- 
šinasi Obrėjus. 
— "Tada jūs žūsite abu, — taria Rutvenas. 


Jis puola Obrėjų. Laikrodis išmuša pirmą. Malvina apal- 
pusi krinta Brigitai ant rankų. Nuaidi griaustinis. 


— Nebūtis! Nebūtis! — rėkia Rutvenas. 


Jis paleidžia iš rankos durklą ir ieško, kur pabėgti. Iš po 
žemės išdygsta šešėliai ir apsupa jį; angelas naikintojas sklan- 
do padebesiais; blyksteli Žaibas, ir šešėliai išnyksta kartu su 
Rutvenu. 


UGNIES LIETUS 


Suprantama, tai nukopijuota nuo paties manuskripto. 

Filipą pakartotinai iškvietė į sceną. 

Na,o ponios Dorval rolė buvo labai prasta, niekas ir 
negalvojo jos kviesti. Ji buvo priimta į Port Sen Marteno 
teatrą tik blogiems vaidmenims; geruosius vaidino pane- 
lė Levesk, tada populiari artistė. 

Noriu tarti keletą žodžių apie tą mielą būtybę, kurią 
tada mačiau pirmą kartą ir kuri vėliau, praėjus dvidešimt 
šešeriems metams, mirė ant mano rankų |. 

Žymių artistų, didžių aktorių ir poetų pasirodymai 
buvo reikšmingi įvykiai, jie išliko ryškūs didelės dalies 


! Žiūrėkime “Mirusieji išeina greitai",t.II, p.241 ir toliau (Aut. past.). 

žmonių, susijusių su XIX amžiaus Prancūzijos meno vys- 
tymusi, atmintyje. 

Žinoma, politiniai įvykiai taip pat užima savo vietą, 
tačiau tik tokią, kokią turi užimti. Laikas viską savaip 
įvertina. 

Panelė Mars ir Talma, tos dvi šlovingos Imperijos ir 
Restauracijos figūros, išliks žmonių atmintyje iki XX ir 
XXI amžiaus, kai tuo tarpu seniai bus pamiršti politiniai 
artistai, vadinami ministrais, kurie kasmet niekinamai nu- 
meta subsidijas tiems didingiems elgetoms. 

Kas buvo ministras pirmininkas Anglijoje tais me- 
tais, kai Šekspyras parašė “Otelą"? 

Kas valdė Florenciją, kai Dantė parašė savo poemą 
“Pragaras*'? 

Kas buvo karaliaus Hierono ministras, kai “Prome- 
tėjaus'' autorius paprašė prieglobsčio? 

Kas buvo Atėnų archontas', kai dieviškasis Home- 
ras mirė vienoje Sporadės saloje maždaug X amžiuje prieš 
Kristų? 

Kad tai suprastum, reikėtų mokėti ne mažiau už ma- 
no kaimyną, — mano kaimynas žinojo tiek daug dalykų, 
mokėjo atpažinti elzevyrą, žinojo, kur gyvena vampyrai, 
iš kur atsirado klakeriai, bet leidosi išmetamas už durų, 
nes nušvilpė ponų X ir X prozą, nes ant “Vampyro" bro- 
šiūros viršelio nebuvo išspausdintos autorių pavardės, kai 
tuo tarpu išdidžiai švietė leidėjo autografas: Kūrinio lei- 
dėjas Pigo Lebrenas. 

Grįžkime prie ponios Alan Dorval, kaip ją tais lai- 
kais vadino. 

Per savo gyvenimą judėdamas pirmyn, užgaudamas 
alkūnėmis, kojomis ar kakta kai kuriuos literatūrinius ar 


' Archontai — sen. Graikijos polių aukštieji valdininkai. 

politinius artistus, turinčius garsius vardus, mačiau, kaip 
ji virto vargše Mari Dorval. 

Kai ji mirė, aš ėmiausi jai statyti paminklą, — litera- 
tūrinį paminklą iš feljetonų, paminklą ant kapo iš akmens. 

Už akmenį turėjo užmokėti feljetonai, ir aš džiau- 
giausi būdamas dvigubo monumento architektas. 

Deja, literatūrinį paminklą pradėjau statyti “Kon- 
stituciniame" laikraštyje. Antrajame feljetone rašiau apie 
Antonijų ir apie senąjį “Konstitucinį. Jautrusis ponas 
Veronas išsigando; literatūrinis paminklas taip ir liko 
užuomazgoje. 

Kadangi antkapinis paminklas priklausė nuo litera- 
tūrinio paminklo, jis taip ir liko nepastatytas. 

Kada nors mes, bendraminčiai, imsimės to reikalo 
kitaip ir jį užbaigsime su Dievo pagalba, nepaisydami blo- 
gos Žmonių valios. 

Artisto amžius visada buvo atviras klausimas, kuris 
išaiškėdavo tik po jo mirties. Dorval amžių aš sužinojau 
tik jai mirus. 

Ji buvo gimusi 1798 metų Trijų Karalių dieną; 1823, 
kai man buvo dvidešimt, jai buvo dvidešimt penkeri. 

"lada ji dar nesivadino Mari Dorval, tais dviem var- 
dais, kuriuos taip malonu tarti, kurie, atrodo, visada buvo 
jos; tada jie dar nebuvo surišti auksine genijaus grandine. 

Jos vardas buvo Tomasa Amelija Delonaji; ji gimė 
visai šalia Lorjano teatro; pirmuosius žingsnius žengė ant 
jo grindų. 

Jos motina buvo artistė, pirmoji dainininkė tada ma- 
dingoje komiškoje operoje “Kamilė arba slaptos intri- 
gos". Mažoji mergaitė miegodavo scenoje, užliūliuota žo- 
džių, kurių jos motina negalėjo dainuoti be ašarų akyse: 


“O! Ne, ne, negali būti 
Mielesnio vaiko!" 

Kai tik ji pramoko kalbėti, jos lūpos vapėjo Panaro 
ir Kolė, Sedeno ir Favaro prozą; septynerių metų ji jau 
ėjo vadinamąsias “Betsi pareigas". 

Jos didžioji arija “Silvene" buvo tokia: 


Nežinau, ar mano širdis myli. 


1803 metais vienas Lorjano dailininkas nupiešė jos 
portretą. 1839 metais ponia Dorval grįžo į Lorjaną, į 
savo gimtąjį miestą. Rytojaus dieną didžiulis pasiseki- 
mas; pas ją atėjo visai baltas senas vyras su dovana. TA 
dovana — vaiko portretas, kuriam jau buvo trečdalis am- 
žiaus ir kuriame jau nieks nebūtų atpažinęs didžiosios 
moters. 

Šiandien dailininkas jau miręs; šiandien ponia Dor- 
val jau mirusi, tik portretas vis dar šypsosi. 

Jis kabėjo Dorval miegamajame. Aš pirmą kartą jį 
pamačiau, kai padėjau jai užmerkti akis. 

Tikrai, labai liūdnas vaizdas — vaiko portretas prie- 
šais mirusiosios lovą, rausvas veidelis priešais blyškų mi- 
rusiosios veidą. Kiek džiaugsmo, vilčių, nusivylimo ir 
skausmo skyrė tą jaunatvišką šypseną nuo agonijos iš- 
kreipto veido! 

Dvylikos metų mažoji Delonaji su trupe išvyko iš 
Lorjano. Tada, 1810 metais, diliŽanai dar nekapojo Pran- 
cūzijos skersai ir išilgai, tada geležinkelis dar netysojo 
slėniuose ir nerausė skylių kalnuose. Reikėjo pasiekti 
Strasbūrą, tai yra, pervažiuoti visą Prancūziją iš vakarų 
į rytus, taigi, buvo nupirktas didžiulis dengtas vežimas, 
ir trupė išsirengė į šešių savaičių kelionę nuo Okeano 
prie Reino. 

Artistai važiavo pro Paryžių ir keturias dienas pra- 
leido sostinėje. Tai buvo Talma didžiojo pakilimo laikai. 

Ar įmanoma važiuoti pro Paryžių ir nepamatyti Talma? 
"Tris dienas motina ir duktė taupė pinigus, atsisakydamos 
pietų, ir ketvirtąją nusipirko du bilietus antrajame balkone. 

"Talma vaidino Hamletą. 

Jūs įsivaizduojate, jūs, kurie pažinojote ponią Dor- 
val, kokį įspūdį jai turėjo padaryti didžiojo aktoriaus vai- 
dyba, kokias audras jos širdyje sukėlė niūrūs danų prin- 
co žodžiai, kuriais jis kreipėsi į savo tėvą taip, kaip mokė- 
jo ištarti tik Talma? Po trijų eilučių: 


Pakeičiamas draugas, žmona, meilužė; 
Bet dorybingas tėvas geras veidmainis, 
Jei ne kartą pasinaudojo jų gerumu! 


kuriose jaunasis artistas talentingai įžvelgė slypintį me- 
ną, jautria siela suvokė jose slypintį skausmą, ji ėmė rau- 
doti ir apalpusi krito aukštielninka. 

Ją nunešė į tualeto kambarį; bet veltui pjesę toliau 
vaidino — ji nebenorėjo grįžti. 

Tik po dešimties metų ji vėl pamatė "Ialma. 

"Irupė tęsė savo kelionę ir pagaliau atvyko į Stras- 
būrą. 

Pamažu panelė Delonaji užaugo. Ji pakeitė amplua 
ir vaidino diugazonus'. Tai buvo žavi jauna mergina, vai- 
dinanti iš širdies, su įkarščiu, puikiai perduodanti Etje- 
no prozą, bet susilaikanti nuo prasto Nikolo muzikos 
dainavimo. Tačiau diugazonams gerai kalbėti ir blogai 
dainuoti — didelis trūkumas. Laimė, Perjė, kuris matė 
pasirodymą Strasbūre, poniai Delonaji ir jos dukrai pa- 
tarė atsisakyti komiškų operų ir pereiti prie komedijų. 


! Diugazonai — jaunų įsimylėjusių mergaičių subrečių 
vaidmenys komiškose operose. 

Remdamasi tuo patarimu, subretė virto įsimylėjusia 
mergina; Panarą pakeitė Moljeras; artistai ir publika li- 
ko patenkinti. 

Ta diena atnešė pirmąjį pasisekimą poniai Dorval. 

Deja! Ta diena, jai atnešė ir pirmąjį skausmą! 

Jos motina susirgo sunkia nepagydoma liga. Ponios 
Delonaji, kaip pirmosios dainininkės, vaidmens niekas 
nepakeitė, aplodismentai prigeso. Tada jaunoji artistė pa- 
sinėrė į darbą su dvigubu įkarščiu; ji suprato, kad talen- 
tas reikalingas ne tik mene, bet ir gyvenime. Jos pastan- 
gų dėka jos įplaukos nuo aštuoniasdešimties frankų iš- 
augo iki šimto; tiesa, tuo pat metu jos motinos pajamos 
sumažėjo nuo trijų šimtų frankų iki šimto penkiasdešim- 
ties. Jaunajai merginai prasidėjo pasiaukojimo gyveni- 
mas, kuris išugdo moterį. Ištisus metus Amelija Delona- 
ji savo motinai buvo tarnaitė, slaugė, guodėja. Paskui mo- 
tina mirė, baigėsi visi rūpesčiai, bemiegės naktys ir išlie- 
tos ašaros. 

Mirus motinai, mergina liko visiškai viena šiame pa- 
saulyje. Apie tai, ką veikė dvejus metus po motinos mir- 
ties, niekada neprisiminė; prisiminimus paskandino 
skausmas. Tik iš Strasbūro tuo pačiu vežimu, su tais pa- 
čiais arkliais trupė išvažiavo į Bajoną. 

Čia įvyko didelė permaina: Amelija Delonaji ište- 
kėjo be meilės, kaip išteka neturtinga penkiolikos metų 
mergaitė; ištekėjo iš vienatvės už vieno iš savo draugų, 
kuris vaidino jaunus įsimylėjėlius. Jo pavardė buvo Alan 
Dorvalis. 

Jis mirė Sankt Peterburge. Kur jis gyveno? Niekas 
nežino. 

Šios vedybos artistės gyvenime padarė tik tokią įta- 
ką, kad davė vardą, kuriuo ji išgarsėjo; kitu vardu, Mari, 

ją pakrikštijome mes. Antonijus buvo krikšto tėvas, o 
Adelė d'Ervė krikšto motina. 

Kelionė tęsėsi, ir trupė artėjo prie Paryžiaus. 

Kokiame miestelyje, ant kokio kelio, kokioje užei- 
goje Potjė, tas didis artistas, privertęs žavėtis net Talma, 
sutiko ponią Alan Dorval? Kokiame teatre matė ją vai- 
dinant? Kokiame vaidmenyje ji ištarė tą iš širdies einan- 
čią frazę, tą nuoširdumo išraišką, iš kurios atpažįstami 
genialūs artistai? Aš nežinau, nes vargšė Mari ir pati pa- 
miršo. Tačiau jis atvėrė jai Paryžių, tai yra, šviesą, garbę 
ir skausmą! 

Mergina atvažiavo į Paryžių su Potjė laišku Port Sen 
Marteno teatro direktoriui ponui de Sen Romenui. Rem- 
damasis šia rekomendacija, ponas de Sen Romenas su 
Alan Dorval pasirašė sutartį, ir nuo tos datos jos vardas 
liko atmintyje, jos gyvenimas įsiliejo į literatūrinį Pary- 
Žiaus gyvenimą. 

Tai įvyko 1818 metais. 

Ką vaidino ta vargšė geniali moteris, kurios genijaus 
dar niekas neįžvelgė, išskyrus drąsųjį Portjė? Ji vaidino 
“Montanjaro lūšnelėje", “Katakombose"', “Plėšikuose", 
pagaliau “Vampyre", kurį mano kaimynas taip Žiauriai 
nušvilpė. Vargšė Mari! Reikėjo girdėti, kaip ji pati pasa- 
kojo apie savo vargą karjeros pradžioje, ypač apie vieną 
suknelę, ant kurios kas vakarą prieš pasirodymą reikė- 
davo prisiūti kaspinus, o po spektaklio nuardyti. O, ne- 
nuoramos subretės, kad jūsų apatiniai sijonai būtų matę 
tiek, kiek matė ta suknelė! 

"Tokia ji pasirodė pirmą kartą, Ieva, kuri turėjo iškel- 
ti į dienos šviesą dramatišką pasaulį. 

Na, o Filipas, tais laikais ją triuškinęs savo stoto di- 
dybe ir gestų kilnumu, buvo iki kaulų smegenų Pikserkū- 

ro ir Kenjė melodramų herojus... Niekas nemokėjo taip 
kaip Filipas nešioti geltonų aulinių batų, zomšinės, juo- 
dai apvedžiotos tunikos, kepurės su plunksna ir kardo su 
kryžiaus formos rankena. 

Toje epochoje toks buvo tipiškas riterio kostiumas. 
Lafonas, mielai juo vilkėdamas, vaidino “Tankrede" ir 
“Adelaidėje Diugesklen". 

Filipas mirė pirmas. Jo mirtis sukėlė beveik tiek pat 
kalbų, kiek ir gyvenimas. Kadangi daugiau nenorėsiu prie 
jo grįžti, kadangi savo gyvenimu jis nepadarė jokios įta- 
kos tuometiniam menui, baigsiu apie jį kalbėti dabar. 

Filipas mirė 1824 m. spalio 16-ą, praėjus mėnesiui, 
diena dienon, po Liudviko XVIII mirties. 

Spalio 18-ą kūnas buvo nugabentas į jo parapijos Sen 
Lorano bažnyčią, tačiau dvasininkija atsisakė priimti, pa- 
našiai, kaip atsisakė laidoti panelę Rokur. 

Šį kartą Filipo draugai ir ta dalis publikos, kuri jam 
užtikrino tam tikrą populiarumą, nusprendė išlaikyti dva- 
sios rimtį, veikti be riksmų, be prievartos, be triukšmo. 

Šeši artistai iš įvairių Paryžiaus teatrų paėmė karstą 
iš katafalko, užsikėlė ant pečių ir, lydimi daugiau nei tri- 
jų tūkstančių gerbėjų, patraukė į Tiuilri. Jie norėjo pa- 
statyti karstą pilies kieme, pareikalauti teisingumo ir pa- 
sitraukti tik tada, kai teisingumas bus atstatytas. 

Kortežas nuėjo bulvaru ir sustojo Monmartro gat- 
vėje ant kalno, nes jam kelią pastojo šuoliais atlėkęs bū- 
rys žandarų su kardais rankose. Tada Žmonės prie karsto 
pasitarė ir ramiai, susikaupę išrinko penkis deputatus. 
Jiems pavedė misiją nueiti į Tiuilri reikalauti vargšo Fili- 
po kūnui Bažnyčios maldų bei krikščioniško kapo. 

Tie penki deputatai buvo ponai Etjenas, Žurdanas, 
Kolombo, Menesjė ir Krosnjė. 

Karolis X atsisakė juos priimti ir nusiuntė pas vi- 
daus reikalų ministrą poną de Korbjerą. 

Ponas de Korbjeras, iš prigimties labai atžarus, at- 
rėžė, jog dvasininkija turinti savus įstatymus ir net jam 
neleidžiama jų pažeisti. 

Deputatai šį atsakymą perdavė trims tūkstančiams 
paryžiečių, susirinkusių aplink karstą. 

Nešikai vėl užsikėlė karstą ant pečių ir patraukė Per 
Lašezo kapinių link. 

Jėga buvo valdžios pusėje, tačiau toks triumias pa- 
našus į savižudybę. 

“Dar viena tokia pergalė, — pasakė Pyras po He- 
raklėjos mūšio, — ir mes pralaimėję!" 

Nuo tada liberalūs Karolio X žodžiai, pasakyti įžen- 
giant į sostą, buvo įvertinti tikrąja jų prasme. Ir kas gali 
paneigti, kad debesys, 1830-ųjų liepos 27-ą sukėlę aud- 
rą, nepradėjo telktis 1824-ųjų spalio 18-ą... 


LXXVIII 


Pirmasis mano pasirodymas biure. — Ernestas Ba- 
sė. — Lasanji. — Ponas Udaras. — Aš vėl susitinku su 
ponu Devjolenu. — Ševaljė de Brovalis. — Jo portretas. — 
Kvadratiniai ir pailgi laiškai. — Kaip pasiekiau tobulumo 
antspauduodamas laiškus. — Sužinau, kas buvo mano kai- 
mynas bibliomanas ir švilpėjas. 


Rytojaus rytą laukiau nuo aštuntos iki dešimtos, bet, 
kaip numatė mano kaimynas, niekas neatėjo pasiteirau- 
ti, kodėl vakar sukėliau publikos pasipiktinimą. 

Vis dėlto dar kartą įsitikinau, kad mano išvaizdai ir 
mano drabužiams kažkas ne taip. Kad nors kick derė- 
čiau prie kitų žmonių, buvau priverstas nusikirpti plau- 
kus ir pasitrumpinti redingotą. Mano plaukai buvo per 
ilgi gerais dviem coliais, o redingotas — visa pėda. 

Paprašiau atsiųsti kirpėją ir siuvėją. Kirpėjas pareika- 
lavo dešimties minučių, siuvėjas — vienos dienos. Patikėjau 
redingotą siuvėjui, o galvą kirpėjui. Nusprendžiau, kad į 
biurą eisiu su fraku; be to, mano pirmoji diena darbe bus 
tarsi vizitas pas šefus, vadinasi, frakas neatrodys ne vietoje. 

Netekusi plaukų, mano fizionomija visai pasikeitė: 
su per ilgais plaukais atrodžiau kaip plaukų tepalo par- 
davėjas, demonstruojantis jo efektyvumą; nusikirpęs 
plaukus, tapau panašus į ruonį. 

Nereikia ir sakyti, kad kirpėjas mane apkirpo per 
trumpai; deja, šioje situacijoje neliko nieko kito tik lauk- 
ti, kol plaukai ataugs. 

Gana vidutiniškai papusryčiavęs viešbutyje, prane- 
šęs, kad vakare išvyksiu ir atsiskaitysiu, išėjau į biurą. 

Išmušus ketvirčiui po dešimtos, durininko vestibiu- 
lyje paklausiau, kur eiti. Jis man paaiškino, kad į pono 
Udaro, tai yra, sekretoriaus, biurą reikia eiti iš dešiniojo 
kampo antrojo Palė Ruajalio kiemo, esančio prie aikštės 
už sodo. 

Ten nusigavęs radau laiptus ir paklausiau kito duri- 
ninko: biuras buvo ketvirtame aukšte. 

Užlipau. 

Širdis tiesiog plazdėjo: žengiau į naują gyvenimą, į 
tokį, kokio norėjau, šį kartą į tokį, kokį pats pasirinkau. 
Tie laiptai vedė į ateities biurą, o kur nuves jis'?.. 

Nė vienas tarnautojas dar nebuvo atėjęs; laukiau kar- 
tu su pasiuntinukais. Pirmasis pasirodęs tarnautojas bu- 
vo aukštas gražus jaunuolis blondinas. Jis lipo laiptais 
niūniuodamas ir užlipęs nukabino biuro raktą nuo vinies. 

Aš atsistojau. 

— Pone Ernestai, — tarė vienas pasiuntinukas, vy- 
riausias iš visų, vardu Rolo, — šis jaunuolis teiraujasi 
pono Udaro. 


224 


Pavadintasis Ernestu nužvelgė mane greitu šviesiai 
mėlynų akių žvilgsniu. 

— Pone, — tariau jam, — aš priimtas į darbą; jūs 
turbūt girdėjote. 

— Ak taip, ponas Aleksandras Diuma, generolo 
Aleksandro Diuma sūnus, kurį rekomendavo genero- 
las Fua? 

Supratau, kad jis gerai informuotas. 

— "Tas pats, — atsakiau jam. 

— Įeikite, — linktelėjo jis ir pirmas žengė į nedide- 
lį su vieninteliu langu kambarį, kuriame stovėjo trys sta- 
lai. — Na štai, — toliau kalbėjo jis, — mes jūsų laukėme, 
štai jūsų stalas, viskas paruošta, popierius, plunksnos, ra- 
šalas; jums lieka tik atsisėsti, ir pirmyn! 

— Ar aš kalbu su žmogumi, su kuriuo turėsiu laimės 
toliau dirbti? — paklausiau aš. 

— Taip... Aš užimu vietą su tūkstančio aštuonių šimtų 
metine alga; netrukus ją paliksiu, ir ji, anksčiau ar vėliau, 
bus jūsų. 

— O kas trečiasis mūsų bendradarbis? 

— "Tai mūsų jaunesnysis šefas Lasanji. 

Atsidarė durys. 

— Na kas čia mini Lasanji? — įeidamas paklausė 
jaunas, dvidešimt aštuonerių ar trisdešimties metų vyras. 

Ernestas atsisuko. 

— Ak, tai jūs! — atsiliepė jis pasisveikindamas. — 
Sakiau ponui Diuma, kad ten jūsų vieta, čia jo, o čia 
mano. 

— Ar taijūs mūsų naujasis bendradarbis? — paklau- 
sė manęs Lasanji. 

— "Taip, pone. 

— Sveiki atvykę! 

Ir jis ištiesė man ranką. 

Aš ją paėmiau. Tai buvo viena iš tų šiltų, tvirtų rankų, 
kurias malonu paspausti, kurios perduoda, ką kalba širdis. 

— Puiku! — mintyse tariau. — Esu tikras, šis žmo- 
gus taps mano draugu. 

— Klausykite, — tarė jis man, — norėčiau jums duoti 
vieną patarimą. Kalba, kad jūs čia atvykote ketindamas 
imtis literatūros; nekalbėkite labai garsiai apie savo pla- 
nus, jus gali neteisingai suprasti... Ša! Udaras įėjo į savo 
kabinetą. 

Iš tiesų gretimame kambaryje išgirdau ritmingus, pa- 
sitikėjimo savimi kupinus žingsnius, tikrus biuro viršinin- 
ko žingsnius. 

Po minutės mūsų kambario durys atsidarė ir pasiro- 
dė Rolo. 

— Ponas Udaras prašo užeiti poną Aleksandrą Diuma. 

Aš atsistojau ir mečiau žvilgsnį į Lasanji; jis suprato, 
ko klausiu. 

— Eikite, eikite, — tarė jis, — jis puikus žmogus, tik 
reikia jį pažinti; bet jūs netrukus pats susipažinsite. 

Tai nuskambėjo nelabai raminamai; vis dėlto virpan- 
čia širdimi įėjau į pono Udaro kabinetą. 

Ponas Udaras stovėjo prie Židinio. 

"Tai buvo penkių pėdų šešių colių ūgio vyras, tam- 
saus veido, juodų plaukų. Jo veidas buvo nejudrus, tuo 
pat metu švelnus ir tvirtas. Juodų akių žvilgsnis pasižy- 
mėjo tvirtumu, kas būdinga žemesnės klasės Žmogui, pa- 
siekusiam gana aukštą padėtį; tos akys atrodydavo be- 
veik piktos, kai sustodavo ties jumis, tarsi įsikibdavo į kiek- 
vieną Žmogų ar daiktą, kuris pasitaikydavo jo kelyje, kaip 
į instrumentą, galintį jam padėti žengti dar vieną žingsnį 
į tikslą, žinomą tik jam vienam. Jo dantys buvo gražūs, 
tačiau, priešingai nei Žmonės, turintys tokį privalumą, — 
šypsodavosi retai. Mačiau, kad niekam jis nėra abejin- 

gas, net patiems menkiausiems įvykiams, — akmuo, pa- 
dėtas po kojų, pakeldavo karjeristą lygiai tiek, koks bu- 
vo to akmens aukštis. 

Udaras buvo labai ambicingas, tačiau, kartu ir gar- 
bingas Žmogus, tad abejoju, ar jo ambicijos kada nors 
paskatino, nesakau, blogas mintis, — koks Žmogus yra 
savo minčių šeimininkas? — bet padaryti blogą darbą. 

Vėliau pasirodys, kad man jis buvo labai griežtas, 
beveik negailestingas. Jis tai darė skatinamas geriausių 
ketinimų; jis netikėjo ateitimi, kurią troškau susikurti, ir 
bijojo, kad aš neprarasčiau dabarties, kurią pasiekiau ir 
prie kurios jis pats buvo prisidėjęs. 

Priešingai nei savo jėgomis iškilę žmonės, Udaras 
dažnai sakydavo: “Galbūt tai daryti mane vertė išdidu- 
mas, bet man patinka tas išdidumas!" Jis dažnai pasako- 
davo apie savo gimtąjį kaimą, apie pirkelę, kurioje augo, 
apie seną motiną, kuri atvažiuodavo jo aplankyti apsi- 
rengusi valstietės drabužiais ir taip apsirengusią jis ją ves- 
davosi pasivaikščioti po Palė Ruajalį bei į spektaklius. Jis 
labai mylėjo savo motiną; šis jausmas toks retas iškilėlių 
tarpe, kad aš jį pabrėžiu kaip nenuginčijamą faktą. 

"Tuo metu Udarui turėjo būti trisdešimt dveji; jis bu- 
vo sekretoriato viršininkas ir asmeninis kunigaikštienės 
d'Orlean sekretorius. Šios dvejos pareigos jam sudarė 
apie dešimtį tūkstančių frankų per metus, žinoma, su do- 
vanomis. 

Tą dieną jis dėvėjo juodas kelnes, baltai dygsniuotą 
liemenę, juodą fraką ir ryšėjo kaklaraištį. Aukščiau batų 
kyšojo labai plonos medvilninės kojinės. Kaip matote, tai 
buvo ne tik biuro viršininko apranga, bet ir žmogaus, kiek- 
vieną akimirką pasirengusio pasirodyti princui ar princesei. 

— Įeikite, pone Diuma, — tarė jis man. 

Aš priėjau ir pasisveikinau. 

— Jus labai rekomendavo du asmenys: vienas, kurį 
aš labai gerbiu, kitas, kurį labai myliu. 

— Generolas Fua, ar ne taip, pone? 

— Taip, jį aš gerbiu. Bet kaip jūs neįspėjote, kas 
antras? 

— Prisipažįstu, pone, veltui atmintyje ieškau vardo 
žmogaus, kurį taip dominčiau, kad jis mane rekomen- 
duotų jums. 

— Tai ponas Devjolenas. 

— Ponas Devjolenas? — pakartojau gana nustebęs. 

— Taip, ponas Devjolenas... Jis jūsų krikštatėvis, ar ne? 

— Taip, pone; tačiau kai mano motina nuvyko jo pra- 
šyti, kad mane rekomenduotų kunigaikščiui d'Orleanui, 
ponas Devjolenas ją priėmė taip santūriai... 

— O! Jūs gi žinote, kad mūsų mielojo girių saugotojo 
charakteris gana atšiaurus... Nereikia į tai kreipti dėmesio. 

— Bijau, pone, kad, nors mano mielas giminaitis daž- 
nai kalbėjo apie mane, jis manęs negyrė. 

— Tuo geriau, jis jums paliko galimybę mane malo- 
niai nustebinti. 

— Jis sakė, kad aš tinginys, ar ne? 

— Jis sakė, kad jūs niekada daug nedirbote; bet jūs 
jaunas ir galėsite atsigriebti už prarastą laiką. 

— Jis sakė, kad aš mėgstu tik medžioti? 

— "Taip, jis pripažino, kad jūs šiek tiek brakonieriavote. 

— Jis jums sakė, kad aš nesugebu apsispręsti ir ne- 
turiu aiškaus tikslo? 

— Jis sakė, kad jūs dirbote pas visus Vilė Kotrė ir 
Krepi notarus, ir nė pas vieną nelikote. 

— Jis šiek tiek perdėjo... Be to, nelikau dirbti nė pas 
vieną notarą, nes be galo norėjau išvažiuoti į Paryžių. 

— Puiku, jūs jau čia ir jūsų noras išsipildė. 

— Ar tai viskas, ką ponas Devjolenas apie mane sakė? 

— Ne, ne viskas... Jis sakė, kad jūs geras sūnus ir 
kad, nors dažnai nuliūdinate savo motiną, ją dievinate; 
kad jūs nieko negalėjote išmokti ne iš apsileidimo, bet 
dėl proto stokos; pagaliau jis sakė, kad nors jūsų galva 
prasta, turite gerą širdį...Eikite, padėkokite jam! 

— Kaip pas jį nueiti? 

— Pasiuntinukas jus nuves. 

Jis paskambino. 

— Nuveskite poną Diuma pas poną Devjoleną, — 
tarė jis. 

Paskui, atsisukęs į mane, paklausė: 

— Ar jau susipažinote su Lasanji? 

— Taip, kokias penkias minutes pasikalbėjau su juo. 

— Puikus jaunuolis, tačiau turės vieną trūkumą: bus 
jums per daug atlaidus. Laimė, aš visada čia pat. Lasanji 
ir Ernestas Basė jums pasakys, ką turėsite veikti. 

— O ponas de Brovalis? — paklausiau aš. 

Ponas de Brovalis buvo vyriausiasis direktorius. 

— Ponas de Brovalis tuoj sužinos, kad jūs atvykote 
ir jūs būsite pakviestas. Ar žinote, kad jūsų ateitis pri- 
klauso nuo jo? 

— Taip, pone, ir nuo jūsų. 

— Tikiuosi, kad dėl manęs nesusilauksite daug rū- 
pesčių... Na eikite padėkoti ponui Devjolenui! Eikite, ir 
taip jau vėluojate! 

Atsisveikinau su ponu Udaru ir išėjau. 

Po penkių minučių įžengiau į pono Devjoleno ka- 
binetą. 

Jis dirbo vienas didžiuliame kabinete prie viduryje 
stovinčio stalo. 

Kadangi mane atvedė biuro pasiuntinukas ir per- 
spėjo, jog mane siuntė ponas Udaras, į kabinetą įleido 
nepranešę. 

Ponas Devjolenas išgirdo atidarant duris ir nepakel- 
damas galvos laukė, kol prašneksiu. Paskui, nieko neiš- 
girdęs, paklausė: 

— Kas čia? 

— "Tai aš, pone Devjolenai. 

— Kas tu? 

— Matau, kad mane pažinote, nes tujinate. 

— "Taip, aš tave pažinau... Taigi čia tu? Matau, kad 
tapai bjaurus vaikėzas! 

— Prašau pasakyti, kodėl. 

— Kaipgi! Tris kartus buvai Paryžiuje ir nė karto ne- 
užėjai pas mane. 

— Aš nežinojau, ar jums bus malonu mane matyti. 

— Kalbame ne apie tai, ar man malonu, ar ne; tavo 
pareiga buvo užeiti. 

— Taigi aš čia; geriau vėliau negu niekad. 

— Ko atėjai? 

— Atėjau jums padėkoti. 

— Už ką? 

— Už tai, ką apie mane pasakėte ponui Udarui. 

— Na, tu nesi reiklus. 

— Kodėl? 

— Tai tu nežinai, ką aš pasakiau? 

— Taip, Žinau; kad jūs sakėte, kad aš buvau tinginys, 
kad taip prisidirbau, kad man surašė protokolą, kad per- 
ėjau visus Vilė Kotrė ir Krepi notarus. 

— Ir tu manai, kad už tai reikia labai dėkoti? 

— Aš atėjau padėkoti ne tik už tai, bet ir už tai, ką 
pridūrėte. 

— Aš nieko nepridūriau. 

— Bet pridūrėte!.. Jūs pridūrėte... 

— Sakau, kad nieko nepridūriau; bet tau kai ką pri- 
dursiu: jei tu išdrįsi imtis savo nešvankių pjesių ir bever- 

čių eilių, kaip darei Vilė Kotrė, tikrai sakau, paimsiu ta- 
ve, uždarysiu kokiame nors savo kabinete, ir tada sugrį- 
ši į realų gyvenimą... Būk tikras! 

— Klausykite, mielas pusbroli... 

— Ką? 

— Jeigu jau esu čia... 

— Na? 

— Jei jūs man neleisite rašyti. 

— Kas yra? 

— Matote, aš atvykau į Paryžių rašyti savo beverčių 
eilių ir nešvankių pjesių ir vis tiek jas rašysiu, dirbsiu biu- 
Tre ar ne. 

— Ar tu rimtai manai, kad su išsilavinimu už tris 
frankus per mėnesį galima tapti Korneliu, Rasinu ar 
Volteru? 

— Jei norėčiau tapti vienu iš tų trijų vyru, tapčiau 
tik tuo, kuo buvo jie, o tai nesunku. 

— "Tu rašysi geriau už juos, ar ne? 

— Aš rašysiu kitaip. 

— Ar galėtum prieiti arčiau, kad įspirčiau į tam tik- 
rą vietą, nelaimingasis'? 

Aš priėjau. 

— Taip ir maniau, kad prieis, neatsargus gaidžiukas! 

— "Taip... mano mama prašė jus pabučiuoti nuo jos. 

— Kaip jai sekasi, tavo vargšei motinai? 

— (Gerai, aš bent tikiuosi. 

— Šventa būtybė! Kaip, po velnių, tave paleido į pa- 
saulį tokia moteris? Na pabučiuok mane ir eik! 

— Sudie, pusbroli. 

Jis sulaikė mane už rankos. 

— Vaikine, ar turi pinigų? 

— Ačiū... Turiu. 

— Iš kur gavai? 

— Papasakosiu kitą dieną; dabar tai būtų per ilga 
istorija. 

— "Tu teisus, neturiu laiko. Nešdinkis! 

— Sudie, pusbroli. 

— Ateik pietauti, kada tik panorėsi. 

— O! Taip, ačiū! Kad pamatyčiau jūsų namiškių ištį- 
susius veidus. 

— Ištįsusius veidus!.. Norėčiau pamatyti. Mano žmo- 
na taip ilgai valgė pas tavo senelį ir senelę, kad tu gali 
valgyti pas mus, kiek širdis geidžia... Na eik, begėdi! Ir 
taip mane ilgai sugaišinai. 

Įėjo pono Devjoleno biuro pasiuntinukas, vardu Fe- 
resas. Su juo dar susitiksiu vėliau. 

— Pone Devjolenai, — tarė jis, — ponas de Brova- 
lis klausia, ar raportas apie Vilė Kotrė girių sutvarkymą 
jau baigtas? 

— Ne, dar ne... po ketvirčio valandos. 

Paskui, atsisukęs į mane: 

— Matai!.. Matai! 

— Lekiu, pone Devjolenai. 

Ir aš išėjau, tuo tarpu ponas Devjolenas, kaip pa- 
prastai bambėdamas, įkišo nosį į savo popierius. 

Grįžau į mūsų bendrą kabinetą ir atsisėdau prie stalo. 

Mano stalas stovėjo priešais Lasanji stalą ir mus sky- 
rė tik stalų pločiai bei nedidelė spintelė tarp jų, ant ku- 
rios dėjome savo popierius. 

Ernestas buvo išėjęs, nežinau, kokiu reikalu. Paklau- 
siau Lasanji, ką turėčiau veikti. 

Lasanji atsistojo, pasilenkė virš mano stalo ir pradė- 
jo aiškinti. 

Man labai knietėjo pastudijuoti mane supančius žmo- 
nes, ypač tą, kurio biurokratinė padėtis aukštesnė už ma- 
nąją; Ernestas, nors dirbo seniai, o aš buvau priimtas tik 
paprastu perrašinėtoju, greičiau buvo vyresnis draugas. 

"Turbūt jau sakiau, kad Lasanji buvo dvidešimt aš- 
tuonerių ar trisdešimties metų vyras, mielo veido, įrėmin- 
to gražių juodų plaukų, papuošto pilkomis gyvybės ir pro- 
to kupinomis akimis, apšviesto, jei galima taip pasakyti, 
visiškai baltų ir lygių dantų, kokių pavydėtų net aukščiau- 
siosios klasės koketė. 

Vienintelis netaisyklingas daiktas jo veide — kum- 
pa, šiek tiek į vieną pusę pakrypusi nosis, tačiau tai jo 
veidui teikė originalumo, ir jis greičiau laikytinas priva- 
lumu nei trūkumu. 

Prie šio ansamblio dar pridėkite malonų balsą, švel- 
niai glostantį ausį, ir akcentą, kurį išgirdus neįmanoma 
nenusišypsoti. 

Be to, kaip jau pastebėjau, jis buvo protingas žmo- 
gus, labai apsišvietęs, įkvėptas poetas, artimas Dezožjė, 
"Teolono, Armano Gutfė, Brazjė, Ružmono ir visų to me- 
to vodevilių kūrėjų draugas. Kai pavargdavo nuo biu- 
rokratinio pasaulio, kurį gerbė, jis pasinerdavo į litera- 
tūrinį pasaulį, kurį mylėjo; pavargęs nuo kasdienio dar- 
bo, jis atsiduodavo širdžiai mielam darbui, kuris išsilie- 
davo straipsniais “Baltajai vėliavai" ir “Žaibui" bei, kar- 
tu su kitais autoriais, keliais Žaviais vodeviliais. Jis buvo 
būtent toks tiesioginis viršininkas, kokio man reikėjo, 
geriausias, kokį man galėjo siųsti Dievas, kuris, kaip 
visada, būdamas man maloningas, kitaip ir negalėjo pa- 
sielgti. 

Ir per penkerius mūsų darbo tame pačiame kamba- 
ryje metus tarp Lasanji ir manęs nepraplaukė joks debe- 
sis, nekilo nė vieno ginčo, nebuvo jokio nusivylimo. Jis 
privertė mane pamilti valandą, kai ateidavau į darbą, nes 
žinojau, kad tuoj ateis ir jis; jis privertė pamilti laiką, pra- 
leistą biure, nes jis buvo šalia, visada pasirengęs paaiš- 
kinti, išmokyti ko nors naujo tame pasaulyje, į kurį ką tik 

įžengiau, kurio visai nepažinojau, pagaliau, papasakoti 
apie mūsų ir užsienio literatūrą, nes 1823 metais nei apie 
vieną, nei apie kitą nieko neišmaniau. 

Lasanji man paskirdavo dienos darbą, monotonišką 
darbą, kaip įmanoma gražesne rašysena perrašyti kuo 
daugiau laiškų, kuriuos, priklausomai nuo svarbos, turė- 
jo pasirašyti ponas Udaras, ponas de Brovalis ir net pats 
kunigaikštis d' Orleanas. 

"Tarp šios korespondencijos, kuri pasiekdavo visas ad- 
ministracijos šakas, kuri kartais būdavo skirta net kitų 
šalių princams bei karaliams, tai yra, tarp administraci- 
nės ir politinės, praslysdavo ir juridiniai raštai kunigaikš- 
čiui d'Orleanui, nes kunigaikštis d'Orleanas pats išdės- 
tydavo savo patarėjams juridinius reikalus, versdamas 
juos atlikti advokatų pareigas, tai yra, ruošti dokumentus. 

"Tie raštai beveik visada būdavo parašyti paties kuni- 
gaikščio d'Orleano ranka, ar bent taisyti bei su pastabo- 
mis, jo stambia ištęsta rašysena, kurioje raidės jungėsi su 
raide ilga jungtimi, kaip dialektiniai argumentai jungiasi 
vienas du kitu. 

Puoliau rašyti savo pirmąjį laišką ir, išklausęs Lasanji 
patarimą, demonstravau pačią gražiausią rašyseną, ko- 
kią tik mokėjau, kai išgirdau atidarant duris, jungiančias 
pono Udaro kabinetą su mūsiškiu. Veidmainiškai kaip 
senas tarnautojas apsimečiau taip įnikęs į darbą, kadjoks 
triukšmas negalėjo nuo jo atitraukti ir išgirdau, kaip žings- 
niai artėja ir sustoja prie mano stalo. 

— Diuma? — tarė Lasanji, tarsi mane šauktų. 

Pakėliau galvą ir šalia savęs iš kairės pamačiau sto- 
vintį nepažįstamą personažą. 

— Ponas ševaljė de Brovalis, — pridūrė Lasanji. 

Aš atsistojau. 

— Nesivarginkite, — tarė man atėjusysis. 

Jis paėmė mano perrašomą laišką, kuris buvo be- 
veik baigtas, ir ėmė skaityti. 

Pasinaudojau ta pauze geriau į jį apžiūrėti. 

Ševaljė de Brovalis buvo vienas iš ištikimų kunigaikš- 
čio d'Orleano šalininkų. Jis nepaliko kunigaikščio per pas- 
kutinę tremtį ir jam dirbo tai sekretoriumi, tai derybinin- 
ku; būtent tokiose pareigose jis dalyvavo ilgame pasiruo- 
šime kunigaikščio d'Orleano vedyboms su Neapolio ka- 
raliaus Ferdinando ir karalienės Karolinos dukterimi Ma- 
rija Amelija ir vestuvių proga prie iškilmingo siuvinėto 
sudurto buvo prisisegęs Sen Žanvjė žvaigždę šalia Gar- 
bės Legiono kryžiaus. 

Tai buvo maždaug šešiasdešimties metų senis, trum- 
pais ežiuku kirptais plaukais, kiek palinkusiais į kairę, di- 
dele raudona nosimi, kuri daug ką sakė, ir mažomis pil- 
komis akimis, kurios nieko nesakė, — tipiškas dvariškis, 
mandagus, pataikaująs, mielas ir sąmojingas su viršes- 
niais, tačiau įnoringas su žemesniais už save, smulkme- 
niškas, didžiausią dėmesį skiriantis į tai, kaip laiškas su- 
lankstytas ir kaip antspauduotas. Be to, jis įkvėpimo sė- 
mėsi iš paties kunigaikščio d'Orleano, dar didesnio pe- 
danto net už ševaljė de Brovalį. 

Ponas de Brovalis perskaitė laišką, paėmė plunks- 
ną, šen bei ten uždėjo apostrofą ar kablelį, paskui vėl pa- 
dėjo man po nosimi. 

— Užbaikite, — tarė jis. 

Jis laukė man už nugaros, pasilenkęs žiūrėdamas per 
petį. Jaučiau, kaip jis vertina kiekvieną mano išvedžioja- 
mą raidę. Drebančia ranka šiaip taip užbaigiau laišką. 

— Štai, pone, — tariau jam. 

— Gerai, — atsakė jis. 

Jis paėmė plunksną, pasirašė, ant mano ir savo raš- 
to užbarstė smėlio; paskui grąžino man laišką, kuris bu- 

vo skirtas paprastam inspektoriui, — neišbandęs mano 
rankos, Lasanji neišdrįso patikėti svarbesnio. 

— Ar mokate lankstyti laiškus? — paklausė ponas 
de Brovalis. 

Nustebęs pažvelgiau į jį. 

— Aš jūsų klausiu, ar mokate lankstyti laiškus. At- 
sakykite! 

— Na taip... manau, moku, — atsakiau nustebintas 
tų mažų pilkų akių įdėmaus žvilgsnio. 

— Jūs manote! Bet nesate tuo tikras. 

— Pone, aš dar niekuo nesu tikras, net tuo, ar moku 
lankstyti laiškus. 

— Ir esate teisus, nes egzistuoja dešimt būdų, kaip 
sulankstyti laišką, priklausomai nuo to, kam jis skirtas. 
Sulankstykite šį! 

Pradėjau laišką lankstyti į keturias dalis. 

— O! — šūktelėjo jis. — Ką darote! 

Sustojau. 

— Atleiskite, pone, — tariau, — jūs liepėte sulanks- 
tyti laišką, ir aš lankstau. 

Ponas de Brovalis suspaudė lūpas. Aš pabrėžiau Žo- 
dį “liepėte" ištartoje frazėje, tarsi būčiau pabraukęs pa- 
rašytoje. 

— Taip, — tarė jis; — bet jūs lankstote į keturias 
dalis, tarsi jis būtų skirtas aukštam valdininkui. Jei siųsi- 
te kvadratinį laišką inspektoriui, kokį siųsite ministrui, 
princui ir karaliui? 

— Tikrai, pone ševaljė, — atsakiau aš, — gal malo- 
nėtumėt man pasakyti, koks siunčiamas inspektoriui. 

— Pailgas, pone, pailgas! 

— Atleiskite už mano neišprusimą, pone. Teoriškai 
aš Žinau, kaip atrodo pailgas laiškas, bet nežinau, kaip 
praktiškai jį padaryti. 

Ir ponas de Brovalis davė man laiškų lankstymo pa- 
moką, kurios prašiau. 

— Štai! — tarė jis, sulankstęs laišką. 

— Ačiū, pone, — atsakiau aš. 

— Dabar, pone, kaip vokas? — paklausė jis. 

Nebuvau daręs vokų, išskyrus kelis kartus peticijoms, 
kurias parašiau savo motinos vardu, ir kartą savo laiškui 
į generolo Fua kontorą. Taigi apie vokų darymą išma- 
niau dar mažiau nei apie laiškų lankstymą. 

Ponas de Brovalis iš nuostabos ir pasibaisėjimo net 
šūktelėjo. 

— O, gerasis Dieve! Ką čia ketinate daryti? 

— Ketinu daryti voką, kaip liepėte. 

— Žirklėmis? 

— Žinoma! 

— Įsidėmėkite, pone, popierius nekarpomas, popie- 
rius pjaustomas. 

Klausiausi pastatęs ausis. 

— Aaa... — numykiau. 

— Jis pjaustomas, — pakartojo ponas de Brovalis. — 
Manau, kad ir popieriaus pjaustyti jūs nemokate? 

— Ne, pone, nemoku. 

— Išmoksite... Dabar padarysite paprastą anglišką 
voką. 

— A! Anglišką voką? 

— Jūs nemokate padaryti angliško voko? 

— Pone ševaljė, aš net nežinau, kas tai. 

— Tuoj parodysiu. Apskritai, pone, kvadratiniai 
laiškai ir kvadratiniai vokai ministrams, princams, ka- 
raliams. 

— Taip, pone, aš prisiminsiu. 

— Prisiminsite"? 

— Taip. 

— Gerai!.. Divizijų vadams, jų pavaduotojams, inspek- 
toriams ir jų pavaduotojams pailgi laiškai ir angliški vokai. 

Aš pakartojau: 

— Pailgi laiškai ir angliški vokai. 

— O, Dieve... Žiūrėkite, štai kas vadinama angliš- 
ku voku. 

— Ačiū, pone. 

— Dabar antspaudas. Pone Ernestai, gal malonėsi- 
te uždegti žvakę? 

Ernestas skubiai atnešė jau uždegtą žvakę. Didžiai 
savo gėdai prisipažįstu, kad mano sutrikimas pasiekė 
aukščiausią laipsnį; iki šiol antspaudavau, jei antspauda- 
vau, tik lipde antspaudams. 

Paėmiau vaškinę žvakę taip nerangiai, papurčiau taip 
naiviai, bijodamas uždegti popierių, kad šį kartą pono de 
Brovalio nepasitenkinimas virto užuojauta. 

— O, mielas drauge! — tarė jis man. — Tai jūs nie- 
kada neantspaudavote laiško? 

— Niekada, pone, — atsakiau aš. — Kam aš galėjau 
rašyti mažame provincijos miestelyje? 

Šis nuolankus prisipažinimas sujaudino poną de 
Brovalį. 

— Žiūrėkite, — tarė jis, kaitindamas vašką, — štai 
taip antspauduojami laiškai. 

Iš tiesų jis užpylė vašką ištiesta, tokia tvirta ranka, tarsi 
jam būtų dvidešimt penkeri. Paskui, paėmęs sidabrinį ant- 
spaudą, prispaudė jį vidury karšto vaško balutės ir neatit- 
raukė tol, kol nebuvo tikras, kad neįgudusios mano akys 
neišvys trijų karališkųjų lelijų virš kunigaikščio karūnos. 

Prisipažįstu, buvau priblokštas. 

— Užrašykite adresą, — išdidžiai tarė ševaljė de 
Brovalis. 

Drebančia ranka užrašiau. 

— Gerai gerai... — tarė ševaljė de Brovalis, — nusira- 
minkite, jaunuoli... Viskas gerai, dabar užrašykite siuntėją. 

Aš sustingau, nežinodamas, kas jis. Kaip ir genero- 
las Fua, ponas de Brovalis ėmė suprasti, kad aš visiškas 
neišmanėlis. Jis dūrė pirštu į laiško kampą: 

— Čia parašykite: “Kunigaikštis d'Orleanas". Kad 
aplenktų paštą, girdėjote? 

Aš puikiai girdėjau, tačiau buvau toks pasimetęs, kad 
sunkiai suvokiau. 

— Na štai! — tarė ponas de Brovalis, paimdamas 
laišką ir žiūrėdamas į jį gana patenkintas. — Dabar vis- 
kas; bet jums viso to reikės išmokti. Ernestai... 

Ernestas buvo de Brovalio numylėtinis ir nuoširdu- 
mo akimirkomis šaukdavo jį vardu. 

— Ernestai, išmokykite poną Diuma lankstyti laiš- 
kus, daryti vokus ir antspauduoti. 

Ir po šių žodžių didingai išėjo. 

Vos tik užsidarė durys, maldavau savo draugą Er- 
nestą nedelsiant pradėti pamoką, ko jis tuoj pat ir ėmėsi 
iš visos širdies. 

Šioje srityje Ernestas buvo geriausias; bet aš buvau 
uolus ir galiu pasakyti, kad po kurio laiko prilygau ir net 
aplenkiau savo mokytoją, o antspauduoti taip ištobulė- 
jau, kad, kai 1831 metais įteikiau atsistatydinimo raštą, 
kunigaikštis d'Orleanas, jau tapęs Liudviku-Pilypu I, iš- 
reiškė vienintelį apgailestavimą. 

— Velnias, tai negerai! Jis buvo geriausias antspau- 
duotojas, kokį mačiau. 

Kol aš su Ernestu mokiausi lankstyti, daryti vokus ir 
antspauduoti, Lasanji skaitė laikraštį. 

— O! — staiga šūktelėjo jis. — Aš jį pažįstu! 

— Ką7 — paklausiau aš. 

Užuot atsakęs, Lasanji garsiai perskaitė: 

“Vakar per trečiąjį "Vampyro" spektaklio veiksmą įvy- 
ko scena, primenanti sceną iš La Fonteno “Florentiečio" 
pirmojo veiksmo. Žinomas bibliofilas Šarlis Nodjė buvo iš- 
mestas iš Port Sen Marteno salės, nes triukšmavo ir švilpė. 
Šarlis Nodjė yra vienas iš anoniminių “Vampyro" autorių. 

— Palaukite! — sušukau aš. — Tai mano kaimynas 
teatre buvo Šarlis Nodjė! 

— Ar su juo kalbėjotės? — paklausė manęs Lasanji. 

— Tik tą ir dariau per pertraukas. 

— Jums sekasi, — tęsė Lasanji, — jei būčiau jūsų 
vietoje, atiduočiau pjesę už pertraukas. 

Buvau girdėjęs Šarlio Nodjė vardą, tačiau nežino- 
jau, ką jis parašė. 

Baigęs darbą, užėjau į literatūros kabinetą ir papra- 
šiau kokio nors Nodjė romano. 

Man davė “Žaną Sbogarą". 

Ši knyga sudrebino mano tikėjimą Pigo Lebrenu. 


LXXIX 


To meto garsenybės. — Sentencija ant sienos. — At- 
sakymas. — Aš persikėliu į kambarį Italų aikštėje. — Pie- 
tūs pas poną Leveną. — Lasanji man duoda pirmąją lite- 
ratūros ir istorijos pamoką. 


"Tuo metu, kai aš atvykau į Paryžių, žmonės, kurie 
pirmavo literatūroje, garsenybės, tarp kurių aš preten- 
davau užimti tam tikrą vietą, buvo šie ponai: Šatobria- 
nas, Žuji, Lemersjė, Arno, Etjenas, Bauras Lormjanas, 
Beranžė, Šarlis Nodjė, Vjenė, Skribas, Teolonas, Sumė, 
Kazimiras Delavinji, Liusjenas Arno, Anselo, Lamarti- 
nas, Viktoras Hugo, Dezožjė ir Alfredas de Vinji. 

Suprantama, aš jų nesurašiau pagal rangą, aš juos 
paprasčiausiai išvardijau. 

Dabar štai žmonės, užsiimantys pusiau literatūra, 
pusiau politika: Kuzenas, Salvandi, Vilmenas, Tjeras, 


16. 681 241 


Ogiustenas, Tjeri, Mišlė, Mingė, Vilė, Kavė, Merimė ir 
Gizo. 

Pagaliau tie, kurie dar nebuvo labai žinomi, tačiau 
pamažu garsėjo, tokie kaip Balzakas, Suljė, de Miusė, Sen 
Bevas, Ogiustas Barbjė, Alfonsas Karas, Ieotilis Gotjė. 

Vertos paminėti moterys, trys poetės: panelės Des- 
bord-Valmor, Amabela Tastiu, Deltina Gaji. 

Ponia Sand dar nebuvo žinoma ir, manau, prasimu- 
šė tik 1829 ar 1830 metais su “Indiana". 

Pažinojau visą šią plejadą, kuri laikė visą idėjų ir 
poezijos pasaulį ilgiau kaip pusę amžiaus, vienus — kaip 
šalininkus, kitus — kaip priešininkus. Nei vienų palan- 
kumas, nei kitų priešiškumas nepadarė įtakos mano 
nuomonei apie juos. Pirmieji, drąsindami ir stumdami, 
neprivertė manęs žengti nė vieno žingsnio pirmyn; ant- 
rieji, bandydami sustabdyti, nė vieno žingsnio nesulai- 
kė. Savo kailiu patyręs draugystę ir neapykantą, tačiau 
visada ramus ir giedras eidamas į priekį, aš pasiekiau 
vietą, kurią Dievas man buvo paskyręs; aš ją pasiekiau 
be intrigų, be pykčio, nekeldamas savęs aukščiau, nei 
mane iškėlė mano paties kūriniai. Pasiekęs tai, Kas esu, 
tai yra, tokią viršūnę, kokią kiekvienas Žmogus randa 
savo gyvenimo kelio viduryje, aš nieko daugiau nepra- 
šau, nieko daugiau nenoriu. Daugeliui buvau draugiš- 
kas, niekam nejaučiau neapykantos. Jei gyvenimo pra- 
džioje Dievas būtų manęs paklausęs: “Jaunuoli, ko tu 
nori?“', nebūčiau išdrįsęs prašyti to, ką jo tėviškas geru- 
mas man atseikėjo. Taigi apie žmonės, kuriuos išvardi- 
jau ir kuriuos vieną po kito sutiksiu savo kelyje, sakysiu 
viską, ką reikės pasakyti; jei ką nors nuslėpsiu, bus ne- 
gerai. Kodėl turėčiau būti neteisingas, kalbėdamas apie 
juos? Tarp jų nėra nė vieno, dėl kurio norėčiau keisti 
savo reputaciją ar pajamas. 

Vakar ant neseniai pasistatyto namo sienos perskai- 
čiau nepažįstamos rankos užrašytus žodžius: 


“O, Diuma! Ta nemokėjai naudotis gyvenimu, 
todėl gailėsies! 
E.L" 


Apačioje parašiau: 


“Kvailys!.. jei tu vyras. Melagė!.. jei tu moteris. 
A.D“" 


"Tačiau sentencijos nenutryniau. 

Grįžkime į anuos laikus ir prie įžymybių sąrašo pri- 
durkime tuos, kurių mintys ir talentas mane lydėjo; 

Kompozitoriai: Rosinis, Mejerberas, Obė, Donice- 
tis, Belinis, Ialbergas. 

Aktoriai: Talma, Lafonas, Mars, Diušesnua, Žoržas, 
Leveras, Frederikas Lemetras, Dorval, Potjė, Monrozas 
tėvas, Dežazė, Smitsonas, Makredi, mis Foset, Šrioder 
Devrian, Malibran, Iungė. 

Apie kitus jau nekalbu, kaip sakė Riuji Gomesas de 
Silva karaliui Karoliui V. 

Turėjau garbės pažinti keletą karalių ir princų, ateis 
ir jų eilė. Bet pirmiausia apie meno karalius, apie minčių 
princus. Kiekvienam valdovui sava garbė. 

Išėjęs iš biuro, tiksliau, iš literatūros kabineto, kur 
pasiskolinau Žaną Sbogarą, nubėgau į Italų aikšte. Veži- 
mas su mano baldais jau laukė prie durų. Persikrausty- 
mui pakako valandos. 

Poetas turėjo mansardą; laimingas žmogus — palėpę. 

Tačiau aš turėjau dar daugiau — aš turėjau jaunystę! 

Kaip žaibas iš Italų aikštės nelėkiau į Pigalio gatvę. 
Ir taip vėlavau Adolfui pranešti, kad aš gavau darbą pas 

kunigaikštį d'Orleaną, kad Palė Ruajalyje turiu stalą, po- 
pieriaus, plunksnų, rašalo ir vaško, o Italų aikštėje turiu 
keturias kėdes, stalą, lovą ir kambarį geltonu popieriumi 
išklijuotomis sienomis. 

Mane pakvietė vieną dieną per savaitę pietauti pas 
poną de Leveną. Tą dieną iki gyvos galvos man'bus pa- 
ruošta vieta prie stalo. 

Iki gyvos galvos! O, skambūs žodžiai, taip dažnai kar- 
tojami gyvenime, kad jais galima patikėti tik po mirties! 

— Jūs nuteistas kalėti iki gyvos galvos, monsinjo- 
re, — tarė Nožanas Sen Loranas Lui Bonapartui. 

— Kiek trunka iki gyvos galvos Prancūzijoje, pone 
Sen Loranai? — paklausė princas. 

Iš tiesų jo įkalinimas iki gyvos galvos Hamo pilyje 
truko penkerius metus, dvejais metais mažiau nei kalėji- 
mas iki gyvos galvos ponams de Peironė ir de Polinjakui. 

Mano pietūs iki gyvos galvos pas poną de Leveną 
truko lygiai tiek, kiek princo Lui kalėjimas Hame. 

Papasakosiu, kaip jie nutrūko, tik iš anksto pabrėžiu 
didžiąją tiesą, kad dėl to nekaltas nei ponas de Levenas, 
nei ponia de Leven, nei Adolfas. 

Mes sutarėme, kad susipažinimui su Arno šeima, 
aš ateisiu pietauti rytojaus dieną, tai būtų nešiokiadienio 
pietūs. 

Suprantama, visas dvidešimt dvi valandas, skirian- 
čias mane nuo tos akimirkos, kai sėsiu prie vieno stalo su 
žmogum, parašiusiu “Marijų Minturnuose“ ir kitu, pa- 
rašiusiu “Regulą", mane kankino nerimas. 

Šią svarbią žinią pranešiau Ernestui ir Lasanji; Er- 
nestas reagavo abejingai, Lasanji šiek tiek susidomėjo. 
Pastarojo nepaleidau neišklausinėjęs, iš kur toks šaltu- 
mas garsenybėms. 

Lasanji atsakė visai paprastai: 

— Mano politinės pažiūros kitokios nei šių ponų, 
na, 0 tai, ką jie rašo, man nedaro didelio įspūdžio. 

Mane pritrenkė. 

— Bet ar jūs neskaitėte “Germaniko"'? 

— Taip, skaičiau; bet tai labai prasta. 

— Tai jūs nematėte “Regulo"? 

— Mačiau, tai vidutiniška! 

Dar labiau apstulbęs, nuleidau galvą. 

Paskui, kiek aprimęs, pabandžiau prieštarauti tokiam 
Žiaurumui. 

— Bet pjesė rodoma su didžiuliu pasisekimu. 

— Ten vaidina Talma... 

— Manote, kad tų Žmonių reputacija?.. 

— Jie patys ją sukuria savo laikraščiuose!.. Tegul po- 
nai de Žuji, Arno ar Lemersjė pastato pjesę be Talma ir 
pamatysite, kad ji neišlaikys ir dešimties spektaklių. 

Aš vėl nuleidau galvą. 

— Klausykite, mielas vaike, — pridūrė Lasanji su 
žaviu švelnumu, kuris spindėjo jo akyse ir balse, su ta be- 
veik tėviška globa, kurią pajutau jame net po dvidešimt 
penkerių metų, kai atsitiktinai jį sutikau ir turėjau laimės 
apkabinti, — klausykite, jūs norite rašyti? 

— O, taip! — šūktelėjau aš. 

— Ne taip garsiai! — nusišypsojo jis. — Prisimena- 
te, patariau apie tai garsiai nekalbėti... bent čia. Taigi, jei 
norite rašyti, nelaikykite pavyzdžiu imperijos laikų lite- 
ratūros. Toks mano patarimas. 

— Tai ką laikyti? 

— Dieve mano! Man nelengva jums atsakyti. Žino- 
ma, mūsų jaunieji dramaturgai Sumė, Giro, Kazimiras 
Delavinji, Anselo gana talentingi. Lamartinas ir Hugo — 
poetai, juos atidėsime į šalį; jie nerašo teatrui ir nežinia, ar 
rašys, NOTS, jei rašytų, abejoju, ar jiems pasisektų... 

— Kodėl? 

— Nes vienas per daug svajoja, kitas per daug mąs- 
to. Nei vienas, nei kitas negyvena realiame pasaulyje, o 
teatras, supraskite, mielas drauge, yra pasaulis. Taigi, sa- 
kiau, kad mūsų jaunieji dramaturgai Sumė, Giro, Kazi- 
miras Delavinji, Anselo turi talento; bet prisiminkite, ką 
pasakysiu: jie paprasčiausi tradicijų vergai, grandys, ku- 
rios jungia praeitį su ateitimi, tiltai, kuriais tai, kas buvo, 
pereina į tai, kas bus. 

— O kas bus?.. 

— (O! Mielasis, jūs manęs klausiate to, ko aš negaliu 
pasakyti. Pati publika nežino aiškios krypties; ji jau Žino 
ko nebenori, bet dar nežino, ko nori. 

— Poezijoje, dramaturgijoje ar prozoje? 

— Dramaturgijoje ir prozoje... Taip, čia yra ką veik- 
ti; poezijoje Lamartinas ir Hugo gana gerai patenkina 
nūdienos poreikius; nebeieškokime ko nors kito. 

— O Kazimiras Delavinji? 

— "Tai visai kas kita. Kazimiras Delavinji — buržua 
poetas, palikime jam jo klientūrą ir nekonkuruokime. 

— Kuo reikėtų sekti komedijose, tragedijose, dra- 
mose? 

— Pirmiausia, niekuo nereikia sekti, reikia studijuoti. 
Žmonės, kurie kuo nors seka, pasmerkti eiti iš paskos. 
Ar jūs norite eiti iš paskos? 

— Ne. 

— "Tada studijuokite. Nerašykite nei komedijos, nei 
tragedijos, nei dramos; ištirpinkite viską savo vaizduotės 
liejykloje ir nuliekite statulą iš Korinto bronzos. 

— O kas ta Korinto bronza? 

— Jūs nežinote? 

— Aš nieko nežinau. 

— "Tai jūs laimingas! 

— Kodėl? 

— Nes visko išmoksite pats. Jūs pakilsite į tokį lygį, 
kokį leis jūsų paties protas, vertinsite taip, kaip leis jūsų 
paties išsilavinimas. Korinto bronza?.. Ar girdėjote, jog 
kažkada Mumijus' sudegino Korintą? 

— Taip, susidūriau, kai verčiau kai ką iš De Viris. 

— Tada turėtumėt prisiminti, kad per gaisrą nuo 
karščio išsilydė auksas, sidabras, bronzą ir upeliais ėmė 
tekėti gatvėmis. Tie trys metalai, trys brangiausi metalai, 
susilydė į vieną, vadinamą Korinto bronza. Taigi tas, ku- 
ris savo talentu su komedija, tragedija ir drama padarys 
tą patį, Ką savo Žioplumu, brutalumu, barbariškumu pada- 
rė Mumijus, tas, kuris savo vaizduotės krosnyje į vieną lui- 
tą sulydys Eschilą, Šekspyrą ir Moljerą, tas, mano mielas 
drauge, ras metalą, tokį pat brangų kaip Korinto bronza. 

Kurį laiką mąsčiau apie tai, ką pasakė Lasanji. 

— Ką jūs papasakojote, — tariau aš, — labai gražu 
ir, kadangi gražu, turi būti tiesa. 

— Ar skaitėte Eschilą? 

— Ne. 

— Ar skaitėte Šekspyrą? 

— Ne. 

— Ar skaitėte Moljerą? 

— Šiek tiek. 

— Taigi perskaitykite viską, ką parašė tie trys vyrai; 
kai perskaitysite, dar kartą perskaitykite; kai dar kartą 
perskaitysite, išmokite atmintinai. 

— O tada? 

— O! "Tada... pereisite prie tų, kurie iš jų iškilo; nuo 
Eschilo prie Sofoklio, nuo Sofoklio prie Euripido, nuo 
Euripido prie Senekos, nuo Senekos prie Rasino, nuo 


! Liucijus Mumijus Achajietis — konsulas, Korinto nu- 
galėtojas 146 m. pr. Kr.- 

Rasino prie Voltero, nuo Voltero prie Šenjė; tai vis tra- 
gedijos. Tada jūs pamatysite, kaip erelis virto papūga. 

— O kur eisiu nuo Šekspyro? 

— Nuo Šekspyro — prie Šilerio. 

— O nuo Šilerio? 

— Prie nieko. 

— Bet Diusi? 

— Ak! Nelyginkite Šilerio su Diusi: Šileris įkvėptas, 
Diusi — imitatorius; Šileris visada originalus, Diusi tam- 
pa kopijuotojas, ir prastas kopijuotojas. 

— Na, o nuo Moljero? 

— Nuo Moljero... Jei norite studijuoti, tai, kas verta pa- 
stangų, kas ves ne žemyn, o aukštyn, turėsite laike eiti atgal. 

— Nuo Moljero prie ko? 

— Nuo Moljero prie Terentijaus, nuo Ierentijaus 
prie Plauto, nuo Plauto prie Aristofano. 

— Kornelis, manau, jį pamiršote. 

— Aš jo nepamiršau, aš jį atsidėjau į šalį. 

— Kodėl? 

— Nes jis nei iš antikinės Graikijos, nei iš senosios 
Romos. 

— O kasjis, Kornelis? 

— "Tai Korduanas!, kaip Liusjenas; kai palyginsite, 
pamatysite, kad jo eilės primena Farsalo poetų eiles. 

— Gal surašytumėt viską, ką pasakėte? 

— O kam? 

— Kad turėčiau studijų gaires. 

— Nebūtina. Aš visada po ranka. 

— Bet gal taip bus ne visada. 

— Jei nebus manęs, bus kitas. 

— Kitas gal nežinos tiek daug, kiek jūs? 

Lasanji gūžtelėjo pečiais. 


" Korduanas — uolėta sala Garonos ir Dordonės santakoje. 

— Mielas vaike, — tarė jis, — aš Žinau tiek, kiek 
Žino visi; pasakiau tik tai, ką pasakytų bet kas. 

— "Iokiu atveju, aš visiškas neišmanėlis! — sumur- 
mėjau, rankomis parėmęs galvą. 

— Jums reikia daug sužinoti; bet jūs jaunas, jūs pa- 
darysite. 

— Na, o ką daryti prozos srityje? 

— Tą patį, ką ir dramaturgijoje. 

— Vis dėlto, manau, yra puikių romanų. 

— Kokius romanus skaitėte? 

— Skaičiau Lezažo, ponios Koten, Pigo Lebreno. 

— Kokį įspūdį jie padarė? 

— Lezažo romanai pralinksmino; ponios Koten — 
pravirkdė, o Pigo Lebreno — prajuokino. 

— "Tai jūs neskaitėte nei Gėtės, nei Valterio Skoto, 
nei Kuperio? 

— Aš neskaičiau nei Gėtės, nei Valterio Skoto, nei 
Kuperio. 

— Tai perskaitykite. 

— O kai perskaitysiu, ką darysiu? 

— Vėl Korinto bronzą; tik reikės įdėti vieną mažą 
ingredientą, kurio neturi šie autoriai. 

— Kokį? 

— Aistrą... Gėtė jus išmokys poezijos; Valteris Sko- 
tas — studijuoti charakterius; Kuperis — įžvelgti preri- 
jų, girių, okeano paslaptingą didybę; tačiau veltui juose 
ieškosite aistros. 

— "Tai žmogus, kuris bus poetas kaip Gėtė, stebėto- 
jas kaip Valteris Skotas, puikus aprašinėtojas kaip Kupe- 
ris, dar turi būti ir aistringas?.. 

— Taip, jame turi slypėti visuma. 

— Kokias tų trijų autorių knygas turėčiau perskai- 
tyti pirmiausia? 


249 


— Gėtės “Vilhelmą Meisterį"; Valterio Skoto “Ai- 
venhą"; Kuperio “Pėdsekį". 

— Šiąnakt jau perskaičiau “Žaną Sbogarą"'. 

— O! Tai visai kas kita. 

— Kas tai? 

— "Tai stiliaus romanas. Ne to laukia Prancūzija. 

— O kojji laukia? 

— Ji laukia istorinio romano. 

— Bet Prancūzijos istorija tokia nuobodi. 

Lasanji pakėlė galvą ir įdėmiai pažvelgė į mane. 

— Tikrai? — nustebo jis. 

— Prancūzijos istorija labai nuobodi! — pakartojau aš. 

— Kaip jūs tai sužinojote? 

Aš paraudau. 

— Man sakė. 

— Vargšas berniukas! Jam sakė!.. Pirma perskaity- 
kite, tada susidarykite savo nuomonę. 

— Ką reikia skaityti? 

— Po perkūnais! Yra galvbė autorių: Žuenvilis, Fru- 
asaras, Monstrelė, Šatelenas, Žuvenalis dez Ursenas, 
Monliukas, Solks Tavanas, LEstualis, kardinolas de Ret- 
cas, Sen Simonas, Vilaras, ponia de La Fuajet, Rišeljė... 
Iš kur man Žinoti? 

— Ir kiek iš viso bus tomų? 

— Gal du ar trys šimtai. 

— Ir jūs juos perskaitėte. 

— Žinoma. 

— Ir aš turiu juos perskaityti? 

— Jei norite rašyti romanus, turite ne tik juos per- 
skaityti, bet ir išmokti atmintinai. 

— Prisipažįstu, jūs mane išgąsdinote! Bet man pri- 
reiks dvejų ar trejų metų, kol išdrįsiu parašyti bent žodį! 

— Daugiau! Nebent rašytumėt pats nežinodamas ką. 

— Dieve mano! Dieve mano! Kiek laiko aš prara- 
dau!.. 

— Teks pasivyti. 

— Jūs man padėsite, tiesa? 

— O darbas? 

— Aš skaitysiu, studijuosiu naktimis; biure aš dirb- 
siu ir mes vis truputį pasikalbėsime... 

— Taip, kaip šiandien. Tik šiandien mes kalbėjo- 
me daug... 

— Dar žodelį. Jūs sakėte, ką reikia studijuoti iš dra- 
maturgijos? 

— "Taip. 

— Iš prozos? 

— Taip. 

— Iš istorijos? 

— "Taip. 

— O dabar, ką turėčiau skaityti iš poezijos? 

— Pirmiausia, ką jūs skaitėte? 

— Volterą, Parni, Berteną, Demustjė, Leguvė, Ka- 
lordo. 

— Gerai! Visa tai pamirškite. 

— Tikrai? 

— Skaitykite iš antikos Homerą, iš romėnų Vergili- 
jų, iš viduramžių Dantę. Tai stuburas. 

— O iš šiuolaikinių ?.. 

— Ronsarą, Matiureną Renjė, Miltoną, Gėtę, Ulan- 
dą, Baironą, Lamartiną, Viktorą Hugo ir ypač mažą to- 
melį, kurį netrukus išleis Latušas. 

— Ką būtent? 

— Andrė Šenjė. 

— Aš skaičiau... 

— Jūs skaitėte Mari Žozefą... Nepainiokite Mari 
Žozefo su Andrė. 


251 


— "Tačiau, kaip aš skaitysiu užsienio autorius, jei ne- 
moku nei graikiškai, nei angliškai, nei vokiškai? 

— Po perkūnais! Menka bėda, išmoksite! 

— Kaip? | 

— Nežinau, bet įsidėmėkite: išmokti galima visko, 
ko tik nori. Na, o dabar, manau, pats laikas kibti į darbą. 
"Tarp kitko, norite patarimo? 

— Noriu. 

— Jei ketinate veikti pagal mano pasiūlytas reko- 
mendacijas... 

— Zinoma, ketinu, po velnių! 

— ...apie šį mažytį studijų planą nepasakokite po- 
nui Arno. 

— Kodėl? 

— Nes tada neliktume ilgai tame pačiame biure. 

— Velnias! Aš noriu, kad liktume. 

— "Tai priklauso nuo jūsų. 

— O! Jei tai priklauso nuo manęs, mes kartu dirbsi- 
me kelerius metus. 

— Amen. 

Ir po šių žodžių, kai įėjo ponas Udaras, aš atsida- 
viau darbui su tokiu įkarščiu, kad dienos pabaigoje susi- 
laukiau pagyrimo. 

Pastebėjau nuostabų dalyką: galėjau perrašinėti raš- 
tus, visai nekreipdamas dėmesio į jų turinį, taigi dirbda- 
mas galvoji apie visai kitus dalykus. 

Per dvi dienas sužinojau tiek, kiek kitas nesužino ir 
per ketverius ar penkerius metus. 

Kaip matote, sparčiai Žengiau į priekį. 

Adolfas skaito pjesę Gimnazijos teatre. — Ponas 
Dormelis. — “Kenilvorto pilis". — Ponas Varezas ir Sul- 
jė. — Panelė Levesk. — Arno šeima. — “Lapas". — “Ma- 
rijus Minturnuose". — Keli Dantono žodžiai. — Grąžin- 
tas pasas. — Trys pasakėčios. — “Germanikas". — Užra- 
šai ir epigramos. — Niuksas. — Jaunuolis su dviviečiu 
ekipažu. — Už bažnyčios ribų jokių pasveikinimų. — Po- 
nia Arno. 


Gerai, kad galėjau perrašinėti neskaitydamas, nes, 
patys suprantate, pokalbis su Lasanji davė daug peno ap- 
mąstymams. Kasdien pastebėdavau savo klaikų neišpru- 
simą ir, kaip klampioje pelkėje pasiklydęs keleivis, neži- 
nojau, kur statyti koją, kur rasti tvirtesnį pagrindą, kad 
galėčiau eiti į savą tikslą. 

Kodėl Adolfas man apie tai nekalbėjo? Kiekvienu 
momentu man atsiverdavo tokie tolimi horizontai, kad 
žvilgsnis jų nebepasiekdavo. 

Ar Adolfas nemanė, kad, norint rašyti, reikia visa 
tai išstudijuoti? O gal literatūra, kurią rašyti jis norėjo 
mane paskatinti, bus aukščiau viso to? | 
ba nukrypdavo į mūsų dramaturginius projektus; ar jo 
tėvas, kuris taip daug žinojo, neniekino mūsų planų, ypač 
manųjų, nes aš nežinojau nieko? 

O ponas Devjolenas, kuris instinktyviai, — nes, iš- 
skyrus girių ekspertizes ir priežiūrą, žinojo ne daugiau 
už mane, — mano bandymus vadino nešvankiomis pje- 
sėmis ir prastais eilėraščiais, gal vis dėlto buvo teisus? 

Gerai, aš skaitysiu, dirbsiu, studijuosiu! Tačiau kaip 
tie dalykai, tie prieš mane sukurti kūriniai privers pražysti 
mano mintis? Sia tema norėjau pasikalbėti su Adolfu. 

Pusę šešių vakaro jau buvau pas poną de Leveną, 
tačiau Adolfas dar nebuvo grįžęs: jis “Gimnazijoje? skai- 
tė pjesę, kurią parašė jiedu su Frederiku Suljė. 

Be penkiolikos šešios jis pasirodė liūdnesnis ir la- 
biau susimąstęs nei Ipolitas, grįžęs iš Mikėnų. 

— Na, mielas drauge, — paklausiau aš, — vėl atmetė? 

— Ne, — atsakė jis, — tik liepė pataisyti. 

— Vadinasi, nereikia prarasti vilties? 

— Na taip. Po skaitymo Dormelis mus pakvietė į 
savo kabinetą ir, kadangi pjesė jam pasirodė kiek ištęsta, 
mums tarė: “Mano vaikai, mano vaikai, reikia pjaustyti 
gyvą mėsą". Po šių žodžių Suljė išplėšė pjesę jam iš ran- 
kų sakydamas: “Pone Dormeli, tokie dalykai nepjausto- 
mi“. Taigi suprantate, Dormelis įsiuto. 

— Kas tas Dormelis? 

— “Gimnazijos? direktorius. 

— Na 1r...? 

— Na Suljė pareiškė, kad arba pjesė bus vaidinama 
tokia, kokia yra, arba visai nevaidinama. 

— Po velnių! Ar tam Suljė tas pats, bus ji vaidina- 
ma, ar ne? 

— Jūs nežinote, kas sukasi to vaikino galvoje; jo- 
kios vilties priversti jį nusileisti. Žinote, ką jis pasakė 
Varezui? 

— Kas tas Varezas? 

— Varezas — ponios Udino, Ambigių teatro direk- 
torės, režisierius. 

— Tai ką jis pasakė Varezui? 

— Mes nunešėme jam perskaityti melodramą, pa- 
vadintą “Kolinvorto pilis". Vazeras perskaitė. Apie pjesę 
jis nesusidarė aiškios nuomonės. Kai vakar atėjome at- 
sakymo, jis tarė: “Ponai, leiskite duoti pjesę perskaityti 
ponui Pikarui“. “Taip, — atrėžė Suljė, — kad jis ją pa- 
vogtų!“ — “O, pone Suljė! — nustebo Varezas, — jis gi 
akademikas!“ — “Tikrai! Ketvirtis akademikų pasivo- 
gė savo krėslus, kodėl gi jiems nepavogus pjesių?"? Su- 
prantate, mielas drauge, ir tos durys užsidarė! Man bu- 
vo kilusi mintis nueiti pas panelę Levesk, kuri teatre 
yra visagalė, ir jai pasiūlyti Marijos Stuart vaidmenį, pui- 
kų vaidmenį... 

— Nair..? 

— Ar žinote, kas nutiko Kazimirui Delavinji, kai 
Prancūzų teatre buvo perskaitytos “Sicilietiškos mišios??? 

— "laip, pjesė buvo atmesta. 

— Ne tik atmesta, dar blogiau. Kai kiekvieno bal- 
suotojo paprašė pagrįsti savo sprendimą, viena dama pa- 
reiškė, kad pjesė blogai parašyta. 

— Ar panelė Levesk jums atsakė dėl tos pačios prie- 
žasties? 

— Ne, bet ji pareiškė, kad šiuo metu yra taip atsi- 
davusi kūrybai, kad negali imtis mūsiškės. 

— Velnias! Atrodo, norint būti aktoriumi, nereikia 
tiek studijuoti, kiek ruošiantis rašyti... O, mielas drauge, 
kodėl jūs man nesakėte, kad aš nieko neišmanau ir kad 
man reikia dar tiek daug išmokti? 

— Niekai! Dėl to nesijaudinkite, visko išmoksite 
dirbdamas... Žiūrėkite, mama mums moja ateiti. Eime 
prie stalo. 

Mes įėjome į valgomąjį ir mane pristatė poniai bei 
ponui Arno. Liusjeną, Ielvilį ir Lui aš jau pažinojau. 

Poną Arno buvau matęs per garsiąją medžioklę Tilė 
miške, tačiau tada neturėjau garbės su juo kalbėtis. Miš- 
ke jis paprašė būti paskirtas į gerą postą; jį paskyrė ten, 
kur nurodė ponas Devjolenas, — stirna negalėjo pro jį 
neprabėgti. Ponas Arno, kuris nematė toliau nei per du 
šautuvo ilgius, nusišluostė akinių stiklus, atsisėdo, išsi- 
traukė užrašų knygutę, pieštuką ir ėmė rašyti pasakėčią, 
kuri jau nuo vakar sukosi jo galvoje. Po ketvirčio valan- 
dos jis išgirdo krūmuose kažką šlamant; tada pasidėjo 
knygutę ir pieštuką, pasiėmė šautuvą, prisitaikė ir laukė, 
kol pasirodys žvėris. 

— Ei, pone, nešaukite! — sušuko moteris, — jūs nu- 
šausite mano karvę! 

— Ar jūs tikra, kad tai karvė, o ne stirna? — paklau- 
sė ponas Arno. 

— O, pone! Tuoj pamatysite... 

Moteris pribėgo prie karvės ir taip truktelėjo už uo- 
degos, kad vargšas gyvulys net subaubė. 

— Iš tiesų, manau, aš klydau. 

Ir jis nusiramino, vėl pasidėjo ant Žemės šautuvą, 
pasiėmė užrašų knygutę bei pieštuką ir parašė savo pa- 
sakėčiai gerą pabaigą. 

Arno šeimą sudarė du sūnus, Liusjenas ir Telvilis, 

iš pirmos santuokos, ir du vaikai iš antros — Lui ir 
Gabrielė. 

Antroji pono Arno žmona buvo panelė de Boel. 

Tarsime keletą žodžių apie šią šeimą. 

Kaip liepia Evangelija, pradėsime nuo mažiausių ir 
nuolankiausių. 

Gabrielė buvo žavinga keturiolikos ar penkiolikos 
metų mergaitė, akinamai balta. Prie stalo ji dar nebuvo 
laikoma rimtu asmeniu, kaip pumpuras rožių puokštėje. 

Lui buvo maždaug mūsų amžiaus, tai yra, dvidešim- 
ties ar dvidešimt dvejų metų, — gražus jaunuolis, blon- 
dinas, skaistaus rausvo veido, šiek tiek lėliško, nuolat be- 
sišypsantis, draugiškas su seserimi, pagarbus su motina 
ir besižavintis tėvu. 

Telvilis buvo šaunus kapitonas, labai drąsus, labai at- 
sidavęs, linkęs į nuotykius bonapartistas kaip ir visa šeima, 
numestas į menininkų pasaulį, pats neparašęs nė puseilio; 
vis dėlto jis buvo guvaus proto, kūrybingas ir originalus. 

Liusjenas, “Regulo"', vėliau “Portugalijos akmens“ 
ir "Tiberijaus" autorius, labiau pasižymėjo blaiviu protu 
ir pastabumu, nei poetiška siela. Tačiau jo eilėse jautei 
drąsą, mintyse — melancholiją, kuri bylojo apie lakią vaiz- 
duotę ir jautrią širdį. “Portugalijos akmenyje" jis parašė 
gražiausią ir teisingiausią eilutę, kokią man teko skaityti, 
vieną iš tų gražių eilučių, kokias rašė Rasinas savo pakili- 
mo laikais, ir kurią visi žino, kaip Rasino: 


Išvykimo liūdesys tenka tam, kuris lieka. 


Metai prieš man atvykstant į Paryžių, “Regulas" su- 
silaukė didelio pasisekimo. Pacituosiu keletą eilučių, kad 
jūs susidarytumėt nuomonę apie autorių, kuris atsida- 
vė literatūrai. 

Regulas ką tik paliko Romą, kuriai buvo atsidavęs, 
ir sako Licinijui: 


Aš mirštu, kad ją išgelbėčiau, mirtis verta jos! 
Bet tu, Licinijau, laužai draugystės priesaiką, 
Mano šlovės pasekėjau, ar tu pamiršai 

Tas dienas, kai aš pasipriešinau skerdynėms, 
Pastačiau savo patirtį prieš tavo jauną drąsą? 
Mylėdamas tave, tikrą kareivį ir tikrą pilietį, 
Negi neprisimeni, kaip norėjau švelniu ryšiu 
Sujungti jus vieną su kitu? 

Apvaizda išdavė mano ir tavo viltis, 

Bet nuo kapo duobės krašto galiu palaiminti 
Mazgus, kurie amžiams jus suriš. 

Jei tu ją myli, prisiek pergalės dievams 
Šiandien tarnauti tėvynei, jos šlovei, 
Apšviesti romėnus savo šviesa, 

Atstatyti taiką šventose tvirtovėse 

Prisiek! Prašau tave! Atiduodu tau savo dukterį, 
Patikiu tau savo vardą, garbę ir šeimą; 

Ir dievai man mažiau priekaištaus, 

Jei tarp tikrų romėnų vėl rasiu draugą! 


Tada Liusjenui buvo trisdešimt ar trisdešimt dveji 
metai; iki Napoleono žlugimo jis padarė administracinę 
karjerą; dvidešimt penkerių metų jis jau buvo Valstybės 
tarybos auditorius ir prefektas. 

Nors jis kentė dideles fizines kančias, tai buvo vie- 
na iš geriausių širdžių, vienas iš geranoriškiausių cha- 
rakterių, kokius tik man teko pažinti. Penkerius metus 
mačiau Liusjeną du kartus per savaitę; per tą ilgą mūsų 
bendravimo laiką neprisimenu, kad iš jo lūpų būtų iš- 
slydusi pašaipa savo kolegai, skundas ar pagieža; tai bu- 
vo švelnus, liūdnas ir nuolankus veidas, kokį regime sap- 
ne. Kaip susiklostė jo gyvenimas? Aš nežinau, nuo 1829 
metų visai pamečiau jį iš akių. Dvidešimt dveji išsiskyri- 

mo metai, žinoma, visai ištrynė mane iš jo atminties; tie 
patys dvidešimt dveji metai jo paveikslą dar giliau įrėžė 
į manąją. 

Ponas Arno buvo visai kitoks: nesutikau subtilesnio, 
aštresnio, ryškesnio proto. Jis buvo vienas iš tų, kurie vi- 
sada pataikydavo į taikinį. Nei Bertranas, nei Lozė ne- 
kirsdavo taip Žaibiškai ir tiksliai, kaip darydavo ponas Ar- 
no bet kokia proga, kirsdavo žodžiu, epigrama, — proto 
raketa. Vidutinis poetas teatre, jis specializavosi pasakė- 
čiose ir satyrose. Kartą, apimtas melancholijos, jis išspau- 
dė ašarą; ta ašara kaip Aramio, išlieta po Porto mirties, 
turbūt buvo vienintelė pono Arno ašara. Ji sudrėkino jo 
plunksną, ir jis parašė šį eilėraštį, šedevrą, vertą Andrė 
Šenjė ar Milvuajė, Lamartino ar Viktoro Hugo: 


LAPAS 


“Atitrūkęs nuo stiebelio, 

Vargšas lape sudžiūvęs, 

Kur tu skrendi?" — “ Aš nežinau. 
Audra suskaldė mano ąžuolą, 
Kuris vienas mane laikė; 

Nuo tos dienos įnoringi gūsiai 
Tai vakario, tai šiaurinio vėjo 
Mane gainioja 

Po girias ir lygumas, 

Kalnus ir slėnius. 

Aš skrendu, kur vėjas mane neša, 
Nesiskųsdamas ir nesibaimindamas 
Aš skrendu, kur skrenda visi 
Rožių žiedlapiai 

Ir laurų lapai". 


Nežinau, ką atiduotų didieji poetai, mano bendra- 
minčiai, už tokias penkiolika eilučių; aš atiduočiau bet 
kokią dramą, kokios tik paprašytų. 

Didžioji pono Arno pretenzija, nelaiminga preten- 
zija, buvo teatras. Jis debiutavo su “Marijumi Mantur- 
nuose", kurį kartkartėmis vaidino pas Mesjė. Tragedija 
buvo pristatyta 1790 metais ir, priešingai grafo de Pro- 
vanso pareiškimui, kad tragedija be moterų negali pasi- 
sekti, “Marijus" pelnė didžiulį pasisekimą. 

Sen Folas vaidino jaunąjį Marijų. Laiminga epocha, 
kai žmonės, pelnę Sen Pri, sutikdavo imti vaidmenis su 
pasirodymu tik vienoje scenoje ir toje vienintelėje sce- 
noje pasakydami tik keturias eilutes: 


Koks balsas, koks žvilgsnis, kokia pikta valia! 
Kieno ranka stato manajai nematomą kliūtį?.. 
Siaubas užvaldė mano sutrikusį protą... 

Aš niekada negalėsiu pasmaugti Marijaus! 


Pjesė buvo dedikuota Mesjė. 

Girdėjau pasakojant poną Arno, — jis pasakojo la- 
bai sąmoningai, — kad pjesės pasisekimas sukėlė nepa- 
sitenkinimą, pašaipą ir panieką. Kartą, 1792 metais, jis 
sėdėjo Prancūzų teatro balkone, kalbėjo, kaip papras- 
tai, garsiai, savo lazda kėlė triukšmą ir trukdė kaimy- 
nams žiūrėti. Tai tęsėsi nuo pat uždangos pakėlimo, ir 
pirmojo veiksmo pabaigoje vienas ponas, sėdėjęs už po- 
no Arno, pasilenkė į priekį, pirštinėta ranka palietė jo 
petį ir tarė: 

— Pone Arno, maldauju, suteikite mums ramybę, 
klausykitės, tarsi vaidintų “Marijų Manturnuose". 

Tas mandagus ir, drįstu sakyti, sąmojingas ponas bu- 
vo Dantonas. 

Po mėnesio tas mandagus ir sąmojingas ponas su- 
rengė rugsėjo skerdynes. 

Ponas Arno taip jų išsigando, kad pėsčias bėgo iš 

miesto. Jis pasiekė užkardą, kurią saugojo sankiulotas; 
tas sankiuliotas buvo sustabdęs vargšę moterį, nes jos pa- 
sas vykti į Beri nebuvo pažymėtas Anfan Truvė skyriuje. 
Tačiau, matydamas aikštingo sargybinio užsispyrimą, po- 
nas Arno sumetė, kad tas užsispyręs cerberis nemoka 
skaityti. Sąmojis yra sunki liga, ir ponas Arno ja nepagy- 
domai sirgo. Jis drąsiai Žengė prie sankiuloto, pakišo jam 
po nosimi pasą ir tarė: “Pažymėtas Anfan Truvė, štai ant- 
spaudas". 

Pono Arno spėjimas pasitvirtino. 

— Eikite, — tarė sankiulotas. 

Ir ponas Arno praėjo. 

Per laikotarpį nuo “Marijaus" iki rugsėjo 3-sios, die- 
nos, apie kurią kalbėjome, ponas Arno pastatė savo tra- 
gediją “ Lukrecija". Pjesė nepavyko, dėl žlugimo autorius 
suvertė kaltę panelei Rokur. 

Matote, kad tos žymios artistės pasibjaurėjimas vy- 
rais ne visada gali būti priskiriamas prie vertybių. 

Vėliau dar grįšime prie panelės Rokur, kai kalbėsi- 
me apie jos mokinę, panelę Žorž. 

Ponas Arno lydėjo Bonapartą į Egiptą. Apie savo 
vaidmenį šioje ekspedicijoje jis labai įdomiai pasakojo 
memuaruose, pavadintuose “Šešiasdešimtmečio prisi- 
minimai“. 

Grįžęs parašė tragediją “ Oskaras", kuri turėjo dide- 
lį pasisekimą ir kurią jis dedikavo Bonapartui; vėliau “Ve- 
necijiečiai", kurios atomazga buvo palaikyta per drąsia 
ir jautrios sielos negalėjo jos pakelti. Dėl tų vargšių sielų 
jis turėjo padaryti švelnesnį variantą, kaip Diusi pasielgė 
su “Otelu"; taigi pjesė galėjo baigtis pagal žiūrovų pagei- 
davimą: ar mirtimi, ar vestuvėmis. 

“Venecijiečiai" turėjo milžinišką pasisekimą. 

Imperijos laikais, būdamas universiteto padalinio 
vadovas, jis į vieną biurą priėmė dirbti perrašinėtoju su 
tūkstančio dviejų šimtų frankų metine alga Beranžė. Bū- 
tent ten Beranžė parašė savo pirmąją dainą “Karalius 
d'Iveto". 

Per antrąjį Burbonų sugrįžimą ponas Arno buvo iš- 
tremtas ir apsigyveno Briuselyje. Jau pasakojome, kaip 
tremtyje jis susipažino su ponu de Levenu. 

Tremtyje ponas Arno parašė beveik visas savo pasa- 
kėčias, nuostabias trumpas istorijas, beveik nežinomas, 
nes šiandien niekas nebeskaito pasakėčių. Būtent todėl 
jus priversiu tris perskaityti. 

Nusiraminkite! Tos trys pasakėčios tikrai yra pono 
Arno, o ne pono Vjėnė. Aš garantuoju. 

Be to, turiu pasakyti, kad šios trys pasakėčios pava- 
dintos pasakėčiomis sąlygiškai, — tai tikros epigramos. 


SRAIGĖ 


Be draugų ir be šeimos 
Gyvena kaip emigrantė, 
Įsisupus į savo kiautą, 

Negirdi jokio pavojaus ženklo, 
Save myli be galo, be krašto, 
Tik sau tvarko namus 

Ir, priklausomai nuo sezono, 
Išleidžia parodyt ragus. 

Savo griaunančius takus 

Žymi purvinom žymėm, 
Apdergia gražiausią gėlę 

Savo bučiniais seilėtais. 

Savo namuose tarsi už grotų 
Sensta pamažu kasdien liūdnesnė, 
Tai istorija egoisto, 

Tai istorija sraigės. 

KIEKVIENO TEISĖ 


Kartą Žvėrių karalius 
Įsakymu uždraudė 
Pavaldiniams ir vasalams 
Medžioti be licencijos 
Bet kokius žvėris, 
Žadąs, tiesa, palikti teisę, 
Kokiems nors reikalams, kilniems tikslams 
Tigrui, vilkui ir lapei pateikti prašymą. 
Jo Didenybės vilkas prašė leisti medžioti avis 
Lapė — vogti kapliūnus, 
Tigras — visus, kas tik gyvas. 
Tarp prašytojų, rėkiančių iš visų jėgų, 
Ir šuo lojo, kiek leido plaučiai. 
“Ką reiškia Jo Didenybei, — rėkė jis, — 
Man suteikti teisę medžioti 
Bet kada bet kokius žvėris, 
Mintančius mano sąskaita. 
— O, kilmingieji, jums leidžiama medžioti. 
Tarė tigrui, vilkui ir lapei 
Aukščiausias girių valdovas, — 
Jums leidžiame medžioti, kur tik pasiekiate 
Net pas kaimynus, jei turite jėgų ir sumanumo. 
Bet jis paniekino peticiją šuns! 
Vis dėlto, ko reikalavo tas prasčiokas? 
— O gi teisės medžioti savo blusas! 


DVI LAZDOS 


Praėjusiais metais, — tai buvo ketuniasdešimtieji. 
Praėjusiais metais Didysis Turkas sakė savo viziriui: 
“Nors po savęs turiu palikti tave valdyti, 

Manau, tavo charakteris labai sunkus. 

Rustanai, atsisakyk savo pomėgio 
Man prieštarauti, kokį įsakymą beduočiau, 

Užuot paklausęs, tu atsakinėji 

Vis “jei", vis “bet", 

Draudi viską, ką aš leidžiu. 

Nėra ko stovėti, nenoriu tavęs matyti, 
Eik! Te man atsiunčia vyriausiąjį eunuchą, 
Jis moka dirbti 
Jis visada paslaugus, 
Manęs neglumindamas nei teise, nei teisingumu, 
Įstatymu laikantis tik mano kaprizą, 
Mokantis man tarnauti ir mane linksminti, 
Jokio išdidaus tono, jokio pasipūtimo! 
Taip visiems malonus, išvadavęs mane nuo darbo, 
Jis valdytų imperiją taip pat gerai kaip seralį; 
Noriu jį padaryti pirmu ministru.“ 
“Iš tiesų politikoje ir valdyme, sultone, — 
Tarė viziris, — kiekvienas turi sau sistemą: 
Tau patikti yra geriausia; manoji, vadinas, 
Yra bloga... Vis dėlto, ar galėčiau nuolankiai 
Tau pateikti mažą problemą?" 
“Kalbėk!" — “Kai jaučiuosi pavargęs, 
Senas, palaužtas, sultone, ir sunkiai einu, 
Man reikia atramos. 
Tačiau turiu dvi bambuko lazdas: 
Viena tvirta, nelinksta niekada, 
Kita grakšti, lengva, tiesi kaip tuopa 
Ir lanksti kaip vytinis. 
Kurią išrinksi?" — “Kurią?.. Rustanai, nemanau, 
Kad lankstus bambukas gali paremti žingsnius." 
“Tai supranti! Bet atimi iš manęs 
Savo skeptrą, kurį tvirtai laikytų mano rankos, 
Kad jį įduotum ambicingam niekšui 
Be charakterio ir be ūsų". 


Karaliau, jūsų ministrai, 
Kuriuos mums duodat kaip lazdas atsiremti, 
Kaip viziris sakė apie bambuko lazdas, 
Geri tik tie, kurie laikosi nesulinkę. 


Perskaitykite vieną po kitos penkiasdešimt pono Ar- 
no pasakėčių ir visose rasite tą patį paprastumą, tą patį 
aiškumą, tą pačią kritišką manierą. Kai jas perskaitysite, 

apie autorių sakysite: “Jis geras žmogus", tačiau pasaky- 
site: “Jis garbingas Žmogus“. 

Taigi 1815 metais ponas Arno buvo ištremtas. Kuo 
remiantis? "Tai taip nereikšminga, kad nieks net nepasi- 
domėjo; jo vardas buvo įtrauktas į sąrašą, ir tiek! Kas tą 
sąrašą pasirašė? Liudvikas XVIII, anksčiau vadinęsis 
Mesjė, tai yra, tas pats grafas de Provansas, pas kurį po- 
etas pradėjo savo karjerą ir kuriam dedikavo “ Marijų". 

"Tačiau, nors ir nebuvo motyvų ponui Arno ištremti, 
kai kurių galvos viena sugalvojo ir kalbėjo, kad jis buvo 
įtrauktas į sąrašą kaip karalžudys. Dvi neginčijamos prie- 
žastys neleidžia tų kalbų laikyti teisingomis: pirmoji, kad 
Arno nebuvo Konvento narys; antroji, kad 1792 ir 1793 
metais jis buvo užsienyje. Vis dėlto gandas pamažu, bet 
tvirtai plito, ir netrukus niekas neabejojo, kad ponas Ar- 
no buvo ištremtas būtent dėl tos priežasties. 

Iš Briuselio Arno atsiuntė tragediją “Germanikas", 
kuri buvo suvaidinta 1817 metų kovo 22-ą ir rytojaus die- 
ną uždrausta. Spektaklio metu tragedija nuo scenos per- 
sikėlė į parterį, kur įsiliepsnojo mūšis; buvo sužeistų ir 
net vienas žuvęs. Pagrindiniais mūšio ginklais tarnavo laz- 
dos, bambukinės lazdos, kokiomis Rustanas, Didžiojo 
"Turko viziris, buvo pratęs pasiremti. Suprantama, juo sto- 
resnės ir mažiau lanksčios jos buvo, tuo geriau tiko puo- 
limui ir gynybai. Nuo tada tokios lazdos įgavo Germani- 
ko pavadinimą. 

"Tais laikais neapykanta liejosi upėmis. Rytojaus die- 
ną po spektaklio Martenvilis išspausdino kandų straips- 
nį, įžeidusį net pono Arno asmens garbę. 

"Tas straipsnis, parašytas Ielvilio, išprovokavo dviko- 
vą, apie kurią jau anksčiau rašėme, ir kurioje žurnalistui 
buvo gėdingai peršauta šlaunis. 

Vėliau “Germanikas" vėl buvo suvaidintas. Aš ma- 
čiau tą spektaklį; tačiau, ištrauktas iš aktualaus laikme- 
čio, jis neturėjo jokio pasisekimo. 

"Tas negirdėtas, nepelnytas ištrėmimas pono Arno 
charakterį persunkė tulžimi, kuri išsiliedavo bet kokia 
proga ir kurios nesugebėjo neutralizuoti net šimto tūks- 
tančio frankų suma, kurią savo testamentu jam paliko 
Napoleonas. 

Iš to palikimo jis pradėjo statytis gražų namą Briuje- 
ro gatvėje. Kaip visada, statyba pareikalavo dvigubai dau- 
giau pinigų, nei buvo planuota, taigi, viskam pasibaigus, 
ponas Arno liko su šimto tūkstančių frankų nuostoliu. 

Ponas mėgo eilės dėl pačių eilių: Jis jas rašė apie 
viską. Jis rašė ant sodo vartelių ir ant šuns būdos; rašė 
apie save, apie abatą Žofrėjų, apie uniformuotą poe- 
tą, kurio portretas buvo eksponuojamas paskutiniame 
Salone. 

Štai tos eilės, kurios ne tik linksmos, bet ir atspindi 
autoriaus charakterį. 


APIE AUTORIŲ 


Galiu valdyti savo balso toną, 

Kovų, menų, grumtynių ir puotų draugus, 
Net kartais eilėmis prabilti 

Priversti dievus, didvyrius, šunis. 


ANT SODO VARTELIŲ 
Mieli draugai, paklydę mūsų amžiųj, 
Aš jūsų tarnas nuolankus, 


Na eikite: mana širdis ir vartai 
Atidaryti ne visiems. 


266 


APIE GERĄ ŽMOGŲ, 
KURIS NETURI GERO VYNO! 


Jis ištroškęs vyno, 

Jis ištroškęs šlovės, 

Jis be reikalo neima, 

Nei pintos, nei plunksnos aštrios. 
Iš rašto upių 

Jis geria, kol apsvaigsta. 

Jis rašo, kad pasigertų. 

Jis pasigeria, kad rašytų. 


ŠUNS BŪDA 


Aš nekandu iš pasalų, 
Nemyluoju be paskatų. 

Kartais kandu ir apgailestauju, 
Nes geram šeimininkui tarnauju. 


APIE UNIFORMUOTĄ POETĄ 


Tiek ant Parnaso, tiek ir ant žemės 
Garbės sulaukti nedaug vilties 

Su kardu rankoj skinasi kelią, 

Su plunksna kaunas ligi mirties. 
Tiek su špaga, tiek su rašykle 
Prilygti jam negali nieks, 

Nes špagą ima jis dėl juoko, 

Po plunksna gi visi drebės. 


Per visas negandas ponas Arno niekada nenustojo 
mylėti šunų. Iš penkiasdešimties jo pasakėčių daugiau 
nei dvidešimtyje herojai yra tie įdomūs keturkojai. Tuo 
metu, kai aš turėjau garbės patekti į šeimos šventyklą, 
duris saugojo baisus gyvulys, didelis, bet gauruotas kaip 


! Apie abatą Žofrėjų ( Aut. past.) 

pudelis, vardu Rampono. Be šio šuns ponas Arno ne- 
žengdavo nė žingsnio: jis laikė jį savo kabinete, kai 
dirbdavo, vesdavosi į sodą, kai eidavo pasivaikščioti. Tik 
į gatvę ponas Arno jo nesivesdavo, bijodamas apsijuokti. 

Ponas Arno pats ėmėsi jo auklėjimo ir, kai kuriais 
atvejais, būdavo negailestingas. Taip nutikdavo, kai tas 
sau leisdavo pridirbti poeto kabinete. Vos tik kvapas ir 
vaizdas pranešdavo apie įvykdytą nusikaltimą, Rampo- 
no gaudavo botagu per strėnas, jį čiupdavo už pakarpos, 
nuvesdavo į nusikaltimo vietą ir pagal per amžių amžius 
nusistovėjusią tradiciją, su pasibjaurėjimu trindavo jo snu- 
kį į daiktinį įrodymą. 

"Tokie kasdieniai nusižengimai ir jį lydinčios pamo- 
kos tęsėsi maždaug du mėnesius, ir ponas Arno pradė- 
jo abejoti, ar Rampono, šiaip turintis daug žavių talen- 
tų, — apsimesti negyvu, stovėti sargyboje, rūkyti pypkę, 
šokti per lazdelę, — nebus iš tų nepasiduodančių auklė- 
jimui... — Atleiskite, neradau kito žodžio. Taigi, ponas 
Arno jau ėmė abejoti savo šuns sugebėjimu mokytis, kai 
vieną dieną Rampono, ką tik atlikęs savo kasdienį nusi- 
kaltimą ir, matydamas, jog šeimininkas, visa galva pasi- 
nėręs į “Gijomą iš Naso“, nė negalvoja pastebėti nepa- 
geidautino įvykio, ėmė tampyti už jo chalato rankovės. 
Ponas Arno atsisuko. Rampono porą kartų šoktelėjo, kad 
atkreiptų dėmesį; paskui, įsitikinęs, kad šeimininkas bus 
patenkintas, nuėjo prie išmatų ir pats su jaudinančiu at- 
sidavimu ėmė trinti į jas nosį. 

Vargšas gyvulys visą laiką klydo! Jis manė, kad bota- 
go kirtis ir po to sekantys veiksmai turėjo tikslą jį išmo- 
kyti pačiam trinti snukį į tą nemalonų daiktą. 

Rampono auklėjimas buvo galutinai sugadintas ir jis 
visą gyvenimą neatsikratė to trūkumo, kurį tik šiek tiek 
sušvelnino antsnukis. 

Jau kalbėjau apie pono Arno sugebėjimą greitai, tiks- 
liai ir sąmojingai atsikirsti. Dabar papasakosiu porą at- 
vejų; apie kitus — kai tam bus vieta ir laikas. 

Vieną dieną aš su juo leidausi į pakalnę Tur dė Dam 
gatve. Vienas dabita su dviviečiu ekipažu nesuvaldė ar- 
klio tokiose stačiose nuokalnėse. Ponas Arno neišlaikė: 

— Ei, bjaurus nutrūktgalvi, — tarė jis, — žiūrėkite, 
ką darote! 

— Ką, bjaurus nutrūktgalvis? — sušuko jaunuolis. 

— Taip! Bjaurus nutrūktgalvis! — pakartojo ponas 
Arno. 

— Pone! Jūs atsakysite už tokį įžeidimą!.. Štai mano 
adresas! 

— Jūsų adresas!.. — atsakė ponas Arno, — pasilai- 
kykite jį nuvesti arkliui. 

Kitą dieną Eliziejaus Laukuose jis prasilenkė su ku- 
nigu nepasisveikinęs. Kaip sakėme, ponas Arno buvo bai- 
sus trumparegis, be to, jis nemėgo žmonių, vilkinčių juo- 
dai kaip juos tais laikais vadino. 

Kunigas, kurį jis beveik lietė alkūne, atsisuko. 

— Tik pažiūrėkite į tą jakobiną, — tarė jis, — jis 
man kumštelėjo, bet taip ir nepasisveikino! 

— Pone, — atsakė Arno, — nebūkite reiklesnis už 
Evangeliją: “Už bažnyčios ribų jokių pasveikinimų!" 

Pastebėjau, kad pamiršau paminėti ponią Arno. Kai 
buvau jai pristatytas, ji turėjo apie keturiasdešimt metų 
ir dar atrodė žavinga moteris, nedidukė briunetė, putli, 
graži, kupina gracijos ir sąmojo. 

Penkerius metus ponia Arno buvo man labai gera, 
paskui viskas pasikeitė. 

Galbūt tai buvo mano kaltė; susipažinę su padėtimi, 
patys nuspręsite. 

LXXXI 


Frederikas Suljė, jo charakteris ir jo talentas. — Mū- 
sų santykiai, susitikimai ir išsiskyrimai. — Vodevilio trans- 
formacija. — "Gimnazijos" teatras ir ponas Skmbas. — 
“Vaterlo pamišėlė". 


Vakare Adolfas mane nusivedė pas Frederiką Suljė. 

Frederikas Suljė buvo pakvietęs keletą draugų at- 
švęsti savo pjesės atmetimą “ Gimnazijoje", nes pasiūly- 
mą ją kiek pakeisti jis laikė atmetimu. 

Aš dažnai grįšiu prie Suljė, — daug apie jį kalbėsiu, 
nes jis buvo galingiausia to meto literatūrinė asmenybė, 
stipriausias temperamentas, kokį man teko sutikti. 

Jis mirė jaunas! Jis mirė ne tik nepasiekęs savo ta- 
lento sužydėjimo viršūnės, bet net neparašęs tobulo kū- 
rinio, kokį tikrai būtų parašęs, jei mirtis nebūtų jo pasiėč- 
musi taip anksti. 

Suljė smegenyse buvo kažkas supainiota, kažkas tam- 
saus; jo mintys kaip žemė, buvo apšviestos tik iš vienos 
pusės; priešinga saulės apšviestajai pusė skendėjo visiš- 
koje tamsoje. 

Suljė nemokėjo pradėti nei dramos, nei romano. Jis 
atsiskleisdavo visai atsitiktinai: kartais pirmajame, kar- 
tais antrajame veiksme, jei tai būdavo drama, kartais pir- 
majame, kartais antrajame tome, jei romanas. Beveik vi- 
sada veiksmas, pradėtas drovai, raizgydavosi sunkiai. At- 
rodė, kad Suljė gerai pasijunta tik prietemoje, kaip tas 
naktinis paukštis, kuris gražiausiai pragysta tik nusilei- 
dus saulei. 

Išdėstymas buvo mūsų nuolatinių ginčų objektas. 
Kadangi jis turėjo vaizduotę ir jėgą kaip niekas kitas, aš 
jam siūliau kaip galima daugiau įlieti šviesos veiksmo 
pradžioje. 

— Būk šviesus ir aiškus, beveik permatomas, — kar- 
tojau jam. — Dievas didis todėl, kad jis davė šviesą; be 
šviesos pasaulis negalėtų įvertinti jo kūrybos didybės. 

Kai susipažinau su Suljė, jam buvo dvidešimt šeše- 
ri. Jis buvo tvirtas jaunuolis, vidutinio ūgio, bet puikiai 
sudėtas; jo kakta buvo iškili, plaukai, antakiai ir barzda 
juodi; nosis graži, o akys išsprogusios; lūpos storos, dan- 
tys balti. 

Jis juokėsi lengvai, nors niekada jo juokas neatrodė 
jaunatviškas. Jį sendino žvarbumo ir ironijos atspindys. 
Iš prigimties jis buvo pašaipus ir ironija buvo jo ginklas, 
puikiai saugomas sarkazmo dėkle. 

Gyvenime jis išbandė po truputį daug ką, ir visa, ką 
jis veikė, jame paliko savo pėdsaką. Gavęs puikų išsilavi- 
nimą provincijoje, jis studijavo teisę, manau, Rene. Iš ten 
ir puikus studentiško gyvenimo pažinimas, kurį jis pa- 
naudojo “Visuotinėje išpažintyje?'. 

Jis išlaikė teisės egzaminus ir tapo advokatu, tačiau 
bjaurėjosi teismo salėmis. Užuot praktikavęs šią libera- 
lią profesiją, ėmėsi darbo pramonėje. 

Tas pasibjaurėjimas 1824 ar 1825 metais jį atves į 
didelės mechanikos gamybos vadovo postą. 

O kolkas Suljė, — tada jis pasirašinėjo Suljė de Lav- 
lanė, — gyveno iš nedidelės rentos, kurią jam paskyrė 
tėvas, kiek prisimenu, šimto luidorų. Jis gyveno Provan- 
so gatvėje puikiame bute, kuris mums atrodė lyg rūmai. 
Ien matėme neregėtą prabangą — pianiną, kuriuo Suljė 
skambino dvi ar tris melodijas. 

Jis buvo tuo pat metu ir liberalus, ir aristokratiškas, 
šios dvi savybės toje epochoje dažnai egzistuodavo gre- 
ta: pavyzdžiui Karelis, kuris jau buvo pasirodęs Beforo 
byloje ir kurį dar sutiksime, kai kalbėsime apie Karolio X 
paskelbtą amnestiją įžengiant į sostą. 

Suljė šauniai kovėsi, bet nebuvo peštukas, nors jaut- 
rus įspūdžiams kaip studentas ir kaip pietietis. Jis paken- 
čiamai fechtavosi ir puikiai šaudė iš pistoleto. 

Iš pradžių Suljė aš atrodžiau, ir tai visai supranta- 
ma, nieko nevertas vaikinas. Mano literatūriniai ban- 
dymai jį stebino, beveik Žžeidė. Kai ateis eilė, aš parody- 
siu Suljė tokį, koks jis buvo: pavydus, beveik pagiežin- 
gas, tačiau besiblaškantis tarp teisingos bei garbingos 
širdies ir blogų proto tendencijų. Jame nuolat kovojo 
gėris ir blogis, tačiau, ko gero, nė karto blogis nepaėmė 
viršaus. 

Labai dažnai jis bandydavo manęs neapkęsti, bet nie- 
kada nenueidavo iki galo; labai dažnai jis pradėdavo po- 
kalbį blogais žodžiais apie mane, o, pokalbiui baigiantis, 
pereidavo prie gerų. 

Iš tiesų aš buvau Žmogus, kuris labiausiai jam kliū- 
davo literatūriniame gyvenime: teatre, laikraščiuose, lei- 

dyklose aš vis pasipainiodavau jam ant kelio, dažnai ne- 
noromis, bet realiai jam pakenkdamas. Bet aš pasitikė- 
jau Suljė, pasitikėjau jo širdimi, jo nepalaužiama dora, 
ir, jei kada būčiau priverstas prašyti pagalbos, verčiau ei- 
čiau pas Suljė nei pas ką nors kitą, ir jis, greičiau nei kas 
kitas, ją suteiktų. 

Suljė pradėjo rašyti poeziją. Būtent poezijoje jis ti- 
kėjosi susilaukti triumfo. Jo pirmoji pjesė teatre buvo 
Šekspyro “Romeo ir Džiuljetos“ imitacija. Prisimenu, 
kad pirmasis spektaklis man sukėlė nepakartojamas 
emocijas. 

Dažnai ištisus mėnesius, net metus, mes nesimaty- 
davome, tačiau kai atsitiktinumas mus suvesdavo, kai 
dar iš toli vienas kitą pamatydavome, eidavome vienas 
prie kito atvėrę širdis ir išskėtę rankas. Galbūt prieš 
mane pamatydamas, Suljė neturėjo jokio noro mane su- 
sitikti; galbūt, jei kas jam pasakytų: “Diuma eina tavo 
pusėn", jis pasuktų į šalį, bet, kai tik mane pamatydavo, 
jausmai užvaldydavo jo valią, ir jis kūnu ir siela atsiduo- 
davo man, tarsi niekada jokia pavydi mintis nebūtų tem- 
džiusi jo proto. 

"Ioks jis nebūdavo nei su Ilugo, nei su Lamartinu: jis 
jų nemylėjo ir retai apie jų talentą kalbėdavo broliškai. 

Esu įsitikinęs, kad vieno “Odės ir baladės“ ir kito 
“Meditacijos" jį paskatino rašyti prozą. 

O! Būk ramus, mano jaunystės drauge, mano pir- 
mų rimtų bandymų liudininke, aš tave nupiešiu tokį, 
koks tu buvai; aš padarysiu ne tavo biustą, o statulą, aš 
ją iškelsiu, pastatysiu ant tavo kūrinių pjedestalo, kad 
visi, kurie tave pažinojo, galėtų iš visų pusių matyti tavo 
galingą stotą, nes tu esi iš tų Žmonių, kuriuos galima 
studijuoti iš visų pusių, kurie, gyvi ar mirę, nebijo būti 
pastatyti ryškiausioje šviesoje. 

Literatūriniame pasaulyje Suljė draugai buvo Žiu- 
lis Lefevras ir Latušas, — su Latušu vėliau jis Žiauriai 
susivaidijo dėl “Kristinos". Asmeniniame gyvenime jis 
artimai bendravo su dideliu storu vaikinu, vardu Davi- 
das. "Tais laikais ir, greičiausiai, dar šiandien jis yra bir- 
žos makleris. Nemanau, kad jis liko Suljė draugu, bet 
bent jau netapo priešu. 

Suljė mūsų laukė su tuzinu draugų, arbata, pyragai- 
čiais ir sumuštiniais. Tai buvo tokia prabanga, kad aš šiek 
tiek apstulbau. 

Suljė jautė savyje slypintį talentą ir tai jam leido nie- 
kinamai Žiūrėti į antrarūšę literatūrą. 

Bandydamas brakonieriauti jų žemėse, laukdamas, 
kol labiau pasiseks, jis jau turėjo tam tikrą reputaciją, 
kurios aš labai pavydėjau. Jis pasisiūlė ateinančiais, 1824 
metais, išleisti almanachą pavadinimu “Tobulas vodevi- 
listas", kur bus įtraukti senų kareivių ir jaunų pulkinin- 
kų kupletai. 

Tarp senų kareivių kupletų pirmoje eilėje buvo pats 
geriausias kupletas, kurį Gontjė dainavo vodevilyje “Mi- 
šelis ir Kristina“, ir jam kas vakarą karštai plojo. 


Nemurmėdamas 
Pernešu skausmą kartų, 
Mano akys nenori matyti, kaip tai pakeliu! 
Aš tai supratau, man įprastas toks išėjimas, — 
Senas kareivis moka kentėti ir tylėti 
Nemurmėdamas! 


"Tais laikais statomose pjesėse buvo dainuojami kup- 
letai, pritaikyti prie besivystančio veiksmo ir jie turėjo 
būti įtraukti į “Tobulą vodevilistą". Deja, tada jų iš Sul- 
jė nepersirašiau. Trys ar keturi mėnesiai prieš jo mirtį 

paprašiau man perduoti tą kolekciją, tačiau jis ją buvo 
pametęs. Vietoj jos man atsiuntė penkis ar šešis kuple- 
tus, užrašytus iš atminties; tik jis negalėjo tiksliai pasa- 
kyti, kokiai epochai jie priklausė. Jis tik užtikrino, kad 
jie ne neteisėti vaikai ar pamestinukai, kaip atrodytų, o 
tikri, legalūs vaikai ir, kaip įrodymą, kartu su jais at- 
siuntė jų tėvo vardą. Žinoma, autorius į juos turi išimti- 
nę teisę. Jis juos pritaikydavo pačiose netikėčiausiose 
situacijose; kai kurie buvo panaudoti dešimt, dvidešimt, 
trisdešimt kartų ir laukė progos būti panaudoti trisde- 
šimt pirmąjį. 

Pradėsime nuo choro iš “Barzdaskučio — pilies sa- 
vininko“, parašyto Iezolono, — kiekvienam ponui sava 
garbė! 


Graži naktis! 

Graži naktis! 

Taip ir traukia 

Kelionėn. 

Graži naktis! 

Graži naktis! 
Pasitraukime be triukšmo. 


Šis kupletas jau virto tarsi priežodžiu; kai tik prasi- 
dėdavo atitinkama situacija, visi pradėdavo niūniuoti kup- 
letą, kuriuo ji turėdavo baigtis. 

Brazjė ir Kursi kupletas iš “Paryžiečio Londone" ne- 
buvo pats prasčiausias. Deja, jis panaudotas tokioje eks- 
centriškoje situacijoje, kad galėjo būti sudainuotas tik kar- 
tą. Jis bent liko teatro mėgėjų atmintyje. 

Kalbama apie prancūzą, užkluptą nusikalstamai 
bendraujantį, nuvestą į teismą ir auditorijai sukėlusį di- 
džiulį susidomėjimą. 

"Taigi auditorija dainavo: 

Tuoj pamatysim teismą 
To užsieniečio, 

Teismas nebus sunkus! 
O teisėjai 

Gina nekaltą ir 

Moka keršyti kaltam. 


Užsienietį teismas privertė vesti, ir patenkinta audi- 
torija pasitraukia dainuodama vos vos pakeistą variantą: 


Mes pamatėm teismą 
To užsieniečio. 
Teismas nebuvo sunkus! 
Nes teisėjai 

Gina nekaltą ir 
Moka keršyti kaltam. 


Kadangi teatre pusryčiaujama, pietaujama, vakarie- 
niaujama dažniau, nei užsieniečiai nuteisiami vesti an- 
gles, todėl kiekvieną kartą veikėjams sėdant prie stalo, 
buvo dainuojamas Diumanuaro choras, o publika pasi- 
jusdavo lyg linksmi svečiai: 


Kokie valgiai, 
Kokia gausa! 
Kur linksmi svečiai, 
Ateina meilė!.. 
Kokie valgiai, 
Kokia gausa! 
Nieko panašaus nematėm 
Iki šiol! 


Nepaisydamas šventos autorinės teisės, kaip žinote, 
gerbiamos dramaturgų tarpe labiau nei bet kokiame ki- 
tame ceche, kartą Adolfas įžūliai leido sau tą kupletą pa- 
naudoti, nepasivarginęs pakeisti nė raidės. 

Kilo baisi istorija: Diumanuaras grasino teismu, 
Adolfas išsisuko, sutikęs svečių chorą pakeisti šokėjų 
choru. 


Į šokį, 
Į šokį 
Eime draugai, te jis svaigina! 
Ar girdit puotos gausmą, 
Linksmybės šauksmą?.. 


Ištikimas sandėriui, Diumanuaras savo kupletą pa- 
naudojo tik kartą ir jį grąžino Adolfui, kuris jį grąžino į sa- 
vo chorą ir toliau naudojo, dideliam žiūrovų džiaugsmui. 

Tačiau visi tie kupletai kukliai lenkė galvas prieš “Ža- 
no iš Kalė" chorą. 

Jo autorius buvo Emilis Vandenburchas, vienas iš 
“Paryžiaus berniuko" autorių. 

Štai jis: 


Dainuokim apie žygius 
Žano iš Kalė. 
Istorija sako, 
Kad jis nusipelno 
Savos šlovės 
Ir savo garbingumo!.. 


Be to, toje epochoje vodevilių pasaulyje vyko didelė 
revoliucija. Ją vykdė vienas žmogus, kurį autoriai už tai 
vadino revoliucionieriumi. Kalbame apie Skribą, kuris li- 
teratūrinėje 1820-1828 metų revoliucijoje suvaidino maž- 
daug tokį pat vaidmenį, kokį Žirondistai suvaidino 1792- 
1793 metų politinėje revoliucijoje. 

Prieš Skribą, išskyrus puikius Dsožjė audinius, vo- 
deviliai buvo tik apmatai, ant kurių savo raštus pynė ak- 
toriai. Kaip šiandien rūpinamasi parašyti vaidmenį Ar- 

naliui, Bufė ar panelei Rozai Šeri, tais laikais niekam ne- 
rūpėjo rašyti vaidmenų Potjė, Briunė ar Perenui. Pere- 
nas, Briunė ar Potjė savo vaidmenis rasdavo paskirtus 
per pirmąją repeticiją ir patys juos sukurdavo tokius, ko- 
kius Žiūrovas pamatydavo per pirmąjį spektaklį. 

Skribas pirmasis pradėjo rašyti ne apmatus, o tikras 
pjeses. Jo įgudusiose rankose užsimezgė intriga, ir po tre- 
jų ar ketverių metų “Gimnazijos" teatre, kuris neturėjo 
savo tipiškų personažų, susikūrė personažų visuomenė 
(ją būtų galima pavadinti Skribo visuomene), susidedan- 
ti beveik vien iš pulkininkų, jaunų našlių, senų kareivių ir 
ištikimų tarnų. Niekas iki tol nebuvo matęs tokių našlių, 
niekas nebuvo girdėjęs taip kalbant senų kareivių, nie- 
kas nebuvo sutikęs tokių atsidavusių tarnų! Tačiau Skri- 
bo sukurta visuomenė, “Gimnazijos" pasaulis tapo ma- 
dingi, ir tiesioginė kunigaikštienės de Beri protekcija ne- 
truko padėti teatro direktoriui susilaukti gero pelno ir 
žiūrovų pripažinimo. 

Kupletai taip pat pakeitė formą. Buvo atsisakyta se- 
nų mūsų tėvų dainų su gausybe įvairių Jon lon la larira 
dondene ir gė gė larira dondė tarsi komiškoje operoje, ir 
kupletai panaudoti užaštrinti situacijai, papildyti veiks- 
mui. Kai situacija pasidarydavo blanki, aštuonios ar de- 
šimt eilučių, išreiškiančių personažo jausmus, palydėtų 
žavia muzika, išlaikydavo meilės dvasią, ką sunku būtų 
padaryti vien proza. Taip gimė tas žanras, nepripažintas, 
tačiau žavus ir mielas, kurio ir tėvas ir krikštatėvis, kaip 
pasakytų kaime, buvo ponas Skribas. "Tai jau nebebuvo 
nei komiška opera, nei komedija. 

Labiausiai naująjį modelį atitiko “Somnambulas", 
“Mišelis ir Kristina", “Paveldėtoja", “Vedybos iš išskai- 
čiavimo“, “Filipas" 17 “Krikšto motina“. 

Kai kurie vėliau parašyti vodeviliai pakilo dar aukš- 

čiau: “Riteris de Sen Žoržas", “Gedulas dėl Rišeljė“, “Bo- 
būti suvaidinti be kupletų, nepažeidus teksto. 
„ Apiekitus pasikeitimus menuose papasakosime, kai 
ateis laikas. Tik konstatuosime, kad prasidėjo transfor- 
macijų era. 1818 metais Skribas pradėjo keisti vodevi- 
lius; 1818-1820 metais Hugo ir Lamartinas į literatūrinį. 
pasaulį išmetė, — vienas “Odes ir balades", kitas “Medi- 
tacijas", — pirmuosius poetinių vodevilių bandymus; 
1820-1824 metais Nodjė išleido naujo žanro romanus, 
atvėrusius naują kelią; 1824-1828 metais prasidės judėji- 
mas dailėje; pagaliau 1828-1835 metais įvyks revoliucija 
dramaturgijoje, po kurios tuoj pat ims rodytis istoriniai 
ir fantastiniai romanai. 

Taigi XIX amžius išsilaisvins iš vystyklų ir pradės 
žengti savarankiškus žingsnius. 

Nereikia ir sakyti, kad, bendraujant su didžiausiais 
epochos tapytojais ir skulptoriais, kiekvienas įsirėŽia at- 
mintyje, sudarydami gigantišką didžių asmenybių gyvų 
skulptūrų galeriją. 

Grįžkime prie Suljė. 

Jam ką tik atsiuntė korektūrą vienos iš pirmųjų jo 
eiliuotų pjesių, Kuriai bus suteikta išspausdinimo gar- 
bė; ji buvo pavadinta “Vaterlo pamišėlė" ir buvo para- 
šyta Vatu užsakymu knygai, kurią jis spausdino Palė 
Ruajalyje. 

Savaime suprantama, Suljė mums ją perskaitė. 

Štai ji. Pabandysime parodyti, nuo ko pradėjo mū- 
sų didieji poetai. Matydami, kokį tikslą jie pasiekė, su- 
voksime jų nueitą kelią. Galbūt kai kurie šiuolaikiniai 
paniurėliai pasakys, kad nesvarbu, nuo ko pradėjo ir kuo 
baigė. Tokiems atsakysime, kad rašome ne 1851 ar 1852 

metams, o tai artimiausiai ateičiai, Kuri jau renka iš di- 
džiųjų velionių rankų iškritusius kaltus, pieštukus ar 
plunksnas.' 


VATERLO PAMIŠĖLĖ 


Kartą, atidavęs sielą melancholijai, 
Klaidžiojančių žingsnių buvau nuneštas 
Į kalėjimą, kur pamišėlė 

Buvo rodoma abejingoms akims. 
Tai buvo laikas, kai išlaisvina 

Kelias nelaimingąsias iš grandinių ir grotų, 

Ir mano širdis stebėjosi, girdėdama jų kalbą, 

Kur maišėsi rauda, juokas ir šėlsmas 


Tuo tarpu, kai sargybiniai joms grasino ir šaipėsi, 
Viena moteris, išblyškusi ir nuleidusi galvą, — 
Jos ranka laikė arnotą, koks mūšio dieną 
Spindi ant kariškių kaklo, surištas ant peties, — 
Ir jos gelsvuose plaukuose stirksojo šiaudai 

Iš suplyšusio čiužinio 


Matydamas jos jaunystę ir niūrų šelsmą, 
Kurie pro kalėjimą ją nuves į kapą, 
Pajutau, kad verkiu... Ji ėmė juoktis, 

Ir pratisai rėkti: “Vaterlo! Vaterlo!" 


“Kokią nelaimę tau atnešė ta Prancūzijos nelaimė?" — 
Paklausiau jos, ir jos bailus Žvilgsnis 

Kur, nematydamas proto, išvydau viltį, 

Lydimą mane kviečiančio bailaus gesto. 


“Prancūze, kalbėk tyliau, — tarė ji. O! Tu mane gąsdini! 
Gal tie anglai užgniauš tavo balsą; 

Nes Vaterlo lauke pirmą kartą 

Adolfas manęs klausė, neatsakydamas į mano ašaras. 


! Frederikas Suljė mirė 1847 m. 

Kadangi tavo šaly karas įsižiebė, 

Jis išvyko į karą, pasakęs, kad mane myli, 

Tą vienintelį atsisveikinimą mano širdis prisimena... 
Šlovė jį pasišaukė, jis pakluso jos įstatymui; 

Ir, kadangi jo meilė nepriklausė vien man, 

Jis tarnavo tėvynei, o aš pamiršau savąją. 


Ir kai norėjau jį rasti, 
Kad jį pamatyčiau, turėjau bristi per kraują; 
Girdėjau skausmo ir baimės riksmus, 
O mėnulis plaukė virš to niūraus paveikslo; 
Mačiau ant žemės karius ir jų ginklus, 
Ir anglus, šaukiančius: “Vaterlo! Vaterlo!" 


Ir aš, Anglijos duktė, 
Abejinga saviškiams, gulintiems mūšio lauke, 
Šaukiau prancūzą ir verkiau be sąžinės priekaišto... 
Staiga vienišas mirštančio balsas 

Pakilo nuo mirusių lauko: 


“Adolfas? — paklausė manęs. — Jis buvo drąsiausias 
Iš visų kareivių ir ėjo su mumis. 

Mes kovėmės čia... eik, pasilenk, Žiūrėk, 

Tujį čia rasi, nes čia mes visi!" 


“Drebėdama jo ieškojau ir jį pamačiau... 
Sakyk man, kas per skausmas, jei negalima išreikšti? 
Jo akys nuo mano bučinių net nepajudėjo... 
O! Kaip aš kentėjau tą baisią valandą, 
Nes man atrodė, kad jis manęs nebemyli! 


O paskui... nežinau!.. Ar galėjo jis mane palikti? 
Anksčiau, kai ateidavo, ateidavo kasdien! 

Ir jo motina verkdama kaltino mūsų meilę... 
Deja! Jis nebeateina, ir todėl ji verkia!" 


Tada pamišėlė patraukė durų link, 

Įsmeigusi akis į geležines grotas 

Man ją pašaukus, debilišku balsu atsakė: 
“Vargšas Adolfas, — ir tyliai atsiduso, — 

Kaip jis kenčia. Jis laukia manęs, nes nesirodo!" 


Pasakė, tarsi varpas nuskambėjo, 
Iš skausmo supratęs, kad praėjo laikas 
Tikėtis, jog jos skausmas kada nors pasibaigs. 
Pamišėlė dingo, ir į tamsų prieglobstį, 
Kur jos, jaunos, laukė ilga ateitis 
Ir sargų balsai, netekę gailesčio, 

Turėjo grįžti viena. 


“Sudie! Nebijau, kad prancūzas mane atstums, — 
Tarė ji ir ištiesė man ranką, — 

Jei pamatysi jį ten, einantį keliu; 

Jeijo meilė dar gyva po tokio ilgo išsiskyrimo, 

Pasakyk, kad jo gailiuosi, kad jam atleidžiu, 

Pasakyk, kad laukiu jo rytoj!" 


LXXXII 


Kunigaikštis d'Orleanas. — Mano pirmasis susitiki- 
mas su juo. — Marija Stela Čiapini. — Jos pretenzijos į 
aukštą padėtį. — Kunigaikščio d'Orleano memuarai. — 
Faencos bažnytinio teismo sprendimas. — Marijos Stelos 
gimimo liudijimo rektifikacija. 


Jau beveik mėnuo dirbau biure, sulaukęs pagyrimų 
iš ponų Udaro ir de Brovalio, kurie, gražios mano rašy- 
senos dėka, manė poną Devjoleną buvus man per griež- 
tą, kai pirmasis per Rolo perdavė, jog manęs laukia savo 
kabinete. 

Nedelsdamas paklusau kvietimui. Udaras atrodė iš- 
kilmingai. 

— Mano mielas Diuma, — tarė jis. — Kunigaikštis 
d'Orleanas teiravosi žmogaus, kuris perrašinėja greitai 
ir be klaidų. Nors tas darbas nėra paslaptingas, popierių 

negalima atnešti į biurą. Aš pagalvojau apie jus, nes per- 
rašinėjate greitai ir gražiai. Tai gera proga jus pristatyti 
kunigaikščiui. Nuvesiu jus į jo kabinetą. 

Prisipažinsiu, sužinojęs, kad susitiksiu su žmogum, 
galinčiu turėti didelės įtakos mano likimui, aš labai susi- 
jaudinau. 

Pamatęs tokią reakciją, ponas Udaras bandė mane 
raminti, sakydamas, kad kunigaikštis tikrai geras žmogus. 

Vis dėlto su virpančia širdim priėjau prie Jo Kara- 
liškosios Šviesybės kabineto durų. 

Jo šviesybė valgė priešpiečius, ir aš gavau kelias mi- 
nutes atokvėpio, tačiau, kai po kelių minučių išgirdau 
žingsnius, kurie turėjo būti jo, baimė mane vėl užvaldė. 

Atsidarė durys, ir pasirodė kunigaikštis d'Orleanas. 

Aš jį buvau matęs Vilė Kotrė, kai buvo atvažiavęs 
parduoti miško. Manau, jog sakiau, kad tada jis apsigy- 
veno pas poną Kolarą, kuris parūpino kiek įmanoma pra- 
bangesnį prieglobstį, nors kunigaikštis d'Orleanas šį vi- 
zitą laikė tik paprastu šeimyniniu apsilankymu. 

Be to, kunigaikštis d' Orleanas beveik atvirai palaikė 
gerus ryšius net su tolimesniais giminėmis; pas jį, Palė 
Ruajalyje, dirbo du dėdės, du abatai, — Sen Faro ir Sen 
Obeno, — ir jis jų neišskyrė iš kitų šeimos narių. 

Ateinantį spalį princui turėjo sukakti penkiasdešimt. 
Jis buvo dar labai gražus vyras, per paskutiniuosius de- 
šimt metų kiek papilnėjęs. Jo atvirame veide švietė gyvos 
ir protingos, tačiau neskvarbios ir negilios akys; jis kal- 
bėjo labai mandagiai, tačiau meilumas nepasiekdavo to- 
kio lygio, kad užgožtų aristokratiškumą, išskyrus tuos at- 
vejus, kai buvo naudinga pamaloninti garbėtrošką bur- 
žua. Jo malonus balsas beveik visada skambėjo gerano- 
riškai, o kai norėdavo pasikalbėti, iš toli būdavo girdėti, 

kaip jis ateidavo dainuodamas mišias, beveik taip pat nu- 
klysdamas nuo natos kaip Liudvikas XV. 

Vėliau girdėjome jį dainuojantį “Marselietę", taip 
pat prastai kaip mišias. 

Buvau pristatytas dviem žodžiais; su manimi niekas 
nesilaikė didelių ceremonijų: 

— Monsinjore, tai ponas Diuma, apie kurį jums kal- 
bėjau, generolo Fua protežė. 

— Ak, puiku! — atsakė kunigaikštis. — Gera pada- 
ryti ką nors malonaus generolui Fua, jis jus nuoširdžiai 
rekomendavo. Jūs sūnus šaunaus generolo, tarnavusio 
pas Bonapartą, kuris, atrodo, jį paliko mirti badu, ar kaž- 
kas panašaus? 

Aš pritariamai nusilenkiau. 

— Jūsų labai graži rašysena; jūs puikiai darote vo- 
kus ir antspauduojate; dirbkite, ir Udaras jumis rūpinsis. 

— O tuo tarpu, — įsikišo Udaras, — monsinjoras 
jums nori patikėti svarbų darbą. Jo Šviesybė nori, kad 
darbas būtų atliktas greitai ir kruopščiai. 

— Nepasitrauksiu, kol pabaigsiu, — atsakiau aš, — ir 
kaip galėdamas gražiau perrašysiu, ko norės Jo Šviesybė. 

Kunigaikštis linktelėjo Udarui tarsi sakydamas: “Ne- 
blogai kaip kaimiečiui". Paskui, priėjęs prie manęs, tarė: 

— Eikite į šį kambarį ir sėskitės prie stalo. 

Jis parodė stalą. 

— Cia jums niekas netrukdys. 

Ir jis atskleidė aplanką, kuriame tvarkingai sudėti 
gulėjo apie penkiasdešimt puslapių, iš abiejų pusių pri- 
rašytų jo ištęsta rašysena ir sunumeruotų. 

— Žiūrėkite, — tarė jis, — perrašykite iki čia; jei 
baigsite iki man sugrįžtant, palaukite, aš turėsiu kai ką 
pakeisti ir tai padiktuosiu. 

Atsisėdau ir ėmiausi darbo. 

Man patikėto darbo tekstas buvo apie vieną įvykį, 
apie kurį neseniai pasklido kalbos ir domino visą Pary- 
žių. Tai apie Marijos Stelos Petronilos Čiapini, baronie- 
nės de Sternberg, pretenzijas į kunigaikščio d'Orleano 
rangą ir turtą. 

Štai kokia pasaka buvo paremtos tos pretenzijos. Su- 
prantama, nė akimirką nepatikėję jo teisingumu, mes pa- 
teikiame Marijos Stelos požiūrį. 

Kunigaikštienė d' Orlean, ištekėjusi 1768 metais, iki 
1772 metų sausio savo vyrui, Lui Filipui Žozefui d'Or- 
leanui, pagimdė tik vieną mergaitę, kuri mirė gimdymo 
metu. 

"Toks įpėdinių trūkumas labai liūdino kunigaikštį 
d'Orleaną, nes, nesant vyriškos lyties įpėdinio, pusė jo 
turto turės grįžti karūnai. 

Labai susirūpinęs ir tikėdamasis, kad kelionė padės 
kunigaikštienei d' Orlean vėl pastoti, 1772 metų pradžio- 
je jis su Žmona išvyko į Italiją, pasivadinę grafu ir graftie- 
ne de Žuanvil. 

Dar kartą kartoju, kad tai ne mano pasakojimas, taip 
pasakoja ieškovė Marija Stela Petronila. 

Iš tiesų vos tik kilmingieji keliautojai pasiekė Ape- 
ninų šiaurę, kunigaikštienė d' Orlean pajuto nėštumo 
simptomus, ir pora buvo priversta apsistoti Modiljanoje. 

Tame Modiljanos bažnytkaimyje buvo kalėjimas, o 
kalėjime — kalėjimo sargas. 

Kalėjimo sargo pavardė buvo Čiapini. 

Ištikimas savo įpročiui gerai elgtis su prastuomene, 
kunigaikštis d'Orleanas taip artimai bendravo su kalėji- 
mo sargu, kad tas bendravimas prasiskverbė po inkogni- 
to skraiste. 

Be to, šis ryšys turėjo motyvą. 

Čiapini žmona pastojo beveik tuo pat metu kaip ku- 
nigaikštienė d'Orlean. 

Taigi kilmingieji keliautojai ir paprastas kalėjimo sar- 
gas susitarė: jei grafienė de Žuanvil kartais pagimdytų 
mergaitę, o Čiapini žmona berniuką, motinoms bus su- 
keisti vaikai. 

Apvaizda panorėjo, kad įvyktų būtent taip, kaip iš- 
pranašavo tėvai: kalėjimo sargo Žmona pagimdė berniu- 
ką, princo žmona pagimdė mergaitę; kaip susitarta, vai- 
kai buvo sukeisti ir princas įteikė nemažą pinigų sumą. 

Tada kūdikis, skirtas tapti princu, buvo nuvežtas į 
Paryžių ir, nors gimė 1773 metų balandžio 17-ą, buvo sle- 
piamas iki spalio 6-os, tos dienos, kai apie jo gimimą bu- 
vo paskelbta ir, dalyvaujant Palė Ruajalio dvasininkui, 
parapijos kunigui, bei dviem tarnams, kūdikis buvo pa- 
krikštytas. 

"Tuo tarpu Italijoje likusi kunigaikštienės duktė au- 
go kaip Marija Stela Petronila. 

Jau įspėjate pasakos galą. Vis dėlto pasekime smul- 
kmenas. 

Iki kalėjimo sargo Čiapini mirties Marija Stela neži- 
nojo savo gimimo paslapties. Jos jaunystė buvo liūdna. 
Kalėjimo sargo žmona ilgėjosi savo berniuko, nuolat prie- 
kaištavo savo vyrui už mainų sandėrį ir nerodė meilės 
mergaitei. Vis dėlto išaugusi labai graži septyniolikmetė 
mergaitė padarė tokį įspūdį lordui Niuboraugui, kelia- 
vusiam pro Modiljaną, kad senjoras, vienas iš turtingiau- 
sių Anglijoje, ją vedė beveik prieš jos valią ir išsivežė į 
Londoną. Dar jauna, likusi su keliais vaikais, — vienas iš 
vaikų dabar Anglijos peras, — ji netrukus ištekėjo už ba- 
rono de Sternbergo, kuris ją nusivežė į Petersburgą ir 
nuo kurio ji turėjo vieną sūnų. 

Vieną dieną baronienė de Sternberg, beveik išsisky- 
rusi su savo vyru, gavo laišką, antspauduotą Italijoje. Ji 
atplėšė ir perskaitė štai ką, kaip ji manė, parašytą tėvo 
ranka: 


“Miledi, 

Mano dienos jau visai baigiasi, ir aš niekam ne- 
atskleidžiau paslapties, kuri tiesiogiai susijusi su ju- 
mis ir manimi. 

Paslaptis tokia. 

Tą dieną, kai jūs gimėte iš moters, kurios var- 
do negaliu atskleisti ir kurijau paliko šią Žemę, man 
taip pat gimė kūdikis berniukas. Manęs paprašė kū- 
dikius sukeisti ir, kadangi tuomet gyvenome labai 
vargingai, nusileidau tam primygtiniam prašymui, 
palydėtam nemažų pinigų. Taip aš priėmiau dukte- 
rį, O kita pusė — sūnų. Matau, kad dangus ištaisė 
mano klaidą, nes jūs dabar užimate beveik tokią 
pat padėtį, kaip jūsų tėvas ir nešiojate beveik tokį 
pat titulą. Tai man leis mirti beveik ramiai, nes ne- 
beslėgs visiškos atsakomybės našta. Iš visos širdies 
prašydamas atleisti už savo klaidą, maldauju, lai- 
kykite tai paslaptyje, nekalbėkite pasauliui apie tą 
nepataisomą reikalą. Šis laiškas jums bus įteiktas 
tik po mano mirties. 

Loranas Čiapini." 


Gavusi šį laišką, Marija Stela bematant susirengė į 
kelionę ir išvyko į Italiją. 

Ji nemanė, kad reikalas, kaip rašė kalėjimo sargas 
Čiapini, nepataisomas; ji norėjo sužinoti, kas jos tikrasis 
tėvas. Ji rinko Žinias visur, kur tik galėjo rasti, ir pagaliau 

ji sužinojo, kad 1772 metais, tai yra, metai prieš jos gimi- 
mą, į Modiljaną atvažiavo prancūzų pora ir ten išbuvo 
iki 1773 metų balandžio. Tie keliautojai buvo grafas ir 
grafienė de Žuanvil. 

Su šia paprasta informacija baronienė de Strenberg 
išvyko į Prancūziją ir pirmiausia pasirodė nedideliame 
Žuanvilio miestelyje, kurio vardą nešiojo jos tėvas. Čia ji 
sužinojo, kad kadaise Žuanvilis priklausė Orleanų šei- 
mai ir kad kunigaikštis Lui Filipas Žozefas, kuris 1772 
metais keliavo į Italiją, 1793 metais mirė ant ešafoto. 

Ji taip pat sužinojo, kad jo sūnus, kunigaikštis d'Or- 
leanas, dabar gyvenantis Paryžiuje ir valdantis visus tėvo 
turtus, liko vienintelis Orleanų šakos princas. Du jo jau- 
nesni broliai mirę: kunigaikštis de Monpansjė mirė An- 
glijoje, o kunigaikštis de Božolė — Maltoje. 

Marija Stela tuoj atvyksta į Paryžių ir pabando, tiesa 
nesėkmingai, patekti pas kunigaikštį, susideda su intri- 
gantais, kurie iš jos pelnosi, su advokatais, kurie ją apva- 
gia, ir galiausiai parašo į laikraščius, kad baronienė de 
Sternberg, pagal giminystės ryšius susijusi su vienu iš pa- 
čių aukščiausių asmenų ir galinti paveldėti Žuanvilio gra- 
fystę, atvyko į Paryžių ir nori kaip galima greičiau tuos 
ryšius paskelbti. 

Kunigaikštis d'Orleanas nenorėjo tiesiogiai kalbėti 
apie tuos ryšius. Jis net nenorėjo turėti jokių reikalų su 
jos advokatu. Pas baronienę jis nusiuntė savo dėdę, seną 
abatą de Sen Farą.! 

"Tada viskas paaiškėjo: kunigaikštis atskleidė prieš jį 
rezgamą machinaciją ir, supratęs, kad gal iš garbės troš- 


! Nežinau, ar abatas de Sen Faras pasimatė su Marija Stela. Aš 
tik perrašau tos moters prisiminimus ir viskas. ( Aut. past. ) 

kimo, gal iš gobšumo Marija Stela jį persekioti ėmėsi rim- 
tai, kad ji grįš į Italiją apsirūpinti dokumentais, kurie pa- 
tvirtintų jos tapatybę, jis parašė pranešimą teismui, kad 
paneigtų visą Marijos Stelos pasaką. 

Būtent tą pranešimą perrašyti man ir buvo paskirta. 

Šį kartą, prisipažįstu, negalėjau rašyti neskaitydamas, 
nors istorijos neišmanymas man paliko daug neaiškių vie- 
tų princo paneigime. 

Be to, jis ne tik rėmėsi tikra tiesa, bet tai darė su 
savita jėga, kuri teisiniuose reikaluose kunigaikščiui su- 
teikė ypatingą reputaciją, nes jis rašė kalbas advokatui 
Diupenui. 

Po dviejų valandų perrašymas iki kunigaikščio nu- 
rodytos vietos buvo baigtas. Sustojau ir laukiau. 

Grįžo kunigaikštis. 

Jis priėjo prie stalo, ant kurio rašiau, paėmė kopi- 
ją, linktelėjo, kad patenkintas mano raštu, bet tuoj pat 
pridūrė. 

— Ak! Ak! Atrodo, jūs turite savą kablelių sistemą. 

Ir, paėmęs plunksną, prisėdo prie stalo kampo ir 
emė dėlioti kablelius bei apostrofus pagal gramatikos 
taisykles. 

Kunigaikštis mane labai pagerbė, užsiminęs apie ma- 
no kablelių sistemą. Tačiau apie kablelius aš išmaniau ne 
daugiau nei apie kitus dalykus, todėl kablelius dėlioda- 
vau remdamasis nuojauta, arba visai nedėdavau. 

Net šiandien dedu kablelius tik korektūroje ir, jei 
pasklaidytumėt rankraščius, per visą tomą nerastumėt nei 
kablelio, nei apostroto. 

Perskaitęs mano perrašytą tekstą, sudėjęs kablelius, 
kunigaikštis d'Orleanas atsistojo, pradėjo vaikščioti po 
kambarį ir diktuoti taisomąją dalį. 

Rašiau beveik taip pat greitai, kaip jis diktavo; ku- 

nigaikštis atrodė tuo labai patenkintas. Jis padiktavo 
frazę: 

“Ir jei liktų tik pasikliauti stulbinančiu kunigaikš- 
čio d'Orleano panašumu į jo senelį Liudviką XIV ar 
to panašumo nepakaktų sugriauti tos avantiūristės 
pretenzijoms?.." 


Kaip sakiau, nebuvau stiprus istorijoje; bet šioje sri- 
tyje buvau tikras, — kaip prieš dvikovą sako žmogus, tris 
mėnesius pasitreniravęs fechtavimosi salėje; tai yra, aš 
žinojau, kad kunigaikštis d' Orleanas buvo Mesjė! pali- 
kuonis, kad Mesjė buvo Liudviko XIII sūnus ir Liudvi- 
ko XIV brolis, taigi Liudvikas XIV, būdamas Mesjė bro- 
lis, negalėjo būti senelis kunigaikščio d' Orleano, kuris 
šiuo metu suteikė garbę, diktuodamas pranešimą, griau- 
nantį Marijos Stelos pretenzijas. 

Taigi, ties žodžiais “Ir jei liktų tik pasikliauti stul/bi- 
nančiu kunigaikščio d' Orleano panašumu į jo senelį Liud- 
viką XIV....' aš pakėliau galvą. 

"Tai buvo didelis akiplėšiškumas! Princas niekada ne- 
klysta, ir šiomis aplinkybėmis princas neklydo. 

Kunigaikštis d'Orleanas taip pat sustojo. 

— Pone Diuma, — tarė jis, — įsidėmėkite: tai, kad 
esi kilęs iš Liudviko XIV, nors ir per nesantuokinį pali- 
kuonį, jau yra pakankamai didelė garbė, kad ja girtumei- 
si!.. Tęskime. 

Ir jis toliau diktavo: 


“... ar to panašumo nepakaktų sugriauti tos 
avantiūristės pretenzijoms." 


! Taip nuo XVI a. Prancūzijoje buvo vadinamas vyriausias kara- 
liaus brolis. 

Šį kartą rašiau nepakeldamas nosies ir jos daugiau 
nebepakėliau iki darbo pabaigos. 

Ketvirtą valandą kunigaikštis d' Orleanas man grą- 
žino laisvę, paklausęs, ar negalėčiau ateiti padirbėti 
vakare. 

Atsakiau, kad esu Jo Šviesybės dispozicijoje. 

Pasiėmiau kepurę, atsisveikinau, išėjau ir, žengdamas 
per keturias pakopas, užlėkiau pas Lasanji. 

Man pasisekė, jis dar nebuvo išėjęs. 

— Klausykite, — pradėjau be jokių įžangų, — kaip 
išeina, kad Liudvikas XIV yra kunigaikščio d'Orleano 
senelis“? 

— Po perkūnais! — atšovė jis. — Tai visai papras- 
ta: regentas vedė panelę de Blua, tikrą Liudviko XIV ir 
ponios Montespan dukterį; kai apie vedybas jis prane- 
šė princesei Palatin, antrajai Mesjė Žmonai, ši jam už 
tokias nelygias vedybas skėlė skambų antausį. Apie tai 
galite perskaityti princesės Palatin memuaruose ir Sen 
Simono raštuose. 

Likau pritrenktas tokio trumpo ir aiškaus atsakymo. 

— O! — atsidusau nuleidęs galvą. — Aš niekada 
tiek nežinosiu! 

Tą patį vakarą vienuoliktą valandą pranešimo per- 
rašymas buvo baigtas. Ponas Diupenas, kuriam rytojaus 
dieną jis buvo nusiųstas, turbūt dar jį turi, parašytą ma- 
no ranka. Baikime kalbą apie Mariją Stelą. 

Kaip ir grasino kunigaikščiui d'Orleanui, ji grįžo į 
Italiją ieškoti dokumentų, kurie atstatytų jos gimimo au- 
tentiškumą ir patvirtintų grafienės de Žuanvil dukters pa- 
keitimą į kalėjimo sargo Čiapini sūnų. 

Iš tiesų 1824 metų gegužės 29-ą iš Faencos bažnyti- 
nio teismo gavo tokį sprendimą; pateikiame jį, nes jis svar- 
bus, tiksliau, buvo svarbus. 


294 


Remiantis šiuo sprendimu, buvo atlikta gimimo liu- 
dijimo rektifikacija. 


Faencos bažnytinio teismo sprendimas 


Įkvėpti švenčiausiojo Dievo vardo, mes, posė- 
džiaujantys teisme ir prieš akis turintys tik Dievą ir 
jo teisingumą, išnagrinėjome mums pateiktą prane- 
šimą dėl ginčo: ieškovės, Jos ekscelencijos Marijos 
Niuboraug, baronienės Sternberg, gyvenančios Ra- 
vene, ir grafo Šarlio Bandini, kaip advokato, atsto- 
vaujančio grafui Lui ir grafienei N. de Žuanvil ar 
kitiems čia nesantiems, kurie būtų suinteresuoti tuo 
reikalu, pašaukto į teismą atsakovo pusėje, taip pat 
gerbiamo pono gydytojo Nikola Čiapini, gyvenan- 
čio Florencijoje, pakviesto į teismą atsakovo pusėn. 
Motyvuodama, kad bažnytinis teismas yra kompe- 
tentinga instancija, turinti savo jurisdikcijoje išduo- 
ti žemiau minimą bažnytinį aktą, ieškovė pareikala- 
vo, kad būtų ištaisytas jos gimimo liudijimas, remian- 
tis tinkamais įrodymais, ir t.t.; atsakovo pusės advo- 
katas pareikalavo, kad ieškovės pretenzijos būtų at- 
mestos, teismo išlaidos padengtos; kitas atsakovo at- 
stovas, gydytojas Čiapini, neatvyko į teismą, nors Flo- 
rencijos vyskupijos antstolis du kartus kvietė, ir šis 
neatvykimo faktas įtrauktas į teismo nutarimą. 

Apžiūrėję dokumentus ir t.t., — išklausę atsa- 
kovus; — pažymėję, kad Loranas Čiapini, būdamas 

"prie mirties, savo laišku ieškovei atskleidė jos gimi- 
mo paslaptį, aiškiai pasakęs, kad ji yra ne jo duktė, o 
duktė kitos moters, kurios nenorėjo atskleisti; eks- 
pertų nustatyta, kad šis laiškas parašytas Lorano Čia- 
pini ranka; kad priešmirtiniai Žodžiai yra neginčija- 

mas įrodymas, nes mirštantysis neturi akstino me- 
luoti ir galvoja tik apie savo išėjimą į amžinybę; kad 
į tokį prisipažinimą reikia žiūrėti kaip į priesaiką ir 
kaip į sielos atgailą už blogus darbus; kad veltui gy- 
nybos advokatas bandytų nepriimti laiško kaip įro- 
dymo, remdamasis tuo, kad ten nenurodyta, kas yra 
tikrieji ieškovės tėvai, kadangi, — nors tokio nuro- 
dymo nebuvimas yra laiško trūkumas — vis dėlto 
yra ieškovės liudijimas, atmetantis visas galimas prie- 
laidas ir spėjimus; kad, jei šiuo klausimu rašytiniai 
įrodymai yra labiau priimtini, būtų reikalingas sva- 
resniam įrodymui atitinkamas dokumentas; — atsi- 
žvelgiant, kad buvo prisaikdinti liudininkai, seserys 
Marija ir Dominika Bandini, tapo aišku, kad tarp 
grafo ir Čiapini buvo susitarimas sukeisti savo vai- 
kus tuo atveju, jei grafienė pagimdys mergaitę, o Čia- 
pini žmona berniuką; kad sukeitimas iš tiesų įvyko ir 
tas faktas įrodytas, kad mergaitė buvo pakrikštyta 
Modiljanos parapijos bažnyčioje Marijos Stelos var- 
du, klaidingai įrašant kaip sutuoktinių Čiapini duk- 
terį ir t.t; — pažymime, kad veltui ponas atsakovo 
atstovas laiko neteisingu šį liudijimą, nors ne tik nie- 
kuo neparemia savo žodžių, bet priešingai, dėsto tik 
prielaidas ir spėliones; kad iš spėjimų daroma visuo- 
menės nuomonė ir gandai, kurie sklinda apie sukei- 
timo faktą, kad visuomenės nuomonė priimama kaip 
visiška tiesa; pažymime, kad ta visuomenės nuomo- 
nė įrodyta ne tik seserų Bandini liudijimais, bet ir 
liudijimais pono Dominiko de Valio ir kitų Brizige- 
lio bei Raveno liudininkų, legaliai ir teisingai apklaus- 
tų savo kraštų teismuose; kad, priverstas pripažinti 
sukeitimo faktą, grafas atsakinėjo neaiškiai; kad, kaip 
fakto patvirtinimą galima laikyti tai, kad, Modilja- 


noje pasklidus gandams apie sukeitimą, grafas de 
Žuanvilis buvo priverstas pasitraukti į Sen Bernaro 
vienuolyną Brizigaloje, kur, išėjęs pasivaikščioti, bu- 
vo sučiuptas ir, kurį laiką palaikytas Brizigalos areš- 
tinėje, su didele palyda buvo išsiųstas į Raveną pas 
Jo Eminenciją kardinolą, kuris jį paleido, ir t.t.; kad 
per apklausą grafas Biankoli Bordžija liudijo, jog, 
betvarkydamas senus Bordžijų namų dokumentus, 
jis aptiko grafui Pompėjui Bordžijai iš Tiureno rašy- 
tą laišką, kurio datos neprisimena, pasirašytą: “Lui, 
grafas de Žuanvilis“, kuriame rašoma, kad sukeis- 
tas vaikas mirė ir kad dėl to reikalo nebeverta jau- 
dintis; — atkreipiame dėmesį, kad grafas Biankoli 
Bordžija savo liudijimu pateikia tvirtą motyvą; pa- 
žymime, kad sukeitimo faktas įrodomas dar ir tuo, 
kad į gerą pasikeitė Čiapini materialinė padėtis ir 
t.t.; kad apie sukeitimą jis kalbėjo tokiam donui Ban- 
dini de Variozo ir t.t.; kad ieškovė gavo išsilavinimą, 
deramą jos prigimčiai, o ne kaip būtų išlavinta kalė- 
jimo sargo duktė ir t.t.; kad, remdamiesi šiais tvirtai 
pagrįstais faktais, tvirtiname, jog Marija Stela klai- 
dingai gimimo liudijime įrašyta kaip sutuoktinių Čia- 

ini duktė ir kad ji gimusi iš grafo ir grafienės de 
Zuanvil; kad ji visai teisėtai reikalauja savo gimimo 
liudijimo ištaisymo ir tai bus padaryta; kad, paga- 
liau, daktaras ponas Čiapini, užuot prieštaravęs jos 
prašymui, į teismą neatvyko. 

Įkvėpti švenčiausiojo Dievo vardo, mes galuti- 
nai pareiškiame, kad reikia atmesti, taigi mes atme- 
tame pono atsakovo atstovo argumentus; mes nori- 
me ir įsakome, kad būtų ištaisytas gimimo liudijimas, 
išduotas 1773 m. balandžio 17 d., įtrauktas į Modil- 
janos Sent Etjeno bažnyčios krikšto registrą, kuria- 

me Marija Stela užrašyta kaip Lorano Čiapini ir Vin- 
centos Diligenti duktė, ir kad būtų įrašyta kaip gra- 
fo Lui ir grafienės N. de Žuanvil duktė, prancūzė; 
nutariame, kad ištaisymas būtų atliktas mūsų sekre- 
toriaus, dalyvaujant Faencos vyskupijos Modiljanos 
Sent Etjeno bažnyčios priorui, o ištaisyto dokumen- 
to kopija įteikta visiems, kas pareikalaus. 

Įvertinęs, kad garsiai paskelbiau, pasirašau: Va- 
lerijo Borči, vyriausiasis vikaras. 

Teismo pirmininko perskaityta, vyriausiojo Vi- 
karo pasirašyta, mano, notaro, garsiai paskelbta ir 
pasirašyta 1824 mūsų Viešpaties Jėzaus Kristaus me- 
tais, šiandien, gegužės 29 d., valdant mūsų valdovui 
popiežiui Leonui XII pirmus metus, čia esant ir liu- 
dijant, neminint kitų, Žanui Riči, notarui: daktarui 
"Tomui Benediti. 

Pasirašo: Anžas Morinji, vyskupi- 
jos vyriausiasis notaras. 


Gimimo liudijimo ištaisymas. 

“Šiandien, 1824 m. birželio 24 d., posėdžiaujant 
su palaiminimu mūsų valdovo popiežiaus Leono XII, 
laimingai valdančio I metus, Faencoje; praėjus būti- 
noms dešimčiai dienų, duotų reikšti skundams nuo 
Faencos vyskupijos teismo nuosprendžio, paskelb- 
to šių metų gegužės 29 d. Jo Ekscelencijos procese 
tarp ponios Marijos Niuboraug baronienės de Stern- 
berg, prieš grafą Šarlį Bandini, kaip juridinį atstovą 
iš grafo Lui ir grafienės N. de Žuenvil pusės, bei ki- 
tų nedalyvavusių, suinteresuotų šia byla, kaip dak- 
taras Tomas Čiapini, gyvenantis Florencijoje, ir ne- 


sulaukus apeliacijų; aš, Žemiau pasirašęs, naudoda- 
masis minėto teismo man suteikta galia pagal nu- 
osprendį pateikiu gimimo liudijimo ištaisymą: 
Vardan Dievo Tėvo amen, aš, Žemiau pasirašęs 
kanauninkas, Faencos vyskupijos, Modiljanos žemė- 
je stovinčios Sent Etjeno bažnyčios kunigas, patvir- 
tinu ketvirtoje gimimo registravimo knygoje radęs 
tokį gimimo liudijimą: Marija Stela Petronila, gimu- 
si vakar iš sutuoktinio Loranso, Ferdinando Čiapini 
sūnaus, kalėjimo sargo ir Vincetos Diligenti, velionės 
N. dukters, buvo pakrikštyta 1773 m. balandžio 17 d; 
krikštijau aš, kanauninkas Fransua Sinjari. Krikšto tė- 
vas buvo Fransua Bandeloni, šaulys, ir Stela Ciabi- 
ni. — Patvirtina Modiljanoje 1824 m. balandžio 16 d.; 
pasirašo: Gaetanas Violani, kanauninkas, ir t.t." 
Remdamasis aukščiau minėtu teismo nuospren- 
džiu, nurodau gimimo liudijimą ištaisyti taip: Marija 
Stela Petronila, gimusi vakar iš sutuoktinių grafo ir 
grafienės N. de Žuenvil, prancūzų, tada gyvenusių 
Modiljanos žemėse, buvo pakrikštyta 1773 m. balan- 
džio 17 d. kanauninko Fransua Sinjari; krikšto tėvas 
buvo Fransua Bandeloni, šaulys, ir Stela Ciabati." 


Pasirašo: Anžas Morinji, Faencos 
bažnytinio teismo vyriau- 
siasis notaras raštininkas". 


Apsiginklavusi šiais dokumentais, 1824 metų pa- 


baigoje grafienė grįžo į Paryžių. Iačiau, matyt, nei tie 
dokumentai, nei asmenys, juos pasirašę, nekėlė didelio 
pasitikėjimo, jei nei Liudvikas XVIII, kuris nekentė sa- 
vo pusbrolio, nes, kai pats karaliavo, neleido jam va- 
dintis karališkąją šviesybe; nei Karolis X nesiėmė gin- 
čyti nei Orleano vardo, nei turtų. 

Mirus Karoliui X ir kunigaikščiui d Orleanui tapus 
karaliumi, situacija pasikeitė. Nebuvo kaip išjudinti Pily- 
po. Gąsdinimai nedavė efekto: patys pikčiausi naujojo 
karaliaus priešai nenorėjo kišti rankų prie tos reklamaci- 
jos, kurią laikė tik intriga, ir Marija Stela, nesusilaukusi 
garbės net iš tų persekiotojų, kuriais pasikliovė, liko Pa- 
ryžiuje. Ji apsigyveno Rivoli gatvės penktame name ir, 
neturėdama dvariškių ant dviejų kojų ir be plunksnų, už- 
siveisė “dvarą"' iš plunksnuotų dvikojų, kurie penktą va- 
landą ryto žadino visą Rivoli gatvę. Tie mano skaitytojai, 
kurie gyvena Paryžiuje, turbūt prisimena matę pulkus žvir- 
blių, apspitusių tris langus su balkonais: tie trys langai 
buvo Petronilos Niubordug, baronienės de Sternberg, ku- 
ri, negalėdama nieko pakeisti, bent iki gyvenimo pabai- 
gos pasirašinėjo: “Gimusi Žuenvi!". 

Ji mirė 18454 metais, rytojaus dieną po Rūmų ati- 
darymo. Jos paskutiniai žodžiai buvo tokie: 

— Paduokite man laikraštį, noriu paskaityti, ką pa- 
sakė tas plėšikas. 

Paskutinius penkerius metus ji neišėjo iš namų bijo- 
dama, kaip ji pati sakė, kad karalius neįsakytų jos areštuoti. 

Vargšė būtybė tapo beveik pamišėle... 

Praėjus dvidešimčiai dienų nuo tada, kai perrašinė- 
jau tą istoriją pasakojančius raštus, ponas Udaras mane 
pasikvietė į kabinetą ir pranešė, kad aš įtrauktas į etatų 
sąrašą. 

Taip buvo padėkota už mano gražią rašyseną ir su- 
gebėjimą daryti vokus bei antspaudus. Tapau teisėtas tar- 
nautojas su tūkstančio dviejų šimtų frankų metine alga. 

Negalėjau skųstis: tai buvo lygiai tas pats, ką turėjo 
Beranžė, atėjęs į universitetą. 

Tą pačią dieną šią naujieną pranešiau motinai ir mal- 
davau sutikti atvykti pas mane po pirmojo algos pakėlimo. 

LXXXIII 


Teismo procesų metai. — Potjė procesas su Port Sen 
Marteno teatro direktoriumi. — Magalono procesas ir nuo- 
sprendis. — Žurnalistas anonimas. — Bomaršė Sen Laza- 
re. — Benžameno Konstano procesas. — Pono de Žuji pro- 
cesas. — Keletas žodžių apie "Sulos" autorių. — Trys laiš- 
kai, pasirašyti Atsiskyrėlio iš Šosė d'Anteno. — Literatas 
Liudvikas XVIII. 


Noras savo skaitytojams nuosekliai papasakoti apie 
savo išvykimą, kuris, pasak mano motinos, tapo nebe- 
grįžtamas, kai gavau perrašinėtojo vietą su tūkstančio 
dviejų šimtų frankų metine alga, privertė peršokti per 
daugybę įvykių, labai svarbių kitiems, bet man, — tegul 
bus atleista už egoizmą, — turėjusių antraeilę reikšmę. 

1823 metus, kuriuos būtų galima pavadinti teismo 
procesų metais, sausio 7-4 pradėjo Potjė procesas. 

Kas nematė, negali įsivaizduoti, kokią įtaką tas ar- 
tistas, sužavėjęs net Talma, darė publikai; be to, Port Sen 
Marteno teatro direktoriaus pono Serė apgailestavimai 
ir nuostoliai davė mintį įvertinti jo kainą. 

Vieną gražų rytą Potjė, ištikimas savo pirmajai mei- 
lei, kaip pasakytų Etjenas, sugalvojo grįžti į Varjetė. Šį 
sumanymą jis įvykdė, kaip atrodo, pamiršęs perspėti po- 
ną Serė, su kuriuo buvo pasirašęs kontraktą. Potjė buvo 
ką tik sukūręs tėvo Surnua vaidmenį “Mažosiose Danai- 
dėse“, susilaukusį tokio pasisekimo ir atnešusį tiek pini- 
gų, kad ponas Serė ne tik atsisakė sankcionuoti perbėgi- 
mą, bet ir padarė sąrašą savo nuostolių, kuriuos, jo ma- 
egzempliorių įteikęs artistui, kitą, dublikatą, nusiuntė į 
karališkąjį teismą. Štai ko reikalavo Port Sen Marteno 
teatro direktorius, nieko daugiau tik tai, kas jam priklau- 
sė pagal kontraktą: 


1. Prarasta suma už nesuvaidintus spektaklius, skai- 
čiuojant didžiausiomis pajamomis, kokias būtų ga- 
vęs teatras nuo 1822 m. kovo 1 d. iki tų pačių metų 


balandžio: I A asis adis iais 144.408 fr. 
2. Išmokėtas avansas... 30.000 fr. 
3. Už žodžio nesilaikymą ......LkLkai.. 20.000 fr. 
4. Išlaidos pastatymui ....LLLa aaa kaaa nai 60.000 fr. 
5. Nuostoliai per dvidešimt dvi dienas, 

pračjusias nuo pirmojo pareiškimo ....  440.542 fr. 


6. Nuostoliai per likusius septynerius 
metus ir dešimt mėnesių iki kontrak- 


to galiojimo laiko pabaigos................. 10.322.840 fr. 

7. Išlaidos pastatymui per tuos septy- 

NETIŪS-MIELUS L ias au ios 200.000 fr. 
IS VISO: Assis 11.217.790 fr. 

Jei Port Sen Marteno teatro direktorius per nelai- 
mę būtų tą procesą laimėjęs, jis būtų priverstas už nuo- 
sprendžio įregistravimą sumokėti tris ar keturis šimtus 
tūkstančių frankų. 

"Teismas nuteisė Potjė dirbti savaitę buvusioje vieto- 
je; išlaidas ir nuostolius priteisė Potjė sumokėti, pagal jo 
įvertinimą. 

Po trijų dienų sužinota, kad reikalas sutvarkytas, di- 
rektoriui nuleidus vienuolika milijonų du šimtus septy- 
nis tūkstančius šimtą devyniasdešimt frankų. 

Vasario 8 d. atėjo eilė “Albumo" vyriausiojo redak- 
toriaus Magalono procesui. Magalonas buvo iškviestas į 
administracinį teismą kaip kaltinamasis, kad po literatū- 
rine antrašte slepia politinius straipsnius, kurių tikslas 
kurstyti neapykantą vyriausybei. 

Teismas nuteisė Magaloną trylikai mėnesių kalėji- 
mo ir dviem tūkstančiams frankų baudos. 

Nuosprendis buvo labai griežtas, net skandalingas, ta- 
čiau dar didesnį skandalą sukėlė tai, kad Magaloną, pa- 
prastą nusižengusį literatą, į Puasi kalėjimą vedė pėsčią, 
surištomis rankomis, surištą kartu su niežuotu katorginin- 
ku recidyvistu, kuris, mirtinai girtas, visą kelią šūkavo: “"Ie- 
gyvuoja katorgininkai!“ Atvestas į Puasi, Magalonas buvo 
perrengtas katorgininko drabužiais. Tą patį vakarą turėjo 
valgyti putrą iš bendro katilo ir mokytis pinti iš šiaudų... 

Vien tokie taktai atrodo baisūs, tačiau reikia pridurti, 
kad tai vyko valdant princui, pačiam pretenduojančiam į 
literatus, pasisavinusiam Lamartino ketureilį ir Mervilio 
komediją... 

Jau pasakojome, kaip ponas, kurio “Marijus Min- 
turnuose“, nepaisant Mesjė pranašavimų, turėjo pasise- 
kimą ir toks karališkosios šviesybės pranašysčių nepaisy- 
mas grįžus Burbonams jam kainavo metus tremties. 

Be to, toks Liudviko XVIII bandymas susidoroti 
su savo plunksnos broliais nebuvo vienintelis. Be de Ša- 
tobriano, kurį jis išmetė iš ministerijos kaip liokajų, — 
šis, įteikdamas perui atsistatydinimo raštą, pasakė: 
“Keista, aš vis dėlto nepavogiau karaliaus laikrodžio!" — 
be Magalono, kurį nuvedė į Puasi, surakintą kaip ka- 
torgininką; be Arno, kurį ištrėmė, panaši istorija ištiko 
ir Bomaršė. 

Man girdint, ponas Arno ne kartą pasakojo tą keis- 
tą, mažai kam žinomą, Bomaršė įkalinimo istoriją. 

Štai ji. 

Literatūrą visada varžė cenzūra, išskyrus du ar tris 
mėnesius, kai karalius įžengdavo į sostą ir du ar tris mė- 
nesius po jo nuvertimo; tačiau, praėjus trims mėnesiams, 
cenzūra, trims mėnesiams panirusi, vėl pasirodydavo van- 
dens paviršiuje ir surasdavo kokį nors parankinį, kažka- 
da liberalių ar net respublikoniškų pažiūrų, kad užmestų 
meškerę. 

“Figaro vedybų" laikais' ponas Siuaras buvo cenzo- 
rius ir tuo pat metu Žurnalistas. Savo įtūžusia plunksna 
jis buvo vienas iš pikčiausių Bomaršė kūrinio priešininkų 
ir daug prisidėjo prie penkiasdešimt devynių garsiojo ra- 
šytojo vizitų į Marė kvartalo policiją, taip ir negavusio 
leidimo pjesę pastatyti. 

Pagaliau, įsikišus karalienei ir grafui d' Artua, netai- 
syta, pakišta po “Pakvaišusios dienos" pavadinimu, 1784. 
m. balandžio 27-ą pjesė buvo suvaidinta. 

Ponas Siuaras buvo įžeistas ir kaip cenzorius, ir kaip 
Žurnalistas; pamatęs, kad pjesė išslydo iš po įstatymo cen- 
zūros, jis pasitelkė į pagalbą plunksnos cenzūrą. Siuaras 


' Parašyta 1784 m. ir šešerius metus buvo uždrausta. 

palaikė gerus santykius su grafu de Provansu ir jam tar- 
navo kaip širma, kai Jo Šviesybė norėjo inkognito išspaus- 
dinti kokį mažytį literatūrinį kerštą. 

Grafas de Provansas nekentė Bomaršė beveik taip 
pat, kaip Siuaras, taigi Siuaro kanalais grafas de Provan- 
sas išliejo savo pyktį “Paryžiaus laikraštyje“, koneveik- 
damas vargšes “Figaro vedybas“, kurios turėjo didžiulį 
pasisekimą. 

"Tuo tarpu Bomaršė atidavė autorines teises vargšei 
motinai maitintojai,, ir jos tuo metu galėjo atnešti nuo tris- 
dešimties iki keturiasdešimties tūkstančių frankų. 

Mesjė, kuris neprivalėjo turėti vaikų, — kitas, ne 
toks tolerantiškas pasakotojas kaip aš, pasakytų: kuris 
negalėjo turėti vaikų, — ir kuris, matydamas savo bejė- 
giškumą, nejautė didelės simpatijos motinai maitinto- 
jai, dabar suteikė sau malonumą, vis po anonimo skraiste 
pulti nebe pjesę, o Žmogų ir prieš jį “Paryžiaus laikraš- 
tyje" išspausdino laišką, pilną apmaudo ir neapykan- 
tos. Bomaršė nutaikė savo muškietą į tą arogantišką pe- 
dantą Siuarą, nes manė turįs reikalą su juo, ir iššovė. 
Deja, cenzoriui skirtą paraką gavo Jo Šviesybė. Taigi 
Mesjė, atsakymo įskaudintas, apie savo nuoskaudą nu- 
ėjo papasakoti Liudvikui XVI, jam pranešęs, kad Bo- 
maršė puikiai žinojo, kad atsako ne karališkajam cen- 
zoriui, o karaliaus broliui. Liudvikas XVI, įžeistas per 
Mesjė asmenį, įsakė buržua, kuris sau leido smerkti ka- 
rališkąją šviesybę negerbdamas titulo, suimti ir nuvežti 
ne į Bastiliją, tas kalėjimas per daug garbingas tokiam 
padaužai, — bet į pataisos namus. Kadangi Jo Dideny- 
bė tuo metu, kai priėmė šį sprendimą, žaidė kvailį, įsa- 
kymas suimti Bomaršė ir nuvežti į Sen Lazarą buvo už- 
rašytas ant vynų septynakės. 

Kaip matote, Liudvikas XVIII, nusiuntęs Magalo- 
ną į Puasi, liko ištikimas Mesjė tradicijoms. 

Po Magalono teismo prieš karališką teismą stojo 
Benžamenas Konstanas už du laiškus: vieną Puatjė teis- 
mo generaliniam prokurorui Manženui, kitą Somiuro su- 
prefektui Karerui. Kadangi iš anksto buvo priimtas spren- 
dimas, teismas nuteisė Benžameną Konstaną tūkstančio 
frankų bauda ir sumokėti teismo išlaidas. 

Sausio 29-ą dieną administracinis teismas nuteisė de 
Žuji vieną mėnesį kalėjimo, šimtą penkiasdešimt frankų 
baudos bei sumokėti teismo išlaidas už straipsnį “Amži- 
ninkų biografijose". 

Tas straipsnis buvo brolių Fušė biografija. 

Nuosprendis sukėlė didelį triukšmą. Tada de Žuji 
buvo savo populiarumo apogėjuje. “Atsiskyrėlis iš Šosė 
d'Anteno" jam pelnė populiarumą; šimtas “Sulos" spek- 
taklių jam pelnė šlovę. 

Aš gerai pažinojau poną de Žuji: tai buvo sąžinin- 
gas, puikaus proto ir aštrios plunksnos žmogus. Praeity- 
je buvęs jūrininkas, jis tarnavo Indijoje, kur pažinojo Ti- 
po Saėbą, apie kurį parašė tragediją, atrodo, Napoleono 
užsakymu, 0 ją suvaidino 1813 m. sausio 27-ą. Tragedija 
buvo vidutiniška ir susilaukė vidutinio pasisekimo. 

Grįžus Burbonams, kurį laiką dvaras nedrąsiai ban- 
dė prisijaukinti literatus, ir į jo akiratį pirmiausia pate- 
ko ponas de Žuji. Tai visai suprantama, nes de Žuji kaž- 
kada buvo rojalistas, jei neklystu, Kondė armijos karei- 
vis ir ten tarnavo ne kaip rekrūtas, bet kaip savanoris. 
Jo straipsniai Gazet, pasirašomi “Atsiskyrėlis iš Šosė 
d'Anteno" turėjo milžinišką pasisekimą. Kaip girdėjau, 
poną de Žuji pakvietė pas poną de Vitrolį, kad paklaus- 
tų, ko jis nori. O jis norėjo to, kas priklausė už jo tarny- 

bą, — Švento Liudviko kryžiaus (dažniausiai garbingi 
žmonės nenori daugiau, nei turi tam teisę), taigi jis jo ir 
paprašė. Tada jam iškėlė sąlygą; jie norėjo, kad jis ne 
tik nebesišaipytų iš Restauracijos, bet kad koneveiktų 
Imperiją. Kad lojalus kareivis, garbingas Žmogus, po- 
etas, vertinamas plunksnos brolių, gautų kryžių, jis turi 
padaryti blogą darbą. Kas gi nutiko? Gerbiamas poetas, 
lojalus kareivis numojo ranka į kryžių ir pasiuntė po vel- 
nių tą, kuris jį pasiūlė tokiomis sąlygomis. Nieko ypa- 
tinga, kad jis taip pasielgė su ministru, blogiau, kad su 
kryžiumi; ne jis būtų suteikęs garbę ponui de Žuji, bet 
ponas de Žuji būtų jam suteikęs garbę! Ir štai Žuji jau 
opozicijoje, štai Žuji rašo pašaipius laiškus į “Biografi- 
jas", kurie jam kainuoja mėnesį kalėjimo, ir kvaila ta 
vyriausybė, kuri atsisako duoti kryžių jo prašančiam 
žmogui, o duoda persekiojimą, kurio jis neprašo, per- 
sekiojimą, kuris jam naudingas, kuris didina jo šlovę. 
Ką reikštų tas kaspino gabalėlis, kurio niekas nepaste- 
bi? Vis dėlto Žuji publikacijos nebuvo jau tokios bai- 
sios. Priešingai, ponas de Žuji pasižymėjo švelnia kriti- 
ka, korektiška opozicija, mandagiu pykčiu. Žinoma, jau 
pamiršta jo gerojo Atsiskyrėlio kalbos maniera, o mūsų 
vaikų karta jos net nėra skaičiusi. Taigi, jei ji mane skai- 
to, ji paskaitys ir poną de Žuji, nes aš pacituosiu kelis jo 
puslapius. Tai parašyta pirmaisiais antrojo Burbonų grį- 
žimo mėnesiais, tais laikais, kai visi Žmonės išėjo į aikš- 
tes, tomis didžiųjų įvykių dienomis, kurios išprovokavo 
pasakyti tokius žodžius. Ką išprovokavo? Nežinau, ma- 
nau, visus: 

— Po revoliucijos galima neapkęsti žmonių; po Res- 
tauracijos juos galima tik niekinti! 

Ponas B de L*** yra priverstas rašyti giminaičiams 


prašyti vietos ir rašo Atsiskyrėliui iš Sosė d'Anteno, pra- 
šydamas savo laikraštyje išspausdinti šį laišką: 

“Pone! 

Mudu, nei vienas, nei kitas, neturime daug lai- 
ko. Taigi aš glaustai išdėstysiu savo laiško esmę. 

Anksčiau turėjau garbės būti susijęs su vienu 
Burbonų šeimos princu; galbūt buvau per daug lai- 
mingas, keletą kartų įrodęs savo atsidavimą didžia- 
jai šeimai tais laikais, kai rodyti uolumą buvo ne nuo- 
pelnas, o pavojingas dalykas, bet aš nepamirštu, kad 
Mornėjai, Siuli, Krijonai tai vadino — kukliai vyk- 
dyti savo pareigą. 

Nežinau, kuo mane laiko provincijoje, rodo pa- 
sitikėjimą, kuriuo aš nesinaudoju, ir esu dėkingas už 
begales prašymų, kuriuos gaunu, nors negaliu nie- 
kuo padėti prašantiems. 

Nesugalvojau kito būdo išsivaduoti iš šios nau- 
jos padėties, kaip paskelbti vienos savo giminaitės 
laišką ir savo atsakymą jai. Jos laiškas yra tarsi api- 
bendrinimas trijų ar keturių šimtų man parašytų laiš- 
kų tuo pačiu klausimu. Man nemalonu jį skelbti, nes 
privalau išlaikyti paslaptyje autoriaus vardą, bet šis 
laiškas ne liaupsina rašančiosios širdį, bet kritikuoja 
protą, kuris jį padiktavo. 

B de L**** 


Štai giminaitės laiškas: 
“Mielas drauge, kokia aš patenkinta įvykiais, at- 


vedusiais į sostą mūsų šviesiausius princus! Kokia 
laimė! Jūs neįsivaizduojate, kokį pasitenkinimą man 


teikia šie įvykiai ir jūsų gyvenimas Paryžiuje. Pretek- 
tas manęs bijo, 0 jo žmona, kuri su manimi net nesi- 
sveikina, jau du kartus pakvietė pietų. 

Mano svainis priėmė Švento Liudviko kryžių; 
jam prireikė daugiau kaip devynerių metų, kad jį už- 
sitarnautų, bet įsiliepsnojo Revoliucija. Būtų netei- 
singa, jei jo neįtrauktų į sąrašą gavusiųjų, dvidešimt 
metų tarnavusio per suirutes ir nelaimes; taigi, jis 
tikisi jūsų pagalbos, kad jam kuo greičiau būtų iš- 
siųstas pažymėjimas. 

Į savo laišką įtraukiu savo vyriausiojo sūnaus, 
markizo, pranešimą; jis turi teisę į savo dėdės paliki- 
mą; jums bus nesunku padėti jį gauti. Norėčiau, kad 
jo brolis, ševaljė, būtų priimtas į jūsų laivyną, tačiau 
su aukštu laipsniu, vertu jo vardo ir ilgametės jo šei- 
mos ištikimybės. Na, o mano vaikaitis Ogiustas de 
G*** yra tokio amžiaus, kad galėtų tarnauti pažu, ir 
jums už jį pakaktų užtarti tik žodelį. 

Mes atvyksime į Paryžių ateinančio mėnesio pir- 
mosiomis dienomis. Aš atsivešiu dukterį; norėčiau 
ją įtaisyti dvare. "Iokiai malonei jums neatsakys, jei 
jūs kiek pasistengsite ir parodysite gerą valią. 

Pagalvokite apie vargšą F***. Iš tiesų Revoliu- 
cijos metais jis labai kentėjo, bet jau mėnuo, kaip jis 
atsigavęs. Žinote, jis nieko neturi ir pasirengęs viską 
paaukoti mūsų šeimininkams. Jo ištikimybė leidžia 
jam tarnauti prefektu, jis labai gabus. Ar prisimena- 
te tą gražią dainą, kurią jis sukūrė man? 

Jus aplankys ponas de B***, buvusio mūsų pro- 
vincijos intendanto sūnus; pasistenkite būti jam nau- 
dingas, jis šeimos draugas. Jei jam neatsirastų inten- 
danto vietos, jis pasitenkintų vyriausiojo mokesčių 
surinkėjo vieta, — tai mažiausia, ką galima padaryti 

savo princui atsidavusiam Žmogui, teroro metu še- 
šis mėnesius išsėdėjusiam užsidarius. 

Nenorėčiau pamiršti jums rekomenduoti M***. 
Jam prikišama tarnavus visoms partijoms, nes jis bu- 
vo tarnautojas valdant visoms vyriausybėms, Pran- 
cūzijoje keitusioms viena kitą per pastaruosius dvi- 
dešimt metų; bet jis šaunus vyras, patikėkite mani- 
mi, jis pirmasis pasipuošė balta kokarda; be to, jis 
prašo jį tik palikti pašto direktoriaus poste. Pasisten- 
kite man parašyti apie jo padėtį. 

Siunčiu jums savo uošvio popierius; už tarnybą 
Langetoke jam skolingi keturiasdešimt penkis tūks- 
tančius frankų, kurių neišmokėjo. Tikiuosi, kad jūs 
neleisite ilgai laukti atlyginimo, kad neatsisakysite 
pasinaudoti šiuo fondu, jei kada nors pajusite trū- 
kumus, kas beveik neįmanoma jūsų padėtyje. 

Sudie, mielas giminaiti, bučiuoju jūs nuo visos 
šeimos ir laukiu greito pasimatymo Paryžiuje. 


J. de P**** 
Atsakymas 


“Paryžius, 1814 m. birželio 15 d. 


“Jūs net negalite įsivaizduoti, miela kuzina, ko- 
kią man padarėte garbę, kad parašėte ir kaip uoliai 
norėčiau įvykdyti teisėtus norus visų asmenų, kuriuos 
man rekomendavote. Jūs nustebsite ne mažiau už ma- 
ne, sužinojusi, kokios prieš mane stovi kliūtys ir ku- 
rias jūs pavadintumėt neįveikiamomis, jei pažinotu- 
mėt, kaip aš pažįstu žmones, su kuriais turime reikalą. 

Kai pakalbėjau dėl jūsų sūnaus, kuris norėjo tar- 
nauti kariuomenėje, apie eskadrono vado vietą pul- 


ke, kuriame kažkada tarnavo jo tėvas, kaip prie- 
žastį, kodėl tos vietos nedavė, pasakė, kad prieš pri- 
imant į kariuomenę markizą V***, reikėtų pagal- 
voti, kur dėti dvidešimt penkis tūkstančius karinin- 
kų, kuriais, tik pamanykite! reikia pirma pasirūpinti: 
vienais, likusiais stovyklose, kitais sužeistais, — ir 
net priėjo prie to, kad nusprendė surašyti mūšius, 
kuriuose jie dalyvavo, tuo tarpu kiti, artimiau susi- 
ję su karališkosios šeimos nelaime, grįžta į Prancū- 
ziją be jokio kito laimėjimo, išskyrus karaliaus ge- 
rumą ir paslaugumą. Tada juokais paklausiau, ką 
padarytų jūsų sūnaus ir gausybės šaunių rojalistų 
labui, kurie taip kentėjo dėl Valstybės nelaimių, ku- 
rie neišsižadėjo priesaikos ir slapta pašaukė kara- 
liškąją šeimą ir palikuonis atgal į sostą. Man atsa- 
kė, kad jie džiaugiasi matydami visų mūsų bėdų pa- 
baigą ir troškimų išsipildymą. 

Jūsų vyras ypatingas žmogus. Suprantu, miela 
kuzina, kiek jūs prisikentėjote dėl jo baisios apati- 
jos. Būdamas šešiasdešimt penkerių ar šešerių, pra- 
radęs savo turtą, keturiasdešimt tūkstančių rentos, 
jis užsidarė į pilį ir visai atsisakė galvoti apie savo 
vaikus, tarsi bajoras neturėtų mirti stovėdamas! 

Pykstu, kad jūsų svainis priėmė Švento Liud- 
viko kryžių dar prieš jį gaudamas, nes tik pats kara- 
lius suteikia teisę puoštis šiuo papuošalu, ir asme- 
niui, pačiam ją pasiėmusiam, gali tekti jį grąžinti. 
Jūs pati jaučiate, kad geriau išvis neturėti Švento 
Liudviko kryžiaus, negu atsidurti jo praradusiojo 
padėtyje. 

Nemanykite, kad nevertinu jūsų sūnaus, ševal- 
jė; neprarandu vilties jam padėti, kai bus apžiūra ka- 
riniame jūrų laivyne. Tada mums reikės aplenkti šim- 

tą karininkų, per gerai save vertinančių, per daug 
besididžiuojančių savo paskyrimais praeityje ir Ki- 
beronui žadančių ištikimybę ateityje. 

Jūsų vaikaitis Ogiustas įrašytas kandidatu į pa- 
žus; negaliu jums, miela kuzina, pasakyti, kada jis 
bus priimtas į rūmus, nes jūsų prašymas yra tarp tri- 
jų tūkstančių septynių šimtų septyniasdešimt kitų 
prašymų sūnums kilmingų karininkų, žuvusių mū- 
šio lauke, be jokių privilegijų tarnavusių Valstybei ir 
princams. 

Jums kilo gera mintis savo dukterį įstatyti dva- 
re. Tai būtų nesunku, jeigu jai rastumėt vyrą su jai 
tinkamu titulu ir turtu. Iki tol nelabai įsivaizduo- 
ju, kokį vaidmenį ji ten vaidintų: freilinų pulkas 
neatstatytas. 

Pateikiau prašymą dėl de F***, prie kurio pri- 
dėjau tą gražią dainą, kurią jis jums parašė. Bet bū- 
tų per daug reikalauti, kad tokios savybės pakaktų 
prefekto vietai gauti. Net pasakyčiau, kad kažin ko 
nesitikėtumėt savo protežė su tokiais įsitikinimais, 
nors jis pasirengęs aukotis; jo priešams pakaks pa- 
sakyti, kad jis nepatikimas žmogus. Aš, kuris jį ma- 
čiau veikiant savo laiku, esu įsitikinęs, kad jei šian- 
dien bent pusę savo uolumo panaudotų geram, kaip 
kažkada naudojo blogam, galėtų labai naudingai tar- 
nauti. Bet ar jis turės tiek proto? 

Nemanau, kad intendantūros jau pilnos, tačiau 
atrodo, kad vyriausiųjų mokesčių rinkėjų pareigos 
bus panaikintos, nes daug departamentų atskirta nuo 
mūsų teritorijos. Todėlbijau, kad ponui de B*** ne- 
pavyks išpešti milžiniškų turtų, kuriuos jo tėvas gau- 
davo iš fermų ir kurie jam leido pratupėti priedan- 
goje per Revoliucijos audras; mąstykite filosofiškai! 


Neverta nerimauti dėl pono de M***, aš jį pa- 
Žįstu: jo charakteris ir principai lankstūs. Dvidešimt 
metų jis slydo tarp visų partijų ir nė vienai neužkliu- 
vo. Tai nuostabiai vikrus Žmogus ir niekam taip ge- 
rai netarnavo kaip sau pačiam. Jei jis praras pašto 
viršininko postą, kitoje administracijoje ras pelnin- 
gesnę vietą. Jūs vis dar juo domitės? 

Miela kuzina, siunčiu atgal popierius jūsų uoš- 
vio, sąlygiškai pasitikėdamas Langedoko valdžia. 
Kad ir kokie teisėti jūsų reikalavimai, nemanau, kad 
jie būtų artimiausiu laiku įvykdyti. Nuspręsta, kad 
užlaikytos kareivių bei civilių algos, karininkų pen- 
sijos ir galybė panašių klausimų bus nagrinėjami; 
toks nuosaikumas, akivaizdu, yra intrigų vaisius. 
Galėtumėt ponui F*** pavesti sukurti pamtletą 
apie būtiniausius valstybės reikalus ir jame ypač pa- 
brėžti pasitikėjimą ja. Jūs net neįsivaizduojate, ko- 
kią įtaką vyriausybei daro galybė mažų brošiūrų, 
parašytų dėl nepasitikėjimo, pykčio ir alkio, išei- 
nančių kasdien ir pagirtinai lenktyniaujančių viena 
su kita šmaikštumu. 

Vystantis įvykiams, miela kuzina, pamatysite, 
kad jums teks apsiginkluoti kantrybe. Net pasaky- 
čiau, kad jūsų numatoma kelionė į Paryžių nepaspar- 
tins reikalų sprendimo. Padarius apskaitą, šiuo me- 
tu policijoje užregistruota šimtas dvidešimt trys tūks- 
tančiai žmonių, visokių rangų, abiejų lyčių, įvairaus 
amžiaus, atvykusių iš provincijos reikalauti savo tei- 
sių, apsiginklavusių beveik tokiais pat neginčijamais 
argumentais kaip jūsiškiai, ir pranašesni už jus tik 
tuo, kad jų prašymai bus atmesti anksčiau. Taigi, ka- 
dangi pažįstu jūsų filosofinį protą ir gerą literatūrinį 
skonį, siūlau apie teisėtus reikalavimus Žmogaus, pra- 

šančio tarnybos, perskaityti “Anglo stebėtojo" tris- 
dešimt antrą skyrių, septintame tome, išleisto dvyli- 
ka tomų: tie patys įvykiai, tokie pat žmonės! 
Miela kuzina, priimkite mano apgailestavimus 
ir kuo giliausią pagarbą. 
B. de L**** 


1830 metais, po Liepos revoliucijos, Ogiustas Barb- 
jė parašė panašaus turinio eiliuotą pjesę ir pavadino 
“Klebonas". Jei perskaitytumėt tuos sunkius jambus ir 
palygintumėt su pono de Žuji tekstais, kupinais antiki- 
nio subtilumo, būdingo senajai mokyklai, aiškiai pama- 
tytumėt brutalią ir karštą improvizaciją, charakteringą 
Barbjė mūzai. 

O mūsų aptariamais laikais Liudvikas XVIII, ver- 
čiantis persekioti literatus su ką tik aprašytu įkarščiu, pats 
pretendavo į vietą tarp jų. Prisiklausęs pataikūnų blogų 
patarimų, karūnuotasis autorius išleido brošiūrą “Kelio- 
nė iš Paryžiaus į Briuselį". 

Nežinau, ar šiandien rastumėt bent vieną egzemplio- 
rių tos karališkosios brošiūros, kurioje pilna ne tik kal- 
bos klaidų, bet, kas dar blogiau, logikos klaidų. 

Vargšė našlė rizikuoja savo galva, priimdama bėglį, 
ir paaukoja savo paskutinį lui, kad patiektų pietus; tą at- 
sidavimo faktą Mesjė konstatuoja kaip teigiamą, tačiau 
skyrių baigia žodžiais: “Pietūs buvo siaubingi'". 

— Tai virtuvės kalba, — pasakė pulkininkas Morise- 
lis ponui Arno. 

— Nieko nuostabaus, — atsakė “Germaniko" auto- 
rius, — tai juk restauratoriaus' kūrinys. 


! Čia pajuokauta pasinaudojus dviem prasmėmis žodžio: res- 
taurateur (pranc.) — (1) restauratorius: Liudvikas XVIII valdė Res- 
tauracijos laikotarpiu; (2) restorano savininkas, lankytojas. 

Laikraštis “Veidrodis" apie “Kelionę iš Paryžiaus į 
Briuselį'' parašė tik tiek: 


“Jei tiesa, kad šis kūrinys yra karališko asmens, 
jis yra aukščiau kritikos; jei netiesa — Žemiau kri- 
tikos". 


Apie pulkininką Moriselį, vieną iš originaliausių epo- 
chos žmonių, mes dar kalbėsime. 

Valdžia negalėjo “Meseniečių", “Sicilietiškų mišių“, 
“Artistų" ir “Parijos" autoriui surengti teismo proceso, 
panašaus į tuos, kokius surengė ponui de Žuji ir Maga- 
lonui; jo negalėjo uždaryti į Sen Pelaži ar išsiųsti į Puasi 
surišto su katorgininku; tačiau jį galėjo atleisti iš parei- 
gų, tą ir padarė. 

Balandžio 15 d. liberaliuose laikraščiuose skaitėme: 


“Pranešė, kad ponas Anselo, “Liudviko IX" ir 
“Rūmų mero" autorius, gavo bajorystės raštą, o Ka- 
zimiras Delavinji, “Sicilietiškų mišių“, “Parijos" ir 
“Meseniečių" autorius ką tik prarado tarnybą Iei- 
singumo ministerijos bibliotekoje". 


"Tai tiesa: ponas Anselo tapo baronu, o Kazimiras 
Delavinji buvo išmestas į gatvę! 

"Tai įvyko tada, kai rekomendavus Vatu, ką tik išlei- 
dusiam “Karaliaus sūnaus istorija", kunigaikštis d'Orlea- 
nas priėmė Kazimirą Delavinji bibliotekininku į Palė 
Ruajalį, kur po šešerių metų aš ir susitikau savo kolegą. 

Vatu buvo puikus žmogus, šiek tiek pagyrūniškas, 
tačiau jo pagyrūniškumas buvo tarsi pentinai, kuriais kiti 
jį baksnodavo ir priversdavo pasielgti taip gerai, Kaip jis 
pats nebūtų sugalvojęs. 


315 


Jis gyrėsi, kad yra sūnus nežinau kokio princo iš Or- 
leanų namų, — nekaltas pasigyrimas, niekam nedarantis 
žalos ir niekam neatrodantis kaip nusikaltimas, nes leido 
naudotis įtaka Palė Ruajalyje ir pasitarnauti draugams, 
o kartais net priešams. 

Dabar, 1851 m. birželio 6-ą, kai baigiau rašyti šį sky- 
rių, man pasakoja šaunią istoriją apie šiandieninę cenzū- 
rą; manau, kad privalau jai paskirti kitą skyrių. Šaunioji 
cenzūra tiek pridaro, kad jos darbus ir grimasas reikia 
aprašyti tuoj pat, nusižengiant chronologinei tvarkai, prie- 
šingu atveju galiu pamiršti, o būtų labai gaila!.. 

O! Mielas Viktorai Hugo, jūs dabar teisme ginate 
savo sūnų, suprantate mirties netektį; padarykite išimtį 
cenzūrai ir melskitės, kad per revoliuciją ją užmuštų du 
kartus, nes vieno karto, kaip matote, nepakanka! 

Manau, turįs teisę patvirtinti garbės žodžiu, kad tai, 
ką papasakosiu, yra visiška tiesa. 


LXXXIV 


Šajo gatvės namas. — Keturi poetai ir vienas gydy- 
tojas. — Kornelis ir cenzūra. — Tai, ko nežino ponas Fo- 
šė. — Tai, ką privalo žinoti Respublikos prezidentas. 


III antrosios prancūzų Respublikos metais, birže- 
lio 2-0s vakarą, Lui Bonapartui esant prezidentu, Leo- 
nui Fošė — vidaus reikalų ministru, Gizarui — menų 
departamento direktoriumi, štai kas įvyko vienoje per- 
sišku audiniu išmuštoje svetainėje, Šajo gatvės namo pir- 
mame aukšte. 

Penki ar šeši asmenys kalbėjosi apie meną, — ne- 
įprastas dalykas tais laikais, kai buvo kalbama tik apie 
sprendimus, patikrinimus, prerogatyvas. 

Tiesa, iš tų penkių asmenų keturi buvo poetai ir vie- 
nas gydytojas — beveik poetas ir dvasingas Žmogus. 

Tie keturi poetai buvo: 

1. Ponia Emilė de Žirarden, šeimininkė namų Šajo 
gatvėje, kuriuose visi buvo susirinkę; 2. Viktoras Hugo; 
3. Teofilis Gotjė; 4. Arsenas Useji. 

Gydytojas buvo daktaras Kabariu. 

Tas, kurį mes pažymėjome ketvirtu, turėjo ir kitas 
pareigas: galbūt jis užėmė tokias pareigas, kurios atstatė 
pusiausvyrą — jis buvo Prancūzų teatro direktorius, tie- 
sa, jau tris kartus paprašęs atsistatydinimo, tačiau nė karto 
nepriimto. 

Galbūt jūs paklausite, kodėl poną Arseną Useji taip 
paprasta pašalinti. 

Viskas paprasta: ponai, Prancūzų teatro bendradar- 
biai, sunkino jo gyvenimą, nes poetas, pasirengęs paleis- 
tiįvisas keturias puses pusdievius, herojus, karalius, prin- 
cus, kunigaikščius, markizus, grafus ir baronus iš Rišeljė 
gatvės, 0 į jų vietą pasikviesti baronus, grafus, markizus, 
kunigaikščius, princus, karalius, herojus, pusdievius iš 
XVII ir XVIII amžiaus, ir privertė juos prabilti tarsi gra- 
fas Sen Žermenas, kuris laisvai kalbėjosi su vėlėmis. 

Bet kodėl ponams Prancūzų teatro bendradarbiams 
tai nepatiko, kodėl jie sunkino direktoriui gyvenimą? 

Nes jis darė pinigus, o niekas taip nepykdė Pran- 
cūzų teatro visuomenės, kaip matyti savo teatrą, daran- 
tį pinigus. 

"Tai galėjo atrodyti keista susirinkusiems; iš tiesų tai 
nepaaiškinama, bet aš ir nesistengiu aiškinti, tik konsta- 
tuoju faktą. 

Kaip Prancūzų teatro direktorius, ponas Arsenas Use- 
ji galvojo apie vieną dalyką, apie kurį negalvoja niekas. 

Buvo 1851 m. birželio 2 diena, o po keturių dienų, 
tai yra, birželio 6 dieną sukaks du šimtai keturiasdešimt 
keturi metai nuo Kornelio gimimo. 

Jis tai pasakė garsiai ir, atsisukęs į ITeofilį Gotjė, tarė: 

— Ė, mano brangus Teo, tai sukakčiai turėtumėt man 
parašyti kokią šešiasdešimt eilučių apie tragedijos tėvą; 
tai bus geriau nei tai, ką mes duodame panašiomis aplin- 
kybėmis, ir publika nesiskųys. 

Teofilis Gotjė apsimetė neišgirdęs. 

Arsenas Useji dar kartą paprašė. 

— Tikrai ne! — tarė Gotjė. 

— Bet kodėl? 

— Nes nėra nieko nuobodesnio už oficialius liaup- 
sinimus, nors ir paties didžiausio pasaulyje poeto. Be to, 
juo didesnis poetas, tuo sunkiau jį liaupsinti. 

— Jūs klystate, Teofili, — tarė Hugo, — ir jei aš 
šiuo metu galėčiau padaryti tai, ko jūsų prašo Arsenas, 
padaryčiau. 

— Jūs lengvai perbėgtumėt per dvidešimt ar trisde- 
šimt Kornelio pjesių? Ir jūs išdrįstumėt kalbėti apie “Me- 
litą", “Klitandrą", “Rūmų galeriją", “Pertaritą", “Edipą", 
“Atilijų" ir “Agesilajų"? 

— Ne, aš apie tai nekalbėčiau. 

— Tada jūs neliaupsintumėt Kornelio. Kai nori liaup- 
sinti poetą, svarbiausia girti jo blogus kūrinius; kas jų ne- 
giria — kritikuoja. 

— Ne, — tarė Hugo, — aš daryčiau ne taip, aš ne- 
kelčiau vulgarių liaupsių. Aš pavaizduočiau seną Kor- 
nelį, pėsčią klaidžiojantį seno Paryžiaus gatvėmis, su ap- 
skurusiu apsiaustu ant pečių, užmirštą Liudviko XIV, 
kuriam buvo mažiau gailestingas nei jo persekiotojas 
Rišeljė, ir skurdžiam batsiuviui būdelėje duodantį pa- 
taisyti savo suplyšusį batą, tuo tarpu kai Liudvikas ka- 
raliauja Versalyje, vaikšto su ponia de Montespan, pa- 
nele de La Valjer ir ponia Henrieta po Le Brino galeri- 

jas ir Le Notro sodus; paskui aš parodyčiau, kaip auga 
poeto šešėlis, kaip iškyla virš ateinančių kartų, viską su- 
dėliodamas į savo vietas, kaip, dienai keičiant dieną, mė- 
nesiui — Mėnesį, metams — metus, poetas auga, o ka- 
ralius mažėja... 

— Ko ieškote, Teofili? — staiga atsistojusi paklausė 
ponia de Žirarden. 

— Ieškau savo skrybėlės, — atsakė Gotiė. 

— Žirardenas ant jos miega, — ramiai atsakė Ka- 
bariu. 

— O! Nežadinkite, — tarė ponia de Žirarden, — jis 
išpūs istoriją! 

— Bet aš negaliu išeiti be skrybėlės, — tarė Gotijė. 

— Jūs vis dėlto išeinate? — paklausė Arsenas Usaji. 

— Na taip, einu rašyti jums eilių; rytoj gausite. 

Iš po Žirardeno peties ištraukė Teofilio skrybėlę. Ji 
atrodė kaip iš karvės gerklės, bet negi Teofiliui rūpi, kaip 
atrodo jo skrybėlė? 

Grįžęs namo, jis sėdo prie darbo. 

Rytojaus dieną, kaip buvo žadėta, Arsenas Usaji 
jau turėjo eiles. Tačiau poetas tikėjosi, kad jos eis be 
cenzūros. 

Štai Teofilio Gotjė eilės apie didįjį Kornelį, — eilės, 
cenzūros sustabdytos, kaip sakiau, III antrosios prancū- 
zų Respublikos metais, Lui Bonapartui esant preziden- 
tu, Leonui Fušė esant ministru, Gizarui esant menų de- 
partamento direktoriumi. 


Siaura gatvele Paryžiaus širdy 

"Tarp praeivių riksmų, klaikioj sumaišty, 
Galva danguje, kojos purve, 

Traukia lėtai keista figūra 

Tai didis senas griežtais apdarais, 

Kilnus ir šventas vargšas, nors su skutais! 

Akis aštri, galva sidabrinė nuo laiko 

Primena puikybę iš blogiausio estampo. 

Sakytum, pamatęs tą valdovo kaukę, 

Kad regi antikinę, iš bronzos iškaltą. 

Kiekviena raukšlė įsirėžus veide 

Tarsi pratęsia vingį minties 

Ir jo juodame žvilgsnyje, kurį užgesino tamsus vargas, 
Jaučiasi, kad kažkada jis degė. 

Senis sustojo prie skurdaus kiosko. 


Karalius Saulė tada švietė Europoje, 

Tautos nuleido apžilpusias akis 

Prieš tą Apoloną, besivadinantį Liudviku. 

Jam apdainuoti Bualo budėjo naktimis, 

Jam gyventi Mansardas statė stebuklus, 

O lūšnoj, šalia dirbančio kurpiaus, 

Didysis Kornelis plika koja laukė bato. 

Ant aukso dulkių šventoj žemėj — 

Homeras be batų jonėnų keliais 

Galėjo vaikščiot antikiniais laikais 

Gražus, lyg iš marmuro iškalta skulptūra. 
Homeras Paryžiuj iš baimės skandalo 

Lietui lyjant turėtų susiūti sandalą. 

Taip darė ir “Sinos", “ Horacijaus" tėvas 

Tas, kurio rankos apkarūnavo mūzą, 

Dramos arkangelas Michaelis, 

Kuris išaukštino romėnus po jų mirties. 

O, kilnus skurde! O šventas nepritekliau, 

Atėjęs lengvai, nes širdis kilni! 

Liudvikai, tu menka detalė, 

Tas susiūtas batas man niekais paverčia 

Visą tavo karaliavimą. 

Tavo amžiui perukų ir šaunių meilužių 

Negaliu atleisti Kornelio nelaimių, 

Tavo skliautai su herbo lelijom blogai slepia tą kioską 
Nuo purpurinio apsiausto, kuris gaubia tavo kūną. 
Norėčiau nuplėšti skverną senstančiam Korneliui 
Apkloti vargšą, vienišą gūdžioj užmaršty. 

Visoje tavo karaliavimo istorijoje 

Ant tavo aukso saulės tai juoda dėmė, 

O karaliau! Kaip galėjai tu, kurį piešė gerą, 
Palikti Kornelį basą, Moljerą be kapo! 

Bet kam piktintis! Te praeina metai, 
Likimas atstatys pusiausvyrą, 

Mirtis kiekvienam paskirs savo vietą, 
Karalius grįš į užmarštį, poetas išeis, 
Meilikavimas ir tuštybė pačios save užmuš. 
Versalis — Palmyra, kur karalystė miega. 
Kas išgyvens, — genijus ar karalius? 

Aušra vienam, saulėlydis kitam, 

Liudviko vėlė Le Notro sode 

Klaidžioja viena, o Kornelis amžinas kaip dievas 
Vis ant altoriaus skleidžia savo šviesą. 

Kas gali skaičiau šviesti kitoms kartoms 
Už genijų ir protą nemirtingą. 

Kai į dulkes pavirs aukso karūnos, 

Gajūs laurai vis augs ir žaliuos, 

O ateityje, nežinomoj perspektyvoj, 

Poetas augs, o karalius mažės! 


Taip, pone Gizarai, jūs nežinojote, kad bus būtent 
taip! Jūs manėte, kad atsipirksite keliais dviprasmiškais 
žodžiais laikraštyje, Kuris spausdinamas vakar, pasirodo 
šiandien ir užmirštamas rytoj. 

Ne, kai taip įžeidžiamas menas, kaltasis turi būti re- 
aliai teisiamas ir vedamas į teismo salę, kaip jūs nuvedė- 
te Irėla ir Kavenjaką į Perų rūmus, kaip jūsų draugai nu- 
vedė Raspajų, Iuberą ir Sobrjė į Buržo teismą. 

Ir štai dabar aš pasakoju apie jūsų darbus amžinin- 
kams, pone Gizarai, kuris užėmėte mano draugo Kavė 
vietą Menų departamente. 

Pažiūrėsime, ar dabar, kai viską apkarpo, negausite 
ir jūs apkarpymo rašto? Ar jūs, departamento vardu vi- 
sus karpęs, pats nebūsite iš jo iškirptas? 


322 


Be to, galiu papasakoti ir apie tai, kas įvyko tarp jū- 
sų ir manęs prieš tris mėnesius. 

Ar prisimenate, kad turėjau garbės prieš tris mėne- 
sius ateiti pas jus su vizitu? 

Atėjau jūsų perspėti, kad Cirko direktorius, norė- 
damas duoti daugiau laiko užbaigti “Kliši vartus", į sce- 
ną paleido “Ševaljė de Mezon Ružą". 

— Jūs paskelbėte “Ševaljė de Mezon Ružą"! 

— Taip. 

— Bet “Ševaljė de Mezon Ružas“ ne jūsų drama? 

— "Taip. 

— Ar tik ne toje pjesėje yra garsioji eilutė: 


Mirti už tėvynę? 


— Taip. 

— Tada mes neleisime vaidinti “Ševaljė de Mezon 
Ružo*! 

— Jūs neleisite vaidinti “Ševaljė de Mezon Ružo*? 

— Ne, ne, ne! 

— Bet kodėl? 

Ir tada, žiūrėdamas man tiesiai į akis, pasakėte: 

— Arjūs nežinote, kad “Ševaljė de Mezon Ružas" 
prisidėjo prie Respublikos įkūrimo? 

Jūs man tai pasakėte, pone Gizarai! Jūs pasakėte, 
nors Leonas Fušė buvo Respublikos ministras, o jūs bu- 
vote Respublikos menų departamento direktorius! 

Buvau taip suglumintas jūsų atkirčio, kad radau tik 
tokį atsakymą: 

— Kaip, po velnių, nutiko, kad aš, Respublikos lai- 
kais praradęs maždaug du šimtus tūkstančių frankų, 
esu respublikonas, o jūs, kuris turėjote vietą, duodan- 

čią dešimt tūkstančių frankų per metus, buvote reak- 
cionierius?.. 

Tiesa, jūs nesiteikėte man atsakyti, kodėl įvyko to- 
kia anomalija. Išėjau iš jūsų kabineto, neradęs atsaky- 
mo, ir šiandien, kai rašau šias eilutes, jo vis dar ieškau! 

Ko norėti! Kiekvienas daro sau naudą su tais instru- 
mentais, kokius turi po ranka; vieni turi kaltus ir jais ka- 
la, kiti turi raižiklius ir jais raižo! 

O aš rašau, ir turiu jus perspėti, pone Gizarai, kad 
tai, ką rašau, verčia į aštuonias kalbas. Taigi mes savo 
tyrinėjimuose turėsime pagalbininkų keletoje šalių ir tri- 
jose kartose, nes, jei galvosime, kad mano kūriniai gy- 
vens tik tiek, kol juos sugrauš žiurkės, joms prireiks gerų 
šimto metų, kol sugrauš mano tūkstantį tomų. 

Galbūt jūs norite pasakyti, kad įsakymas uždrausti 
Teofilio Gotjė eilėraštį atėjo iš aukščiau, iš ministro. Į tai 
galėčiau atsakyti: jei įsakymas atėjo iš ministro, jūs turė- 
jote jam paklusti. 

"Tada aš imuosi pono Leono Fošė. 

Tebūnie. 

O pone Fošė! Ar įmanoma, kad ir koks menkas res- 
publikonas būtumėt, jūs, kuris subsidijuosite Prancūzų 
teatrą, ekshumuojantį mirusius ir laidojantį gyvuosius, 
ar įmanoma, kartoju, kad ir koks menkas respublikonas 
būtumėt, jog jūs nenorėjote, kad nuo scenos būtų nu- 
skambėję žodžiai apie Kornelį — kūrėją, kad genijus yra 
aukščiau už karalių, kad Kornelis yra didesnis poetas nei 
Liudvikas XIV karalius? 

Bet, pone Fošė, tarp mūsų kalbant, negi jūs nežino- 
te, kad Liudvikas XIV buvo didis karalius tik todėl, kad 
turėjo didžius ministrus ir didžius poetus? 

Jūs galėtumėt atsakyti, kad tas didis karalius išaugi- 
no didžius poetus ir didžius ministrus. 

Ne, pone Fošė, aš nepriimsiu tokio atsakymo, ir jums 
atsakysiu: “Napoleonas, kuris buvo didis imperatorius, 
neturėjo Kornelio, o Liudvikas XIII, kuris buvo menkas 
karalius, turėjo Rišeljė". 

Ne, pone ministre, patikėkite, Liudvikas tik todėl bu- 
vo didis karalius, — ir Mišlė, didžiausias visų laikų istori- 
kas, jums patvirtins, — kad turėjo pranašą Rišeljė, tuo 
tarpu Kornelis pranašu turėjo... ką? — Žodėlį! 

Kad taptų didžiu poetu, Korneliui nereikėjo nei Kon- 
dė, nei Tiureno, nei Kolbero, nei Luvua, nei Bualo, nei 
Rasino, nei Benserado, nei Le Briuno, nei Le Notro, net 
de Sen Enjano. 

Ne: Kornelis paėmė plunksną, rašalo, popieriaus; jis 
parėmė galvą ant rankų ir buvo didis poetas. 

Jei jūs tik būtumėt perskaitęs Teofilio Gotjė eilė- 
raštį, pone ministre, — bet jūs jo neperskaitėte, esu tik- 
ras! — jei tik būtumėt jį perskaitęs, būtumėt pamatęs, 
kad jis ne tik gražiausias, kokį parašė Teofilis Gotjė, bet 
gražiausias, koks yra parašytas nuo tada, kai pradėtos 
rašyti eilės. 

Jūs būtumėt pamatęs, kad puiki jo forma, o mintis 
nepakartojama. 

Žmogui, parašiusiam šias eiles, tokiam savo srities 
imperatoriui, — aš tai žinau, 0 jūs nežinote, — kaip kar- 
vedžiui priklauso Garbės Legiono kryžius ir pensija. 

Ojūs, pone ministre, jūs išleidote įsakymą uždrausti 
Teofilio Gotjė eiles skaityti Prancūzų teatro scenoje! 

O! O gal tas įsakymas atėjo iš dar aukščiau? Gal jis 
atėjo iš Respublikos prezidento? 


! Žiuljenas Bedo, pasivadinęs Žodėliu (1590-1660) — 
prancūzų aktorius komikas. 

Jei jis atėjo iš Respublikos prezidento, tai kitas rei- 
kalas... tada aš kreipsiuosi į Respublikos prezidentą. 

Su Respublikos prezidentu kalba nebus ilga. 

— Pone Respublikos prezidente, — pasakyčiau aš, — 
jūs per savo darbus pamiršote daug dalykų, gal kartais 
pamiršote ir ką apie “Sido" autorių sakė jūsų dėdė: “Jei 
Kornelis gyventų mano laikais, jį padaryčiau princu". 

Dabar, kai Respublikos prezidentui, vidaus reikalų 
ministrui, menų departamento diviziono vadui pasakiau, 
ką norėjau pasakyti, grįžkime į 1823 metus, kai taip pat 
veikė cenzūra, tačiau kur kas silpnesnė nei 1851-aisiais. 


LXXXV 


Dramaturgijos chronologija. — Panelė Žorž Vai- 
mer. — Panelė Rokur. — Leguvė ir jo kūriniai. — Mari 
Žozefa Šenjė. — Jos laiškas Prancūzų teatro draugijai. — 
Tobuli bemiukai. — Diusi. — Jo teatras. 


Be to, karališkoji reakcija, apie kurią kalbėjome prieš 
peršokdami prie nūdienos aukštų funkcionierių, plakė 
ne tik literatus, bet Žiauriai, įnirtingai, mirtinai užgriuvo 
politikus. 

Pradėjusi nuo parlamento išvaikymo, ji baigė pako- 
rusi generolą Riego. 

Tačiau, prisipažįstu, tais laikais mane domino ne 
parlamentinės kovos, ne karas su Ispanija, ne šventė, 
kurią ponia Kaila, — vėliau man tapusi tokia miela, — 
surengė Liudviko XVIII grįžimo proga, ne popiežiaus 
Pijaus VII mirtis, tačiau du įvykiai, man svarbūs visai ki- 

tokia prasme: Liusjeno Arno pjesės “Portugalijos akmuo? 
ir Kazimiro Delavinji pjesės “Senių mokykla" premjeros. 

Nors 1823 metų dramaturginę statistiką sudarė du 
šimtai naujų pjesių ir šimtas šešiasdešimt kitokių vaidini- 
mų, per pirmuosius devynis metų mėnesius didžiosios sce- 
nos liko gana skurdžios, toli gražu ne kaip buvę pra- 
ėjusiais metais. 

Iš tiesų 1822 m. balandžio 26-4ą Odeonas pristatė Ipo- 
lito Biso “ Atilijų". 

Birželio 5 d. Prancūzų teatras pristatė Liusjeno Ar- 
no “Regulą". 

Birželio 14 d. Odeonas pristatė pono Giro “Maka- 
biejus*; išėjęs iš Cirko, Frederikas Lemetras vaidino vie- 
ną iš Makabiejų brolių. 

Lapkričio 7 d. Prancūzų teatras pristatė pono Sumė 
“Klitemnestrą", kurioje Talma vaidino melancholišką ir 
tuo pat metu fatališką Oresto vaidmenį. 

Lapkričio 9 d. Odeonas pristatė to paties autoriaus 
“Saulių", kurioje savo karjerą pradėjo Zoani. 

Pagaliau gruodžio 21 d. Prancūzų teatras pristatė po- 
nų Skribo ir Melesvilio “Valeriją". 

Kaip atsvarą šioms naujienoms 1823-ieji pasiūlė tik 
Kazimiro Bonžūro komediją “Dviejų pusseserių auklėji- 
mas" ir Giro “Žiuljeną". 

“Dviejų pusseserių auklėjimas“ buvo geriausia Ka- 
zimiro Bonžūro komedija, tačiau geriausia jo komedija 
galėjo būti tik vidutiniška; tokia ji ir buvo. 

Na, o “Grafas Žiuljenas" buvo išmintinga ir pakili 
pjesė, kaip visos to autoriaus pjesės; pagrindinis pjesės 
privalumas, kad joje vaidino panelė Žorž, po ketverių ar 
penkerių metų grįžusi į Paryžių. 

Tais laikais panelė Žorž buvo dar labai graži ir dar 
turėjo visus savo deimantus. 

Tie, kurie pažinojo Arelį ir jo fantastines afišas, Ži- 
no, kokią reikšmę turėjo panelės Žorž deimantai jos vai- 
dinamuose vaidmenyse. 

Jau sakiau, kad iš po mano plunksnos išplaukę var- 
dai bus nušviesti taip, kaip jie švietė, kai juos pažinojau, 
ta efemeriška šviesa, kurią tada kai kas matė, o šiandien 
daugelis pamiršo. 

Jau sakėme, kad, artistui esant gyvam, jo amžius ne- 
žinomas. Taigi turėdami galvoje panelės Žorž amžių de- 
biuto dieną, tai yra 1802 m. lapkričio 29-tą, 1823 metais 
jai turėjo būti trisdešimt aštuoneri. 

Porą žodžių apie tai, kaip panelė Žorž atėjo į teatrą 
ir ten laikėsi, — mylima Bonaparto ir nepraradusi malo- 
nės jam tapus Napoleonu, panelė Žorž prašė leisti lydėti 
Napoleoną į Šventosios Elenos salą ir tapo beveik istori- 
ne asmenybe. 

Apie 1800 metų pabaigą ir 1801 metų pradžią pane- 
lė Rokur, kuri Prancūzų teatre vaidino pagrindinius vaid- 
menis tragedijose, vaidino provincijoje. Tais laikais vy- 
riausybė, nors ir turėjo daug darbo, nesigėdijo užsiimti 
menais. Taigi panelė Rokur gavo vyriausybės nurodymą, 
jei turnė metu pamatytų kokią talentingą, jos manymu, 
mokinę, atsivežti ją į Paryžių. Ta mokinė bus laikoma vy- 
riausybės mokine ir gaus tūkstančio dviejų šimtų frankų 
stipendiją. 

Panelė Rokur sustojo Amjene. 

Čia ji aptiko penkiolikos metų mergaitę, kuri atrodė 
kaip aštuoniolikos — tarsi gyva Milo Venera. 

Panelė Rokur, beveik tokia pat graikė, kaip lesbijie- 
tė Safo, labai mylėjo gyvas statulas. Pamačiusi tą jauną 
merginą einančią, pamačiusi jai apsireiškusią deivę, kaip 
pasakytų Vergilijus, artistė ja pasidomėjo i ir sužinojo, kad 
jos vardas Žorž Vaimer, kad ji vokiečio muzikanto Žor- 

žo Vaimero, teatro direktoriaus, ir panelės Vertej, vaidi- 
nančios subretes, duktė. 

Jaunoji mergina buvo tiesiog sukurta tragedijai. 

Panelė Rokur jos paprašė kartu suvaidinti Elizą “Di- 
done“, Arciją “Fedroje". Bandymas pasisekė, ir vakare 
po “Fedros" panelė Rokur paprašė jaunosios tragikės tė- 
vų ją išleisti. 

Perspektyva tapti vyriausybės remiama mokine ir, 
svarbiausia, panelės Rokur mokine, atmetus kelis nedi- 
delius būgštavimus dėl padorumo, per daug traukė tė- 
vus, kad jie atsakytų neigiamai. 

Prašymas buvo patenkintas, ir panelė Žorž išvyko, 
lydima motinos. 

Pamokos tęsėsi aštuoniolika mėnesių. 

"Tuos aštuoniolika mėnesių jaunoji mokinė gyveno 
skurdžiame Krua dė Šamp viešbutyje, kurį pravardžia- 
vo Peru. 

Na, o panelė Rokur gyveno Našlių alėjos gale, ža- 
vingame name, priklausančiame poniai Taljen, pašaipiai 
vadinamame Lūšna. 

Mes sakėme “žavingame name“, turėjome pasakyti 
“mažame namelyje", nes iš tiesų tai buvo nedidelis Liud- 
viko XV stiliaus namelis. 

XVIII amžiaus pabaigoje, keisto amžiaus, kai visi 
dalykai buvo vadinami tikraisiais vardais, Safo-Rokur 
neslėpė savo polinkio jokiu būdu ne tam, kad garsėtų 
originalumu. 

Panelės Rokur požiūris į vyrus buvo daugiau nei abe- 
jingas, tai buvo neapykanta. "las, kuris rašo šias eilutes, 
prieš akis turi garsiosios artistės pasirašytą manifestą, ku- 
ris yra tikra karo vėliava, panelės Rokur iškelta prieš vy- 
rišką lytį, ir kuriame naujoji amazonių karalienė kviečia 

visas gražiąsias Kariūnes verbuoti į atvirų vyrų priešinin- 
kių gretas. 

Nemačiau nieko nei keistesnės formos, o ypač turi- 
nio, už tą manifestą. 

Ir vis dėlto dar keisčiau, kai nepaisydama paniekos 
mums, panelė Rokur visomis aplinkybėmis, kai tik jos lytį 
atitinkantis kostiumas nebuvo privalomas, vilkėjo mūsiškį. 

Taip pat labai dažnai panelė Rokur rytines pamokas 
gražiajai savo mokinei pravesdavo apsimovusi kelnėmis, 
su vyrišku chalatu, — kaip darydavo ponai Molė ir Fle- 
ri, — šalia savęs turėdama gražią moterį, ją vadinančią 
savo “draugu", ir nuostabų vaikelį, ją vadinantį "tėčiu". 

Mes nepažinojome panelės Rokur, kuri mirė 1814 
metais ir kurios laidotuvės išprovokavo skandalą; bet mes 
pažinojome jos motiną, mirusią 1832 ar 1833 metais, ir 
dar pažinojome vaikelį, kuris šiandien yra penkiasdešimt 
penkerių metų vyras. 

Mes pažinojome kitą artistę, kurios karjerą pančio- 
jo panelė Rokur, apimta baisaus lesbijietės pavydo. Pa- 
nelė Rokur stojo prieš Prancūzų teatro komitetą, išdėstė 
savo pirmumo teises į jaunąją artistę, kurią iš jos norį 
pavogti pavojingi begėdiški komediantai. Ir tas teises ji 
gavo. Begėdiški komediantai, kurie dar šiandien gyvi ir 
yra garbingiausi pasaulyje žmonės, buvo išvyti iš teatro, 
nes komiteto nariai išsigando kaip Achilas, kad panelė 
Rokur, ta naujoji Briseidė, nepasitrauktų į savo palapinę. 

Grįžkime prie jaunos merginos, kurios motina nė 
akimirką nepalikdavo vienos per vizitus pas jos mokyto- 
ją ir kuri tris kartus per savaitę pamokų eidavo ilgą kelią 
iš Krua dė Peti Šamp į Našlių alėją. 

Jos debiutas įvyko lapkričio mėnesį. Ji vaidino Klitem- 
nestrą, Emiliją, Amenaidę, Idamė, Didoną ir Semiramidę. 

1802 metais debiutas Prancūzų teatre buvo didelis 
įvykis tiek artistui, tiek publikai; dar didesnis įvykis būti 
priimtam į teatro visuomenę, nes priimtam į teatro vi- 
suomenę vyrui kolegomis tapdavo Movelis, Sen Pri, Bap- 
tistas vyresnysis, Talma, Lafonas, Mišo, Grandmenilis, 
Diugazonas, Dazinkūras, Baptistas jaunesnysis, La Ro- 
šelis; moteris galėdavo vadinti draugėmis panelę Rokur, 
panelę Konta, panelę Devjen, ponią Diušesnua, panelę 
Mezerej ir panelę Mars. 

To meto didieji dramaturgai buvo: Leguvė, Lemers- 
jė, Arno, Aleksandras Diuvalis, Pikaras, Šenjė ir Diusi. 

Iš tų keturių vyrų pažinojau keturis: Arno, kurio por- 
tretą pabandžiau nupiešti; Lemersjė ir Aleksandrą Diu- 
valį, kurių pyktį pabandysiu iššifruoti vėliau, kai ateis lai- 
kas; pagaliau Pikarą, kurį pavadintų jaunystės draugu, 
bet kuris nekentė jaunų Žmonių. 

Leguvė, Šenjė ir Diusi, kai aš atvažiavau į Paryžių, 
jau buvo mirę. 

Leguvė turėjo didelę įtaką Prancūzų teatre. Tai jis, 
kai panelė Žorž jau buvo pasirengusi ten pasirodyti, su 
beveik tėvišku rūpestingumu ruošė ponios Diušesnua de- 
biutą; ten 1793 metais jis pastatė “ Abelio mirtį", patriar- 
chališką tragediją, kuri už savo pasisekimą turėjo būti dė- 
kinga, pirmiausia, autoriaus talentui, bet ir tada besirutu- 
liojantiems įvykiams. Suvaidinta tarp Liudviko XVI ir Ma- 
rijos Antuanetės nukirsdinimų, tarp rugsėjo skerdynių 
ir Žirondistų nukankinimo, ji bent trumpam atitraukė 
mintis ir akis nuo gatvėmis tekančių kraujo upių. Kai 
ištisą dieną matai pakaruoklius ant gatvės Žibintų ir ne- 
šiojamas ant iešmų galvas, be galo malonu praleisti va- 
karą su piemenimis ir piemenėmis. Prisižiūrėjęs į de- 
gančią Romą, Neronas užsidėjo rožių vainiką ir daina- 
Vo jonėnų stiliaus dainas. 

1794 metais Leguvė pristatė “Epicharmą". Paskuti- 
niame veiksme jis panaudojo labai gražių monologą, ne, 
nenuplagijuotą, bet pasiskolintą iš Mersjė. 

Tas paskutinis veiksmas ir atnešė pjesei sėkmę. 

Girdėjau, kaip įsakmiu tonu monologą sakė "Talma. 

Pagaliau 1799 metais Leguvė pristatė “Eteoklį". 
“Eteoklis" žlugo, užuot Prancūzų teatrui pateikęs naują 
tragediją, jis pateikė naują tragikę. 

Ponia Diušesnua debiutavo su dar didesniu pasise- 
kimu, nei savo laiku panelė Žorž. 

Kadangi sakiau, jog prie Lemersjė, Aleksandro Diu- 
valio ir Pikaro dar grįšiu, dabar norėčiau baigti pasakoti 
apie Šenjė ir Diusi, apie kuriuos galbūt nebebus progos 
pakalbėti. 

Mariją Žozefą Šenjė valdė keistas išdidumas; prieš 
akis turiu apie dešimtį jo laiškų, parašytų apie “Karolį IX". 
Išrinkau vieną, tikrą naivumo modelį. Jis parodys, kokį 
lygį gali pasiekti nevaržoma puikybė, kaip ji užvaldo žŽmo- 
gų, parodys, koks gali būti žmogaus požiūris į istorinę 
tragediją. 

Šis laiškas adresuotas ponams prancūzų aktoriams: 
jo tikslas — priversti vėl vaidinti “Karolį IX", kurį šie 
ponai norėjo visai išbraukti iš repertuaro. 

Kodėl teatro draugija nebenorėjo vaidinti “Karo- 
lio IX?'? Galjis darė pinigus? 

Ak! Pasakysiu tyliai, ne, verčiau visu balsu: todėl, kad 
Talma jame vis dar turėjo pasisekimą... 

Štai laiškas: 


“Ponai, iš visų pusių spaudžiamas laisvės drau- 
gų, tarp kurių yra keletas šalininkų deputatų, išrei- 
kalauti dar kelių “Karolio IX" spektaklių, raginu afi- 
šoje paskelbti ateinančią savaitę trisdešimt ketvirtą 

tos tragedijos spektaklį, nepriklausomai nuo kitų kū- 
rinių, kuriuos sukūriau Federalinei šventei. Be to, ma- 
nau, jog, privalau pridurti prie kanclerio d' Ospitalio 
vaidmens keletą tokiai iškilmingai progai tinkančių ei- 
lučių, nes jaučiu poreikį atlikti savo pilietinę pareigą. 
Ir jūs, ponai, išreikšite savo patriotizmą, ta proga pa- 
teikdami vienintelę fikrai nacionalinę tragediją, para- 
šytą Prancūzijoje, tragediją su tokiu tilosofiniu siuže- 
tu, ir tokią vertą scenos, kaip pasakytų net Volteras. 
Šioje tragedijoje aš pirmas priverčiau pasakyti 
piliečių pagyrimus karaliui, kuris mus valdo šiandien. 
Priimkite mano pagarbą ir t.t." 


Ar matėte kanclerį d'Ospitalį, plojantį Federalinėje 
šventėje, ir Karolį IX, girianų Liudviką XVI? 

Pagaliau... 

Šenjė debiutavo su “Karoliu IX“, kaip jis, šio 
spektaklio ir reikalavo, o po šio spektaklio už prasižen- 
gimus parteryje Dantonas ir Kamilis Desmulenas buvo 
nuvesti pas policijos komisarą. Po “Karolio IX" ėjo 
“Henrikas VIII" ir taip pat pasisekė. Pagaliau 1793 sau- 
sio 9 dieną, pačiame Liudviko XVI teismo įkarštyje, ke- 
lios dienos prieš to nelaimingojo karaliaus mirtį, Šenjė 
pristatė “Feneloną", rožinę tragediją “Abelio mirties“ 
stiliumi, kuri buvo sutikta taip kilniai, kad draugai tai 
pavadino triumfu, o priešai — krachu. 

Šenjė tikėjosi vėl pakilti su “Timoleontu". 

"Tačiau Robespjeras, išgirdęs apie ją kalbant, perskai- 
tė ir uždraudė. 

Ar girdite, ponai cenzoriai? Robespjeras nuėjo jūsų 
išmintais takais; jis uždraudė “Timoleontą", kaip prieš jį 
jūsų bendrai buvo uždraudę “Tartiufą", kuris buvo suvai- 
dintas; “Mahometą", kuris buvo suvaidintas; “Figaro ve- 

dybas“, kurios buvo suvaidintos, ir kaip jūs uždraudėte 
“Pinto", kuris buvo suvaidintas; “Marioną Delormą"", ku- 
ris buvo suvaidintas ir “ Antonijų", kuris buvo suvaidintas. 

"Taigi Robespjeras uždraudė “Timoleontą", pareiš- 
kęs, kad, kol jis gyvas, pjesė neišvys rampos šviesos. 

Taip, bet Robespjeras pamiršo, kiek tais laikais žmo- 
gus gyveno, jis nesitikėjo termidoro 9-os... Dantonas pa- 
siuntė Robespjerą ant ešafoto, ir “Timoleontas" buvo 
suvaidintas. 

Deja, dviem dienom anksčiau už Robespjerą su sa- 
vo švelnia giesme krito gulbė, vardu Andrė Senjė, po- 
etas, visai kitoks poetas, nei ponas jo brolis, poetas, kuris 
nerašė tragedijų. 

Kaip Marija Žozefas Šenjė, turėjęs apverkti savo bro- 
lį, galėjo rūpintis savo tragedijos repeticijomis, prasidė- 
jusiomis tuoj po termidoro? 

Ak! Vis dėlto Andrė buvo tik jo brolis, o “Timole- 
ontas“ — jo vaikas. 

Bet liaudies Nemezidė' nemiegojo, ji laikė užmar- 
šiam poetui žiaurų kerštą. 

Timoleontas užmušė savo brolį, ir Šenjė buvo kalti- 
namas neišgelbėjęs savojo. 

Po spektaklio į sceną kvietė autorių. 

— Be reikalo, — kažkas sušuko iš parterio, — auto- 
riaus vardas — Kainas! 
sklido kalbos apie “Tiberijų" ir “Pilypą II", kurie turėjo 
būti kurią nors dieną ištraukti iš stalčiaus. 

Dabar apie Diusi. Mirus Bomaršė, kuris parašė dvi 
šaunias, intrigų kupinas komedijas, ir tris prastas dramas, 
Diusi liko literatūros patriarchas. 


! Nemezidė — atpildo, keršto deivė. 

Romoje prie visų popiežių iki Jurgio XVI, kuris tai 
panaikino, kabėjo chirurgų iškalbos su žodžiais: 


Čia tobulinami berniukai. 


Suprantate, apie ką aš kalbu. Tėvai, kurie norėjo tu- 
rėti berniukus be barzdų ir gražiais balsais, vedė savo vai- 
kus, ir vienu rankos mostu... jie būdavo patobulinti. 

Diusi kažką panašaus padarė su Sofokliu ir Šekspyru. 

Tie, kurie mėgsta smarkus be barzdų ir gražius bal- 
sus, gali skaityti pono Diusi “Karalių Edipą“, “Hamle- 
tą", “Makbetą", “Romeo ir Džiuljetą" ir “Otelo"', užuot 
skaitę Sofoklio “Edipą" ir Šekspyro “Hamletą", “Mak- 
betą", “Romeo ir Džiuljetą" bei “Otelo". "Tačiau mes, pri- 
sipažinsime, mėgstame laukinę gamtą, jos tikrą tiesą, 
mums žmogus kuo stipresnis, tuo gražesnis, mums labiau 
patinka tikros dramos, o ne iškastruotos, ir, jei berniu- 
kus palyginsime su tragedijomis, mes turėjome visas 
šventvagiškas patobulintas tragedijas. 

Vis dėlto būsime ponui Diusi teisingi. Jis vedė į So- 
foklį duobėtu keliu, į Sekspyrą siauru keliu, bet jis bent 
paliko pakelės stulpus su rodyklėmis, kuriuos Volteras 
išrovė. Kai iš Dezdemonos nosinės Volteras padarė Zai- 
rai vualį, jis rūpestingai nubrėžė savo kelią. 

Tai jau ne adaptacija, tai vagystė. 

Nuo 1769 iki 1795 metų Diusi pateikė adaptuotus 
“Hamletą", “Edipą pas Admetą", “Karalių Lyrą",“Mak- 
betą", “Otelo" ir “Abufarą". 

Štai kokioje padėtyje buvo Prancūzų teatras, štai 
kokioje padėtyje buvo prancūzų literatūra mūsų Vieš- 
paties 1802 metais, kai Napoleonas Bonapartas buvo 
pirmasis konsulas, Kambaserui bei Lebrenui esant kon- 

LXXXVI 


Kaip Bonapartas bandė padėti poetams prasimusš- 
ti. — Liusas de Lansivalis. — Bauras Lormjanas. — Leb- 
renas Pendaras. — Autorius Liusjenas Bonapartas. — Fa- 
nelės Žorž debiutas. — Abato Žofrėjaus kritika. — Prin- 
cas Zapja. — Hermionė vyksta į Sen Klu. 


Porą žodžių apie mažytį Bonaparto dvarą. Mes ra- 
šome memuarus, 0 ne romaną, todėl pasakojame ne pa- 
sakas, o tikrą tiesą, tikrus planus ir tikras intrigas. 

O! Jei kas nors iš XVI, XVII 17 XVIII amžiaus būtų 
palikęs tai, ką aš bandau parašyti apie XIX, kaip laimin- 
čiau tą žmogų, iš kokio sunkaus darbo jis mane išvaduotų! 

"Taigi tarsime porą žodžių apie mažytį Bonaparto dvarą. 

Dėl panelės Žorž debiuto kilo didžiulis triukšmas, 
nesakau, Paryžiuje ir Versalyje, — 1802 metais nebebu- 
vo Versalio, — bet Paryžiuje ir Malmezone. 

"Tais laikais pirmasis konsulas ir jo šeima labai do- 
mėjosi literatūra. 

Iš poetų Bonapartas mėgo Kornelį ir Osjaną, dvi 
priešingybes: Kornelis — aukščiausia logika, Osjanas — 
lakiausia vaizduotė. Taigi jo egiptietiškoje bibliotekoje pir- 
mąją vietą užėmė šie du poetai. 

Bonaparto meilė škotų dainiui buvo gerai Žinoma 
Burjenui, sudariusiam tą biblioteką, ir jis greičiau atspė- 
jo Bonaparto nurodymą, nei perskaitė: Bonapartas bu- 
vo parašęs Ocėčan!. 

Tai nebuvo Bonaparto klaida, nes jis užrašė ir tris 
didžiausius savo epochos poetus: Šatobrianą, ponią Sta- 
el ir Lemersjė. 

Bonapartas iš visatos reikalavo geriausių poetų, kaip 
iš karo ministro kareivių. Deja, kunigaikščiui de Feltrui 
lengviau rasti tris šimtus tūkstančių naujokų, nei de Fon- 
tanui rasti tuziną poetų. Todėl Napoleonas buvo prives- 
tas laikyti visus, kuriuos rasdavo, — Lebreną, Liusą de 
Lansivalį, Baurą Lormjaną, — visiems atsirasdavo vieta 
ir pensija, tarsi jie būtų tikri poetai. 

— Jūs parašėte gražią tragediją, — pasakė Napole- 
onas Luisui de Lansivaliui apie “Hektorą", — liepsiu ją 
pastatyti stovykloje. 

O premjeros vakarą jis nusiuntė Liusui de Lansiva- 
liui pažymėjimą šešiems tūkstančiams frankų pensijos ir 
įsakymą sumokėti už metus į priekį, — poetams visada 
reikia pinigų. 

Perskaitykite “Hektorą" ir pamatysite, kad tai ne- 
verta net vienkartinės šešių tūkstančių frankų išmokos. 

Be to, pas Kambaserą jis įdarbino Liuso de Lansiva- 


1! Okeanas. 

lio sūnėną Harelį, kurį 1815 metais padarė suprefektu. 

Bauras Lormjanas taip pat gavo šešių tūkstančių liv- 
rų pensiją už sąmojingą pasakojimą apie Burbonų kan- 
čias dėl persekiojimo to despoto uzurpatoriaus “pažen- 
klinusio autorių dviejų tūkstančių ekiu pensija“, kurios 
jis per savo silpnumą negalėjo atsisakyti. 

Vieną dieną, — tai buvo per 1809 meto karo sumaiš- 
tį, — į Napoleono rankas pateko odė, prasidedanti to- 
kiomis eilutėmis: 


“Sustabdyk čia savo skrydį... Iš kur atskrendi, Garsusis? 
Kas neša tavo šimtus balsų į išsigandusią Europą?.. 
— Karas! Koks priešas nori būti nugalėtas? 
— Rusija, Vokietija, Švedija jau pakėlė ietis, 
Jos grasina Prancūzijai! 
— Skrisk toliau, deive, ir pasakyk, kad jų nebėra!" 


"Tokia pradžia jį pritrenkė. 

— Kieno tos eilės, — paklausė jis. 

— Pono Lebreno, valdove. 

— Ar jis jau gauna pensiją? 

— "Taip, valdove. 

— Paskirk antrą šimto luidorų pensiją prie tos, ku- 
rią jau gauna. 

Ir Lebrenui, tai yra Lebrenui Pendarui pridėjo prie 
pensijos dar šimtą luidorų, nes jis jau buvo parašęs de- 
šimt tūkstančių eilučių, panašių į šias: 

Kalvą tarsi ašigalis, 


Iškylančią virš antikinės pelkės", 
Užima Eolo vaikai, 


1 Monmartras. 

Ten smulkina Serapio dovanas! 
Lūšnose, kur gyvena Galatėja? 
Iš Ijos ir Amatėjaus nektaro 
Tirštėja putotos bangos? 

Ir Sevras iš savo švaraus molio 
Mums siūlo trapų alebastrą 
Kur Mochas saugo savo ugnį“. 


"Tačiau buvo tai, ko niekas nenumatė: egzistavo ki- 
tas poetas, ne Lebrenas Pendaras, bet Pjeras Lebrenas. 

Būtent Pjeras Lebrenas parašė odę, o ne Lebrenas 
Pendaras. 

Bet Lebrenas Pendaras ilgai naudojosi pensija, už- 
dirbta Pjero Lebreno. 

Matote, kad Napoleonas darė viską, kad iškeltų po- 
etus, ir ne jo kaltė, kad jų nebuvo. 

Kai 1811 metais Kazimiras Delavinji išspausdino sa- 
vo pirmąjį kūrinį, ditirambą Romos karaliui, prasidedan- 
čią tokia eilute: 


Likime, kuris man pažadėjai imperiją žemėje!, 


Napoleonas užuodė poetą ir, nors eilės kvepėjo koležu, 
liepė jam duoti akademinę premiją. 

"Talma buvo vaikščiojanti poezija. Taigi nuo 1792 me- 
tų Napoleonas bendravo su Talma. Kur jis praleisdavo 
savo vakarus? Ogi Prancūzų teatro užkulisiuose; ir ne 
kartą, rodydami į tą, kuris po dvidešimties metų iš Mask- 


! Kviečiai. 

* “Lūšnose, kur yra piemenų". 

3 Muša sviestą ir daro sūrį. 

* Poetinis būdas pasakyti, kad Sevre daro puikų porcelianą 
( Aut. past.) 

vos atsiuntė garsųjį dekretą apie aktorius, savaitei pa- 
samdytieji klausė Talma: 

— Kas tas jaunas karininkas? 

— Napoleonas Bonapartas. 

— Jo vardas neįtrauktas į laisvai įeinančių sąrašą. 

— Nekreipkite dėmesio, jis su manimi, tai vienas iš 
mano draugų. 

— Ak! Jei jis su jumis, kitas reikalas... 

Vėliau Talma eidavo į Tiuilri, ir ne vienas ambasa- 
dorius, ne vienas princas, ne vienas karalius imperato- 
rius klausė: 

— Valdove, kas tas žmogus? 

() Napoleonas atsakydavo: 

— Tai Talma, vienas iš mano draugų. 

Iš tiesų Napoleonas, matydamas, kaip laisvai Talma 
nešioja togą, mintyse sakydavo: 

— Tas Žmogus galės mane išmokyti nešioti impera- 
toriaus mantiją. 

Negana to, kad pirmasis konsulas mėgo Kornelį ir 
Osjaną; tas pirmasis konsulas turėjo brolius, kurie patys 
bandė tapti poetais. 

"To neįvyko, bet jie bandė. Reikia gerbti besistengian- 
čius Žmones. 

Liusjenas rašė poemas. Tas atkaklus respublikonas, 
kuris vertė karalių sostus, galiausiai leido save padaryti 
romėnų princu. Kieno princu? Ir aš jūsų klausiu! Nykš- 
tukinės karalystės (Kanino). Taigi Liusjenas rašė poemas; 
po jo liko, tiksliau neliko, viena poema, pavadinta “Ka- 
rolis Didysis". 

Na, o Lui turėjo kitą užgaidą: jis rašė baltąsias eiles, 
laikydamas tai paprastesniu užsiėmimu, nei rašyti rimuo- 
tas. Jis tokiu būdu perrašė Moljero “Šykštuojį". 

Zozefina, ta koketė kreolė, su vėjavaikišku grakštu- 
mu ir lanksčiu protu linko prie visų, niekam netrukdy- 
dama ir visiems pritardama. 

Talma dažnai lankydavosi šiame buržuaziniame dva- 
re. Čia jis kalbėjo apie būsimą panelės Žorž debiutą, apie 
jos grožį ir apie viltis, kurias ji teikia. Liusjenas pakėlė 
galvą ir, kaip pranašas Jonas, atrodė, tarsi minimą 0b- 
jektą būtų matęs per rakto skylutę, gal net pro pravertas 
duris, ir atvyko į Malmezoną su vos sulaikomu entuziaz- 
mu pasakyti, kad debiutante, bent išvaizda, viršija bet ko- 
kias liaupses. 

Didžioji diena atėjo. Buvo XI metų frimero 8-a 
(1802 m. lapkričio 29 d.) Prie Respublikos teatro nuo 
vienuoliktos valandos ryto nusitiesė ilgiausia eilė. 

Čia, jums leidus, cituosimė Žofrėjų, negarbingą, pa- 
viršutinišką, nesąžiningą kritiką, kuris savo reputaciją už- 
sidirbo baime ir kuris savo plunksną paliko tokiam pat 
nelaimingajam, kurį du ar tris kartus teisė administraci- 
nė policija, — mūsų laikai tuo atžvilgiu atrodo geresni už 
mūsų tėvų laikus. 

Mes, po velnių, mes negalime visko valdyti! 

Žofrėjus nepakenkė nei debiutui, nei debiutantei, 
ypač todėl, kad ji nebuvo turtinga. 

Štai ką apie panelę Žo1ž rašė epochos kritikos princas. 

Prancūzijoje visada buvo žmogus, kuris vadinosi kri- 
tikos princu. Tačiau mes neigiame ne karaliavimą, mes 
neigiame karystę. 


RESPUBLIKOS TEATRAS 
IFIGENIJA OLIDE 


Debiutuoja panelė Žorž Vaimer 
panelės Rokur mokinė 

“Sunku buvo patenkinti didžiulę minią, kurią 
pritraukė šis garsus debiutas. Visi sargai sėdėjo ka- 
sose, O bilietai tirpte tirpo, tuo tarpu beveik nesau- 
gomos durys laikė įnirtingą apsiaustį. Ir prasidėjo 
puolimas, apie kurį galiu aprašyti tik aš, nes buvau 
žiūrovas, net aktorius prieš savo valią. Atsitiktinu- 
mo dėka patekau į didžiausią sumaištį, nespėjęs su- 
prasti apie pavojų. 

Apsiautėjai buvo jaudrinti noro pamatyti tą 
naująją artistę ir jų entuziazmą kurstė kalbos apie 
jos grožį. Tokiomis aplinkybėmis pamatai, kokia ne- 
žabota ir brutali aistra yra smalsumas. Spektaklio 
dvasia tampa gyvuliška ir barbariška. Spaudžiamos 
moterys cypia, o vyrai, tyliai ir nežabotai, pamiršę 
bet kokį mandagumą, be jokios atodairos skynėsi 
sau kelią. Nėra nieko Žemesnio filosofijos apšvies- 
tai tautai, nėra nieko gėdingesnio laisvai liaudžiai 
už tokią kovą. Galbūt mes turime geresnes pjeses 
ir geresnius aktorius nei antikiniai graikai, — tai 
dar neįrodyta, — tačiau galiu garantuoti, kad At- 
ėnuose scenos Žaidimai būdavo sutinkami iškilmin- 
giau ir garbingiau. Su nuoskauda stebiu tokio teat- 
rinio pamišimo progresą, tą aklą įkarštį siekiant pra- 
mogų, nes istorija rodo, kad tai yra neabejotinas 
proto smukimo ir tradicijų nykimo ženklas. Tai taip 
pat pražūtis tikriems menininkams, nes akivaizdu, 
kad nebūtinai geriausi spektakliai turi didžiausią pa- 
sisekimą..." 


Ar skaitytojas abejojo, kad garsusis Žofrėjus taip 
rašytų? Ne. "Taigi aš irgi neabejojau. 

Tęsiame. Toliau nebebus taip lėkšta, toliau bus įdo- 


miau. 


“Pamatę praeinančią Eleną, Priamo patarėjai 
sušuko: “Graži princesė verta, kad dėl jos kautųsi, 
bet kad ir koks stebuklingas būtų grožis, taika geriau." 

Ir aš, pamatęs panelę Žorž, pasakiau: “Ar ver- 
ta duotis uždusinamam dėl tokios gražiausios mo- 
ters? Bet jei ji būtų net dar gražesnė, o tai vargu ar 
įmanoma, geriau, kad nieko nesuprastų, nes Žiūro- 
vai debiutantei dar griežtesnį, jei mato, jog debiutas 
brangiai kainavo." 

Po tokios žiaurios įžangos panelės Žorž Vai- 
mer grožis nenuvylė. Jos veidą ir prancūzišką grakš- 
tumą jungė graikiškas formų tobulumas ir kilnu- 
mas. Jos figūra atrodė tarsi Apolono sesers, kai ji 
artėjo prie Euroto kranto, apsupta nimfų, virš jų 
iškėlusi galvą; visa savo esybe ji buvo Gereno tep- 
tuko vertas modelis..." 


O! Pone Žofrėjau, nežinau, ar Periklio laikais kriti- 


kai buvo geresni nei Bonaparto, bet mūsiškiai, — bent 
vienas ar du, — rašė geresniu stiliumi... 


Ne? 
Štai panašus siužetas, portretas, nupieštas 1835 me- 


tų kritiko. Pažiūrėkite, kaip pasikeitė stilius per trisdešimt 
trejus metus, praėjusius nuo Zofrėjaus iki Teofilio Gotjė. 


344 


“Panelė Žorž panaši į atvaizdą ant Sirakūzo me- 
dalio arba į Izidės bareljefą. Jos antakių arkos, ne- 
įtikėtinai plonai ir tobulai nubrėžtos virš juodų, tra- 
gišką ugnį spinduliuojančių akių. Plona ir tiesi nosis 
užsibaigianti įžambiomis, aistringai banguojančiomis 
šnervėmis, su kakta jungėsi Žavingai paprasta linija. 


Lūpos tvirtos, kampučiai smailūs, galintys išreikšti 
ypatingą panieką lyg keršto deivės Nemezidės, ta- 
čiau pasirengę bet kada pakilti aukštyn. Vis dėlto 
šios lūpos mokėjo pražysti karališko grožio šypse- 
na, ir niekada nepamanytum, kad taip galima išreikš- 
ti švelnią aistrą, antikinį prakeikimą ar šiuolaikinę 
anatemą. Ryžtingas smakras ryškiai aprėžia tą di- 
dingą profilį, greičiau priklausantį deivei nei mir- 
tingajai. Kaip visų gražių pagoniško tipo moterų, pa- 
nelės Žorž kakta plati, iškili, bet nelabai aukšta, ga- 
na panaši į Milo Veneros, — valinga, geidulinga ir 
galinga kakta. Neįprastai gražus panelės Žorž kak- 
las, tai yra, užuot linkęs vidun einant pakaušio link, 
jis suformuoja išgaubtą kontūrą ir pereina į pečius 
be jokio bangavimo. Jos rankos nuostabios, tvirtų 
raumenų su ryškiais kontūrais; apyrankė nuo ran- 
kos viršaus apjuostų vidutinį moters liemenį; bet jos 
labai baltos, be jokio apgamėlio, užsibaigiančios vai- 
kiškai švelniomis plaštakomis, — tikros karališkos 
rankos, skirtos nešti skeptrą ar spausti Eschilo ir Eu- 
ripido durklo rankeną.“ 


Ačiū, mielas Teofili, kad man paskolinote šį puikų 
puslapį ir atleiskite už prastą draugiją. Fui! 

Taigi grįžtu prie Žofrėjaus. 

Jis pasakoja toliau: 


“Talentas tolygus grožiui. Salė pilna ir pulsuo- 
janti; pirmasis konsulas ir visa jo šeima sėdėjo deši- 
nėje ložėje prie scenos; jis kelis kartus suplojo ran- 
komis, tačiau atsargiai laukė šios eilutės: 


“Jūs žinote, ir Kalchantas tūkstantį kartų sakė..." 

Atsiprašau! Vėl turiu pertraukti savo pasakojimą, 
tiksliau, Zofrėjaus pasakojimą. 

Skaitytojas žino, kad buvo paprotys įvertinti, kaip 
debiutantės lūpose suskambės ši eilutė. 

— Kodėl žino? — paklaus skaitytojas. 

Ak, tiesa, tokius dalykus žino tie, kurie nori Žinoti. 

"Tuoj paaiškinsiu. 

Taigi, klausykite. Ši eilutė, savo paprastumu verta vi- 
sos tragedijos, ir žiūrovai laukė, kaip artistė, koreguoda- 
ma poetą, ją pateiks. 

Panelė Zorž nenorėjo būti genialesnė už Rasiną; šią 
eilutę, parašytą stulbinančiai paprastai, ji ir ištarė papras- 
tai, kiek įmanoma natūralesniu tonu. 

Laimė, panelė Rokur, nepaisydama savo demaršų, 
spektaklyje dalyvavo; ji nusigavo į teatrą ir iš mažytės lo- 
žės, apsisiautusi Arlekino apsiaustu, drąsino savo mokinę. 

— Laikykis, Žoržina! — šūktelėjo ji. — Laikykis! 

Ir Žoržina, — keista, ar ne, kad buvo tokie laikai, 
kai panelę Žorž vadino Žoržina? — ir Žoržina tokiu pat 
paprastu ir natūraliu tonu pakartojo frazę trečią kartą. 

Griaudėjo aplodismentai. 

Nuo tos akimirkos pasisekimas buvo ištrauktas, kaip 
sako teatralai. 

“Vienintelis dalykas, aptemdęs spektaklį, — rašė 
Žofrėjus, — tai, kad Achilo vaidmenyje ponui Talma trū- 
ko inteligencijos, nuosaikumo ir kilnumo“"“. 

Pradedu manyti, kad mes apsirikome dėl mielojo po- 
no Žofrėjaus nešališkumo, kad jis gavo Bonapartų šei- 
mos nario, sėdinčio pirmojo konsulo ložėje, kokį nors 
svarų pavedimą. 

Panelė tris kartus iš eilės suvaidino Klitemnestros 
rolę. Tai didžiulis pasisekimas. 

Paskui ji perėjo prie Amenaidės vaidmens, ši mer- 


346 


gaitė sukėlė salėje isteriją „kaip rašė tas pats Žofrėjus; pa- 
sisekimas perėjo į triumfą. 

Pagaliau po Amenaidės atėjo eilė Idamė vaidme- 
niui iš “Našlaičio iš Kinijos“. 

Jei vyrai laukė Klitemnestros vaidmens, kad išgirs- 
tų, kaip debiutantė ištars garsiąją, Rasino vertą eilutę 


Jūs žinote, ir Kalchantas tūkstantį kartų sakė... 


ne mažiau nekantriai moterys laukė Idamė vaidmens, 
kad pamatytų, kaip debiutantė susišukuos. 

Panelė Žorž susišukavo paprastai, kinų stiliumi, tai 
yra, susikėlė plaukus ir perrišo auksiniu kaspinu. 

Su šia šukuosena ji atrodė žavinga, kaip man sakė, 
ne, ne Liusjenas, bet jo brolis, karalius Žeromas, dide- 
lis grožio specialistas, kuris, kaip Rokur, vis vadino pa- 
nelę Zorž Zoržina. 

Tą, “Našlaičio iš Kinijos" premjeros vakarą, kai Žor- 
žina, apie kurią tą valandą kalbėjo visas Paryžius, Peru 
viešbutyje valgė vakarienei paduotus lęšius, — ne to- 
dėl, kad juos mėgtų kaip Izaijas, bet kad namuose ne- 
buvo nieko kito, — pranešė, kad atėjo princas Zapja. 

Kas tas princas Zapja? Dar vienas kritikos princas? 

Ne, tai buvo tikras princas, vienas iš tų princų teat- 
ralų, kurių rasė nunyko su princu de Linji ir princu d'Eni- 
nu, vienas iš tų princų, kurie lankė Comėdie-Frangcaise! 
židinį, kaip princas Pinjateli lankė operos židinį. 

Comėdie-Frangaise Židinys, kurio aš mačiau tik li- 
kučius, tais laikais buvo kažkas stebuklinga. 

Po kiekvienos svarbios premjeros, po spektaklių, kur 
vaidino Talma, Rokur, Konta, Monvelis ar Molė, — me- 


! arba Prancūzų teatras. 

ne, diplomatijoje ar aristokratijoje Žinomi Žmonės ei- 
davo trumpai pasikalbėti į vakaro herojaus ar herojės 
kambarį, paskui visi susirinkdavo prie židinio. 

Užgimstantis Bonaparto dvaras, kuris taip stengėsi 
panėšėti į tikrą dvarą, retai kada sutraukdavo tokius iš- 
kilius svečius, kaip Comėdie-Francaise Židinys. 

Mes dar matėme jo paskutines dienas, apšviestas 
panelės Mars. 

Be to, prie Židinio susirinkdavo puošniais tualetais, 
nesvarbu, ant ko tekdavo sėdėti, ant taburetės, kėdės 
ar krėsle. Ten matei daug pakeltų apykalių ir ne bet ką 
pavadindavo Comėdie Francgaise dama, ir to etiketo tra- 
dicijų buvo laikomasi. 

Pirmoji jas įskėlė panelė Burgen, paprašiusi pyra- 
gaičių ir alikanto!. 

Tą dieną senieji draugijos nariai pakėlė rankas į 
dangų ir sielvartingai sušuko iš pasibjaurėjimo. 

Ir jų neviltis turėjo pagrindą: įskilimas, jei jo neuž- 
glaistysi, visada plečiasi, ypač teatre. 

Per tą patį plyšį šiandien ant padėklo pralenda alus 
ir kiaušiniai. 

Taigi, kai panelė Žorž valgė lęšius, pranešė, kad at- 
ėjo princas Zapja. 

Ko prireikė princui tokią valandą? 

Jis atėjo įteikti rakto nuo buto Kolonų gatvėje, bu- 
to, į kurį vakar nuvežė baldų daugiau nei už penkiasde- 
šimtį tūkstančių frankų. 

Duodamas raktą panelei Žorž, jis užtikrino, kad tai 
vienintelis buto raktas. 

Suprantama, kad jaunoji debiutantė pasiryžtų pa- 
likti Peru viešbutį, buvo reikalinga priesaika. 


! Vynuogių vyno rūšis. 

Princas Zapja prisiekė. Kuo? Mes to nežinome. Ži- 
nome tik tiek, kiek pasakė pati panelė Žo1ž. Į šį klausimą 
ji atsakė su nuoširdžiausiu Lukrecijos Bordžijos naivumu: 

— Mielas drauge, kaip galiu jums atsakyti? Man 
davė tiek priesaikų, kurių nevykdė! 

Šiam persikraustymui labai prieštaravo Liusjenas. 

"Tais laikais Liusjenas nebuvo princas; Liusjenas nebu- 
vo turtingas; Liusjenas mylėjo kaip mokinukas; Liusjenas 
savo, širdies meilužio, pozicijas užimdavo varžydamasis, kai 
kabinetai būdavo tamsūs, o spintos siauros. Ir Liusjenas bu- 
vo ten, kai vieną vakarą Hermionės tarnaitė įėjo į jos kam- 
barį ir pranešė, kad atėjo pirmojo konsulo kamerdineris. 

Pirmojo konsulo kamerdineris! Po perkūnais! Čia 
visai kas kita, nei princas Zapja! 

Pirmojo konsulo kamerdinerį įleido taip dėmesin- 
gai, kaip poną Lebelį pas ponią Diumesnil. 

Pirmasis konsulas laukė Hermionės savo Sen Klu 
namuose. 

Hermionė turėjo eiti kaip stovi, persirengti ji galė- 
sianti ten. 

Kvietimas buvo skubus, visai atitinkantis pirmojo 
konsulo manieras. 

Iš tiesų Antonijus įsakė Kleopatrai atvykti pas jį į 
Kilikiją. Bonapartas galėjo tik prašyti Hermionės atvyk- 
ti pas jį į Sen Klu. 

Graikų princesė nebuvo tokia išdidi kaip Egipto ka- 
ralienė; Žinoma, ne mažiau graži kaip Kleopatra, Her- 
mionė galėjo nuplaukti Senos upe paauksuota galera 
kaip Egipto karalienė Kidno upe. 

Bet tai būtų užėmę daug laiko; pirmasis konsulas 
skubėjo pasakyti komplimentus ir, pripažinkime artis- 
tams tą silpnybę — savimeilę, debiutantė ne mažiau sku- 
bėjo jų išklausyti. 

349 


Hermionė įžengė į Sen Klu pusę pirmos nakties ir 
išėjo šeštą valandą ryto. 

Išėjo pergalingai kaip Kleopatra, kaip Kleopatra ji 
matė pasaulio valdovą prieš save ant kelių. 

Tiktai pasaulio valdovas, nustebęs, kad debiutantė, 
kuri, pasak jo brolio, gyveno Peru viešbutyje, gėrė van- 
denį ir valgė lęšius, atėjo užsileidusi anglišką vualį už šimtą 
luidorų ir apsivilkusi kašmiru už tūkstantį ekiu, — apim- 
tas pavydo suplėšė ir kašmyrą, ir anglišką vualį. 

Dažnai tvirtindavau panelei Žorž, kad tai nebuvo pa- 
vydas, o paprasčiausia nuostaba. Bet ji laikėsi pavydo ver- 
sijos, ir aš nebedrįsau prieštarauti. 

Praėjus kelioms dienoms po tos naktinės kelionės, 
gandas apie jos triumfą pasklido po Paryžių, ir, kai vaidin- 
dama Emiliją, Žoržina su tikrai romėnišku išdidumu ištarė: 


Jei aš sugundžiau Ciną, aš sugundysiu bet ką... 


visa salė atsisuko į pirmojo konsulo ložę ir pratrūko ap- 
lodismentais. 

Nuo tos akimirkos Comėdie-Francaise suskilo į dvi 
dramaturgines, beveik politines partijas: į panelės Žorž 
ir ponios Diušesnua šalininkus. 

žoržininkus ir karkasonininkus. 

Žodį karkasonininkai pakeitė išraiškingesniu sirka- 
sonininkai. 

Ką reiškė šis Žodis? 

Garbės žodis, nedrįstu sakyti, tik pateikiu peno eti- 
mologijos tyrinėtojams. 

Liusjenas Bonapartas, ponia Bakjoši, ponia Leticija 
sudarė žoržininkų partijos branduolį. 

Žozefas metėsi į karkasonininkų pusę. 

Kambaserė liko neutralus. 


Aleksandras Diuma 

